
Prolog 
A fost odată ca niciodată, nu demult... 


Povestea aceasta începe cu o trăsură care nu a fost niciodată 
dovleac, dar care zbura noaptea; o naşă care nu şi-a făcut 
datoria, dar care nici nu avea baghetă magică; şi mai mulți 
aşa-zişi şobolani care s-ar fi bucurat pe ascuns să poarte livrea. 

Şi, desigur, există şi o fată, dar care nu ştia să danseze şi nici 
nu dorea să se mărite cu un prinţ. 

Dar, de fapt, începe cu şobolani. 

Scăpaseră de sub control, toată lumea spunea asta. Pe 
doamna Swallow, menajera, o tulburau în mod constant. 

— Nu suport să-i văd pe micii dăunători cum rod o pereche 
de pantofi atunci când nu-i observă nimeni, îi zise ea 
majordomului, un bărbat cu suflet bun căruia i se spunea 
domnul Cherryderry. 

— Înţeleg ce zici, nici eu nu-i suport, îi răspunse el cu o 
voce ascuţită, pe care ei nu i se-ntâmpla s-o audă prea des. 
Nasurile acelea ascuţite şi chiţăiturile pe care le scot noaptea 
şi... 

— ...felul în care mănâncă! izbucni doamna Swallow. De 
pe masă, direct din farfurii. 

— Chiar din farfurii, îi spuse Cherryderry. Am văzut cu 
ochii mei, doamnă Swallow, întocmai. Din mâna doamnei 
Daltry însăşi. 

Micul țipăt ascuțit al doamnei Swallow s-ar fi putut auzi 
până în salon... numai că şobolanii făceau un asemenea 
tărăboi, încât nimeni din acea cameră n-avea cum să-l audă. 


Capitolul 1 


Casa Yarrow, reşedinţa doamnei Mariana Daltry, a fucei ei 
Victoria şi a domnişoarei Katherine Daltry 


Domnişoara Katherine Daltry, cunoscută aproape tuturor 
drept Kate, descălecă, clocotind de mânie. 

Ar trebui menționat că această reacție nu-i era străină, 
înainte de moartea tatălui ei, cu şapte ani în urmă, se întâmpla 
adesea ca noua ei mamă vitregă să o enerveze. Dar Kate nu 
ştiuse ce însemna mânia cu adevărat până la moartea tatălui ei, 
când noua doamnă Daltry — care primise acest titlu de numai 
câteva luni — începuse să dea ordine. 

Mânia însemna să-i vadă pe ţăranii de pe moşie cum erau 
obligați să plătească arendă dublă sau să-şi abandoneze casele 
unde locuiseră o viață întreagă. Mânia însemna să vadă 
recoltele stricându-se şi pajiştile invadate de buruieni, 
deoarece mama ei vitregă se zgârcea să dea banii necesari 
pentru întreținerea moşiei. Mânia însemna să vadă cum banii 
tatălui ei erau cheltuiţi pe veşminte şi pe bonete noi, precum şi 
pe podoabe inutile... atât de multe, încât mama şi sora ei 
vitregă nu aveau destule zile într-un an pentru a le purta pe 
toate. 

Şi mai însemna privirile pline de compasiune ale rudelor pe 
care nu le mai întâlnea la cină. Fusese alungată într-o cameră 
din pod, cu mobilier vechi, care dovedea ce valoare avea ea în 
gospodărie. Simţea repulsie față de sine însăşi pentru că nu se 
putea hotărî să plece de-acasă şi să termine cu asta. Repulsia 
era alimentată de umilință, de disperare şi de convingerea 
fermă că tatăl ei se răsucea în mormânt. 


Călca apăsat, urcând treptele de la intrare, pregătindu-se de 
luptă, cum ar fi spus tatăl ei. 

— Bună, Cherryderry, spuse ea, când dragul lor majordom 
bătrân îi deschise uşa. Faci pe lacheul acum? 

— Dânsa şi-a trimis lacheii la Londra să aducă un doctor, 
răspunse Cherryderry. Doi doctori, ca să fiu mai exact. 

— Are iar o criză, nu? Kate îşi scoase mănuşile cu grijă, 
căci pielea era diferită de căptuşeala din jurul încheieturi, într- 
o vreme, se întrebase dacă mama ei vitregă (cunoscută în 
gospodărie ca Dumneaei) se prefăcea că era bolnavă, dar acum 
nu se mai întreba. Nu după atâția ani de alarme false şi de 
tipete în miezul nopții din cauza atacurilor... care, în general, 
se dovedeau a fi indigestil. 

Dar, aşa cum spusese şi Cherryderry odată, îi rămânea 
speranţa. 

— De data asta, nu e vorba despre Dumneaei. Cred că e 
vorba de faţa domnişoarei Victoria. 

— Muşcătura? 

Dădu afirmativ din cap. 

— I-a rupt buza, aşa a zis servitoarea ei azi-dimineaţă. Şi e 
şi umflată. 

Deşi era supărată, lui Kate 1 se făcu milă. Săraca Victoria, 
nu avea alte calități în afară de o faţă drăguță şi de rochiile ei 
şi mai drăguțe; 1 s-ar fi rupt inima surorii ei vitrege dacă 
rămânea desfigurată. 

— Trebuie să vorbesc cu Dumneaei despre soția preotului, 
zise ea, dându-i lui Cherryderry paltonul. Sau, mai degrabă, 
soția fostului preot. După moartea lui, familia s-a mutat într-o 
casă mai departe. 

— Rău lucru, spuse majordomul. Mai ales la un preot. Se 


pare că un preot nu ar trebui să-şi ia singur viaţa. 

— A lăsat-o cu patru copii, continuă Kate. 

— Nu uita că nu e uşor pentru un bărbat să treacă peste 
pierderea unui membru al trupului. 

— Fi bine, acum copiii lui trebuie să treacă peste pierderea 
tatălui lor, spuse ea pe un ton care arăta că nu era de acord cu 
acest lucru. Ca să nu mai spun că mama mea vitregă 1-a trimis 
ieri văduvei lui un ordin de evacuare. 

Cherryderry se încruntă. 

— Dumneaei spune că vei cina cu ei în această seară. 

Kate se opri pe scări. 

— Ce-a spus? 

— Că vei cina cu ei în seara asta. Și va veni şi domnul 
Dimsdale. 

— Cred că glumeşti. 

Dar majordomul dădu din cap că nu. 

— Aşa a spus ea. Mai mult decât atât, a hotărât că 
„şobolanii” domnişoarei Victoria trebuie să dispară, dar, nu se 
ştie din ce motiv, i-a alungat în camera ta. 

Kate închise ochii o clipă. O zi care începuse prost devenea 
şi mai rea. Îi displăcea haita de căţeluşi a surorii ei vitrege, 
cunoscuți tuturor sub numele mai mult sau mai puţin drăgăstos 
de șobolani. Nu-l plăcea nici pe Algemon Bennett, lordul 
Dimsdale, logodit cu sora ei vitregă. Prea zâmbea într-una. ŞI- 
1 displăcea şi mai mult ideea de a lua cina en familie. 

Reuşea, în general, să treacă peste faptul că fusese stăpâna 
casei. Până la urmă, mama ei fusese ţintuită la pat ani buni 
înainte de a muri şi fusese bolnăvicioasă în cea mai mare parte 
a vieţii lui Kate. Ea crescuse stând în capătul opus al mesei din 
sufragerie, în fața tatălui ei, citind meniurile împreună cu 


doamna Swallow, menajera... Se aştepta să intre în înalta 
societate, să se căsătorească şi să-şi crească copiii chiar în 
această casă. 

Dar asta era înainte de moartea tatălui ei, înainte să ajungă 
servitoare şi să locuiască în mansardă. 

Şi acum, să vină la cină într-o rochie demodată şi să suporte 
observaţiile compătimitoare ale lordului Dimsdale? De ce? 

Alergă în sus pe scări, cu un presentiment care-i producea 
dezgust. Mama ei vitregă stătea la măsuța de toaletă, 
analizându-şi tenul. Lumina după-amiezii se revărsa peste 
umărul ei, făcând să-i strălucească părul. Avea un luciu aparte, 
cu o nuanță puternică de galben, ca şi când şuviţele ar fi fost 
făcute din minerale. Purta o rochie de dimineață cu un corsaj 
încrețit, liliachiu, prins sub sâni cu o fundă ale cărei capete 
atârnau. Era ceva minunat... pentru o domnişoară care avea să 
fie introdusă în societate pentru prima dată. 

Dar Mariana nu putea suporta faptul că nu mai avea treizeci 
de ani. De fapt, nu acceptase niciodată cu adevărat că trecuse 
de douăzeci. Aşa că se îmbrăca în aşa fel încât să creeze o 
imagine asemănătoare cu cea pe care o avusese la douăzeci de 
ani. Un singur lucru puteai spune despre mama vitregă a lui 
Kate: avea un curaj nesăbuit, un fel de indiferenţă grozavă faţă 
de convențiile legate de înaintarea în vârstă a femeilor. 

Dar, desigur, dacă hainele Marianei erau expresia exterioară 
a ambiţiei ei, ele erau în acelaşi timp şi un refugiu în fața 
eşecurilor. Căci nicio femeie de patruzeci de ani nu arăta de 
douăzeci, iar o rochie delicios de senzuală nu putea reda 
tinereţea. 

— Bănutesc că ai terminat plimbările pe la prietenii tăi şi te- 
al deranjat să vii acasă, spuse Mariana sarcastic. 


Kate aruncă o privire în budoarul mamei ei vitrege şi se 
hotărî să ia un teanc de haine de pe ceea ce părea a fi un 
scăunel. Camera era plină de maldăre de ţesături de bumbac 
deschise la culoare şi de mătăsuri presărate cu paiete; erau 
aruncate grămadă pe scaune. Sau, cel puţin, acolo unde se 
presupunea că erau scaune. Încăperea semăna cu un peisaj de 
iarnă presărat cu munți de ţesături. 

— Ce faci? întrebă mama ei vitregă, atunci când Kate luă 
hainele în braţe. 

— Stau Jos, spuse Kate, dând drumul hainelor pe podea. 

Mama ei vitregă se ridică, țipând. 

— Nu face asta cu rochiile mele, prostănaco! Cele câteva de 
deasupra au venit acum o zi sau două şi sunt minunate. Am să 
te pun să le calci toată noaptea, dacă au fie şi cea mai mică 
încrețitură. 

— Eu nu calc, spuse Kate categoric. Mai ţii minte? Am ars o 
rochie albă acum trei ani. 

— Da, rochia mea persană, ţipă mama vitregă împreunându- 
şi mâinile, asemenea unei lady Macbeth sfioase. 

— E... acolo. 

Arătă cu degetul ei lung într-un colţ unde se afla o grămadă 
mare de haine care ajungea aproape de tavan. 

— Am s-o modific zilele astea. 

Se aşeză din nou. 

Kate împinse atent mormanul de haine de la picioarele ei, 
puţin mai încolo. 

— Trebuie să vorbesc cu tine despre familia Crabtree. 

— Dumnezeule, sper că ai reuşit s-o dai afară pe femeia aia, 
spuse Mariana, aprinzându-şi o țigară rulată. Ştii că săptămâna 
viitoare va veni avocatul să evalueze modul în care 


administrez moşia. Dacă vede dărăpănătura aia de cocioabă nu 
se va da în lături de la nimic. Acum trei luni a tot trăncănit, de- 
am crezut că o să mor de plictiseală. 

— E datoria ta să întreții casele, spuse Kate, ridicându-se să 
deschidă o fereastră. 

Mariana îşi flutură dispreţuitor ţigara. 

— Aiurea! Oamenii ăia trăiesc pe proprietatea mea aproape 
gratis. Măcar atâta pot face şi ei, să se îngrijească de 
gospodărie. Doamna Crabtree trăieşte într-o cocină. Am trecut 
din întâmplare pe la ea zilele trecute şi am fost de-a dreptul 
îngrozită. 

Kate se sprijini de spătar şi îşi aruncă privirea prin cameră. 
„O cocină de porci, camera asta.” Dar apoi realiză că Mariana 
nu observă insulta ei tăcută, din moment ce deschisese un 
borcănel şi se ruja cu o nuanţă închisă de roşu. 

— De la moartea soţului ei, spuse Kate, doamna Crabtree 
este obosită şi speriată. În casă nu este o cocină, e doar 
dezordine. N-o poți da afară. N-are unde să se ducă. 

— Aiurea, zise Mariana, apropiindu-se de oglindă să-şi 
analizeze buzele. Sunt sigură că are un plan de rezervă. Mai 
mult ca sigur, un alt bărbat. A trecut mai mult de un an de când 
domnul Crabtree s-a sinucis; o să-şi găsească imediat pe 
altcineva. Vei vedea. 

Pentru Kate, să-i vorbească mamei sale vitrege era ca şi cum 
ar fi folosit o toaletă întunecoasă din curte. N-aveai idee ce se 
putea întâmpla, dar ştiai că n-o să-ți placă. 

— E o cruzime, spuse ea, încercând să ridice tonul astfel 
încât să pară autoritară. 

— Trebuie să plece, zise Mariana. Nu suport trântorii. Ştii, 
m-am dus special la casa preotului a doua zi, de dimineaţă, 


după ce soţul ei a sărit de pe pod. Mi-am prezentat 
condoleanţele. 

Mariana prefera să-i evite pe toţi cei care lucrau pe moşia ei 
sau în sat, cu excepția ocaziilor rare când îi plăcea să facă pe 
stăpâna moşiei. Atunci, se îmbrăca în aşa fel încât să-i 
jignească pe ţărani şi cobora din trăsura ei citind pe feţele 
speriate ale arendaşilor natura lor leneşă şi lipsită de 
înţelepciune. În cele din urmă, o instruia pe Kate să-i dea afară 
din case. 

Din fericire, în general, după vreo săptămână uita ce-i 
ceruse. 

— Femeia aceea, Crabtree, stătea întinsă pe divan, 
plângând. Copiii, într-un număr dezgustător de mare, se aflau 
peste tot prin cameră, şi ea plângea atât de puternic, încât 
umerii îi tremurau, asemeni unei actriţe care joacă prost. 
Plângând. Poate că ar trebui să se alăture unui teatru ambulant, 
spuse Mariana. Nu e lipsită de farmec. 

— Ea... 

Mariana o întrerupse. 

— Nu suport leneşii. Crezi că cu am stat să plâng după 
moartea primului meu soţ, colonelul? M-ai văzut vărsând vreo 
lacrimă după moartea tatălui tău, deşi ne bucuraserăm doar de 
câteva luni de fericire conjugală? 

Kate nu văzuse nicio lacrimă, dar Mariana nu avea nevoie 
să-l confirme ea asta. 

— Deşi doamna Crabtree nu are tăria ta de caracter, are 
patru copii mici şi avem o oarecare responsabilitate faţă de 
el... 

— M-am plictisit să vorbesc de asta şi, în plus, vreau să-ți 
vorbesc despre ceva important. În seara asta va veni la cină 


lordul Dimsdale, iar tu ni te vei alătura. 

Mariana scoase un vălătuc de fum. Părea un nor de fum care 
iese dintr-o mică pipă de cupru. 

— Mi-a spus Cherryderry. De ce? 

Ea şi mama ei vitregă nu mai glumeau împreună de mult. Se 
urau, iar Kate nu-şi putea imagina de ce era necesară prezenţa 
ei la masă. 

— Îi vei cunoaşte rudele în câteva zile. Mariana trase iar din 
țigară. Slavă Domnului că eşti mai slabă decât Victoria. Putem 
să-i strâmtăm uşor rochiile. Ar fi fost mai greu invers. 

— La ce te referi? Sunt sigură că lordul Dimsdale nu are 
nici cel mai mic interes să ia cina cu mine şi nici să-mi 
prezinte familia, iar sentimentul este reciproc. 

Înainte ca Mariana să se facă înţeleasă, uşa se deschise 
zgomotos. 

— Crema nu funcționează, urlă Victoria, aruncându-se în 
braţele mamei ei. Nici măcar nu o văzu pe Kate; căzu în 
genunchi şi-şi îngropă faţa în poala mamei ei. 

Mariana lăsă ţigara jos imediat şi îşi cuprinse fata în braţe. 

— Gata, fetiţa mea, murmură ea. Desigur că va avea efect. 
Trebuie doar să mai treacă puţin timp. Îţi promit eu, uite, 
mama îți promite că va avea efect. Faţa ta va fi la fel de 
frumoasă ca-ntotdeauna. Și, în orice caz, am trimis pe cineva 
la Londra după doi dintre cei mai buni doctori. 

Pe Kate începu s-o intereseze vag problema. 

— Ce fel de cremă foloseşti? 

Mariana îi aruncă o privire ostilă. 

— Niciuna de care să fi auzit tu. Este făcută, printre altele, 
din praf de perle. Funcţionează de minune pentru tot felul de 
probleme ale feţei. Eu însămi o folosesc zilnic. 


— Uită-te la buza mea, Kate! spuse Victoria, lăsând capul 
pe spate. Sunt distrusă pentru totdeauna. 

Ochii îi luceau de lacrimi. 

Buza ei de jos arăta, într-adevăr îngrijorător. Avea o 
umflătură neobişnuită, de culoare vineţie, care indica o 
infecție, iar buza 1 se răsfrângea uşor, într-o parte. 

Kate se ridică în picioare şi se apropie să se uite mai atent. 

— Doctorul Busby a văzut-o? 

— A venit ieri, dar el este un nătărău bătrân, spuse Mariana. 
Nu te poți aştepta ca el să înțeleagă cât este de important. Nu 
ne-a dat nici măcar o cremă sau o poţiune care să ne fie de 
ajutor. Niciuna! 

Kate îi întoarse Victoriei capul într-o parte, astfel încât 
lumina să cadă pe faţa ei. 

— Cred că rana este infectată, spuse ea. Eşti sigură că e 
bună crema? 

— Pui la îndoială judecata mea? ţipă Mariana, ridicându-se. 

— Bineînţeles, ripostă Kate. Dacă Victoria va avea o gură 
deformată pentru că tu i-ai dat un leac băbesc pe care ai fost 
păcălită să-l cumperi din Londra, va fi, cu siguranţă, vina ta. 

— Nemernică obraznică ce eşti, spuse Mariana, păşind 
înainte. 

Dar Victoria întinse mâna. 

— Încetează, mamă. Kate, chiar crezi că e ceva în neregulă 
cu această cremă? Îmi tremură buza teribil. 

Victoria era o fată extrem de drăguță, cu un ten frumos şi 
ochi mari, blajini, care păreau întotdeauna un pic înrouraţi, ca 
şi când tocmai ar fi vărsat o lacrimă duioasă sau era pe cale să 
facă asta. Era de înţeles, din moment ce plânsese, duios sau 
nu, toată ziua. Acum, două lacrimi i se rostogoliră pe obraz. 


— Cred că rana este infectată, spuse Kate, încruntându-se. 
Buza îşi va reveni repede, dar... 

Apăsă uşor şi Victoria ţipă. 

— Trebuie spartă, ca să iasă infecția, mai zise ea. 

— Niciodată! ţipă Mariana. 

— Nu-i pot lăsa să mă taie pe față, spuse Victoria, 
tremurând toată. 

— Dar nu vrei să rămâi desfigurată, zise Kate, schimbându- 
şi tonul şi vorbind mai blând. 

Victoria clipi, în timp ce se gândea la asta. 

— Nu facem nimic până nu sosesc doctorii de la Londra, 
anunţă Mariana, aşezându-se la loc pe scaun. 

O entuziasma puternic oricine şi orice avea legătură cu 
Londra. Kate bănuia că acesta era rezultatul unei copilării 
petrecute la ţară, dar cum Mariana nu lăsa niciodată să-i scape 
nimic despre trecutul ei, era greu de spus dacă acesta era 
adevărul. 

— Să sperăm că vor sosi curând, spuse Kate, întrebându-se 
dacă infecția de la buză putea duce la infectarea sângelui. 
Probabil că nu... De ce vrei să vin şi eu la cină, Mariana? 

— Din cauza buzei mele, bineînțeles, spuse Victoria, 
fornăind asemenea unui porcuşor. 

— Buza ta, repetă Kate. 

— Nu mai pot merge în vizită, nu? adăugă ea, cu o lipsă de 
transparenţă caracteristică. 

— Sora ta urma să-i facă o vizită foarte importantă unui 
membru al familiei lordului Dimsdale în câteva zile, spuse 
Mariana. Ai şti asta, dacă nu ai fi atât de ocupată să cutreieri 
moşia şi să asculți poveştile însoțite de suspine ale femeilor 
lipsite de importanţă. Este prinț. Prinţ! 


Kate se aşeză din nou, uitându-se la cele două rude ale sale. 
Mariana era la fel de puternică şi de strălucitoare ca o monedă 
de jumătate de penny. Trăsăturile Victoriei, erau, din contră, 
şterse şi nedesluşite. Părul ei avea o încântătoare nuanţă de roz 
stins, undeva între blond şi roşcat, şi cădea fermecător în 
bucle, încadrându-i faţa. Părul Marianei era perfect, de parcă 
servitoarea ei îşi petrecuse trei ore să i-l aranjeze cu fierul de 
coafat. 

— Nu înţeleg ce legătură are cu mine faptul că şi-a amânat 
vizita, spuse Kate, deşi îți înţeleg perfect dezamăgirea, 
Victoria. 

Şi o înţelegea, într-adevăr. Deşi îşi ura mama vitregă, nu 
simţise niciodată aceeaşi ură şi pentru sora ei vitregă, în 
primul rând, nimeni nu o putea uri pe Victoria, pentru că 
aceasta era prea blândă din fire. În al doilea rând, îi era extrem 
de dragă. După părerea lui Kate, genul acela de afecţiune pe 
care mama ei vitregă o avea pentru fiica ei era aproape mai rău 
decât tot ce îndurase ea din partea Marianei. 

— Fi bine, trebuie să fii în locul meu, spuse Victoria greoi, 
aşezându-se pe un maldăr de rochii cam cât un scăunel de 
înalt. Mi-a luat ceva timp să înțeleg asta, dar mama a 
planificat totul cu grijă. Şi sunt convinsă că dragul meu Algie 
va fi de acord cu mine. 

— Nu aş putea să fiu în locul tău, indiferent ce înseamnă 
asta, spuse Kate ferm. 

— Ba ai putea, zise Mariana. Îşi terminase ţigara şi-şi 
aprindea o a doua de la prima. Şi vei fi, adăugă ea. 

— Ba nu, nu voi fi. Nu că aş avea cea mai mică idee despre 
ce vorbeşti. În ce context să fiu Victoria? Şi cu cine? 

— Cu prinţul lordului Dimsdale, desigur, răspunse Mariana, 


privind-o printr-un nor de fum. Nu asculți? 

— Vrei să pretind că sunt Victoria? În faţa unui prinţ? Care 
prinț? 

— Nici eu nu am înțeles la început, spuse Victoria, 
trecându-şi degetul peste buza rănită. Vezi tu, avem nevoie de 
aprobarea unor rude de-ale lui înainte de căsătorie. 

— Prinţul, spuse Mariana. 

— Algie spune că e un prinţ dintr-o ţărişoară de la capătul 
lumii. Dar e singurul reprezentant din partea familiei mamei 
lui Algie care locuieşte în Anglia, iar ea nu vrea să-i lase 
moştenirea fără acordul prințului. Testamentul tatălui său este 
extrem de nedrept, mărturisi Victoria. Dacă Algie se însoară 
înainte de treizeci de ani fără permisiunea mamei lui, pierde o 
parte din moştenire — şi nu are nici măcar douăzeci. 

Lui Kate 1 se păru foarte înțelept din partea lordului 
Dimsdale. Din câte văzuse, Dimsdale Junior era la fel de 
pregătit să conducă o moşie cum erau şoarecii gata să înveţe 
muzică de cor. Nu că ar fi fost treaba ei. 

— Doctorii te vor consulta mâine dimineaţă, îi spuse ea 
Victoriei, şi apoi vei pleca să te întâlneşti cu prinţul. Sfidând 
convențiile. 

— Dar nu poate face asta! se repezi Mariana. 

Era prima dată când Kate o vedea dezaprobându-şi fiica. 

Victoria se uită la mama ei, dar nu spuse nimic. 

— Desigur că poate, zise Kate. Mi se pare un joc prostesc. 
Nimeni nu o să creadă nicio clipă că sunt Victoria. Şi chiar 
dacă ar crede, nu consideri că şi-ar aminti mai târziu? Ce o să 
se întâmple când acest prinţ va opri ceremonia în biserică pe 
motiv că mireasa de lângă el nu este mireasa pe care a întâlnit- 
0? 


— Asta nu se va întâmpla, fie şi pentru că Victoria se va 
căsători imediat după aceea, printr-un decret special, spuse 
Mariana. E pentru prima dată când Dimsdale a fost invitat la 
castel şi nu putem rata asta. Maiestatea sa va organiza un bal 
în cinstea logodnei lui, iar tu vei merge drept Victoria. 

— De ce nu amânaţi, pur şi simplu, vizita şi să mergeţi după 
bal? 

— Pentru că trebuie să mă mărit, spuse Victoria cu o voce 
pitigăiată. 

Kate se întristă. 

— Trebuie să te măriţi? 

Victoria dădu din cap afirmativ. Kate se uită la mama ei 
vitregă care ridica din umeri Şi zise: 

— Viitorul ei este compromis. E însărcinată în trei luni. 

— Pentru numele lui Dumnezeu, exclamă Kate. Dar de- 
abia-l cunoşti pe Dimsdale, Victoria! 

— Îl iubesc pe Algie, spuse Victoria, citindu-i-se 
sinceritatea în priviri. Nici măcar nu am vrut să ies în 
societate, nu după ce l-am văzut la Westminster Abbey în 
duminica aceea din martie, dar m-a obligat mama. 

— Martie, rosti Kate. L-ai cunoscut în martie, şi acum 
suntem în iunie. Vrei să-mi spui că dragul de Algie te-a cerut 
în căsătorie, să zicem, acum trei luni, imediat după ce te-ai 
îndrăgostit, iar tu ai ținut secret? 

Auzind acestea, Victoria chicoti. 

— Ştii exact când m-a cerut de soție, Kate! Ție ţi-am spus 
prima, apoi mamei. Acum două săptămâni. 

Cutele dintre nasul şi gura Marianei nu ar fi dispărut nici 
dacă şi-ar fi dat cu o cremă făcută din praf de perle. 

— Dimsdale nu s-a grăbit să-şi arate intențiile. 


— Nu şi-a arătat intenţiile? zise Kate. Mi se pare că a mers 
chiar mai departe de-atât. 

Mariana se uită la ea cu aversiune. 

— Domnul Dimsdale a cerut-o în căsătorie, aşa cum se 
cuvine, imediat ce-a înţeles situația. 

— L-aş omori dacă aş fi în locul tău, îi spuse Kate. 

— Ai face asta? Afişă un zâmbet ciudat. Mereu ai fost o 
netoată. Vicontele are un titlu nobiliar şi o avere frumuşică, 
imediat ce reuşeşte să pună mâna pe ea. Este îndrăgostit până 
peste cap de sora ta şi este hotărât să se căsătorească cu ea. 

— Ce noroc, comentă Kate. Se uită iar la Victoria, îşi muşca 
uşor buza, iar şi iar. Ţi-am spus să angajezi o însoțitoare, 
Mariana. Ar fi putut avea pe oricine. 

Mariana se întoarse cu fața la oglindă, fără să mai zică 
nimic. De fapt, Victoria nu se potrivea cu orice bărbat. 

Era prea moale, exact ca o budincă înmuiată. Plângea prea 
mult. 

Deşi era foarte drăguță şi, din câte se pare, fertilă. 
Fertilitatea era dintotdeauna un lucru bun la o femeie. Uite cât 
de deznădăjduit fusese tatăl ei, că nu avusese niciodată un fiu. 
Neputinţa mamei ei de-a mai avea copii îl făcuse să se 
recăsătorească la doar două săptămâni după moartea primei 
soții... atât de nerăbdător fusese să-şi întemeieze o familie 
nouă. 

Probabil crezuse că Mariana era la fel de fertilă cum se 
dovedea a fi acum fata ei. Oricum, el murise înainte să vadă 
dacă era aşa sau nu. 

— Deci mă rogi să-l vizitez pe prinţ şi să mă dau drept 
Victoria, spuse Kate. 

— Nu te rog, spuse Mariana deodată. Îţi ordon! 


— Vai, mamă, spuse Victoria. Te rog, Kate. Vreau să mă 
căsătoresc cu Algie. Şi, credeți-mă, mai degrabă aş avea 
nevoie de... n-am înțeles şi, ei bine... îşi netezi rochia: Nu 
vreau să ştie nimeni despre copil. Şi nici Algie nu vrea. 

Victoria nu înţelesese ce însemna să ai un copil. Kate ar fi 
fost uimită şi dacă sora ei vitregă ar fi înțeles actul conceperii 
unui copil, ca să nu mai vorbim despre consecințele acestui 
lucru. 

— Mă rogi să fac asta, îi spuse Kate mamei ei vitrege, 
ignorând-o momentan pe Victoria. Dar, deşi mă poţi obliga să 
fac asta, nu poţi controla ceea ce voi spune odată ce-l voi 
cunoaşte pe acest prinţ. 

Mariana zâmbi. 

— Ba mai mult, continuă Kate, Victoria doar ce şi-a făcut 
apariția strălucitoare în societate acum câteva luni. Cu 
siguranţă, oamenii au întâlnit-o — sau măcar au văzut-o. 

— De-asta te trimit pe tine în locul oricărei fete pe care aş fi 
putut-o găsi pe stradă, spuse Mariana cu politeţea ei obişnuită. 

— Căţeluşii mei te vor însoţi, spuse Victoria. Pe mine m-au 
făcut cunoscută, astfel că toată lumea va crede că sunt eu. Şi 
atunci, ca şi cum şi-ar fi amintit ceva, o altă lacrimă i se 
rostogoli pe obraz: Deşi mama spune că trebuie să renunţ la ei. 

— Se pare că sunt la mine în cameră, spuse Kate. 

— Sunt ai tăi acum, spuse Mariana. Cel puţin pe durata 
vizitei. Apoi vom... Se opri, uitându-se la fiica ei: îi vom da 
unor orfani merituoşi. 

— Bieţii copilaşi îi vor iubi, spuse Victoria cu ochii 
înlăcrimați, ignorând faptul că acestor orfani s-ar fi putut să nu 
le placă să fie muşcaţi de noile lor animăluţe. 

— Vrei să mă însoţeşti? întrebă Kate, lăsând momentan la o 


parte problema „şobolanilor” Victoriei. 

— După cum colinzi pe întreaga moşie, nu ai nevoie de 
însoțitor, spuse Mariana pe un ton dispreţuitor. 

— Păcat că nu am luat-o şi pe Victoria cu mine, ripostă 
Kate. Aşa, m-aş fi asigurat că Dimsdale nu o tratează ca pe o 
femeie de moravuri uşoare. 

— Oh, bănuiesc că tu ţi-ai păstrat onoarea, replică Mariana. 
Şi ce bine-ți prinde. Nu trebuie să-ți faci griji în privința 
lordului Dimsdale că va încerca să pună mâna pe o persoană 
lipsită de originalitate; este îndrăgostit de Victoria. 

— Aşa este, rosti Victoria pufnind. Şi eu îl iubesc. 

O altă lacrimă 1 se rostogoli pe obraz. 

Kate oftă. 

— Dacă mă voi da drept Victoria, va fi scandalos să apar 
singură cu Dimsdale într-o trăsură, iar scandalul nu mă va 
afecta pe mine, ci pe Victoria. Pe scurt, nimeni nu va fi uimit 
când va apărea copilul ei, la scurt timp după nuntă. 

Urmă un moment de tăcere. 

— Bine, spuse Mariana. Aş fi însoţit-o eu pe Victoria, 
bineînţeles, dar nu o pot lăsa, dată fiind sănătatea ei precară. O 
poți lua pe Rosalie cu tine. 

— O servitoare? Îmi dai o servitoare pe post de însoţitoare? 

— Care e problema? întrebă Mariana. Poate sta între voi doi 
în caz că-ți pierzi mințile şi te-arunci asupra lordului 
Dimsdale. Te va însoți, bineînţeles, şi servitoarea care are grijă 
de „şobolani”. 

— Câinii Victoriei au propria lor servitoare? 

— Mary de la parter, spuse Victoria. Curăţă şemineurile, dar 
îi şi spală zilnic şi îi perie. Animalele de casă sunt şi ele o 
responsabilitate, adăugă Victoria. 


— Nu o voi lua pe Mary cu mine, mărturisi Kate. Pentru 
numele lui Dumnezeu, cum o să se descurce doamna Swallow 
fără ea? 

Mariana ridică din umeri. 

— N-o să meargă, spuse Kate, încercând să poarte o discuţie 
inteligentă. Nici măcar nu semănăm. 

— Ba da, o repezi Mariana. 

— Fi bine, de fapt, nu semănăm, spuse Victoria. Eu... ei 
bine, eu sunt eu şi Kate, ei bine... 

Vorbea greoi, bâlbâindu-se. 

— Victoria încearcă de fapt să spună că ea este foarte 
frumoasă, şi eu nu, spuse Kate, simțindu-şi inima cât o 
pietricică. Asta şi faptul că suntem surori vitrege, înrudite 
numai prin căsătorie, nu ne fac să semănăm mai mult decât ar 
semăna două englezoaice văzute împreună. 

— Aveţi aceeaşi culoare a părului, spuse Mariana, trăgând 
din țigară. 

— Serios? întrebă Victoria şovăielnic. 

De fapt, probabil că Mariana avea dreptate. Dar părul 
Victoriei era aranjat după ultima modă, în bucle drăgălaşe 
care-i încadrau faţa, şi prins cu o panglică fină. Kate şi-l peria 
dimineaţa, îl răsucea şi şi-l prindea cu un ac de păr. Nu avea 
timp să se îngrijească minuţios de el. Mai exact, nu avea deloc 
timp să se îngrijească. 

— Eşti nebună, spuse Kate, holbându-se la mama ei vitregă. 
Nu mă pot da drept fiica ta. 

Victoria se încruntă. 

— Mă tem că are dreptate, mamă. Nu m-am gândit. 

Mariana avea o privire fixă, despre care Kate ştia din 
experiențele anterioare că prevestea o furie oarbă. Dar, pentru 


prima dată, nu înțelegea de ce. 

— Kate este mai înaltă decât mine, rosti Victoria, numărând 
pe degete diferenţele dintre ele. Părul ei este mai blond, ca să 
nu mai spun că e lung, şi nu avem deloc aceeaşi înfăţişare. Şi 
dacă ar purta hainele mele... 

— E sora ta, spuse Mariana cu buzele încleştate, ca şi cum 
pipa de cupru ar fi fost zdrobită cu ciocanul. 

— E sora mea vitregă, rosti Kate calm. Faptul că te-ai 
căsătorit cu tatăl meu nu înseamnă că suntem rude de sânge, 
iar primul tău soţ... 

— E sora ta! 


Capitolul 2 


Castelul Pomeroy 
Lancashire 


— Maiestatea Voastră! 

Prințul, pe nume Gabriel Augustus-Frederick William von 
Aschenberg din Warl-Marburg-Baalsfeld, îşi ridică privirea şi- 
l văzu pe majordomul său, Berwick, ținând o tavă de argint. 

— Am recuperat în întregime acest unguentarium!, Wick. Zi 
repede! 

— Unguentarium, rosti Wick cu dezgust. Sună întocmai ca 
numele unui obiect imoral pe care l-ai putea cumpăra din 
Paris. Din partea rău-famată a Parisului, adăugă el. 

— Scuteşte-mă de calambururile tale, spuse Gabriel. Acest 
urcior era destinat celor morţi, nu celor vii. În el se puneau 
şase oscioare pentru arşice şi a fost descoperit în mormântul 


1 Vas de ceramică roman, în care se păstrau uleiuri şi parfumuri (n. Red.) 


unui copil. 

Wick se aplecă în faţă, privind atent la bucăţile de lut 
împrăştiate pe masă. 

— Unde sunt arşicele? 

— Biggitstiff, cel cu articulații puternice, le-a aruncat. De 
fapt, a aruncat şi acest urcior, din moment ce copilul era sărac 
şi pe el îl interesează să distrugă numai mormintele regilor. 
Încerc să-mi dau seama cum a fost pusă partea de sus, pe care 
nu o am. Cred că de bucăţile astea erau prinse nituri de bronz. 
Îi arătă: Şi niturile au fost schimbate cel puţin o dată înainte ca 
vasul ceramic să fie pus în mormânt, vezi? 

Wick se uită la acele bucăţi. 

— ŞI trebuie iar schimbate. 

— De ce-ţi baţi capul cu asta? 

— Părinţii acestui copil nu aveau altceva ce să-i dea pentru 
lumea cealaltă în afară de aceste arşice, rosti Gabriel, luând 
lupa. De ce n-ar fi şi astea la fel de importante ca podoabele de 
aur pe care le urmăreşte Biggitstiff? 

— Un mesaj din partea suitei lui lady Tatiana, zise Wick, 
întru totul de acord cu spusele prințului cu privire la arşice. 
Acum este în Franţa şi va sosi la timp. Vom avea două sute de 
invitați la balul dat în cinstea logodnei dumneavoastră, printre 
care şi nepotul dumneavoastră, Algemon Bennett, lord 
Dimsdale. De fapt, vicontele va sosi înainte de bal, după câte 
se pare. 

— Aduce Lâna de Aur? Nepotul lui Gabriel, pe care şi-l 
amintea vag drept un băiat cu fundul mare, se logodise cu una 
dintre cele mai bogate moştenitoare din Anglia. 

— Dommia-Sa va fi însoțit de logodnica sa, domnişoara 
Victoria Daltry, spuse Wick, aruncând o privire pe notițele 


sale. 

— E greu de crezut că Dimsdale ar fi putut găsi o asemenea 
comoară; poate are pistrui sau e saşie, zise el, aşezând cu grijă 
bucățile de lut pentru a-şi putea da seama de proveniența 
niturilor. 

Wick dădu din cap. 

— Domnişoara Daltry a fost descrisă ca fund una dintre cele 
mai frumoase femei din Anglia la balul din primăvară la care 
şi-a făcut intrarea în societate. 

Erau în Anglia de câteva luni, dar era deja la curent cu 
discuţiile importante ale aristocraților. 

— Nici adoraţia pentru logodnicul ei nu a scăpat 
neobservată, adăugă el. 

— Nu m-a cunoscut pe mine, spuse Gabriel alene. Poate c- 
ar trebui s-o fur până să ajungă aici mireasa mea. O Lână de 
Aur englezească în schimbul uneia ruseşti. Vorbesc mai bine 
engleza decât rusa. 

Wick nu spuse nimic, îşi cobori încet privirea de la părul lui 
Gabriel la picioarele lui. Gabriel ştia ce vedea Wick: părul 
negru dat pe spate, cu breton în formă de „v “, sprâncene 
unindu-se într-un fel care le speria pe unele femei, o urmă 
palidă a unei bărbi care nu părea să dispară vreodată. Ceva în 
înfăţişarea lui le alunga pe cele slabe de înger, pe acelea cărora 
le plăcea să se ghemuiască la pieptul lui şi să-şi treacă 
degetele prin părul lui după o partidă de sex. 

— Desigur că ai putea să încerci, comentă Wick. Dar 
bănuiesc că oricum vei fi ocupat, încercând să-ţi cucereşti 
propria mireasă. 

Nu cea mai tare ofensă, dar destul de reuşită. 

— Spui asta de parcă Tatiana ar fugi mâncând pământul 


văzându-mă. 

Gabriel ştia foarte bine că scânteia sălbatică din ochii lui 
speria doamnele care erau mai degrabă obişnuite cu papă- 
lapte. Totuşi, nu întâlnise încă femeia care să rămână 
indiferentă dacă ar cunoaşte un prinţ. Femeilor le plăcea să 
aibă un prinţ la picioarele lor. 

Totuşi, era prima dată când încerca să cucerească o soţie, şi 
nu o iubită. Trebuia să presupună că femeile luau problema 
mult mai în serios decât luau ei partidele ocazionale. 

Îi trecu prin cap o înjurătură, dar nu apucă s-o rostească. Se 
întoarse la micul vas din faţa lui. 

— Poate că nici logodnica mea nu are de ales, la fel ca 
mine. 

Wick făcu o plecăciune. Plecă la fel de tăcut precum venise. 


Capitolul 3 
Casa Yarrow 


Se lăsă un moment de linişte adâncă, aşa cum se lasă şi în 
pădure după un foc de armă. 

Victoria nu mai spunea nimic. Kate se uită la ochii ei blânzi, 
tulburați, şi văzu că şi ea se gândea la acelaşi lucru ca şi mama 
el. 

— Victoria este sora mea, repetă Kate. 

— Exact, aşa că mai bine te duci acolo şi te asiguri că nunta 
va avea loc înainte ca sora ta să fie definitiv distrusă. Pentru că 
este sora ta. 

Un sentiment de uşurare o învălui pe Kate. Probabil că 
înțelesese greşit, ea... 


— E sora ta vitregă, clarifică Mariana, pe un ton iritat. 

— Dar are... Kate se întoarse către Victoria: Câţi ani ai? 

— Ştii câți ani am, spuse Victoria fonfăit, în timp ce-şi 
atingea buza de jos. Sunt cu aproape cinci ani mai tânără decât 
tinte. 

— Ai optsprezece ani, spuse Kate. 

Inima îi bătea foarte tare. 

— Ceea ce înseamnă că tu eşti o femeie matură, de douăzeci 
şi trei de ani, spuse Mariana pe un ton plăcut. Sau poate 
douăzeci şi patru. E uşor să uiţi la vârsta ta. 

— Soţul tău, colonelul... 

Mariana ridică din umeri. 

Kate se chinuia să respire. Se simţea de parcă toată viaţa îi 
trecea prin faţa ochilor, toate întrebările pe care nu ştiuse 
niciodată că le avea de pus. Şocul prin care trecuse atunci când 
tatăl ei venise acasă, la doar două săptămâni după 
înmormântarea mamei ei, spunând că urma să se însoare în 
baza unui permis special. 

Toţi anii aceia în care mama ei zăcuse în pat şi în care tatăl 
ei îşi vâra din când în când capul pe uşă, pentru a spune lucruri 
amuzante şi pentru a-i trimite sărutări soției, dar fără să intre 
vreodată să stea lângă ca. 

Pentru că, se pare, pleca pe furiş ca să-şi petreacă timpul cu 
Mariana. 

— Simt că-mi scapă ceva, spuse Victoria, uitându-se de la 
una la cealaltă. O să izbucneşti în plâns, Kate? 

Kate făcu doi paşi înapoi. Nu mai plânsese de la 
înmormântarea tatălui ei. 

— Normal că nu, se repezi ea. 

Alt moment de linişte. 


— De ce nu spui tot? spuse Kate în cele din urmă, uitându- 
se la mama ei vitregă. Sunt dornică să aflu detaliile. 

— Detaliile nu te privesc pe tine, declară Mariana. Apoi se 
întoarse către Victoria: Ascultă, draga mea, îți aduci tu aminte 
de întâlnirile noastre cu dragul de Victor, încă înainte de a veni 
în casa aceasta? 

Victor! Kate nu se gândise niciodată că numele tatălui ei 
avea vreo legătură cu numele surorii ei vitrege. 

— Da, confirmă Victoria. Ne-am întâlnit cu el. 

— Asta pentru că mama ta era amanta lui, spuse Kate. 
Bănuiesc că vă vedeaţi cu cel puţin unsprezece ani înainte să 
moară mama mea. A existat vreodată vreun colonel? Victoria 
este un copil din flori? o întrebă ea pe Mariana. 

— Nu prea contează, rosti Mariana pe un ton rece. Pot să 
am grijă de ea. 

Kate ştia asta. Dragul şi nesăbuitul ei tată îi lăsase totul 
soției sale... Şi Mariana transformase totul într-o zestre 
frumuşică pentru Victoria, fără a ţine cont că şi moşia trebuia 
îngrijită. Totul îi aparținea acum Victoriei. 

Care nu numai că era însărcinată, dar era şi copil din flori. 
Se presupunea că primul soţ al Marianei, colonelul, nu 
existase niciodată. 

Mariana se ridică şi îşi aruncă ţigara într-un vas plin ochi cu 
mucuri de țigară. 

— Nu-mi vine să cred că voi două n-aţi sărit imediat în 
picioare să vă îmbrățişați, cuprinse de entuziasm copilăresc. 
Din moment ce n-aţi făcut asta, o să spun repede ce am de 
spus. Katherine, te vei duce la Castelul Pomeroy, pentru că 
sora ta este însărcinată şi are nevoie de permisiunea prinţului. 
Te vei îmbrăca precum sora ta, vei lua corciturile alea cu tine 


ŞI vei face ca totul să meargă ca pe roate. 

Mariana părea de neclintit şi arăta mult mai obosită ca de 
obicei. 

— În acest caz, vei lăsa familia Crabtree să locuiască în 
continuare în căsuţa aceea, spuse Kate. 

Mama ei vitregă ridică din umeri. Kate realiză că oricum 
nu-i păsa. Adusese în discuţie problema familiei Crabtree doar 
în caz că nu reuşea s-o convingă cu argumentul că erau rude 
de sânge. 

— Am chemat acelaşi om care o tunde şi pe Victoria, spuse 
Mariana pe un ton aspru. Va veni mâine dimineaţă să-ţi tundă 
claia aia de păr. Vor veni, de asemenea, şi trei croitorese. 
Trebuie să modificăm cel puţin douăzeci de rochii. 

— Vei sta la castel trei sau patru zile, spuse Victoria. 

Kate se ridică şi, pentru prima dată, îşi dădu seama că sora 
ei era însărcinată. În mişcările ei era ceva stângace. 

— Îmi pare rău, spuse Victoria, îndreptându-se către Kate. 

— Nu are de ce să-ţi pară rău, rosti Mariana, intervenind în 
discuţie. 

— Ba da, insistă ea. Îmi pare rău că tatăl nostru era aşa cum 
era. Îmi pare rău că s-a însurat cu mama mea, dar eu... pur şi 
simplu, îmi pare rău pentru tot. Pentru ceea ce crezi acum 
despre el. 

Kate nu voia să se gândească la tatăl ei. Încercase să nu se 
gândească la el în ultimu şapte ani, de la moartea lui. 

Era prea dureros să se gândească la zâmbetul lui şi la cum 
stătea lângă şemineu şi-i spunea poveşti amuzante despre 
Londra, în timp ce lumina focului se reflecta în paharul lui cu 
vin. 

Şi acum, avea un motiv să nu se gândească la el. 


O îmbrățişă pe Victoria, apoi se întoarse către Mariana. 

— De ce trebuie să vin diseară la cină? 

— Lordul Dimsdale se îndoieşte că voi două semănaţi 
suficient pentru a păcăli pe cineva care o cunoaşte, poate, pe 
sora ta. 

— Dar părul meu... 

— Nu e vorba de păr, rosti mama ei vitregă. Vei purta o 
rochie decentă şi vei vedea că semănați. Victoria este 
cunoscută pentru frumuseţea ei, pentru câinii şi pentru 
condurii ei de sticlă. Atâta timp cât îți ţii gura, vei putea trece 
drept ea. 

— Pentru numele lui Dumnezeu, ce este un condur de 
sticlă? întrebă Kate. 

— Vai, sunt nemaipomeniţi, ţipă Victoria, împreunându-şi 
mâinile. Eu însămi am introdus această modă sezonul acesta şi 
apoi toată lumea a început să-i poarte. 

— Aveţi cam aceeaşi mărime la pantof, spuse Mariana. O 
să-ţi vină. 

Kate se uită la rochia ei gri ponosită şi apoi la mama ei 
vitregă. 

— Ce-ai fi făcut dacă tatăl meu ar fi trăit? Dacă mi-aş fi 
făcut intrarea în societate la momentul potrivit şi oamenii şi-ar 
fi dat seama de asemănarea dintre mine şi Victoria? 

— Nu mi-am făcut griji pentru asta, spuse Mariana, ridicând 
din umeri. 

— De ce nu? N-ar fi existat riscul ca cineva să ne vadă 
împreună şi să-şi dea seama? 

— E cu cinci ani mai mică decât tine. Aş fi ținut-o încuiată 
până te-ai fi căsătorit tu. 

— Poate că n-aş fi acceptat. Poate că nu mi-aş fi găsit un 


soț. Tata ar fi... 

Un zâmbet apăru în colţul gurii Marianei. 

— Ba ai fi acceptat. Te-ai uitat vreodată în oglindă? 

Kate se holba la ea. Desigur că se uita în oglindă. Îşi vedea 
trăsăturile armonioase. Nu vedea ochii ca nişte albăstrele ai 
Victoriei sau buclele ei deschise la culoare, sau zâmbetul ei 
fermecător, pentru că nu erau trăsăturile ei. 

— Eşti o prostănacă, spuse Mariana, întinzându-se să-şi ia 
tabachera şi apoi dându-i drumul. Fumez prea mult, şi asta din 
cauza ta. Pentru numele lui Dumnezeu, fă-ți rost de o rochie 
decentă până diseară la ora opt. Ai face bine să te duci imediat 
să vorbeşti cu menajera Victoriei; nu poţi curăța nici şemineul 
cu treanţa asta pe care o porţi. 

— Dar nu vreau să mă vadă Algie aşa, spuse Victoria, 
smiorcăindu-se. 

— Am să-i spun lui Cherryderry să pună doar un sfeşnic pe 
masă, spuse mama ei. Dimsdale nu va vedea un şobolan, nici 
dacă acesta i-ar sări în față, pe masă. 

Şi astfel se redeschise discuţia despre „şobolani”, ceea ce 
era perfect, căci aşa şi începuse povestea. 


Capitolul 4 


Kate ştia foarte bine că era sarcina ei să se ocupe de 
gospodărie. Nu avea ce face; era treaba celor mai buni 
servitori. Erau pregătiți să servească domni şi doamne din 
înalta societate, nu pe aceia de acelaşi rang. Îşi dăduseră cu 
siguranță seama că Mariana nu era de provenienţă aristocrată. 
În ceea ce o privea pe Kate, ea crezuse că mama ei vitregă era 
fiica unui negustor, căsătorită cu un colonel. Nu se gândise că 


era... 

Ce era, de fapt? 

O femeie desfrânată. Amanta tatălui ei. O femeie uşoară, cu 
alte cuvinte. 

Nu era de mirare că biata Victoria rămăsese însărcinată. 
Mama ei nu era deloc în stare să aibă grijă de ea. De fapt, de 
aceea nici Kate nu ştia cum să se poarte în societate. Avea 
doar doisprezece ani când mama ei căzuse bolnavă la pat şi 
doar şaisprezece când aceasta murise, iar tatăl ei se 
recăsătorise. Deşi învățase să folosească tacâmurile, nu avea 
comportamentul ales necesar în înalta societate. 

Luase lecţii de dans timp de un an, dar asta fusese demult. 
Nu existau, de exemplu, reguli despre cum ar trebui să 
vorbeşti cu un prinț? Trebuia să te retragi după o astfel de 
discuţie? Sau era o regulă valabilă numai pentru regi şi regine? 

O găsi pe Rosalie, menajera Victoriei, în camera plină de 
haine a surorii ei. Cu mulți ani în urmă, camera era destinată 
musafirilor, dar, la un moment dat, Victoria adunase atât de 
multe rochii, încât încăperea fusese transformată în garderobă 
— mai ales că nici nu prea aveau musafiri. 

Kate privi curioasă în jur. Camera era plină de dulapuri 
vişinii pline ochi de haine. Volane de dantelă şi bucăți de 
materiale brodate ţâşneau din sertarele pe jumătate deschise. 
Mirosea a trandafiri şi a rufărie proaspătă. 

— Cherryderry mi-a spus de cina din seara asta, iar 
croitoresele vor veni mâine, aşa că m-am uitat prin toate 
rochiile domnişoarei Victoria, spuse Rosalie. 

Asta nu era o sarcină uşoară, dat fiind că Victoria avea de 
două ori mai multe haine decât mama ei, deşi erau mult mai 
frumos aranjate. 


— Cred că ar trebui să porți asta diseară, căci nu va avea 
nevoie de mai mult de o cusătură, două în jurul corsajului. 

Îi arătă o rochie de mătase de un roz pal. Nu avea un 
decolteu adânc, dar era mulată până sub piept, de unde pornea 
fusta înzorzonată, cu volane valuri-valuri, dezvăluind o 
căptuşeală cu trandafiri închişi la culoare. 

Kate întinse un deget. Tatăl ei murise înainte de a merge cu 
ea la modiste pentru a-şi alcătui o garderobă cu care să iasă în 
societate. Trecuse de la hainele negre de înmormântare direct 
la rochii ponosite, ceea ce indica rolul ei în acea familie. 

— Couleurs de rosette, spuse Rosalie vesel. Cred că-i va 
scoate părul în evidență? N-o să ai nevoie de corset, fiind atât 
de slabă. 

Începu să-i descheie nasturii, dar Kate îi dădu mâinile la o 
parte. 

— Te rog, dă-mi voie... spuse Rosalie. 

Kate scutură din cap. 

— Mă îmbrac singură de ani buni, Rosalie. Mă poţi ajuta să 
îmbrac rochia aceea dacă va fi nevoie, dar mă dezbrac singură. 

Ceea ce şi făcu, după care rămase pe ea doar cu o cămaşă 
veche. Avea un corset, dar nu-l purta pentru că era prea 
incomod, din moment ce călărea zilnic. 

Rosalie nu spuse nimic, se uită numai la cămaşa veche şi la 
cum era cârpită de Kate, nu foarte bine, ce-i drept, şi la 
lungimea ei. 

— Domnul Daltry... spuse menajera, apoi făcu o pauză. 

— ...se răsuceşte în mormânt şi aşa mai departe, rosti Kate. 
Să continuăm, Rosalie. 

Aşa că menajera începu să-i scoată acele de păr, mişcându-şi 
limba la fel cum face cineva când numără bani. 


— N-aş fi crezut niciodată că ai atât de mult păr, spuse ea în 
cele din urmă, terminând de scos toate acele şi despletindu-i 
buclele. 

— Nu-mi place să-mi bat capul cu el. Mă încurcă atunci 
când muncesc. 

— N-ar trebui să munceşti, ţipă Rosalie. Nimic nu e aşa 
cum ar trebui să fie, chiar şi cămaşa asta a ta care seamănă mai 
mult cu o cârpă de şters vase. N-am ştiut. 

Aruncă peria şi deschise un sertar. Înăuntru se afla un teanc 
de cămăși de un alb imaculat. 

Rosalie înşfăcă una. 

— Domnişoara Victoria nici măcar n-o să observe, nu că i- 
ar păsa, de altfel, căci nu seamănă cu mama ei. Îi plac 
cămăşile de mătase, spuse menajera trăgându-i lui Kate 
cămaşa peste cap şi aruncând-o într-o parte. 

— Eu prefer una de bumbac, din moment ce transpirația 
pătează îngrozitor. Dar, până la urmă, nu eşti o doamnă 
adevărată dacă nu te îmbraci aşa cum trebuie. 

Kate semăna cu un norişor transparent în cămaşa albă, 
brodată cu o dantelă rară. 

Dacă tatăl ei ar fi trăit şi ea ar fi debutat în societate, ar fi 
purtat astfel de veşminte mereu, nu rochii roase şi ponosite, în 
nuanțe de gri şi albastru, care-i dădeau un aspect sărăcăcios. 

Mama ei îi lăsase o mică zestre, dar asta nu prea conta din 
moment ce ea nu avea ocazia să întâlnească bărbatul potrivit. 
Ani de-a rândul îşi spusese sieşi să părăsească acea casă, să se 
ducă la Londra şi să se angajeze guvernantă... orice, numai să 
scape de-acolo. Dar asta însemna să-i părăsească pe arendaşi 
şi pe servitori şi să-i lase sub supravegherea ocazională şi 
haină a Marianei. 


Aşa că nu plecase. 

O oră mai târziu, părul ei era ondulat, pieptănat şi aranjat 
întocmai ca al Victoriei. Faţa îi era dată cu pudră de orez, 
pentru a aduce cât mai mult cu aspectul sănătos al feţei surorii 
ei; era îmbrăcată din cap până-n picioare în roz, iar buzele-i 
erau rujate cu aceeaşi nuanţă. 

Stătea în faţa oglinzii, încercând să se recunoască pe sine. 
Să-şi dea seama că semăna într-adevăr cu Victoria, că ceilalți o 
vor considera şi pe ea o mare frumusețe. 

Nu numai că nu semăna cu sora ei, dar numai un orb ar fi 
spus că e frumoasă. Era prea costelivă şi arăta ciudat în rochia 
aceea. 

Rosalie o apucă de-o mânecă. 

— Eşti mult mai lată în umeri decât domnişoara Victoria, 
mormăi ea. 

Kate se uită la umerii ei şi ştiu exact care era problema. 
Petrecea cel puțin două sau trei ore pe zi în şa, încercând să 
conducă moşia aşa cum făcuse administratorul angajat de tatăl 
ei înainte ca mama ei vitregă să-l dea afară. Avea brațe 
musculoase şi uşor bronzate. Nu-şi putea imagina că celelalte 
domnişoare aveau această problemă. 

Mai mult, obrajii ei erau prea proeminenţi, iar sprâncenele, 
prea ascuţite. 

— Nu semăn cu Victoria, spuse ea, uşor posomorâtă. 

Sperase că poate hainele modeme o vor transforma, făcând- 
o la fel de frumoasă ca sora ei. O femeie considerată, după 
toate standardele, un diamant. 

Ea semăna mai mult cu o piatră neşlefuită decât cu un 
diamant. Aşa cum şi era ea. 

— Nu ți se potriveşte stilul ăsta, recunoscu Rosalie. Rozul 


nu a fost o idee prea bună. Ai nevoie de culori mai îndrăzneţe. 

— Ştii de ce trebuie să semăn cu Victoria, nu? 

Kate ştia foarte bine că Cherryderry o urmase şi acum stătea 
afară, dincolo de uşa dormitorului mamei ei vitrege, atent să 
asculte întreaga discuţie. 

Rosalie strâmbă din nas. 

— Ştiu exact atât cât trebuie, sper. 

— Trebuie să-l însoțesc pe lordul Dimsdale într-o vizită la 
castelul Pomeroy şi trebuie să conving pe toată lumea de- 
acolo că sunt Victoria. 

Privirile celor două se întâlniră în oglindă. 

— N-o să meargă, mărturisi Kate. E mult prea frumoasă. 

— ŞI tu eşti frumoasă, spuse Rosalie tare. Dar în alt fel. 

Kate zâmbi şiret. 

— Am gura prea mare şi sunt prea slabă? 

— Ai început să munceşti cât zece, de la moartea tatălui tău. 
Domnişoara Victoria, binecuvântată fie dânsa, este delicată ca 
o pernă, dar aşa şi trebuie să fie, nu? 

Kate se uită la materialul încrețit în dreptul pieptului. Sau 
acolo unde ar fi trebuit să fie acesta. 

— Putem face ceva în ceea ce priveşte pieptul meu? În 
rochia asta, parcă nu am sâni deloc. 

Rosalie apucă de materialul care era în plus. 

— Ai un piept micut foarte drăguţ, domnişoară. Nu-ţi face 
griji. Nu pot face mai nimic în privinţa asta la rochia aceasta, 
dar voi găsi altele care să poată fi modificate. Slavă Domnului 
că domnişoara Victoria are mai multe rochii în camerele ei 
decât o modistă după un an întreg de lucru. 

Apoi îndesă două şosete făcute sul sub rochia lui Kate, exact 
în față. 


În mod ciudat, cu cât încerca mai mult să semene cu 
Victoria, cu atât îşi dădea mai mult seama cât erau de diferite. 
Desigur, ea avea cu cinci ani mai mult. Aşa dichisită, coafată 
şi machiată semăna cu o fată mare bătrână şi disperată. 

Pentru prima dată, o cuprinse panica. Neavând niciodată 
ocazia de a purta o astfel de rochie, cel puţin ani buni de-a 
rândul, Kate uitase că trecea vârsta la care se putea căsători. 

În câteva săptămâni, avea să împlinească douăzeci şi patru 
de ani şi se simțea la fel de bătrână ca o văduvă. 

De ce nu-şi dăduse seama că nu mai era la fel de împlinită şi 
de fermecătoare? Când o cuprinsese  amărăciunea, 
preschimbând-o dintr-o copiliţă în cu totul altceva? 

— N-o să meargă, spuse ea brusc. Nu semăn nici pe departe 
cu o domnişoară care tocmai urmează să intre în societate, 
impresionând pe toată lumea. 

— Totul este să porți hainele potrivite, spuse Rosalie. 
Rochia asta nu te scoate deloc în evidenţă. Dar voi găsi una 
care să ţi se potrivească. 

Kate nu făcu altceva decât să dea din cap afirmativ. Se 
gândise că... 

Ei bine, nu se gândise mult la asta. Dar ştia că-şi dorea să se 
căsătorească şi să aibă copii. 

O cuprinse o spaimă năprasnică. Dacă era deja prea bătrână? 
Dacă nu avea niciodată să... 

Alungă acest gând. 

Avea să facă asta pentru Victoria, de dragul surorii ei. Apoi 
se va duce la Londra şi se va folosi de mica ei zestre, banii 
lăsaţi de mama ei, pentru a se căsători. 

Femeile făceau asta de ani buni, şi putea şi ea să facă la fel. 

Îşi îndreptă umerii. De la moartea tatălui ei, învățase ce 


însemna să fu umilit: să-ți ascunzi mâinile de teama că rudele 
tale ar putea observa degetele înroşite. Să-u ţii cizmele lipite 
de cal atunci când călăreşti, pentru ca nimeni să nu vadă cât de 
peticite sunt. Să te prefaci de fiecare dată că ţi-ai uitat boneta 
acasă. 

Acesta era doar un alt fel de umilință — să poarte haine 
complet nepotrivite vârstei ei. O s-o scoată ea la capăt. 


Capitolul 5 


Câteva ore mai târziu, când ajunse în sfârşit în camera ei, 
Kate era deja obosită. Se trezise la ora cinci dimineaţa pentru a 
se ocupa de cheltuielile casei, apoi de la ora opt călărise... 
plus tumultul emoţional provocat de întâmplările zilei. La 
masă, Mariana fusese arțăgoasă chiar şi cu vicontele, iar 
Victoria plânsese pe durata întregii cine. 

Şi acum, o aşteptau câinii, „şobolanii”, stând în semicerc. 

Nu exista un accesoriu mai modem decât un căţeluş, iar 
Victoria şi Mariana, care erau de părere că era mai bine să ai 
douăzeci şi trei de rochii de bal decât una, cumpăraseră nu 
unul, ci trei cățeluşi. 

Erau trei maltezi cu blana moale, care lătrau scurt. 

Erau groaznic de mici, mai mici decât majoritatea pisicilor. 
Şi aveau un mod de a se gudura care ei i se părea jignitor. 
Dacă ar fi avut vreodată un câine, ar fi vrut să aibă unul din 
acela clăpăug, care să-i iasă în întâmpinare când se oprea pe la 
casele de pe pământurile Marianei. Un câine care mai degrabă 
lătra, nu schelălăia. 

Deşi acum, asta făceau. Se ridicară când ea intră în cameră 
şi se strânseră în jurul ei dând din cozi şi din corpurile lor 


neastâmpărate. Se simțeau probabil singuri, înainte să o muşte 
pe Victoria, erau mereu lângă ea. Poate le era foame. Sau, mai 
rău, poate voiau să iasă afară. Dacă ar avea un clopoțel în 
cameră... dar cei de rangul ei nu chemau servitorii. 

— Cred că trebuie să vă duc afară, spuse ea încet, gândindu- 
se la scări şi la faptul că o dureau picioarele. 

De fapt, ar fi trebuit să fie recunoscătoare că nu-şi făcuseră 
nevoile în camera ei; era atât de mică iar singura fereastră era 
atât de sus, încât mirosul ar fi persistat mai bine de o lună. 

Avu nevoie de câteva minute să-şi dea seama cum trebuia să 
lege lesele de zgărzile lor cu bijuterii şi nu o ajuta deloc faptul 
că ei începuseră să schelălăie, să sară şi să încerce să o lingă 
pe față. Nu se putea mişca deloc. 

Se târî înapoi pe scările care duceau către camera ei, paşii ei 
răsunând în acelaşi timp cu zgârieturile făcute de şobolani. Era 
atât de obosită, încât nu-şi putea aminti nici numele lor, deşi 
ştia că sunau precum aliterațiile, ceva gen zână şi zambilă. 

— Ce mănâncă? îl întrebă pe Cherryderry câteva minute 
mai târziu. 

Fusese destul de bun s-o însoţească până la grădina de 
zarzavat şi să-1 arate zona îngrădită pentru câini. 

— L-am trimis pe Richard în camera ta acum o oră; le-a dat 
el de mâncare şi i-a scos afară la plimbare. Recunosc că nu îmi 
plac câinii ăştia, dar nu sunt animale rele, spuse el, uitându-se 
la ei. Nu e vina lor. 

Se înghesuiau unul în altul, formând o masă compactă de 
cozi stufoase şi nasuri ascuţite. 

— Caesar nu a vrut s-o muşte pe domnişoara Victoria, 
continuă el. Nu trebuie să-ți faci griji că te va muşca. 

— Caesar? Credeam că toţi au nume de flori. 


— Asta e problema lor, spuse Cherryderry. Domnişoara 
Victoria nu le-a dat niciodată nume definitive. La început, se 
numeau Ferdinand, Felicity şi Frederick. Acum se numesc 
Coco, Caesar şi Chester. Înainte de asta, îi chema Mopsie, 
Maria şi nu mai ştiu cum. Capul haitei, îl vezi pe cel puţin mai 
mare de-acolo? Acela este Caesar. Ceilalţi sunt Coco şi 
Chester, deşi Chester nu a învăţat niciodată să răspundă la alt 
nume în afară de Frederick sau Freddy. 

— De ce a muşcat-o Caesar pe Victoria? Nu m-am gândit să 
întreb până acum. 

— ÎI hrănea din gura ei. 

— Poftim! 

— "Tinea o bucată de carne între buze, încurajându-l pe el să 
o ia. O mare greşeală, să intervii între un câine şi carnea lui. 

Kate ridică din umeri. 

— Dezgustător. 

— Prinţesa Charlotte şi-a învăţat câinii să facă la fel, spuse 
Cherryderry. Prinţesa are multe explicaţii de dat. 

— Şi cum îi fac să tacă noaptea? întrebă Kate, dornică să se 
culce. 

— Tratează-l ca pe câini, cu respect, dar ferm. Domnişoara 
Victoria a făcut greşeala de-a crede că sunt copilaşi, apoi se 
enerva şi-i trimitea jos la bucătărie de fiecare dată când nu se 
comportau cum trebuie, aşa că nu ştiau niciodată cum să se 
comporte. Dă-le ceva bun de fiecare dată când fac ceva cum 
trebuie, şi totul va fi bine. 

Întoarsă în cameră, Kate descoperi că fiecare câine avea 
felul lui de-a fi. Caesar era extrem de prostănac. Aparent, 
credea că era foarte mare: umbla după pradă, se năpustea 
asupra oricui şi părea să latre promisiuni că va ataca pe oricine 


va intra în cameră. De fapt, îi amintea de un general imperial; 
numele i se potrivea. 

Frederick era singuratic, sau cel puţin asta bănuise ea când 
el sări în pat şi-i linse genunchiul, dând nebuneşte din coadă. 
Apoi îi aruncă o privire rugătoare, urmată imediat de o 
rostogolire pe spate cu picioarele în aer. Pe scurt, era prostuţ, 
şi numele de Freddy i se potrivea mai bine decât Frederick. 

Coco părea extrem de înfumurată. Victoria îi lhpise mici 
pietre semiprețioase de blana din jurul gâtului şi, în loc să 
încerce să le îndepărteze, aşa cum ar face orice corcitură care 
se respectă, Coco stătea cu lăbuţele perfect drepte şi cu nasul 
în aer. Nu dădea niciun semn că ar vrea să se apropie de patul 
lui Kate ci se instală comod pe o pernă de catifea care se afla 
deja pe podeaua camerei, alături de un castron cu apă. 

Kate îl dădu pe Freddy jos din pat şi-l lăsă pe podea, dar el 
sări înapoi. lar ea era prea obosită ca să mai facă ceva. 

Astfel că se întinse, gândindu-se la tatăl ei, cuprinsă de 
furie. Cum a putut să facă aşa ceva? Probabil că a iubit-o pe 
Mariana; altfel, de ce s-ar fi însurat cu ea? 

Era bine că nu ieşise niciodată în societate. Ştia puţine 
lucruri despre asta, toate învăţate demult, dar ştia că nimeni nu 
va ajuta o tânără a cărei mamă vitregă avea o reputație proastă, 
chiar dacă Mariana se căsătorise cu protectorul ei. 

Şi totuşi, Mariana şi Victoria veniseră pur şi simplu la 
Londra, îşi făcuseră apariţia în casa tatălui ei, iar Victoria 
ajunsese o moştenitoare tânără şi frumoasă. 

Se gândi somnoroasă că avea de învăţat din asta. 


Capitolul 6 


Frizerul francez şi cei doi doctori sosiră a doua zi de 
dimineaţă, unul pregătit să o tundă pe Kate şi ceilalți să se 
ocupe de buza Victoriei. Ambele surori refuzară. Mariana avea 
crize de isterie şi gesticula cu ţigara, țipând ca o 
mahalagioaică. 

Dar discuția cu Rosalie cu o seară înainte o ajută pe Kate să- 
şi pună ordine în gânduri. Nu întinerea, iar singura ei podoabă 
era părul. Părea deja mult prea slabă, trasă la faţă. Dacă n-ar fi 
avut acel păr, faţa ei ar fi arătat şi mai rău. 

— Nu vreau să fac asta, spuse ea, acoperind plânsetele 
Victoriei. 

În mod ciudat, nu refuzase niciodată nimic. În ultimii şapte 
ani, se certase cu mama ei vitregă pe viață şi pe moarte: se 
certase cu ea când îl dăduse afară pe administratorul moşiei şi- 
1 spusese lui Kate să se ocupe ea de venitul anual al moşiei; se 
certase cu ea când îl dăduse afară pe inspector, aruncându-i 
registrele şi punând-o pe Kate să se ocupe de ele noaptea. 

Dar nu refuzase niciodată nimic. Se apucase de registrele 
moşiei, de facturi şi de tot ceea ce însemna conducerea moşiei, 
luându-şi rămas-bun de la guvernantă, de la servitoare, de la 
inspector şi de la administratorul moşiei. 

Į se părea ironic că reuşise să treacă peste atâtea, dar nu şi 
peste orgoliu. 

— N-am să fac asta, repeta ea la nesfârșit. 

Domnul Bemier îşi agita mâinile în aer, declarând cu un 
accent franțuzesc încântător că o tunsoare elegantă o va face 
să arate cu zece ani mai tânără, ani de care dânsa avea cu 
prisosinţă nevoie. 

Kate se îndârji. 

— Vă mulţumesc pentru părere, domnule, dar nu. 


— Vei strica totul, ţipă Mariana, vocea ei atingând culmile 
nebuniei. Vei strica tot! Sora ta nu se va putea căsători şi va 
avea un copil nelegitim. 

Kate îl văzu pe domnul Bemier făcând ochii cât cepele şi-i 
aruncă o privire cruntă. După şapte ani de administrare a 
moşiei, căpătase o privire nemiloasă; el tresări. 

— E-n regulă, mamă, se băgă Victoria, smiorcăindu-se. 
Kate va trebui să poarte peruci, atâta tot. Îi va fi foarte cald, 
dar e o chestiune de doar câteva zile. 

— Peruci, rosti Mariana, cu răsuflarea tăiată. 

— Am toate culorile, asortate cu rochule, spuse Victoria. 
Dacă Rosalie îi împleteşte părul în fiecare dimineață şi apoi 1-l 
prinde cu ace de păr, va arăta foarte modem şi toți vor 
presupune că-mi place să port peruci. 

— Aşa e, zise Mariana, trăgând din ţigară. 

— Îţi dau, dacă vrei, şi peruca mea cercheză, spuse Victoria. 

Kate strâmbă din nas. 

— E frumoasă, o perucă albastru-deschis care se potriveşte 
de minune cu rochii albastre sau verzi. Şi are şi o bandană 
bătută cu bijuterii cu care se fixează pe cap. 

— Bine, spuse Mariana. Acum, doctorul Binter o să te 
opereze la buză eu bisturiul şi apoi nu vreau să mai aud de 
niciuna dintre voi pentru tot restul zilei. 

Victoria ţipă şi urlă, dar totul se termină cu bine. 

Mariana se retrase în cameră, având o durere de cap. 
Victoria se duse la ea în cameră plângând în hohote; Kate 
plecă cu câinii într-o vizită la familia Crabtree. 


Capitolul 7 


Castelul Pomeroy 


— Aşadar, ce s-a întâmplat cu leul? îl întrebă Gabriel pe 
Wick, mergând repede prin curtea exterioară către menajeria 
provizorie care înfrumuseța zidul din spate. 

— Nu am nici cea mai vagă idee. Se pare că vomită într- 
una, răspunse Wick. 

— Bietul bătrân, spuse Gabriel, ajungând la cuşca leului. 

Animalul stătea ghemuit lângă zid, oftând adânc. Îl avea 
doar de câteva luni, dar înainte ochii îi erau plini de viaţă, ca şi 
când îşi dorea să sară din cuşcă şi să înfulece un spectator. 

Dar se schimbase. Ochii îi erau sticloşi şi nefericiţi. Dacă ar 
fi fost cal, ar fi... 

— Nu e atât de bătrân încât să moară, spuse Wick, ca şi 
când i-ar fi auzit gândurile lui Gabriel. 

— Augustus mi-a spus că nu mai rezistă un an. 

— Ducele nu mai doreşte să țină menajeria, aşa că poate 
exagerează în ceea ce priveşte vârsta animalului. Leul are 
numai cinci ani şi ar trebui să mai trăiască încă cel puţin pe- 
atâta, din câte am înţeles eu. 

— Restul animalelor ce fac? 

Gabriel trecu pe lângă cuşca tigrului către cea a elefantului 
şi o găsi pe Effie legănându-se lin în cuşca ei. Fusese un 
animal blând; văzându-l, suflă prietenos într-un mănunchi de 
paie în direcția lui. 

— Maimuţa ce caută acolo, cu ea? 

— S-au împrietenit în timpul călătoriei pe ocean, spuse 
Wick. Par mai fericite împreună, Gabriel se apropie de cuşcă 
şi privi mai atent la maimuţă. 

— Nici prin cap nu-mi trece din ce specie face parte. Tie? 


— Din câte ştiu, este o maimuţă mică. l-a fost dăruită 
ducelui de un paşă. 

— Iar elefantul a venit din partea rajahului, nu? Mi-aş dori 
ca oamenii să nu mai dăruiască animale. Miroase în curte. 

Wick adulmecă aerul. 

— Aşa este, le-am putea muta în grădinile din spatele 
labirintului de gard viu. 

— Effie s-ar simţi singură acolo. Bănuiesc că nu i-am putea 
da drumul din cuşcă din când în când. 

— Să văd dacă putem construi un ţarec în livadă, spuse 
Wick. 

Gabriel mai aruncă o privire atentă perechii ciudate. 
Maimuţa stătea pe capul elefantului, lovind o ureche imensă 
cu degetele ei noduroase. 

— Ai găsit pe cineva care să aibă grijă de animale şi care să 
ştie şi una-alta despre elefanţi şi toate celelalte? 

— Nu, spuse Wick. Am încercat să aducem pe cineva de la 
Circul lui Peterman, dar a refuzat să-şi părăsească leii. 

— Nu putem să-i punem laolaltă pe leii lui Peterman cu al 
nostru, bictul de el. Se întoarse la prima cuşcă: Oare ce să 
aibă, Wick? 

— Prințul Ferdinand a sugerat că ar putea fi obişnuit cu o 
dietă bazată pe carne de om, dar mi se pare cel mai bine să 
ignorăm acest aspect, momentan. 

— Noi ce i-am dat în loc de asta? 

— Biftec, spuse Wick. Şi încă de cea mai bună calitate. 

— Poate e prea gras. Ce mănâncă unchiul meu după o 
noapte grea? 

— Supă. 

— Încearcă asta. 


Wick ridică din sprâncene, dar dădu din cap afirmativ. 

— Apropo, unde e unchiul meu? 

— Maiestatea Sa se joacă de-a războiul, în dimineaţa usta. A 
luat cu asalt cocina, care, din fericire, era goală, şi a 
redenumit-o Muzeul Imperial al Războiului. Patruzeci sau 
cincizeci de sticle cu lapte reprezintă diverse regimente şi 
conducătorii lor. Expoziţia lui, adăugă Wick, este foarte 
cunoscută printre copiii servitorilor. 

— Atunci înseamnă că e fericit, spuse Gabriel. Bănuiesc 
că... 

A fost întrerupt de un bărbat înalt, cu picioare lungi precum 
ale unei berze, care intrase repede în curte. Părul lui semăna 
cu puful de scai: stătea drept în sus, ondulându-se uşor la 
fiecare mişcare. 

— Vorbeam de lup, spuse Gabriel, făcând o plecăciune. 

— La fel şi ție, spuse unchiul lui, Prinţul Ferdinand 
Barlukova. La fel şi ție. L-ai văzut pe undeva pe bietul meu 
câine? 

Wick înaintă încet, din spatele lui Gabriel, şi zise calm: 

— Se crede că l-a mâncat leul. 

— Cu tot cu blană? 

— Asta ar putea explica de ce se simte atât de rău acum. 

— Nu ţi-am văzut câinele, îi spuse Gabriel unchiului său. 

— Doar ce a mâncat ieri un platou întreg de mere acre 
murate, spuse Prinţul Ferdinand, trist. ÎL ţin la regim cu 
mâncăruri murate, tot ce mănâncă este murat. Cred că e mult 
mai bine aşa pentru digestia lui. 

Poate că merele murate nu-i făcuseră bine câinelui — şi, a 
doua la mână, nici leului. 

— Poate a fugit, spuse Gabriel, întorcându-se către bolta 


care dădea spre curtea interioară. Poate n-a fost în stare să 
aprecieze inovațiile tale culinare. 

— Câinele meu e înnebunit după mâncarea murată, 
mărturisi Ferdinand. O adoră, mai ales roşiile murate. 

— Data viitoare încearcă peştele murat. 

Gabriel văzu cu coada ochiului că se apropiau două mătuşi, 
care 1eşiseră să se plimbe, făcându-i semn cu mâna şi zâmbind 
viclean. Grăbi pasul, evitându-l pe copilul bucătarului în 
ultimul moment, şi se îndreptă cu paşi mari către camera sa, 
bucuros că scăpase, ca prin urechile acului. 

La castel, singura problemă o constituia faptul că acesta era 
plin de oameni. Şi toţi erau oamenii lui, într-un fel sau altul: 
rudele lui, leul lui, elefantul lui, servitorii lui... până şi câinele 
care mânca murături era responsabilitatea lui, deşi este posibil 
să fi ajuns pe meleaguri mai bune, probabil unele celeste. 
Recunoscător, mai mult ca sigur. 

— Voi merge să vânez păsări, îi spuse slujitorului său, un 
om sinistru pe nume Pole, care fusese izgonit de la curtea 
fratelui său deoarece ştia prea multe despre preferințele 
sexuale ale fiecărui curtean. 

— Minunat, spuse Pole, scoțând o haină de călărie şi o 
pereche de pantaloni bufanţi. Tânărului Alfred i-ar prinde bine 
un pic de aer proaspăt. Domnul Berwick îl pregăteşte să 
servească toate felurile de mâncare în acelaşi timp, a la 
francaise, iar lui nu-i este uşor. Ajunge să 1 se reamintească de 
păsări. 

— Corect. 

— Ţi-aş putea sugera să-l rogi pe stimabilul Buckingham 
Toloose să te însoţească? spuse Pole, aşezând o pereche de 
ciorapi curați lângă pantalonii bufanți. 


— Ăla cine mai e? 

— A sosit ieri cu un bilet din partea Reginei Charlotte. L-ai 
fi cunoscut în seara asta, dar am înțeles că se va cina en 
familie, dată fiind sosirea apropiată a nepotului 
dumneavoastră. Aşa că ar fi politicos să-i ieşim în întâmpinare 
acum. 

— ŞI el ce fel de om este? 

— Aş zice că are natura unui prozelit... 

— Oh, nu se poate, spuse Gabriel, cei de la curtea fratelui 
meu erau oameni religioşi. Nu vreau astfel de oameni aici. 
Nici tu nu vrei, Pole. Dacă ajung ca fratele meu, tu şi leul ați 
ajunge în stradă: 

Pole zâmbi vag, ca şi când ar fi auzit o glumă subtilă. 

— Am încredere că Maiestatea Sa că nu se va lăsa pradă 
delectărilor unui preot rătăcitor, precum Maiestatea Sa, Ducele 
Augustus. Domnul Toloose convertește în alt fel. Am avertizat 
toate servitoarele tinere să stea departe de aripa de est a 
clădirii. Are un fel foarte plăcut de-a fi; chiar azi-dimineaţă îi 
arăta Prințesei Mania-Tereza ce persoană nostimă este el; dar 
cred că dânsa nu a fost impresionată. 

Gabriel îşi aminti de mătuşa lui cu sprâncene stufoase, în 
vârstă de şaizeci de ani, zdravănă precum o barcă construită de 
nemți. 

— Bănuiesc că ai dreptate, spuse el. Şi ce caută domnul 
Toloose în gospodăria mea? 

— Cred că se retrage la ţară din cauza datoriilor de la 
Londra, remarcă Pole. Ciorapu lui sunt chiar interesanţi, un 
portocaliu strălucitor, cu dungi, iar haina face mai mult decât 
un smarald de mărime mijlocie. 

Dacă Pole spunea asta, înseamnă că aşa era. Pole ştia totul 


despre smaralde. 

— În regulă, zise Gabriel. Spune-i lui Berwick că sunt în 
sala armelor şi trimite-i lui Toloose o invitaţie. Cred că şi 
unchiului meu i-ar plăcea să vină. 

Jos, în sala armelor, Gabriel se apucă să-şi lustruiască puşca 
de vânătoare. Era o armă minunată, una dintre puţinele arme 
pneumatice cu şapte ghinturi care-ţi permitea să vânezi atât 
căprioare, cât şi fazani. 

Puşca pneumatică nemţească de vânătoare avea tot ceea ce-i 
lipsea vieții: frumuseţe şi libertate, şi era decorativă. De fapt, 
nu-l interesa să vâneze altceva în afară de păsări şi iepuri. Dar 
asta nu însemna că disprețuia frumuseţea unei astfel de arme, 
butoiaşul ei gravat cu blazonul ducatului Warl-Marburg- 
Baalsfeld. 

Blazonul fratelui său mai mare, mai exact. 

Un sentiment bine cunoscut de alinare îi îmboldi inima. Se 
hotărâse, cu mulți ani în urmă, că era mai bine să fie prinţ 
decât un mare duce. 

Deşi fratele lui mai mare era un neghiob sfrijit şi bătrân, îl 
compătimea. Nu era uşor să conduci un mic principat, mai ales 
că cei trei frați ai lui Gabriel şi Augustus interveneau mereu, 
fiecare dorindu-și coroana. 

Şi dacă nu coroana, măcar o moştenitoare. Zilele trecute 
primise o scrisoare în care i se sugera că Rupert, cel mai arătos 
dintre fraţii lui, se distra cu sora lui Napoleon. 

Buzele i se crispară. Dacă Augustus nu ar fi înnebunit cu 
câteva luni în urmă, Gabriel ar fi fost acum în Tunis, certându- 
se cu profesorul lui, Biggitstift, în privinţa săpăturilor 
arheologice ale sitului vechiului oraş, Cartagina. 

Nu ar sta într-un castel cu pereţi igrasioşi, înconjurat de 


membrii mai în vârstă ai familiei şi de curteni împovărați de 
datorii... ar transpira la soare, asigurându-se că săpăturile nu 
ajungeau să se transforme într-un jaf al istoriei. 

Gabriel îşi dădu seama că lustruia butoiaşul armei cu atâta 
putere, încât mai avea puţin şi distrugea blazonul ducatului. 

Blestemat fie Augustus şi ideile lui grozave. Gabriel era pe 
punctul de-a pleca în Tunis când, dintr-un exces de fervoare 
religioasă, fratele lui se hotărî să gonească de la curte pe 
oricine era considerat depravat, neputincios, ciudat sau nebun. 

Pe scurt, pe toată lumea, şi asta pentru a salva sufletul 
făţarnic al lui Augustus. 

Fiecare dintre frații lui mai mari refuzase, pe rând, să 
intervină, fie pentru că-i cânta în strună lui Augustus, fie 
pentru că nu-i păsa, cum era cazul lui Rupert. 

În cele din urmă, Gabriel trebui să se ocupe de asta. Putea 
fie să accepte un castel prăpădit, în Anglia, suficient de mare 
pentru a-i primi pe toți aceia care lui Augustus i se păreau 
nedemni de curtea lui, fiind plini de defecte, fie să plece în 
Tunis şi să nu se mai întoarcă. 

Lăsându-i la o parte pe Wick, pe Ferdinand şi pe câinele 
care mânca murături. 

Nu putea să facă asta. 

Aşa că alesese ploaia în locul soarelui orbitor. O mireasă 
care venea tocmai din Rusia, cu o zestre suficientă pentru a 
întreține castelul. Şi un castel plin de ticăloşi şi inadaptaţi, în 
locul unui sit arheologic plin de pietre fărâmiţate şi bucăţi de 
sculpturi care, cu mii de ani în urmă, poate că fusese 
magnificul oraş Cartagina. 

Nu că el ar fi crezut că era Cartagina. Avusese discuţii 
aprinse privind săpăturile arheologice, pentru că nu credea în 


Dido, celebra regină a Cartaginei, şi nici măcar nu era de 
părere că oraşul se afla acolo. Era un mit scornit de Vergiliu. 

lar acum, Biggitstiff era în Tunis, râzând şi etichetând 
jumătate din pietre ca provenind din  „Cartagina”. 
Dumnezeule, poate că până acum găsise deja aşa-zisul rug 
funerar al lui Dido. Următorul pas consta în descoperirea de 
obiecte care să oglindească amănunțit presupunerile lui vagi şi 
care să-i justifice activitatea. La acest gând, lui Gabriel 1 se 
încleştară maxilarele. 

Dar nu avusese, de fapt, de ales. Nu era Augustus, cu 
principiile lui credincioase şi lipsit de orice simţ al umorului. 
Nu putea să vadă cum toți cei alături de care crescuse, de la 
unchiul lui ţicnit la bufonul tatălui său, care ar fi împlinit 
şaptezeci şi cinci de ani dacă ar mai fi trăit, erau aruncaţi în 
stradă pentru că Augustus credea că i-ar putea păta aura. 

Singurul lucru pe care-l putea face era să se roage ca 
viitoarea soție a lui Augustus — care probabil că era ploasă, 
plină de virtuţi şi neprihănită — să aibă destulă minte pentru a 
se ocupa de castel, astfel încât el să poată pleca în Cartagina. 

Nu-i păsa cine era ea, de fapt, atâta timp cât se putea ocupa 
de castel în lipsa lui. Ar fi fost bine să fie seducătoare; iar să 
fie obedientă era neapărat nevoie. 

Se aplecă înapoi asupra puştii. 


Capitolul 8 


După patru ore în trăsură alături de lordul Dimsdale, Kate 
îşi dădu seama că cel mai interesant lucru în privinţa lui 
Algemon era că purta corset. Nu-şi imaginase niciodată că 
bărbaţii poartă corset. 


— Mă strânge, mărturisi Algemon. Dar omul suferă la 
frumuseţe, aşa spune valetul meu. 

Din moment ce lui Kate îi displăcea suferinţa, era foarte 
bucuroasă că modistele nu avuseseră timp să modifice una 
dintre rochiile Victoriei atât de mult, încât să o strângă. Cea pe 
care o purta era lejer strânsă pe talie. 

— Căptuşeala nu ajută, spuse Algemon nervos. 

— Ce-ai căptușit? întrebă Kate, privindu-l. 

El îşi umflă pieptul, trăgându-şi burta, pentru ca ea să-și dea 
seama. 

— Toate costumele sunt căptuşite în zilele noastre, spuse el, 
fără a intra în detalii. Oricum, nu vreau să crezi că în mod 
normal aş discuta despre asta cu tine, doar că faci parte din 
familie. Mă rog, aproape că faci parte din familie. Te superi 
dacă-ţi spun Victoria? Nu ţin minte numele foarte bine şi nu 
vreau să mă încurc atunci când vor fi şi ceilalți prezenţi. 

— Absolut deloc, îl asigură Kate. Sora mea cum îţi spune? 

— Fi bine, ea îmi spune Algie, rosti el înveselindu-se. Şi tu 
ar trebui să faci la fel. Ăsta este unul dintre lucrurile care-mi 
plac la Victoria. Nu foloseşte niciodată un limbaj formal... A 
început să-mi spună Algemon imediat după ce m-a cunoscut şi 
apoi a prescurtat numele, spunându-mi Algie. Aşa mi-am dat 
seama, adăugă el, misterios. 

— Aşa ţi-ai dat seama de ce anume? 

— Aşa mi-am dat seama că ea este aleasa mea. A fost soarta 
la mijloc. Ne-am simțit extrem de apropiaţi şi aşa ne-am dat 
seama amândoi. 

„Aşa a fost menit, întrucât guvernanta nu a fost cu voi”, se 
gândi Kate. Intimitatea fermecătoare a Victoriei, exprimată 
prin vorbe şi nu numai, era rezultatul unei educaţii neadecvate. 


Ba mai mult, bănuia că Mariana încurajase diverse gesturi 
nepotrivite. 

Kate ar fi murit mai degrabă decât să se căsătorească cu 
Algie, dar îşi dădea seama de ce Victoria îl adora. Avea o fire 
caldă aparte, o dulceaţă în priviri şi în modul de a vorbi pe 
care Victoria le considera un antidot puternic împotriva firii 
urâcioase a Marianei. 

— Mi-aş dori să ajungem cât mai repede la castel, spuse el 
morocănos. 

Kate observă că gulerul său era ridicat atât de sus, încât îi 
zgâria urechile. Ea însăşi stătea foarte incomod pe bancheta 
căptuşită a trăsurii. În mod obişnuit, până la ora asta ar fi 
călărit deja de ore bune. 

— Îţi faci griji cu privire la întâlnirea cu unchiul tău? 
întrebă ea. 

— De ce mi-aş face griji? Vine de departe, din ce numesc ei 
principat, dar ceea ce în Anglia ar fi doar un comitat. Cu greu 
s-ar putea numi regat. Nu-mi pot imagina cum de are un titlu 
nobiliar. E absurd. 

— Cred că sunt multe principate pe lumea asta, spuse Kate, 
cu o nuanţă de îndoială. 

Mariana nu credea în cititul ziarelor, iar singurele cunoştinţe 
ale lui Kate proveneau din cărțile şterpelite din biblioteca 
tatălui ei a căror lipsă nu era niciodată observată de mama ei 
vitregă. 

— Mă gândeam doar să-ți fac cunoştinţă cu el şi să plecăm a 
doua zi de dimineaţă, dar prinţul insistă să vii şi tu la bal. Asta 
reieşea clar din scrisoarea lui. Cred că e îngrijorat că nu va 
putea umple sala de bal. Se uită la ea. Mama mea bănuieşte că 
va încerca să te cucerească. 


— Nu pe mine, îl corectă Kate. Pe sora mea vitregă. 

— Asta da, surpriză, spuse. Algie trist. Recunosc, credeam 
că există cu adevărat colonelul. Nu mi-a venit să cred aseară 
când doamna Daltry mi-a spus adevărul. Nu ţi-ai da seama 
niciodată dacă te-ai uita la ea, nu? Dacă mama află vreodată, 
explodează! 

Kate credea că cineva şi-ar da seama de asta dacă s-ar uita la 
mama ei vitregă, dar se mulţumi să dea din cap afirmativ, din 
devotament faţă de familie. 

— Mama ta nu are de ce să afle vreodată despre asta. N-am 
să spun nimănui. 

— Oricum, eu o iubesc pe Victoria şi trebuie să mă însor cu 
ea, iar mama vrea ca eu să am acordul prinţului, atâta tot. 

Kate îl bătu uşor cu palma pe genunchi. Probabil că-i fusese 
greu să-şi pună în ordine avalanşa de gânduri, iar ea nu voia să 
se arate nepăsătoare față de asta. Era interesant să observe 
teama sănătoasă pe care el o avea faţă de mama lui; asta putea 
explica de ce rugămintea Marianei ca el să se însoare cu 
Victoria dăduse roade imediat. 

— Suntem foarte aproape de moşia lui, spuse Algie. Ştii, 
omul are o groază de pământ în Lancashire. Tatălui meu 1 se 
părea ruşinos să vinzi pământ bun unui străin. Deşi a mers la 
Oxford, prinţul tot un străin rămâne. 

— Ca şi tine, spuse Kate. Eşti rudă cu el prin mama ta, nu? 

— Fi bine, mama... spuse Algie cu voce stinsă. Aparent el 
nu credea că sângele mamei lui era pătat, fiind rudă cu un 
străin. Înţelegi ce vreau să spun, adăugă el. 

— L-ai întâlnit vreodată pe prinț? 

— O dată sau de două ori, când eram mic. E ciudat că îmi e 
unchi. Nu e cu mult mai mare decât mine; poate zece ani sau 


un pic mai mult. Aşa că de ce ar trebui să i-o prezint pe soția 
mea? Nici măcar nu e rege. E doar un prinţ. 

— N-o să fie chiar atât de groaznic, spuse Victoria. 

— E disperat să aibă bani, desigur, zise Algie, Am auzit că 
logodnica lui... 

Dar tot ceea ce spuse se pierdu într-o învălmăşeală de 
zgomote. Vizitiul ţipă brusc şi trase de hăţuri spre dreapta; 
roțile scrâşniră, în timp ce trăsura se înclina pe drum; câinii 
rămăseseră fără aer. Din fericire, trăsura se opri fără să se 
rostogolească, iar cea de-a doua trăsură, în care se aflau 
cuferele, Rosalie şi valetul lui Algie, reuşi să evite să-i 
lovească. 

Algie îşi scoase vesta, care se mototolise în timpul agitaţiei. 

— Ar fi bine să văd ce s-a întâmplat. Asta e treabă de 
bărbat, spuse el, arătându-şi vârsta. Rămâi aici, unde eşti în 
siguranță. Sunt sigur că e doar o problemă cu osia sau aşa 
ceva. 

Kate îl lăsă un moment să coboare din trăsură, apoi îşi 
îndreptă boneta şi-l urmă. 

Afară îl găsi pe naş liniştind caii, în timp ce Algie se apleca 
atât de tare, încât Kate se aştepta ca urechile lui să-i atingă 
genunchii. 

Un om care probabil era prinţul stătea pe un cal castaniu, iar 
pentru o clipă, Kate îi văzu numai silueta întunecată 
profilându-se în soare. Avea o impresie vagă despre mişcările 
şi forța lui: un corp masiv, cu umeri laţi şi coapse musculoase. 

Îşi duse mâna la ochi, drept paravan împotriva soarelui, în 
timp ce el descăleca. Părul negru îi cădea în bucle pe umeri, ca 
şi când ar fi fost unul dintre actorii veniţi în sat pentru a-l juca 
pe regele Richard sau pe Macbeth. 


Ochii ei se obişnuiră cu lumina puternică şi gândul îi zbură 
la altceva. Nu semăna cu Macbeth... mai mult cu regele 
zânelor, cu însuşi Oberon, cu ochii lui vicleni, uşor oblici şi 
exotici. „Sângele lui străin”, după spusele lui Algie. 

Vorbea cu accent, un accent plăcut, grav, care se potrivea de 
minune cu ochii şi cu părul său, şi mai avea ceva în afară de 
asta, ceva viu, mult mai puternic şi mai trufaş decât aveau 
englezii spălăciți pe care-i întâlnise Kate. 

Îşi dădu seama că tocmai căscase gura şi se grăbi s-o 
închidă. Slavă Domnului că el nu observase. 

Probabil că domnişoarele îl flatau mereu pe prinț. 
Maiestatea Sa se înclină calm în fața lui Algie. Descălecă şi 
suita lui şi aştepta acum lângă el. Bărbatul din stânga era exact 
cum îşi imaginase Kate că arată curtenii; împopoţonaţi şi 
colorați ca nişte păuni. Era chiar şi un băiat într-o livrea 
splendidă, roşie. Se pare că ieşiseră la vânătoare. 

Apoi, prințul o observă pe Kate. 

O cercetă rece, ca şi când ar fi fost o lăptăreasă pe marginea 
drumului. Nu era nici cea mai mică urmă de interes în privirea 
lui, doar o apreciere plină de aroganță, ca şi cum ea i-ar fi 
oferit lui lapte iar lui 1 s-ar fi părut covăsit. Ca şi cum ar fi 
dezbrăcat-o în minte de costumul de călărie ridicol de larg, 
holbându-se la ciorapii întinşi până la corset. 

Kate înclină uşor capul într-o parte. Nu voia nici în ruptul 
capului să se grăbească să-l întâmpine acolo în praf, pe drum, 
când pe el îl interesa mai mult persoana lui decât propriile 
maniere. 

El nu reacționă. Nu dădu din cap afirmativ, nu zâmbi, privi 
doar departe şi apoi înapoi la cal, se clătină şi porni înapoi. 
Spatele lui era şi mai lat decât crezuse ea inițial, mai lat decât 


al fierarului din sat, mai lat decât... 

Nu întâlnise niciodată pe cineva atât de prost-crescut, nici 
măcar fierarul care avea, totuşi, o scuză, pentru că era adesea 
băut. 

Algie se răstea la lacheu, spunându-i să deschidă uşa trăsurii 
ŞI să se grăbească. 

— Normal că nu a fost vina prinţului că s-au speriat caii 
noştri de suita lui, spuse el. Acum, grăbeşte-te să pornim iar la 
drum. 

— Caesar! pă Kate. Căţeluşul lătra la picioarele din spate 
ale unui cai care l-ar fi putut lovi în orice moment. Vino 
încoace! 

Algie se îndreptă către lacheu, dar Kate îl opri. 

— Caesar trebuie să înveţe să asculte, spuse ea, scoțând 
punga cu brânză. 

Freddy şi Coco se înghesuiră la picioarele ei, comportându- 
se ca doi porcuşori hămesiţi ce erau. Îi dădu fiecăruia câte o 
bucată de brânză şi-i mângâie uşor, iar Caesar realiză ce se 
întâmplă. 

— Vino încoace! îl strigă ea din nou. 

Acesta veni, iar ea îi dădu o bucată de brânză. 

— Treabă grea, remarcă Algie. 

— Aşa e, îl aprobă Kate, oftând. 

— Dar nu mai par a fi atât de gălăgioşi. Mă tem că Victoria 
e prea sensibilă. Uite ce a păţit la buză. 

După ce se aşezară, Algie spuse, deşi nu era necesar. 

— Acela era unchiul meu. Prinţul, spuse Algie. 

Tonul lui era respectuos şi discret. 

— Arăta, într-adevăr, ca un prinţ, consimţi Kate. 

— Îţi poţi imagina ce părere şi-ar fi făcut prinţul despre 


proveniența Victoriei? 

Gândul părea să-l îngrozească. 

— Mă întreb cum arată mireasa lui, spuse Kate, 
imaginându-şi iarăşi silueta prințului în soare. 

Era genul de om care s-ar căsători cu o prințesă strălucitoare 
dintr-o ţară străină, o femeie înfăşurată în şiruri de perle şi de 
diamante. 

— Rusoaicele au părut negru, spuse Algie, încercând să dea 
de înțeles că ştia despre ce vorbea. V-aş fi făcut cunoştinţă, dar 
m-am gândit că e mai bine să nu te observe până... — Făcu un 
gest cu mâna — până te vei schimba, înţelegi tu. 

Din câte observa Kate, pe Algie nu-l deranjase deloc că ea 
nu era la fel de drăguță ca sora ei — până acum cel puţin. 

— Îmi pare rău, spuse ea. 

El o privi atent, clipind. 

— Pentru ce anume? 

— Nu sunt la fel de plăcută ca Victoria. Sunt sigură că 
prințul ar fi observat cât de frumoasă este. 

Algie era prea tânăr pentru a se preface. 

— Îmi doresc să fi fost ea aici, spuse el. Dar poate că e mai 
bine aşa, pentru că dacă l-ar fi văzut şi şi-ar fi dat seama că... 

Vocea 1 se stinse. 

— Victoria te adoră... îi spuse Kate, simțindu-se mândră de 
ea că reuşise să se oprească înainte de a spune „aşa prostuţă 
cum e ea “. 

Victoria şi Algie se potriveau perfect: amândoi simpatici şi 
dulci, inspirând oricui solidaritate. 

— Şi ține minte: prinţul nu s-ar însura în veci cu cineva ca 
Victoria. Este mult prea îngâmfat, chiar şi pentru sora mea 
vitregă, continuă Kate. 


Caesar lătră pe fereastră la o trăsură care trecea pe lângă ei. 

— Jos, spuse ea ferm, iar el sări. 

Dar Freddy îşi puse labele din faţă pe banchetă şi schelălăi 
uşor, aşa că ea îl lăsă să se urce pe banchetă şi să se aşeze 
lângă ea. Îşi sprijini trupuşorul de-al ei, apoi se prăbuşi cu 
botul în poala ei. 

— Nu e drept, spuse Algie. 

— Viaţa nu e dreaptă, spuse Kate. Freddy este răsplătit 
pentru că nu a lătrat. 

— E nemaipomenit, zise Algie brusc. 

Kate clipi, uitându-se la Freddy, care clar nu era grozav. 

— Mă refer la prinţ. Mama spune că a absolvit la Oxford. 
Eu nici măcar nu m-am deranjat să mă duc la facultate. Dar şi- 
a luat diploma în istoria antică. Sau cam aşa ceva. 

Deci prinţul nu numai că era arogant şi avea sânge regal şi o 
Jachetă frumoasă de călărie, dar avea şi minte? 

Nu chiar. Nu aveau toți prinții caracter înnăscut? 

— Cel mai probabil că dau o diplomă fiecărui prinţ care 
intră pe uşă, doar pentru că le calcă pragul, spuse ea. La urma 
urmei, ce altceva putea spune? Ne scuzaţi, Maiestatea Voastră, 
dar sunteți prost ca noaptea şi nu vă putem da diploma? 

În timp ce parcurgeau ultimele mile către castel, pe ea o 
cuprinse o profundă lipsă de respect pentru un om al cărui păr 
1 se ondula pe umeri, care petrecea mai mult timp plimbându- 
se însoțit de curtenii lui parfumaţi şi care nu se deranjă să o 
salute. 

O considera nedemnă de a fi luată în seamă, ceea ce era 
umilitor, dar nu surprinzător. Nu era demnă de luat în seamă. 

De fapt, gândindu-se acum, era chiar amuzant cum se uitase 
la ea. Trebuia doar să treacă acest weekend. Apoi îşi putea lua 


toate hainele ei vechi să se ducă la Londra şi să-şi găsească 
exact genul de bărbat pe care-l voia. 

Și-l imagina cu ochii minţii. Nu voia un bărbat ca prinţul 
acela; voia pe cineva care să semene mai degrabă cu cavalerii 
din familia Mamluk, a căror proprietate era aproape de Casa 
Yarrow. Era un om bun, înstărit datorită zestrei soției sale. 
Aveau nouă copil. Asta îşi dorea şi ea. Pe cineva sincer, 
cuviincios şi bun până în măduva oaselor. 

Gândul o făcu să zâmbească, ceea ce îi atrase atenția lui 
Algie. 

— Al văzut vesta domnului Toloose? Era cel înalt, care 
purta un costum în dungi. 

Cu siguranţă, Algie se simţea puţin nesigur pe sine. 

— Al tău e foarte drăguţ, îl asigură ea. 

Algie se uită la pieptul lui căptușit. 

— Şi eu sunt de aceeaşi părere, adică chiar cred asta. Dar 
vesta aia... 

Amândoi îşi doreau acum câte ceva. 

Kate nu ştia prea multe despre castele; văzuse numai gravuri 
într-una dintre cărţile tatălui ei. În imaginaţia ei, castelul 
Pomeroy avea decoraţiuni exterioare şi zorzoane, turnulețe 
mici, o mulțime de cărămizi de culoare roz, în lumina apusului 
de soare. 

Dar el era, de fapt, impunător, semănând cu o fortăreață 
militară. Cele două turnuri erau mici şi rotunde. Nu avea nimic 
liric în el. Părea să se zburlească, cu pereții lui groşi şi 
impunători, ca un gardian solid care certa pe cineva. 


Trăsura trecu pe un drum pietruit, pe sub o arcadă de piatră 
şi intră în curte. Uşa trăsurii se deschise, Kate cobori, dând 
mâna unuia dintre cavalerii Marianei, şi îşi dădu seama că era 
plin de oameni peste tot, astfel încât se simţi tentată să se 
întoarcă şi să se uite sub trăsură, să vadă dacă nu cumva 
călcaseră pe cineva din greşeală. 

Un şuvoi de oameni mişuna în toate direcțiile, îndreptându- 
se către toate coridoarele boltite. În timp ce privea toată 
forfota, o căruță trasă de un măgar, plină ochi de saci de 
lenjerie, reuşi cu greu să evite un om care ţinea un băț de care 
atârnau cel puţin zece peşti care, cu siguranţă, trebuiau să 
ajungă la bucătărie. Îl urma un om care ducea un coş cu pui 
vii, ale căror capete se iveau printre nuielele coşului. Doi 
băieţi cărau buchete de trandafiri mai mari decât capetele lor şi 
era cât pe ce să fie udați până la piele de o servitoare care 
aruncă ceea ce, în cel mai bun caz, putea fi apă murdară. 

Valeţii castelului, care purtau livrele elegante, sumbre, îi 
conduseră repede pe dalele de piatră, apoi pe sub o arcadă, în 
cea de-a doua curte... unde era cu totul altfel. Aici era un loc 
liniştit, frumos, ca şi când castelul i-ar fi respins pe cei de 
dincolo de ziduri, dar şi-ar fi sărbătorit propriii locuitori. 

Ultimele raze de soare o orbiră pe Kate, făcând ferestrele să 
pară din aur topit şi pe oamenii care se plimbau în curtea 
interioară să semene cu locuitorii de la curtea franceză, adică 
să fie frumoşi, relaxaţi, mărinimoşi. 

Castelul avea un aspect sobru la exterior, dar era, de fapt, 
efervescent. 

O cuprinse panica. Ce căuta ea să coboare dintr-o trăsură, 
într-un costum care nu-i venea bine şi să se dea drept... 

Se uită la Algie şi, zărind neliniştea din privirea lui, îşi dădu 


seama că nici el nu avea ce căuta aici, că nu se aflase niciodată 
într-o mulțime de oameni care țipau unul la altul în franceză şi 
în germană, îmbrăcați atât de elegant şi atât de frumoşi. 

Şi el era familia ei, sau cel puţin avea să fie în scurt timp. 

— Arăţi splendid, zise ea pe un ton cald. Uite cât de 
demodat este îmbrăcat domnul acela. 


De fapt, habar n-avea ce era modem şi ce nu, dar putea avea 
dreptate. Haina acelui bărbat la care se referise nu avea guler, 
în timp ce a lui Algie avea trei. 

Algie îl privi şi el pe bărbat, apoi zâmbi. 

— Vai de mine, uită-te ce nasturi are, observă el. 

Domnul Berwick le ieşi în întâmpinare, spunând că era 
majordomul castelului. Anunţă că el însuşi o va însoţi pe Kate, 
urmată de Rosalie, la o cameră din aripa de vest, lăsându-l pe 
Algie şi pe omul lui în grija unui valet. 

Merseră pe coridoare lungi, tăcute, în care lumina pătrundea 
prin ferestre înguste, până ajunseră într-o cameră pe ai cărei 
pereți se afla o tapiserie veche, care înfățişa doi cavaleri 
călare. 

Kate era complet fascinată. Oare cum încălzeau castelul 
iarna, când majoritatea ferestrelor din exterior nu aveau 
geamuri? Şi ce se întâmpla când ploaia se strecura prin 
ferestrele acelea înguste? Se opri o clipă să se uite printr-una 
dintre ferestrele care dădeau spre curte. Descoperi, spre 
încântarea ei, şanţuri prin care se scurgea apa. Zidul era 
extrem de gros, cel puţin cât lungimea unui braţ. 

Berwick o aştepta. 

— Mă uitam la şanţuri, îi spuse ea. 

— Sunt înclinate pentru a reduce presiunea, îi spuse el, 


pornind iarăşi la drum. Aripa de vest este chiar în faţă. Acesta 
este coridorul principal. Toate camerele din aripa aceasta dau 
în acest hol; camera dumneavoastră este a doua pe stânga. V- 
am dat o cameră ale cărei ferestre dau în curte, deoarece, chiar 
şi pe vremea aceasta blândă, camerele ale căror ferestre dau în 
exterior sunt mai răcoroase. 

Uşile se aflau la distanţe egale şi erau încadrate, fiecare, de 
pilaştri. După ce aruncă o privire, Kate izbucni în râs; în vârful 
fiecărui pilastru era un heruvim frivol, care râdea. Şi toţi erau 
diferiţi. Într-o parte a uşii camerei ei, se afla un copil 
neastâmpărat, cu petale de flori în păr, iar în cealaltă, un mic 
preot iritabil care purta aripi apretate, în locul hainei sale pe 
gât. 

Kate stătea în mijlocul holului, întorcându-se să se asigure 
că-l vedea pe fiecare. În cele din urmă, îl văzu pe Berwick 
aşteptând răbdător, deloc iritat. 

— Astea cum au ajuns aici? întrebă ea. 

— Din câte ştiu, un tânăr din familia Pomeroy a fost în 
Italia în 1500 şi s-a îndrăgostit de sculptorii italieni. Aşa că a 
furat unul şi l-a adus pe săracul om aici. Sculptorul a fost atât 
de supărat că a fost răpit, încât i-a transformat pe toți din 
gospodărie în heruvimi şi, când a terminat, a fugit, 
ascunzându-se într-un butoi de unt, şi nu a mai auzit nimeni de 
el de-atunci. 

— A fugit cu un sculptor? întrebă Kate, fascinată. 

Berwick dădu din cap afirmativ. 

— Aceasta este camera dumneavoastră, domnişoară Daltry, 
vă rog să nu ezitaţi să sunaţi dacă mai putem face ceva pentru 
confortul dumneavoastră. 

Şi-i arătă unde era şnurul clopoțelului pentru a o chema pe 


Rosalie, precum şi cada de baie de cositor care se afla ascunsă 
sub patul înalt. 

El aruncă o privire în cameră, se încruntă către o vază de 
trandafiri ca şi când ar fi ameninţat-o să nu cadă şi plecă. 

— Vai, domnişoară, spuse Rosalie, ne-a luat ceva să 
ajungem aici, nu? Şi, între timp, mi-au îngheţat picioarele. 
Dumnezeule, nu mi-ar plăcea să locuiesc aici. 

— Serios? spuse Kate. Dar este atât de interesant. Ca şi 
când ai trăi într-un basm. 

— Nu un basm pe gustul meu, spuse Rosalie. Cred că este 
extrem de multă umezeală iarna; trebuie doar să puneţi mâna 
pe piatra rece de lângă fereastră. Uf! Şi cred că şi miroase 
când plouă. Prefer Casa Yarrow, cu panouri de lemn care ţin 
de cald şi cu o toaletă aşa cum se cuvine, îmi plac toaletele cu 
apă curentă. 

— Dar acesta e genul de loc pentru care oamenii au ucis ca 
să le poată construi, spuse Kate, aproape visătoare. Mă întreb 
cum era familia Pomeroy. Din câte am văzut într-un portret pe 
lângă care am trecut, bărbații aveau buze groase şi nasuri 
coroiate. Poate că ei a fost cel care l-a furat pe sculptorul 
italian. 

— Nu a făcut un lucru bun, mărturisi Rosalie. Deşi am 
văzut odată un italian la un târg, şi era atât de mic, încât ar fi 
încăput cu uşurinţă într-un butoi de unt. Când crezi că ne vor 
aduce valeţii cuferele? Văd că încăperea are destule dulapuri 
pentru hainele domnişoarei Victoria, ceea ce este foarte 
comod. 

Dar Berwick era cât se poate de eficient; se auzi o bătaie în 
uşă, apoi un şir de valeți intrară, aducând cuferele şi oale cu 
apă fierbinte, gata să o toarne în cada de baie. 


Câteva minute mai târziu, Kate intră în cadă, suspinând de 
plăcere. Până la urmă, făcuse atât de puțină treabă în ziua 
aceea, cum nu mai făcuse de ani întregi, din moment ce slujba 
nu-i permitea să se relaxeze duminica şi nici măcar de 
Crăciun. Dar călătoria 1 se păruse la fel de obositoare ca şi 
călăntul. 

— Nu vreau să te grăbesc, domnişoară Katherine, spuse 
Rosalie după o vreme. Dar domnul Berwick a spus că odată ce 
se aude clopoțelul, trebuie să te îndrepți către salonul argintiu, 
unde-o mai fi şi ăsta, deşi cred că a lăsat un valet să te 
conducă. Totuşi, îmi fac griji pentru cum o să-ți vină rochia 
aceasta. 

Astfel că Kate ieşi din cadă, dar nu o lăsă pe Rosalie să o 
şteargă. 

— Nu sunt un copil de creşă, spuse ea, luptându-se cu 
servitoarea pentru prosop. Mă descurc şi singură. 

— Nu se cuvine, spuse Rosalie, dându-i prosopul. 

— De ce nu? întrebă Kate. De ce nu s-ar şterge singură o 
domnişoară? Dacă mă întrebi pe mine, mai necuvenit mi se 
pare să te atingă cineva peste tot. 

— Trebuie pur şi simplu să accepţi, spuse Rosalie. 
Doamnele nu se şterg singure niciodată. 

— Dumnezeule Atotputernic, spuse Kate oftând. Cred că 
este prea târziu pentru mine să încerc să devin o lady. Ar fi 
nevoie de o baghetă magică în momentul ăsta. 

— Dar eşti o lady, spuse Rosalie cu hotărâre. Ai asta în 
sânge. 

Îi împleti părul lui Kate şi-i prinse o perucă de un mov- 
deschis, cu un pieptene bătut cu bijuterii, pentru a i-o fixa. 

Rochia ei avea culoarea crem, cu o broderie de perle. 


Rosalie îi cususe buzunărele la piept, pe care le umpluse cu 
ceară, astfel încât să pară foarte înzestrată la bust. 

— Nu e nemaipomenit, spuse Kate, uitându-se în oglindă. 

— Cum poţi spune asta? întrebă Rosalie. Arăți minunat, 
domnişoară. Pur şi simplu minunat. 

Kate se întoarse într-o parte. Rochia era prinsă sub pieptul ei 
proeminent (datorită cerii), iar pânza cădea uşor până jos, 
lăsând să 1 se vadă numai vârful condurilor. Şi ei erau brodați 
cu perle. 

— Ți-aş da o pereche de conduri de sticlă, spuse Rosalie 
aproape doar pentru sine, dar se pot purta o singură dată, iar 
aceasta este doar o cină în familie. Nu se vor uita la degetele 
tale de la picioare. 

Kate stătea dreaptă în faţa oglinzii, forțându-se să fie critică 
cu sine. 

— Semăn cu mama mea vitregă, spuse ea în cele din urmă. 

— Banu! 

— Arăt de parcă aş încerca să par tânără. Neprihănită. 

— Dar aşa arăţi... se opri Rosalie. Nu eşti o hoaşcă bătrână. 
Ar trebui să fu... 

— Nu, spuse Kate categoric. Arăt de parcă am trecut de 
prima tinereţe, ceea ce şi este adevărat. Nici măcar nu mă 
deranjează asta, dar nu vreau să arăt de parcă m-aş preface. 
Înţelegi ce vreau să spun, Rosalie? Aşa cum mama mea 
vitregă se preface că are treizeci de ani. 

— Vorbeşti ca o femeie în vârstă, protestă Rosalie. Nu ai 
mai mult de... cât? Douăzeci de ani, nu? 

— Douăzeci şi trei, spuse Kate. Şi mă simt obosită. 
Bănuiesc că există domnişoare de douăzeci şi trei de ani foarte 
mândre de vârsta lor, dar eu nu sunt una dintre ele. Arăt... 


cum nu trebuie. 

— E1 bine, domnişoară, una dintre croitorese şi-a petrecut 
patru ore modificând rochia aceea, iar eu însămi am modelat 
bucăţile de ceară, şi asta vei purta, spuse Rosalie. 

Kate o îmbrăţişă repede. 

— Sunt o prostuță şi îmi cer iertare. Oricum, nu contează, 
nu? Trebuie doar să-i zâmbesc prințului pentru a fi de acord cu 
căsătoria Victoriei. 

— Şi să mergi la bal, zise Rosalie. Ţi-am adus trei rochii de 
seară, dar încă nu le-am... 

— Discutăm despre asta la momentul potrivit, spuse Kate 
ferm. 

Se hotărâse deja că nu va purta pernuţele de ceară la bal. 
Dar de ce s-o facă pe Rosalie să nu doarmă toată noaptea, 
făcându-şi griji din cauza asta? 


Capitolul 10 


— Am întâlnit-o pe comoara lui Dimsdale în această după- 
amiază şi putem uita de schimbul ei cu comoara mea rusească, 
îi spuse Gabriel lui Wick înaintea cinei. 

— Adevărat? întrebă majordomul, ridicând din sprânceană. 
După ce v-am întâlnit stimabila rudă, nu pot să nu mă gândesc 
că domnişoara va cădea pradă farmecelor dumneavoastră, aşa 
trecute cum sunt ele. 

Gabriel îi zâmbi prefăcut. 

— Nu sunt atât de disperat. Unchiul meu aproape că le-a 
răsturnat trăsura, pentru că 1 se păruse că şi-a auzit câinele 
lătrând. Schelălăitul venea de la o haită de corcituri de 
mărimea puricilor. lar comoara era la fel de neatrăgătoare ca şi 


câinii: îmbrăcată prea elegant, cu o privire prea îndrăzneață, şi 
prea sfrijită. Am standarde destul de coborâte, dar totuşi le am. 

— Îmi place de ea, spuse Wick gânditor. Şi are numai trei 
câini. 

— Sunt din aceia care se învârt în cerc şi îşi muşcă propria 
coadă. Ceea ce aş face şi eu dacă mi-aş petrece prea mult timp 
cu ea. Se uita la mine de parcă eram un bancher cu o reputație 
proastă. Cred că nu i-a plăcut părul meu. 

Wick rânji. 

— Atunci se explică. Nu i-a plăcut de tine, nu? 

— Deloc. 

— Fi bine, trebuie să treci cu bine peste cină, pentru că am 
aşezat-o în dreapta ta şi nu mai schimb locurile acum. Veţi 
cina în salon, iar restul suitei în sufragerie. Vor sosi şi mai 
mulți oaspeți mâine, aşa că va trebui să luăm masa în sala 
mare. 

— Nu te deranjează asta, nu? întrebă Gabriel uitându-se la 
băieţelul pe care îl ştia din copilărie şi care acum devenise om 
în toată firea. 

— M-am născut pentru asta. 

— Atunci mă bucur că am un castel în care să-ți pierzi 
timpul. 

— Ar trebui să te bucuri pentru tine, spuse Wick. 

— Nu mă bucur, dar sunt foarte mândru că l-am scutit pe 
Augustus de prezenţa ta, zise Gabriel. 

— Nu a fost foarte drăguţ din partea Ducelui, spuse Wick, 
turnându-şi un pahar mic de coniac şi dându-l peste cap. Să-şi 
gonească aşa propriii frați. 

— Augustus ar prefera să uite că tatăl nostru a lăsat o 
grămadă de monede false cu faţa lui, în tot oraşul Marburg. 


— Nu semăn cu Augustus, spuse Wick revoltat. 

— Asta pentru că el seamănă cu mama lui, în timp ce voi 
doi semănați cu bătrânul scaraoţchi. 

Mama lui Wick era spălătoreasă, iar mama lui Gabriel o 
mare ducesă, dar diferenţa nu-i deranjase niciodată prea mult 
pe cei doi. Erau născuţi la câteva zile diferenţă unul de altul şi 
tatăl lor îl adusese pe Wick la creşă, pentru a fi crescut alături 
de copiii lui legitimi, ca să nu mai vorbim de ceilalți frați 
vitregi. 

— A fost foarte înţelept tatăl nostru, mereu mi-a plăcut de 
el, zise Wick. 

— L-am cunoscut destul de bine pentru a-l judeca? întrebă 
Gabriel. Dă-mi şi mie nişte coniac. 

Wick îi dădu paharul. 

— Aş zice că l-am cunoscut atât cât trebuia. Uite ce a pățit 
Augustus, dacă a trebuit să stea zi de zi cu el. 

Aşa era. Gabriel şi Wick erau ferm convinşi că era mult mai 
bine să fii ultimul născut, respectiv un copil nelegitim, decât 
un pretendent la tron. 

— Ştiu de ce te gândeşti la logodnica lui Dimsdale, zise 
Wick. Pentru că ai emoţii cu apropiata sosire a logodnicei tale. 

— Arată ca o scorpie, spuse Gabriel. Recunosc, am o stare 
de nelinişte în ceea ce o priveşte pe Tatiana. 

— Știu, tu vrei o femeie şi atrăgătoare şi ascultătoare, 
preciză Wick. 

— Şi tu cauţi acelaşi lucru, zise Gabriel deranjat de tonul lui 
Wick. 

— Eu nu-mi caut soţie, spuse Wick. Dar dacă mi-aş căuta, 
nu aş vrea să fie obedientă. 

— De ce? 


— Mă plictisesc repede. 

— Nu m-ar deranja să fie un pic arțăgoasă, spuse Gabriel. 
Dar e o femeie urâtă. Mi-am dat seama de asta, deşi purta o 
mulțime de haine largi de călătorie. Nu pare deloc a fi o 
persoană interesantă. 

— Dar soțiile nu trebuie să fie persoane interesante, zise 
Wick, punând jos paharul şi îndreptându-şi cravata. Trebuie să 
coborâm şi să punem lucrurile la punct. Bucătarul pe care l-am 
adus ameninţă să plece. În plus, a trebuit să mai angajez încă 
trei servitoare. Slavă Domnului că mireasa ta este pe drum; nu 
cred că ne mai putem permite încă un eveniment asemănător. 

— Avem, oricum, destui bani şi fără ai ei, spuse Gabriel 
iritat. 

— Mai mult sau mai puţin. Am un presentiment că 
reparaţiile castelului nu vor costa puţin. 

După plecarea lui Wick, Gabriel rămase un timp uitându-se 
la biroul lui. Se afla în pericol permanent de a fi târât într-o 
intrigă politică sau în orice alt fleac militar care-i făcea plăcere 
fratelui său. 

Era minunat să deţii un castel. Chiar era. 

Fără să-şi dea seama, scoase un exemplar din revista Jonian 
Antiquities care sosise cu două zile în urmă şi începu să 
citească. Ceea ce era absurd, pentru că o ştia pe dinafară. 

Bineînţeles că nu se putea duce în Tunis, încercă să se 
gândească la prezent. Trebuia să se ducă la el în cameră şi, cu 
ajutorul lui Pole, să îmbrace o haină de seară şi să-şi întâmpine 
nepotul caraghios. Ar trebui să fie fericit că are o proprietate şi 
că poate ține şi menajeria, şi pe unchiul său, mătuşile, fratele 
lui vitreg, nelegitim, bufonul curții... 

Dacă ar putea să nu-şi mai imagineze că se află în căldura 


din Tunis, descoperind dacă săpăturile aparțin, într-adevăr, 
oraşului lui Dido! Fusese pasionat de istoria oraşului 
Cartagina încă din copilărie, fiind fascinat de hotărârea lui 
Aeneas de a ajunge la Roma, părăsind-o pe Dido şi apoi trăind 
cu sentimentul de vină după ce ea pierise pe un rug funerar. 

Un nou număr al revistei Jonian Antiquities avea să apară... 
în numai douăzeci şi trei de zile. 

Se ridică, oftând. 

Era ora cinei. 


Capitolul 11 


— Mâncăm împreună cu cei din familie, spuse Algie 
nervos. Luăm cina în familie, cum se spune. 

— En famille, îl corectă Kate. 

— Bănuiesc că aşa se spune în limba care se vorbeşte în 
Marburg. Probabil că nu voi înțelege niciun cuvânt. 

— De fapt, e în franceză, spuse Kate. 

— Franceză? Am învăţat-o la Eton. 

Urmă o pauză. 

— Mai mult sau mai puţin... crezi că asta se vorbeşte la 
masă? adăugă el. 

— Voi traduce dacă va fi nevoie, îi spuse Kate, gândindu-se 
că era un lucru bun că venise ea în locul Victoriei, care nu 
vorbea deloc franceză. 

Din fericire, ea învățase limba înainte de moartea tatălui ei. 

— Ştiţi ceva despre familia prințului? mai zise Kate. 

Dar Algie nu ştia nimic despre familia mamei lui şi nu se 
deranjase niciodată să se intereseze de aceasta. 

Masa era servită într-o cameră minunată, mult mai mare 


decât orice cameră din reşedinţa Yarrow, deşi Berwick îi 
spunea „salonaş”. 

Prinţul însuşi stătea în capul mesei. Purta o haină de seară 
de culoare albastră peste o vestă mov, închisă cu nasturi aurii. 
De fapt, peruca ei şi vesta lui se potriveau de minune. 

Pe scurt, el arăta minunat şi scandalos de scump. Şi plictisit. 

Nu ar fi deranjat-o să-l privească de departe, dar Kate 
descoperi cu groază că stătea chiar lângă el, în partea dreaptă. 
Se aşeză, ruşinată, conştientă de colierul ei de diamante. 

Obrăznicia lui nu avea limite! Kate simţi supărarea omului 
lipsit de avere. Doar pentru că era prinţ, presupunea că toți cei 
din jur erau fascinați de el. 

— Nu, spuse ea categoric. Părul tău... e doar păr. Se uită la 
el: Destul de nepieptănat şi cam lung, dar trebuie să fim 
îngăduitori cu o persoană total neinteresată de modă şi care nu 
merge la Londra. 

El râse, şi până şi râsul lui suna un pic exotic, ca şi accentul. 

— La prima noastră întâlnire am avut sentimentul că îți 
displace. Dar încheind aici subiectul legat de părul meu, 
permiteți-mi, domnişoară Daltry, să vă întreb cum vi se pare 
Lancashire? 

— Foarte plăcut, spuse Kate. În ce fel este diferit de 
Marburg? întrebă ea apoi, înainte de a se opri la timp. 

El zâmbi, desigur. Ea făcu ce era de aşteptat şi începu să 
vorbească despre el. În privirile ei se putea citi o urmă de 
dispreţ, deşi se îndoi că el o va observa. Bărbaţii ca el nu-şi 
dădeau seama când erau tratați cu dispreţ. 

— E mult mai verde aici, spuse el. Mi-am dat seama, în 
timp ce călăream, că peisajul englezesc de ţară este exact 
opusul englezilor. 


— Cum aşa? 

Cineva îi luase peştele în timp ce ea nu era atentă şi îl 
înlocuise cu altă farfurie, ceea ce o făcu să creadă că asta era 
una dintre cinele acelea despre care doar citise, cu douăzeci şi 
patru de feluri de mâncare şi cincisprezece deserturi. O masă 
regească, într-adevăr. 

— Englezii nu sunt foarte prolifici, îi spuse el zâmbind, în 
timp ce plantele mustesc de fertilitate. 

Kate rămase cu gura deschisă. 

— Nu ar trebui... nu ar trebui să vorbeşti despre astfel de 
lucruri cu mine. 

— Este o conversaţie plină de învăţăminte pentru mine. Se 
pare că mediul înconjurător intră în aceeaşi categorie cu părul: 
subiecte care, în Anglia, nu se discută în timpul mesei. 

— Tu  discuți despre fertilitate cu domnişoarele din 
Marburg? întrebă ea, încet, pentru a nu fi auzită de văduva 
robustă care stătea în faţa ei. 

— Oh, despre toate tipurile de fertilitate, spuse el. Curtea 
regală fierbe pur şi simplu de pasiune, ştii. De cele mai multe 
ori trecătoare, dar intensă. Totuşi, nu e la fel şi la curtea 
fratelui meu, momentan. 

Deşi nu voia să recunoască, Kate era fascinată. Şi de ce n-ar 
fi fost? Le interzisese ceva ducele curtenilor săi? 

— Pari atât de... se surprinse ea spunând. 

Dar nu era treaba ei să-i caracterizeze pe cei ca el. 

— Cât mi-aş dori să ştiu cum par a fi! Dar temându-mă că 
mă vei respinge, îți voi spune doar că, anul trecut, fratele meu 
i-a urat bun-venit la curte unui predicator fervent, iar în câteva 
săptămâni, omul reuşise să-i convingă pe toți curtenii să 
renunţe la orice modalități de distracţie care nu erau aprobate 


de biserică. 

— Bănultesc că tu ai fost excepţia, spuse ea. 

Şi apoi realiză că îi dădu lui iar ocazia să vorbească despre 
el. Probabil că era un har al prinților: să aducă vorba despre ei 
în orice discuţie. 

— Se pare că am fost imun la retorica călugărului Prance, 
spuse el rânjind. A fost un eveniment nefericit, mai ales când 
mi-am dat seama clar că fratele meu Augustus credea că ideile 
călugărului erau, să zicem, de inspirație divină. 

— Ce a recomandat, mai exact, călugărul Prance în locul 
distracției? 

— A fost extrem de deranjat de ceea ce el numea infamia 
cearşafurilor, adică tot ce alegeau bărbaţii şi femeile să facă 
împreună. Aşa că a pus în sufragerie o tabelă cu un fel de 
sistem de punctaj. Recompensa fiind, bineînţeles, nemurirea. 

Kate se gândea la asta în timp ce gusta vânatul. 

— Am mai auzit astfel de predici de amvon. 

— Da, dar preoții sunt destul de vagi în exprimare... o 
referință ici-colo la Porţile Raiului şi poate la nori. Călugărul 
Prance era foarte convins de credinţa lui; promisiunile sale 
erau foarte explicite. Mai mult, conform punctajului său 
primeai foarte puţine recompense dacă memorai pasaje din 
Biblie. 

— ŞI care erau aceste recompense? 

— Dreptul de a purta robe argintii în locul celor albe era una 
dintre recompensele preferate ale domnişoarelor. De fapt, 
moda era o tentație irezistibilă pentru aceia care erau înclinați 
să nu fie credincioşi. Se dezvoltase o adevărată competiție la 
curte, care a devenit şi mai aprigă atunci când s-a hotărât să le 
dea puncte în plus acelora care recitau versete în public. 


— Şi eu îmi antrenez câinii folosind acelaşi sistem, spuse 
Kate. Bineînţeles că, drept recompensă, eu folosesc brânza, nu 
Raiul, dar pentru ei este cam acelaşi lucru. 

— Fi bine, poate de-asta eu am fost imun. Nu-mi place 
brânza. 

Iarăşi vorbea despre propria persoană, se gândi Kate. Mai 
gustă o dată din mâncare, apoi reveni la subiectul lui preferat. 

— Nu eşti curioasă de neajunsurile mele? insistă el. 

— Nu am toată noaptea la dispoziție, răspunse ea zâmbind. 
Dacă nu te deranjează, aş vrea să mai aflu câte ceva despre 
oamenii de la curtea fratelui tău. Toţi se supuneau acestui 
sistem? 

— Au încercat, după ce Augustus s-a arătat profund 
interesat. Aşa se întâmplă într-un palat. 

— Sună obositor. 

— Pietatea nou dobândită a lui Augustus a fost un şoc, 
recunosc. Dar iată ce turnură pozitivă au luat lucrurile: i-a 
gonit de la curte pe toți cei care nu au avut entuziasmul 
necesar pentru asta şi astfel am ajuns eu aici. 

— Nu mă refeream la palatul lui Augustus. Mă refeream la 
al tău, spuse ea. 

— Al meu? Eu nu am un palat. 

Ea privi în, jur. 

— Ziduri înalte de piatră şi tapiserii care datează, probabil, 
din vremea reginei Elisabeta. O curte minunată. O mulţime de 
servitori. Pe legea mea, cred că sunt într-un castel. Fiind de 
părere că s-a făcut înţeleasă, zâmbi către valetul din dreapta ei: 
Da, am terminat şi vânatul, mulţumesc. 

— Un castel nu este acelaşi lucru cu un palat, zise prințul. 

— Vai de mine, înălțimea Voastră, spuse ea dulce. Normal 


că aveţi dreptate, înălțimea Voastră. 

Era, de fapt, chiar amuzant să-l vezi încleştându-şi 
maxilarele. Săracul prinţ... atât de obişnuit ca toată lumea să-i 
sărute picioarele, încât nici nu mai putea să glumească. 

— Un palat are un scop util, sublinie el. Regele sau ducele, 
ca în cazul fratelui meu, este stăpân peste pământurile lui. Eu 
nu sunt deloc stăpân, domnişoară Daltry. Deci acesta nu este 
un palat. 

— Atunci eşti de două ori mai norocos. Nu trebuie să-ți faci 
griji dacă eşti util sau nu, răspunse ea. 

— Bănutesc că tu crezi că sunt inutil? 

— Tu însuţi ai spus că eşti un prinț fără supuşi, spuse ea. 
Bineînţeles că eşti inutil, dar ăsta nu este un neajuns. E o 
problemă care ține de origini, iar când te-ai născut, Maiestatea 
Ta, nu ţi-a fost dat să fu util. Şi nici să ştii valoarea lucrurilor 
pe piaţă, ceea ce aş considera o moştenire şi mai bună. 

— Crezi că un prinţ nu ştie valoarea lucrurilor? 

Era ceva în zâmbetul lui, ceva întunecat şi sardonic care o 
făcu pe Kate să se întrebe dacă nu cumva întrecuse măsura, 
dându-se prea deşteaptă. 

— Cred că ştii valoarea multor lucruri, dacă nu şi preţul lor, 
spuse ea delicat. 

Se uită la ea o clipă şi apoi se aplecă mai aproape de ea. 

— Am auzit undeva, draga mea domnişoară Daltry, că 
prețul unei femei este mai mare decât cel al rubinelor. Sau 
acela era preţul unei femei minunate? Păcat că Prance nu este 
aici să ne lămurească. 

— Era, într-adevăr, o femeie minunată, îi spuse ea. 

Prinţul îi zâmbi, un zâmbet calculat, feroce, probabil acelaşi 
zâmbet pe care-l afişa când voia să le cucerească pe 


domnişoarele îndărătnice. 

— ŞI tu eşti o femeie minunată? 

Ea îi zâmbi blând, aşa cum îi zâmbeşti de obicei unui copil 
pe care îl amăgeşti. Şi în caz că el nu înţelese, îl bătu uşor pe 
braţ. 

— Dacă nu te deranjează un sfat, să ştii că nu se întreabă 
niciodată o doamnă cât valorează. Dacă întrebi, răspunsul va fi 
mereu că ea valorează mai mult decât îţi poţi permite. 

Atunci, domnul mai în vârstă din dreapta întoarse capul 
către ea. 

— Spuneți-mi vă rog mai multe despre muzeul 
dumneavoastră, 1 se adresă Kate. Mi s-a părut întotdeauna că 
sticlele de lapte pot avea mai multe întrebuințări. Nu, nu 
deranjați absolut deloc. Se întoarse şi-i zâmbi uşor prințului: 
Maiestatea Sa şi cu mine ne plictisim de moarte. 


x 


Lui Gabriel îi veni să râdă tare în timp ce privea, din spatele 
domnişoarei Daltry. Aşa-i trebuia, dacă se grăbise să 
concluzioneze că toate femeile vor să fie prințese. Sau că orice 
femeie l-ar plăcea pur şi simplu pentru că era print. 

Această englezoaică îşi dăduse seama în câteva secunde că 
era un ticălos care-şi dădea aere. Văzuse asta în ochii ei, în 
felul dispreţuitor în care privea. 

Poate că avea nasul un pic prea mare. Nu trebuia ca 
logodnica lui Dimsdale să fie de o frumuseţe răvăşitoare? El 
nu credea că ea era aşa. În primul rând că avea cearcăne. 
Femeile frumoase trebuie să aibă pielea strălucitoare, de 
culoarea florilor de piersici. 


O doamnă de la curte ar fi avut sprâncenele arcuite... ale ei 
aproape că-i acopereau ochii. Ochi destul de frumoşi, trebui să 
recunoască. Se potriveau cu peruca mov. 

Altă întrebare: ce culoare avea părul ei sub perucă? 
Sprâncenele sugerau că era şaten, şaten-închis. Poate că avea 
părul scurt, ceea ce lui îi displăcea profund, dar şi-o putea 
imagina astfel. I-ar fi scos în evidenţă obrajii şi... 

Îşi dădu seama că mătuşa lui îşi dregea glasul ameninţător. 
Pentru numele lui Dumnezeu, ce făcea? Cu siguranță, Wick 
avusese dreptate, o urmărea atent pe logodnica nepotului său, 
pur şi simplu, din teamă faţă de a sa. 

Probabil că Tatiana avea un năsuc perfect. Şi ochi dulci 
care-l priveau aprobator. 

Se gândi, vrând-nevrând: Domnişoara Daltry era culmea 
frumuseții. 

Dar era oare şi ascultătoare? 

Se întoarse către mătuşa lui, zâmbind exagerat. Niciodată. 


Capitolul 12 


— Chiar voiai să mergi la culcare? întrebă Algie, când suita 
se mută în cele din urmă în salon. Ştiu că nu ai ieşit foarte 
mult în societate, dar este scandalos de devreme. 

Să spui că nu ieşise în societate prea mult era o modalitate 
frumoasă de a descrie viața ei în casa Marianei. 

— Rămâi aici, îi spuse ea lui. Cu cât am mai puţină 
companie, cu atât mai bine. Se pare că domnul Toloose a 
întâlnit-o pe Victoria primăvara trecută. Am avut noroc că nu 
s-a simțit jignit când i-am dat peste nas acum câteva momente. 

Algie ridică din umeri. 


— Ar trebui să le zâmbeşti tuturor, ca să fii sigură. Cel mai 
important lucru este ca prinţul să fie mulțumit de tine. Cine s- 
ar fi gândit că vor fi atât de mulți oameni aici? Domnul Hinkle 
mi-a spus că mulțimea moare de curiozitate în privinţa 
unchiului meu. 

Felul în care spuse unchiul meu era complet diferit acum, 
că-l întâlnise deja. Kate era ferm convinsă că Algie va cina ani 
buni pentru a intra în grațiile familiei regale. 

— Ne vedem mâine dimineaţă, îi spuse ea, întorcându-se 
către uşa salonului. 

Camera era acum înţesată de lume, iar aerul — plin de zarva 
provocată de cincisprezece conversații simultane. Kate ajunse 
aproape de uşă, când o femeie extraordinară îi bară calea. 

Avea, probabil, patruzeci de ani şi arăta uimitor. Spre 
deosebire de celelalte femei din cameră, nu-şi tunsese părul; 
din contră, îl strânsese în vârful capului şi şi-l pudrase cu un 
praf de culoarea căpşuni. Nu se potrivea deloc cu ochii ei de 
un albastru-închis, dar arăta minunat. 

— Tu! spuse aceasta. 

Kate încercă să se furişeze pe lângă ea, dar, auzind-o, se 
opri. 

— Te cunosc. 

Reuşi cu greu să se abțină să-i spună, „o cunoşti probabil pe 
sora mea “, aşa că afişă un zâmbet ca de nebun şi spuse: 

— Oh, desigur, ce mai faceți? 

— Nu în sensul acesta, spuse femeia nerăbdătoare, fluturând 
un evantai împodobit cu bijuterii. Cine eşti? Cine eşti? 

Kate făcu o reverență. 

— Sunt domnişoara... 

— Desigur! Semeni leit cu Victor. Fiul Diavolului. 


Dar spuse aceste cuvinte cu drag. Continuă: 

— Ai nasul şi ochii lui. 

— L-aţi cunoscut pe tatăl meu, spuse Kate, bâlbâindu-se. 

— Destul de bine, spuse femeia rânjind. 

Era genul de zâmbet pe care nu te aşteptai să-l vezi la o 
femeie de familie bună. 

— lar numele tău este Katherine. Poate te întrebi de unde 
ştiu. 

Kate îşi dădu brusc seama că oricine putea auzi conversaţia 
lor. 

— De fapt... începu ea dar a fost întreruptă. 

— Pentru că sunt naşa ta, de aceea! Dumnezeule, cât de 
mult timp a trecut! Îngrozitor cât de repede trec anii. Erai doar 
un copilaş ultima dată când te-am văzut, cu obraji bucălați şi 
urechi mari. 

Se uită mai atent la ea: 

— Uită-te la tine. Semeni leit cu tatăl tău, deşi peruca aia nu 
te avantajează, nu te supăra că-ţi spun. Eşti, oricum, o 
norocoasă că ai ochii lui; pentru numele lui Dumnezeu, nu-i 
asorta cu o perucă mov. 

Kate simți că 1 se urcă sângele în obraji, dar naşa ei — naşa 
ei — nu terminase de comentat. 

— Şi căptuşeala aceea din față nu te avantajează deloc. E 
prea mult. Arăţi de parcă ai avea două desagi cu budincă 
atârnate de gât. 

Se înroşi şi mai tare. 

— Mă retrag acum, spuse Kate, făcând o altă reverență. Mă 
scuzați. 

— Te-am jignit, nu? Pari un pic agitată. Victor reuşea 
întotdeauna să se stăpânească. Altceva nu reuşea, dar nu l-am 


văzut niciodată pierzându-și cumpătul, chiar şi atunci când se 
îmbăta. 

Kate clipi. Să-şi piardă... 

— Iar te-am jignit, spuse naşa ei cu satisfacție. Vino. Vom 
merge la mine în cameră. Majordomul mi-a dat una dintre 
camerele din turn şi arată minunat, ca şi când ai locui printre 
nori, cu excepția porumbeilor care-şi fac nevoile pe ferestre. 

— Dar nu... cum vă numiţi? întrebă Kate în cele din urmă. 

Ridică o sprânceană perfect conturată. 

— Tatăl tău nu ţi-a povestit niciodată despre mine? 

— Mă tem că a murit înainte de-a avea ocazia. 

— Nătărăul, spuse ea. A jurat că-ți va povesti de mine. Am 
să-ți povestesc eu, dar nu aici. Castelul este plin de oameni 
dornici să bârfească şi să inventeze poveşti. Nu trebuie să le 
dăm apă la moară. 

Kate se ţinea tare. 

— lar dumneavoastră sunteţi? 

— Lady Wrothe, deşi ai putea, la fel de bine, să-mi spui 
Henry, care este prescurtarea de la Henrietta. Leominster, soţul 
meu, este acolo, se îmbată împreună cu prințul landului 
Wurttemberg. Săracul Leo, nu se îndură să lase să-i scape 
niciun pahar de coniac. 

Întinse mâna şi o apucă pe Kate de încheietură. 

— Gata cu prezentările. Să mergem! 

O trase pe Kate după ea pe scări, apoi pe coridoare, apoi pe 
alte scări până ajunseră, în cele din urmă, în camera ei, o 
împinse pe Kate pe pat şi-i smulse peruca. 

— Ai părul lui Victor. Eşti o frumuseţe, nu? 

Kate se simţi de parcă ar fi fost luată pe sus de un vârtej ivit 
ca din senin şi aruncată în camera din turn. 


— L-ai cunoscut destul de bine pe tatăl meu? 

— Era să mă căsătoresc cu el, spuse lady Wrothe prompt. 
Numai că nu m-a cerut niciodată de soţie. Încă îmi amintesc 
prima întâlnire cu tatăl tău. Era la teatrul Fortune, în timpul 
piesei Othello. Mi-am dat seama imediat că mi-ar plăcea să 
joc rolul Desdemonei, dacă el ar fi fost Maurul. 

— Mama mea era acolo? întrebă Kate, simțind un val de 
devotament pentru biata ei mamă, care se pare că fusese 
trecută cu vederea nu numai de Mariana, ci şi de lady Wrothe. 

— Nu, nu o întâlnise încă pe-atunci. 

— Ah, făcu Kate, simțindu-se mai bine. 

— Am cochetat, spuse lady Wrothe, visătoare. Dar mama ta 
pusese deja ochii pe el şi, în câteva luni, tatăl ei, bunicul tău, 1l- 
a aruncat în braţele unei femei care părea mai mult moartă 
decât vie. Victor era foarte sărac, îi explică ea. 

— Oh, făcu iar Kate. 

— Din fericire pentru el, era o frumuseţe de bărbat, cu părul 
negru şi ochi ca ai tăi, iar pomeţii... dacă lucrurile ar fi stat 
altfel, m-aş fi căsătorit cu el imediat. 

Kate dădu din cap aprobator. 

— Desigur, nu mi-ar fi fost credincios şi l-aş fi împuşcat 
într-un loc anume, deci ar fi putut fi şi mai rău, spuse lady 
Wrothe gânditoare. 

Kate chicoti. Dar. Nu trebuia să râdă, mai ales când asculta 
poveştile despre nenumăratele infidelități ale tatălui ei. 

— Pur şi simplu, nu se putea abţine. Aşa sunt unii bărbaţi. 
Bănuiesc că l-ai cunoscut pe prinţ? El este unul dintre ei. 
Nicio femeie nu va reuşi să-l ţină lângă ea, şi cel mai bine este 
să-i eviţi, oricât de plăcut ar fi să-ţi petreci timpul în compania 
lor. Eu am fost căsătorită de trei ori, de-asta ştiu. 


— Deci naşul meu a murit. Îmi pare rău pentru pierderea 
suferită, spuse Kate. 

— S-a întâmplat cu mult timp în urmă, spuse lady Wrothe. 
Apoi afişă un zâmbet strâmb, ascuns: Tatăl tău şi cu mine... 
El... 

— Aţi avut o aventură, spuse Kate resemnată. 

— Ah, nu. Poate că ar fi fost mai bine dacă am fi avut. Eram 
tineri şi nesăbuiți atunci când ne-am cunoscut, ceea ce 
însemna că mai mult vorbeam despre dragoste şi trandafiri 
decât să facem ceva. Şi Victor nu se putea însura cu mine, 
pentru că zestrea mea nu era destul de mare. 

Cu cât afla mai multe despre tatăl ei, cu atât îi plăcea mai 
puţin ceea ce auzea. 

— Clasica poveste cu Romeo şi Julieta, dar fără pumnale şi 
otravă, spuse lady Wrothe. Tatăl tău s-a însurat cu mama ta şi 
asta a fost. 

— Ai cunoscut-o şi pe ea? 

Lady Wrothe se aşeză pe scăunelul din fața măsuţei de 
toaletă, astfel încât Kate nu-i putea vedea ochii. 

— Mama ta nu a fost destul de puternică, aşa că n-am 
cunoscut-o până la botezul tău. 

— Mă întrebam cum au reuşit părinții mei să se întâlnească, 
din moment ce mama mea stătea mai mult în pat, recunoscu 
Kate. 

— Dar nu s-au întâlnit. Ea l-a zărit trecând prin Hyde Park 
şi l-a întrebat cum îl cheamă. Din acel moment, tatăl ei s-a 
ocupat de tot. 

Auzind acestea, Kate se întristă şi mai tare. 

— Şi bineînţeles că şi eu m-am căsătorit, spuse lady Wrothe 
întorcându-se din nou spre Kate, s-o privească. Nu te gândi că 


m-am căit amarnic din pricina celor întâmplate. M-am 
îndrăgostit de soțul meu şi cred că şi Victor a făcut acelaşi 
lucru cu mama ta. De-a lungul anilor, ne-am mai întâlnit din 
când în când. Nu în secret, vreau să spun. 

Kate dădu din cap aprobator. 

— Câţiva ani mai târziu, am dansat cu el la Vauxhall. 
Tocmai pierdusem încă un copil; n-am putut niciodată să duc o 
sarcină până la capăt. Am plâns pe umărul lui. 

Kate ar fi bătut-o uşor cu palma pe braţ, dar lady Wrothe nu 
era genul de femeie pe care să o poţi consola astfel. 

— Apoi, Victor a aranjat lucrurile în aşa fel încât eu şi soţul 
meu să fim naşii tăi. 

Kate zâmbi uşor. 

— Îmi venea să-l omor. Bineînţeles că ceremonia a avut loc. 
Cum s-ar fi putut altfel? Dar eram atât de supărată pe cât putea 
el să fie de insensibil, gândindu-se că botezul copilului pe 
care-l avea cu mama ta ar fi compensat pierderea copiilor mei. 
Copilul lui! 

— Tatăl meu nu era foarte receptiv, spuse Kate amintindu-și 
cât de vesel era atunci când o anunţase că va aduce acasă o 
mamă vitregă, asta în condițiile în care ea era încă în doliu 
după mama ei. Dar sigur avea intenţii bune? 

— Desigur, dar eu eram atât de îndurerată atunci din cauza 
pierderii copilului, încât nu mi-am dat seama de asta. Mă tem 
că am uitat de tine imediat după ceremonie. De fapt, într-un 
moment de supărare, am uitat complet de tine. Dar iată-te! 

Ceea ce-i aminti lui Kate. 

— Nu sunt aici drept Kate, mărturisi ea. 

— Serios? 

Lady Wrothe se privi în oglindă şi apoi îşi pudră nasul, 


gânditoare. 

— ŞI eu îmi doresc asta. Câteodată, Leo mă oboseşte atât de 
tare! Mi-ar plăcea să fiu altcineva, deşi, dacă asta ar însemna 
să port o perucă mov, m-aş răzgândi. 

— Peruca mov face parte din rol, spuse Kate. Sunt aici drept 
sora mea vitregă, Victoria, care... 

Şi-i dezvălui toată povestea, în mare parte pentru că lady 
Wrothe nu părea deloc înduioşată, doar dădea din cap 
aprobator, spunând lucruri de genul: „Victor, vai ce ticălos”, 
pe un ton care nu părea deloc acuzator, ci mai degrabă ferm. 

Rezumă clar situația. 

— Deci, acum te dai drept Victoria, care este logodită cu un 
bărbat bătut în cap pe nume Algemon, care te-a târât aici 
pentru că are nevoie de binecuvântarea prințului pentru nunta 
care trebuie să aibă loc întrucât Victoria este la fel de uşuratică 
precum mama ei. 

— Spui asta de parcă ar fi o femeie de moravuri uşoare, 
protestă Kate. Nu este aşa, ci doar îndrăgostită. 

— Îndrăgostită, spuse lady Wrothe irascibilă. Pentru numele 
lui Dumnezeu, să nu te îndrăgosteşti niciodată înainte de 
căsătorie. E prea mare deranjul şi are consecinţe îngrozitoare. 
Singura dată am fost îndrăgostită de tatăl tău şi asta pentru că 
nu m-am putut abţine, deşi m-am opus cu înverşunare. 

Kate zâmbi. 

— Nu plănuiesc să mă îndrăgostesc, lady Wrothe. 

— Henry. 

— Nu vă pot spune Henry, protestă Kate. 

— De ce nu? Pentru că sunt prea bătrână? 

— Nu... ei bine... 

— Sunt destul de în vârstă ca să am dreptul să cer cum să mi 


se spună, zise ea fluturând o mână plină de diamante. Uită 
discuţia asta despre dragoste, e o mare prostie. Mi-ar fi plăcut 
să merg o perioadă cu Leo la Londra, şi nu pe Continent. Ţi-aş 
fi cunoscut rudele uşuratice şi aş fi întrebat de fina mea. 
Oricum, adevărata problemă este cu cine te vei căsători tu. 
După ce termini cu această şaradă, desigur. 

Kate se simţi uşurată. Henry avea ceva aparte: era o femeie 
voluptuoasă, cu ochi blajini. Puteai avea încredere în ea. 

— N-o să plângi acum, nu? o întrebă Henry, neîncrezătoare. 
Nu suport lacrimile. 

— Nu, spuse Kate. 

— Deci cu cine vrei să te căsătoreşti? Bănuiesc că nu vrei 
să-l furi pe Algemon, logodnicul surorii tale. Nu pare cine ştie 
ce. 

— Ştiu cu cine aş vrea să mă căsătoresc, zise Kate prompt. 
Adică, nu ştiu exact cu cine, dar ştiu ce fel de om trebuie să 
fie. Cineva care să semene cu tatăl meu şi nu prea. El nu a stat 
acasă foarte mult şi prefer pe cineva căruia îi place la ţară. Mie 
mi-a plăcut casa noastră de la ţară. E minunată şi destul de 
mare pentru o mulțime de copii. 

— Vrei să fie precum tatăl tău, dar să nu se uite după femei, 
spuse Henry direct. Victor avea o avere frumuşică datorită 
zestrei mamei tale, dar... 

— Nici mie nu-mi trebuie mai mult, o întrerupse Kate. Nu 
vreau să mă căsătoresc cu un conte. Un simplu moşier ar fi de- 
ajuns. Sau chiar şi un negustor care s-a mutat la ţară. 

— Nicio fină de-a mea nu se va căsători cu un negustor, 
mărturisi Henry. Pentru Dumnezeu, eşti nepoata unui conte. 
lar mama ta, deşi bolnavă, nu a fost o femeie necioplită. A fost 
o doamnă, şi tu eşti la fel. 


Kate nu mai fusese o doamnă de ani buni, de la moartea 
tatălui ei, de când Mariana îi spusese să se mute în pod. Simţi 
un nod în gât. 

— Îmi pare rău, dar am să plâng, spuse ea. 

— Fi bine, li se întâmplă chiar şi celor mai buni dintre noi, 
filosofi Henry. 

Se ridică, se îndreptă către o tăviţă de argint şi turnă lichior 
în pahare. 

— Am umplut găleți de lacrimi după botezul tău. Ştii, eram 
atât de convinsă că tu ar fi trebuit să fii copilul meu! 

— Da? 

Kate îşi şterse lacrimile şi încercă să fie atentă. 

— Apoi i-am întors spatele lui Victor şi nu i-am mai vorbit 
niciodată, deşi n-am încetat să mă gândesc la el, adăugă ea cu 
o voce răguşită. 

— Îmi pare rău, spuse Kate. S-a dovedit că nu era un om 
moral. Din punctul ăsta de vedere, soțul meu aş vrea să fie 
complet diferit. 

— Uite, bea un pahar cu lichior, spuse Henry, dându-i 
paharul. ÎI iau cu mine peste tot pentru că este singura băutură 
care nu-i place lui Leo, astfel încât am şanse să-mi mai rămână 
şi pentru mâine. 

Kate luă o înghițitură. Avea gust de lămâie şi un miros 
neplăcut. 

— Limoncello, spuse Henry mândră. Nu e nemaipomenit? 
Am învăţat să-l fac de la un bărbat din Sorrento, lordul Manin. 
L-am părăsit, dar de-atunci iau cu mine limoncello. 

— Deci vrei un bărbat cu o avere frumuşică şi un caracter 
virtuos. Nu ar trebui să fie prea greu. Şi cu mi-am dorit asta, 
deşi trebuie să recunosc că eu prefer bărbaţii care au ceva mai 


mult decât o avere frumuşică. Totuşi, dacă trebuie să-mi aleg 
pe cineva, prefer să fac asta singură. Astfel, nimeni nu are de 
suferit. 

Kate mai luă o înghițitură de limoncello, apoi îi zâmbi naşei 
ei. Era atât de simpatică şi de sinceră! 

— Eu nu am zestre, spuse ea. Adică am nişte bani lăsaţi de 
mama mea, dar nu foarte mulți. 

Henry puse jos paharul gol. 

— Asta nu e bine. Nu eşti tu Katherine? Asta nu e bine nici 
pentru tine, nici pentru sora ta. 

— Tatăl meu îmi spunea Kate. 

— Minunat! Deci ce înseamnă toată aiureala asta legată de 
zestre şi, din moment ce tot vorbim despre asta, ce-ai pățit? 
Tocmai mi-am dat seama că trebuie să ai pe puţin douăzeci şi 
trei de ani, aşa că nu pot înţelege cum de nu eşti deja măritată 
şi nu ai doi, trei copii. Nu ai pretenții prea mari şi eşti şi 
frumoasă. 

Kate termină de băut. 

— Aşa cum ţi-am spus, tatăl meu s-a recăsătorit, dar a murit 
la puţin timp după nuntă. Şi i-a lăsat toţi banii noii sale soții. 

— Este exact genul de prostie pe care-ar fi făcut-o Victor. 
Probabil că a neglijat să lase un testament. Dar el nu era foarte 
bogat... în comparaţie cu mama ta. 

Kate rămase cu gura căscată. 

— Poftim? 

Henry zâmbea apatic, dar ochii îi străluceau. 

— Nu ţi-a spus niciodată? 

— Ce să-mi spună? 

— Mama ta trebuia să moştenească averea. Bunicul tău a 
vrut ca ea să se mărite, aşa că i-a dat bani tatălui tău iar el... ei 


bine, mă tem că Victor nu voia decât banii ei. 

— Mă tem că i-a cheltuit, zise Kate, tristă. Pentru că eu am 
primit foarte puțini bani de la mama mea. Şi dacă nu i-a 
cheltuit el, cu siguranță că a făcut-o mama mea vitregă. 

— Nu ştiu, spuse Henry nesigur. Cum ar fi putut să pună 
mâna pe banii aceia? Îmi amintesc vag că şi Victor se plângea 
că nu se putea atinge de ei. Am să-l pun pe Leo să se ocupe de 
asta. 

— Chiar dacă Mariana i-a luat în mod ilicit, n-aş putea face 
nimic în această privinţă. Nu o plac, dar... spuse Kate. 

— Fi bine, nu contează, spuse Henry, întrerupând-o. 

— Nu? 

— Tatăl tău te-a lăsat în grija mea, Kate. Şi deşi am fost 
nerecunoscătoare pentru asta la început, acum sunt de cu totul 
altă părere. 

Henry întinse mâna, atingând, pentru o clipă, obrazul lui 
Kate. 

— Aş vrea să-ţi fiu o naşă bună, dacă nu te superi. 

Kate vedea ca prin ceaţă. 

— Aş fi onorată. 

— Bun, spuse ea ridicându-se. Acum trebuie să pleci, pentru 
că mi-am dat seama că, dacă nu îmi fac somnul de frumuseţe, 
voi arăta îngrozitor mâine dimineaţă. Nu este nimic în 
neregulă cu asta, dar din moment ce Leo este jos şi bea coniac, 
am fi amândoi îngrozitori. Şi este mai mult decât este permis 
în acest castel. 

Kate se ridică, după care ezită o clipă. 

— Vino încoace, spuse Henry cu glas aspru şi întinse 
braţele. 

Mama lui Kate era slabă şi mirosea a lămâi; Henry era o 


femeie voluptuoasă şi mirosea a parfum franțuzesc. 
Dar pentru prima dată de la moartea mamei ei, Kate se 
simţea în siguranță. 


Capitolul 13 


Când Kate se întoarse în camera ei, văzu şnuruleţul de care 
trebuia să tragă pentru a o chema pe Rosalie să-i facă patul, 
dar nu se simţea deloc obosită. 

Îi treceau tot felul de imagini prin minte, imagini cu chipul 
visător al mamei ei atunci când îl văzuse pe tatăl ei, imagini cu 
tatăl ei comportându-se politicos cu mama ei. Oare pe-atunci 
încă mai era îndrăgostit de Henry? Fusese oare îndrăgostit de 
Mariana? 

Simţi o strângere de inimă, gândindu-se la tristeţea mamei ei 
şi a lui Henry, la cât de aventuroasă este prima dragoste şi la 
cât de mult o deranja că tatăl ei se lăsase cumpărat. 

În cele din urmă, se hotărî să scoată câinii la plimbare. Îl 
linişti pe Caesar uitându-se fix la el, iar după ce acesta încetă 
să latre, îi dădu o bucată de brânză. 

Salonul imens încă strălucea de lumini atunci când ea intră 
în curtea interioară, iar câinii o luară înainte. Ea o luă în sens 
opus, împiedicându-se pe piatra cubică. 

Curtea exterioară era slab luminată, dar reuşi să vadă mai 
multe cuşti mari aliniate lângă un perete. Câinii trăgeau de 
lese, aşa că-şi aminti de sfatul lui Cherryderry şi se opri, 
aşteptând ca ei să se liniştească. Apoi le dădu câte o bucată de 
brânză, iar de data rămaseră cuminţi lângă ea. 

— Dacă sunteţi cuminţi, mâine vă scot în societate, le spuse 
ea. 


Oricum trebuia să facă asta. Victoria îi lua cu ea peste tot, 
iar Mariana îi considera o parte importantă din deghizarea ei. 

Toţi trei o priveau în timp ce ea vorbea. Începuse să ţină la 
ei, mai ales la Freddy. Se temea de orice, de la o simplă muscă 
la o umbră întunecată, dar curajul nu este una dintre virtuțile 
unui câine. ŞI, în plus, ei îi plăcea să doarmă cu el. 

Cuştile erau înspăimântător de mari. Singurul felinar atârnat 
de zid nu reuşea să lumineze dincolo de gratiile cuştilor. Câinii 
se opriră în fața primei cuşti, adulmecând atent ţarcul 
întunecat. Kate privi înăuntru, dar nu reuşi să vadă nimic. 
Totuşi, era un miros extrem de neplăcut. 

— Oare ce Dumnezeu ar putea să țină un prinţ într-o cuşcă? 
spuse ea cu voce tare. 

Drept răspuns, Caesar lătră scurt, dar continuă să privească 
spre cuşcă. Freddy se cuibărise la picioarele ei, arătând că nu 
dorea să ştie mai mult. Întinse mâna spre felinar, dar o altă 
mână se întinse peste mâna ei, reuşind să ia lanterna. 

— Cine e... oh! 

Cuvintele 1 se opriră în gât. Era însuşi prinţul, părând mai 
posac şi mai trist în lumina tremurândă a lanternei. Părul 
dezordonat îi cădea pe umeri, iar gura lui avea un aer trufaş. 
Ridicându-şi bărbia să-l privească, ea observă că avea buze 
subțiri. Toată lumea ştia că asta este o caracteristică a celor cu 
sânge albastru. 

— De fapt, e un leu în această cuşcă, spuse el. Acolo este un 
elefant împreună cu tovarăşul lui, o maimuţă. Şi acolo a fost 
un strut, dar l-am mutat în livadă împreună cu nişte capre 
sălbatice. 

Ridică felinarul, iar Kate văzu în fundul cuştii o ființă care 
părea că doarme. Când lumina ajunse la ea, aceasta deschise 


dispreţuitor un ochi şi căscă arătându-şi colții amenințători. 

— E prea mult spus că aceia sunt dinți, observă ea. 

— Colţi, spuse prinţul cu satisfacție. 

Leul închise iarăşi ochii, ca şi când cei care uitau la el erau 
prea plictisitori pentru a fi luaţi în seamă. Kate îşi dădu seama 
că Freddy tremura la picioarele ei şi că până şi Caesar trecuse 
în spatele ei, arătând pentru prima dată de când îl întâlnise ea 
că era un câine inteligent. 

— Ai face bine să ţii câinii departe de cuşcă, sublinie 
prințul. Leul a vomitat ieri toată ziua după ce la mâncat pe 
câinele unchiului meu. 

— Nu era câinele care mânca murături? întrebă Kate. Ce 
păcat! Unchiul tău mi-a spus când eram în salon că este destul 
de convins că se va întoarce curând. 

— Tu ai crede aşa ceva, dată fiind dieta? 

— Nu m-ar face să sar în cuşca unui leu, spuse ea. 

— Mă îndoiesc că există ceva care te-ar determina să faci 
asta. 

Era exact genul de remarcă pe care o ura, pentru că făcea 
aluzie la ceva legat de personalitatea ei — dar la ce anume? Cu 
siguranță, nu-l va ruga pe Prinţul-cu-Nasul-pe-Sus să-i 
explice, aşa că se îndreptă spre cuşca elefantului. 

El o urmă cu felinarul: 

— Pe elefant îl cheamă Lyssa. Cuşca asta e prea mică pentru 
ea, aşa că-i facem un tarc în livadă. Dar dacă o punem acolo, 
maimuța s-ar putea să fugă. 

Maimuţa dormea la picioarele elefantului, cu un braţ 
încolăcit în jurul piciorului acestuia. 

— Mă îndoiesc de asta. Se pare că e dragoste adevărată între 
ei. 


— Dacă asta e dragoste, nu vreau să am nimic de-a face cu 
ea, spuse prinţul, iar ochiu lui păreau să râdă. 

— Te înţeleg perfect, spuse Kate chicotind. Nu o să mă vezi 
vreodată dormind la picioarele cuiva. 

— ŞI eu care credeam că eşti îndrăgostită până peste cap de 
nepotul meu, spuse prințul. 

— Desigur că sunt, zise Kate, dându-și seama cât de 
nesincer sunau spusele ei. 

— Ha! N-aş vrea să-l pun pe Algemon să stea la pândă în 
livadă, sper că prezenţa lui te va ţine în frâu. 

Era îngrozitor de atrăgător, când nu fierbea de mânie, ci 
râdea. 

— Algie n-ar permite niciodată să fie lăsat la vatră, spuse 
ea, încercând să-şi imagineze asta. 

Dar el o întrerupse. 

— Toloose spune că ai fost bolnavă. Ce-ai pățit? 

Kate şovăi un moment, apoi îşi aminti de faţa rotunjoară a 
Victoriei şi de maxilarele ei puternice. 

— Nimic grav, spuse ca cu inima uşoară. 

— În afară de faptul că ai fost la un pas de moarte? 

— Nu arăt chiar atât de rău, spuse ea aspru. 

Îi atinse uşor bărbia şi o examină. 

— Ai cearcăne, eşti palidă, arăţi epuizată. Nu arăţi bine. 

Ea îşi miji ochii. 

— Eşti extrem de nepoliticos pentru cineva care face parte 
dintr-o familie regală. M-aş fi aşteptat să fii diplomat în orice 
situație. 

El ridică din umeri. 

— Probabil că de vină este frumuseţea ta. A scos la iveală 
unul dintre rarele mele momente de sinceritate. 


— Norocul meu! spuse ea îmbufnată. Uiţi de diplomaţie 
exact atunci când îmi spui cât de groaznic arăt. 

EI îi puse un deget pe buze, iar ea tăcu. Era de parcă tocmai 
l-ar fi văzut pentru prima dată: un bărbat lat în umeri, 
îmbufnat, dar cu o energie debordantă şi o senzualitate pe care 
o emana prin toţi porii. 

— Dumneata, domnişoară Daltry, vorbeşti prostii şi ştii asta. 
Nu pot decât să-mi imaginez cum ai arăta dacă ai avea un pic 
mai multă carne pe oase, dar oricum eşti splendidă. 

Luă degetul, iar ea zâmbi, ca un copil neastâmpărat care este 
potolit cu dulciuri. Apoi, el se sprijini de cuşcă, părând 
mulţumit de sine, ca şi cum tocmai ar fi rezolvat o problemă. 

— Ce faci aici, pe întuneric? întrebă ea. Nu vrei să te întorci 
şi să fii în continuare linguşit? Viaţa e atât de scurtă! 

Urmă un moment de tăcere după ce ea făcu această 
afirmaţie aparent nepoliticoasă. 

Apoi, el vorbi, încet: 

— De fapt, am ieşit să vă dacă leul încă mai vomită bucăți 
din câinele care mânca murături. lar englezii nu se dau bine pe 
lângă ceilalți, din câte ştiu eu. 

Se întoarse să atârne felinarul, astfel încât vocea lui se auzi 
din întuneric: 

— Cum l-ai cunoscut pe nepotul meu, dacă nu te deranjează 
întrebarea? 

— Ne-am întâlnit într-o catedrală şi ne-am îndrăgostit 
imediat, spuse Kate, după o pauză în care se chinui să-şi 
amintească toată povestea. 

— Te-ai îndrăgostit de Dimsdale. Pe care am observat că îl 
alinți spunându-i Algie. Mi se pare mai degrabă stupid. 

— Da, m-am îndrăgostit, mărturisi Kate. 


— Dacă ai şti ce înseamnă dragostea, cu siguranţă nu te-ai 
căsători cu nepotul meu. 

— ÎI iubesc pe Algie, repetă ea. 

— O să-i faci viaţa un calvar înainte să împlinească 
douăzeci de ani, spuse el rece. Ştii că e mai tânăr decât tine, 
nu? Încă nu are experienţă, săracul viconte. Deşi poate că nu-ţi 
displace asta. 

— Eşti un om dezgustător, zise Kate, dispreţuitor. Mă bucur 
că ţi-ai găsit o logodnică prin intermediul alianțelor de familie, 
pentru că mă îndoiesc că ai fi fost capabil să-ți găseşti singur o 
soţie. 

Ceea ce era o minciună sfruntată, pentru că nu ştia nicio 
femeie care nu s-ar fi dat bine pe lângă el, ca să se 
căsătorească cu el. Cu excepţia ei, bineînţeles. 

Se îndepărtă, apoi se întoarse şi spuse cu glas aspru: 

— Maiestatea Voastră. 

Cât ai clipi, o prinse din urmă şi îşi puse brațul în jurul taliei 
ei. Arăta foarte bine şi era incredibil de masiv, iar ea îi simțea 
inima bătând. El mirosea minunat, precum focul în aer liber 
noaptea, întunecat, sălbatic şi nebun. 

— Mai spune asta o dată, zise el, respirația lui mângâindu-i 
gâtul. 

— Dă-mi drumul, îi ceru ea cu hotărâre, luptându-se cu 
impulsul de a-i cădea în braţe şi de a se întoarce către el, 
dorind să-l sărute... să-l sărute? Nu fusese niciodată sărutată şi 
nu voia să primească primul sărut de la un prinţ îngâmfat şi 
obraznic, care era supărat că ea nu-i cădea la picioare. 

Vocea lui suna înăbuşit, rugător. 

— Vreau doar să te sărut, domnişoară Victoria Daltry. 

Buzele lui îi atinseră gâtul, dându-i fiori pe şira spinării. 


Cu un gest iute, ridică piciorul încălţat în pantoful cu toc şi-l 
lovi acolo unde credea că se află piciorul lui, se răsuci şi se 
smulse din braţele lui. 

Ajunseseră în dreptul zidurilor, iar ea putea să-l vadă în 
lumina care venea de la ferestre. 

— Eşti un dobitoc, spuse ea, scrâşnind din dinți. 

— Trebuia să fii atât de violentă? Aceştia sunt pantofii mei 
preferaţi, spuse el. Şi nu cred că sunt mereu un dobitoc. 

Ea făcu câțiva paşi în spate. 

— Chiar şi dacă te-aş compătimi pentru lipsa de inteligenţă, 
mai ai atâtea trăsături pentru care nu merită să-mi fie milă de 
tine. 

— Dacă eu sunt un dobitoc, înseamnă că tu ce eşti? 

— Total neinteresată de tine, spuse ea categoric. 

— O mică scorpie acră, replică el. 

Avea ochii întredeschişi şi, pentru prima dată de când îl 
cunoştea, părea supărat. Totuşi, faţa lui o făcea acum să râdă. 

— Arăţi ca un băcan care nu şi-a primit lada zilnică de 
cartofi. 

— Cartofi, spuse el. Te compari cu un cartof? 

— Uite cum stau lucrurile, nu le poţi săruta pe doamnele 
englezoaice oricând ai tu chef, spuse ea. Caesar, înapoi! 

Caesar îşi dăduse seama că leul dormea şi începuse să 
adulmece iarăşi gratiile. 

— Nu vreau să ajungi cina leului. 

— ŞI de ce nu pot? 

O şuviţă de păr îi căzu pe ochi, făcându-l să arate exact ca 
genul de om care putea săruta pe oricine dorea. Arăta minunat, 
foarte senzual şi periculos. Ea îşi aminti cum îl catalogase 
Henry atunci: exact ca tatăl ei, genul de om care nu va fi 


niciodată credincios. 

Afişă un zâmbet dulce-amărui. 

— Pentru că nu trebuie să intri în grațiile tuturor femeilor, 
explică ea, blând. Pentru numele lui Dumnezeu, aşa sunt toți 
prinții? 

El se apropie, iar ea îl privi, dar el nu părea senzual, ci doar 
curios. 

— Nu poţi să-mi spui că o femeie apare, pur şi simplu, la 
curtea regală din Marburg — sau de unde eşti tu — şi se aşteaptă 
să fie sărutată de orice prinţ sau de oricine îi iese în cale. 

— Desigur că nu! 

— Fi bine, atunci de ce crezi că eu pot fi sărutată? 

— Sincer, pentru că nu ştii de ce eşti aici, spuse el. 

Avea dreptate. 

— Sunt aici din cauza câinilor mei, spuse ea defensiv. 

— Ai vorbit un timp cu mine. Ai venit fără însoțţitoare. Wick 
mi-a spus că ai venit cu o singură servitoare. 

Kate o blestemă în gând pe Mariana pentru că o dăduse 
afară pe guvernantă. 

— Aş fi coborât cu servitoarea mea, dar are indigestie, 
spuse Kate. 

— Cred că ai uitat s-o chemi. Te asigur că domnişoarele 
care coboară în curte nu-şi uită servitoarele şi nu sunt 
niciodată singure, spuse el. Călătoresc împreună, precum 
stolurile de grauri. Sau precum haitele de câini, adăugă el, în 
timp ce Caesar mârâia către leu. 

Nu a putut să-i explice că guvernanta ei fusese dată afară în 
ziua imediat următoare după moartea tatălui ei şi de aceea ea 
nu reuşise să înveţe să se plimbe împreună cu servitoarele. 

— Ar fi trebuit să fiu însoțită de servitoarea mea. Dar nu 


trebuie să te gândeşti că fiecare femeie îşi doreşte să te sărute. 

El o privi fix. 

— Asta este o discuţie ridicolă, murmură ea. Caesar, vino 
aici! E timpul să mergem. 

Câinele stătea în faţa cuştii, mârâind. 

— Animal prostuţ, spuse ea, luându-l în braţe. 

— M-am gândit să te seduc, rosti prinţul. 

Ea se întoarse spre el cu gura deschisă. 

— Nu poţi umbla de colo până colo încercând să seduci 
domnişoare, rosti ea cu o voce pițigăiată. 

— Dacă nu aş fi deja logodit, m-aş gândi să mă însor cu 
tine. 

Kate respira zgomotos. 

— Te-ai gândi la asta aşa cum te-ai gândi la pojar. Nu ai 
face aşa ceva şi nici nu trebuie să faci vreo aluzie. 

Mai făcu un pas către ea şi o privi cu ochii lui negri ca 
noaptea. Observă că buzele lui nu erau deloc subțiri. Ba din 
contră. 

— Sunt o scorpie, îi spuse ea. Ce crezi că faci? Eşti prinţ. 
Aceasta este o conversaţie neadecvată şi n-ar trebui să mai 
porți astfel de discuţii cu domnişoarele tinere, căci altfel s-ar 
putea să trebuiască să te însori cu una dintre ele, cel mai 
probabil în timp ce tatăl ei îți ţine pistolul la tâmplă. 

— Tatăl tău? întrebă el, privind-o fix. 

— Tatăl meu este mort, spuse ea, simțind un junghi în 
dreptul inimii. Dar voi doi vă asemănaţi foarte mult şi mă tem 
că am moştenit de la el imunitatea la farmecele tale. 

— Plus că eşti îndrăgostită de Dimsdale. Tatăl tău a vrut să 
te căsătoreşti cu el? 

— Tatăl meu a murit acum câțiva ani. Nu este vorba de el 


aici. Oricum, eşti de-a dreptul nebun. Nu ai cum să te însori cu 
mine şi este inuman din partea ta să-mi stârneşti interesul în 
această privinţă. Dacă te-aş crede? Se spune că te vei însura cu 
o prințesă rusoaică. 

— Este adevărat că trebuie să mă însor cu o moștenitoare, 
spuse prinţul neatent. Se spune că şi tu eşti prințesă, la urma 
urmei. Nu vreau neapărat pe cineva cu legături în societate. 
Vreau doar pe cineva bogat. Ochii lui căzură asupra 
decolteului ei: Pe cineva atrăgător. 

Kate îl ridică pe Caesar puţin mai sus, astfel încât câinele îi 
acoperea pieptul de ceară. 

— Asta este cea mai grosolană discuție pe care am avut-o 
vreodată, remarcă ea. 

— Probabil că vârsta ta mă face să mă comport grosolan, 
spuse el. Recunosc că am avut multe discuţii indecente, dar 
niciuna cu fecioare nubile. 

Simi replica lui asemenea unei înțepături, deşi nu-şi dădu 
seama dacă sugera că ea era în vârstă sau tânără. 

— Mărturiseşti adesea că doreşti să te însori cu o femeie 
pentru banii ei? 

— În general, vorbim despre alte dorinţe. 

— Îmi imaginez, mormăi ea. Oricum, a fost minunat. 
Precum ştii, nu sunt liberă să mă căsătoresc. Şi nici nu sunt 
bogată. 

Nu credea în teoria lui Henry privind zestrea ei. Era prea 
frumos ca să fie adevărat. 

Ridică din sprânceană. 

— Nu eşti? Dimsdale ştie asta? Wick pare a crede că ai o 
avere considerabilă. 

— Cu siguranţă. Algie mă iubeşte oricum, rosti ea printre 


dinţi. 

— Interesant. Nepotul meu îmi pare genul de om care ar 
pune pe primul loc dragostea, apoi averea. 

— Spre deosebire de tine, care pune dragostea pe ultimul 
loc, spuse ea, fiind de acord cu el în privinţa lui Algie. 

— Aşa cum ai face şi tu, spuse el vesel. 

— Asta înseamnă că-mi pot plimba câinii fără teama că vei 
sări la mine dintr-un colţ întunecat? întrebă ea punându-l pe 
Caesar jos. 

— Exact, spuse el. Dar... eşti nemaipomenit de frumoasă. 

Și în timp ce Kate îi reținea complimentul, el o strânse în 
braţe într-un mod oficial şi îşi înclină capul către faţa ei. 

Dar apoi se schimbă. Toată energia aceea sălbatică, 
neastâmpărată, pe care ea o observase la el, se răsfrânse în 
sărutul lui de care ea avea atâta nevoie. Credea că sărutul 
însemna să-ți atingi uşor buzele... dar, de fapt... însemna să 
guşti şi să simți. Îi simţea buzele catifelate, fierbinți. 

Avea gust de foc. Ea se aplecă, deschise gura, simțind iarăşi 
un fior pe spate. Ceva fierbinte şi dulce fremăta în gura ei. Ea 
îşi aminti vag că trebuia să-i dea o lecţie, să-l înveţe să nu mai 
sărute orice domnişoară pe care o întâlnea. 

Trebuia să-i dea o palmă. 

Dar atunci, el şi-ar dezlipi buzele de-ale ei, sau şi-ar lua 
mâna de pe mijlocul ei sau... numai instinctul de 
autoconservare înnăscut o salvă. Dacă la început îi ceruse voie 
să o sărute, acum ea avea nevoie de asta şi, deşi nu avea niciun 
pic de experienţă, corpul ei reacționa cu fiecare părticică. 

Totuşi, o voce rațională îi aminti cine era şi pe cine săruta. 

Se dădu înapoi; el se împotrivi o clipă, o clipă minunată, 
apoi totul se termină. 


Primul ei gând era complet irelevant: nu observase niciodată 
cât de dese erau genele lui. Următorul ei gând a fost că nu 
făcuse altceva decât să-i hrănească vanitatea absurdă, iar acum 
el va crede că până şi englezoaicele îl considerau irezistibil. 

În următoarea secundă, îi veniră în gând anii de linişte 
sufletească la care se gândea în prezenţa Marianei. Deschise 
gura pentru a spune ceva care să-i strice părerea foarte bună 
despre sine, dar el vorbi primul. 

— La naiba, mi-aş dori să fii tu prinţesa mea rusoaică, spuse 
el, iar în vocea lui se simţea o dorinţă înăbuşită care-l făcea să 
pară sincer. 

Şi imediat, supărarea produsă de îngâmfarea lui fără margini 
se topi şi începu să râdă. 

— Eşti... 

Se opri. Chiar voia să-i facă un compliment, să-i crească şi 
mai mult respectul de sine? 

Aşa se cuvenea. 

Se înclină spre el şi-l sărută. 

— Dacă banii ar putea cumpăra astfel de sărutări, mi-aş dori 
să fiu moştenitoare. Aş merge atât de departe, încât mi-aş dori 
chiar să fiu prințesă, adăugă ea. 

EI îi cuprinse obrajii în palme. 

— Vreau să-ți gust buzele, spuse el cu un suspin straniu. 

„Amândoi aveau aceeaşi părere despre simţul gustului”, se 
gândi ea amețită — după care ea îl gustă, simţindu-i gustul de 
miere şi încă ceva mai catifelat şi mai sălbatic, ceva care o 
făcea să tremure şi... 

El o dădu la o parte. 

— Eşti periculos, spuse ea încet. 

Zâmbetul lui îi spunea că tocmai rostise un lucru greşit, 


care-i alimenta şi mai mult orgoliul. 

— Prinții, spuse ea oftând. Bănuiesc că ai numai beneficii 
de pe urma acestui lucru. 

Îl duru şi observă asta cu satisfacţie, pentru că-i tremurau 
genunchii şi picioarele... 

— Nu, spuse el aspru. Te asigur că am foarte puţine 
beneficii. Acum, dacă nu cumva vrei să fii prinsă şi sărutată de 
un alt străin, domnişoară Daltry, îţi sugerez să te întorci 
imediat în camera ta şi să nu mai ieşi neînsoțită. 


Capitolul 14 


În dimineaţa următoare Kate scoase câinii la plimbare, 
însoțită de această dată de Rosalie. Era imediat după răsărit, 
dar cra obişnuită să se trezească devreme şi nu mai putu să 
mai doarmă, chiar dacă Freddy scheuna şi încerca să se 
ascundă sub pături. Imediat ce deschise ochii, îşi aminti de 
evenimentele din seara trecută şi nu mai putu să adoarmă. 

— Haideţi, le spuse ea. Voi trei ieşiţi fără lesă. Îl vom vizita 
pe leu în timpul zilei; dacă nu sunteţi cuminţi, o să vă înfulece, 
aşa că aveţi grijă. 

Curtea răsuna de paşii ei şi ai lui Rosalie în timp ce păşeau 
pe dalele de piatră. Cu o seară în urmă, era un spaţiu cald, 
primitor. În această dimineaţă, părea rece de sute de ani, 
deprimant şi în stare să reziste şi când ei nu vor mai fi. Kate 
tremură şi începu să meargă un pic mai repede. 

Leul era treaz. Căscă atunci când le văzu şi păşi înainte. Ea 
se retrase un pas înapoi. 

Era mult mai neîngrijit decât ar fi crezut. Avea o vagă ideea 
despre faptul că leii erau animale curate, dar acesta părea 


mâncat de vreme, ca un covor ponosit din fața şemineului. Se 
uită la ele cu dezgust, apoi se îndreptă către fundul cuştii, se 
întoarse şi merse din nou către ele, scuturându-şi coada ca şi 
când capul i-ar fi fost prea greoi. 

— Vai, domnişoară, ţipă Rosalie. 

Caesar sări înainte şi mirosi gratiile. Kate pocni din degete 
ŞI el trecu înapoi, aşa că ea îi dădu o bucată de brânză. 

— Toţi servitorii vorbesc despre leul acesta, spuse Rosalie. 
Se zvoneşte că fiara a mâncat jumătate din animalele de 
companie. O să avem noroc dacă reuşim şi plecăm cu toți trei 
câinii. 

— Cred că întâi îl va mânca pe Caesar, spuse Kate nemilos. 

Leul se apropie de gratii şi se uită înfometat la câini, aşa că 
ea îi aruncă o bucată de brânză. O adulmecă dispreţuitor, dar o 
mâncă pe toată. 

— Animalul ăsta îmi dă fiori. Uită-te la Freddy. E speriat de 
moarte. Să mergem la elefant. Haide Freddy; să fugim de 
pisica asta obraznică, spuse Rosalie. 

Ea se îndreptă către celelalte cuşti, dar Kate rămase acolo, 
uitându-se fix la leul din cușcă. 

— Bună dimineaţa, domnişoară Daltry, se auzi o voce din 
spatele ei. Se întoarse şi-l văzu pe majordomul prințului 
zâmbindu-l. 

— Bună dimineaţa, domnule Berwick. Cred că suntem 
singurii oameni care s-au trezit din tot castelul, spuse ea. 

— Am venit să văd ce face leul. Arată mai bine. 

Nu părea să se grăbească, astfel încât Kate îndrăzni să-l 
pună o întrebare. 

— V-ar deranja dacă v-aş ruga să-mi spuneţi câteva lucruri 
despre castel? 


— Absolut deloc, spuse el, sprijinindu-se de gratiile cuştii. 

— Am observat aseară că primiţi cam două sute de lumânări 
de ceară pe săptămână. Să înţeleg că aveți propriul negustor de 
lumânări? Ştiu că aveţi un brutar, dar cum rămâne cu restul 
lucrurilor care de obicei se găsesc într-un sat, cum ar fi o 
fierărie? 

Berwick purta o livrea frumoasă, cu butoni mari şi cu guler 
înalt. Arăta întocmai precum cel mai bun servitor dar, când o 
privi o clipă, simți parcă... absurd. Avu sentimentul că-l 
cunoaşte sau, cel puţin, că-l mai întâlnise. 

— Castelul are propriul magazin de lumânări, răspunse el. 
Dar ai subestimat numărul lumânărilor, domnişoară Daltry. 
Într-o săptămână obişnuită, ard mai mult de trei sute de 
lumânări în tot castelul, iar în unele camere folosim şi lămpi 
cu petrol. Cu ocazia balului, am comandat, desigur, mult mai 
multe, pentru a mă asigura că policandrele vor lumina până 
dimineaţă. 

— Fascinant. Dar servitorii? Câţi sunt în total? întrebă Kate. 

Făcu o pauză, calculând. 

— Tocmai am angajat patru şi am concediat unul, aşa că, 
luându-i în considerare şi pe aceştia trei, avem în prezent o 
sută treizeci şi şapte, în castel şi în afara acestuia. 

— Majoritatea veniturilor provin din arendă? întrebă ea 
înainte să se gândească la asta. 

Apoi roşi. 

— Îmi pare rău, a fost o întrebare extrem de nepotrivită. 

El ridică o sprânceană. 

— Englezii sunt mult mai pudici decât noi când vine vorba 
de bani. Castelul este înconjurat de ferme, desigur, şi asta 
aduce profit, ceea ce ne permite să întreținem castelul. Prinţul 


nu crede că aceste venituri sunt însă suficiente, dat fiind 
numărul de oameni care locuiesc aici. 

— Cu siguranţă, nu am vrut să mă interesez de situația 
financiară a prințului, rosti Kate, înroşindu-se şi mai tare. 

— De ce nu? întrebă el, ridicând din umeri. Te asigur că 
Marburg este plin de prinți săraci. Prinţul Gabriel este unic, 
pentru că trebuie să aibă grijă de un castel. 

Părul lui Berwick era prins la spate în coadă, dar, când 
ridică din umeri, o parte din el îi căzu pe frunte. 

Atunci, ca şi când ar fi avut o oglindă în față, recunoscu, 
privindu-l pe Berwick, fața prințului. Semănau ca două 
picături de apă. Părți identice ale aceleiaşi monede. 

Rămase cu gura deschisă de uimire. 

Privirile li se întâlniră iar el înţelese de ce-l privea aşa 
uimită. Zâmbetul lui pieziş era copia identică a zâmbetului 
stăpânului său. 

— Hmm, spuse ea, revenindu-şi. 

— Astăzi vom merge la picnic al fresco în grădinile din 
spatele castelului, spuse Berwick, fără să chpească. Mai multe 
domnişoare s-au arătat interesate să vadă şi restul menajeriei, 
care se află dincolo de labirintul de arbuşti. Ar fi foarte plăcut 
şi să ne plimbăm cu barca pe lac. 

Leul adormise din nou. 

— Nu crezi că animalul acela are nevoie de o cuşcă mai 
mare? întrebă ea. 

Faptul că Berwick putea fi o rudă apropiată a prinţului o 
făcu să poată vorbi mai lejer cu el. 

— Cât de mare aţi sugera să fie? 

— Ei bine, gândiţi-vă la ţarcurile pentru porci. Ai putea 
pune o scroafă şi toți godacii într-un ţarc de şase pe şase, dar 


cred că majoritatea fermierilor s-ar gândi la un spațiu mai 
mare. Acest leu are mai puţin spaţiu decât un purcel 
subdezvoltat. Nu e bine. 

Se uită la Berwick şi văzu că el clipea uimit. 

— Nu ar trebui să ştiu dimensiunile unei cocini, spuse ea 
oftând. 

— Cine spune ce ar trebui să ştim şi ce nu? şopti Berwick. 
Dar trebuie să recunosc că multe dintre subiectele de 
conversaţie li se păreau absolut grosolane englezoaicelor pe 
care le-am întâlnit când eram la Oxford. 

— Aţi studiat la Oxford? Sau aţi fost acolo ca însoțitor al 
prințului? întrebă ea. 

— Am studiat acolo, spuse el vesel. Şi tot eu am grijă de 
prinţ. Astfel că lucrurile au ieşit bine pentru amândoi. Eu am 
studiat filosofia, iar el istoria; şi amândoi am studiat tinerele 
domnişoare. 

Trase din pipă şi suflă un nor de fum. 

— Eram tineri, vezi tu. 

Kate îi zâmbi. 

— Vă ajută filosofia în ceea ce faceți acum? 

— Nu ai idee cât de mult. Atunci când apar problemele, 
apelez la gândirea filosofică. 

— Probleme legate de ordine? 

— Rudele prințului sunt extrem de dezordonate, spuse el 
vehement. L-ai cunoscut pe domnul Tippet aseară? 

Kate se încruntă. 

— Cam palid şi mai plinuţ? 

— Exact. Domnul Tippet este declamatorul uneia dintre 
mătuşile Maiestăţii Sale. Probabil că v-o amintiți pe prinţesa 
Maria- Tereza, cu pasiunea ei de-a purta pene. 


Kate îşi aduse aminte de o femeie aprigă, cu pieptul plat. 

— Cât de frumos că are pe cineva care să-i citească, spuse 
ea politicos. 

— Tippet citeşte în palmă. Sau cel puţin aşa spune el, 
adăugă Berwick cu o umbră de îndoială. Oricum, prinţul 
Frederick l-a înnebunit tot cerându-i să-i citească în palmă, 
căutând un răspuns mai bun. 

— Ideea că palma şi-ar putea schimba aspectul dintr-o clipă 
în alta pare să infirme întreaga ideea, remarcă Kate. 

— Domnul Tippet i-a spus deja prințului că se va însura cu 
o domnişoară cu părul negru şi va trăi până la o sută 
doisprezece ani şi multe alte lucruri bune, interesante dar se 
pare că niciunul nu este destul de bun. 

— Aşa că apelezi la cunoştinţele tale filosofice pentru a te 
ocupa de activitățile tale... Și îşi impuse să nu mai spună 
nimic. Nu era deloc treaba ei dacă prinţul Frederick era, într- 
adevăr, rudă cu Berwick. 

— Exact, spuse el blând. Domnişoară Daltry, dați-mi voie să 
vă spun că sunteţi o domnişoară nemaipomenită. 

— Fi bine, nu numai familiile regale sunt cele care au rude 
excentrice, spuse ea, dându-și seama că, într-adevăr, 1 se părea 
simpatic. 

El dădu din cap aprobator, privind-o gânditor. Atunci apăru 
şi Rosalie. 

— Trebuie să veniți să vedeți elefantul, domnişoară 
Katherine, țipă ea, fără a realiza că folosea alt nume. Cea mai 
dulcică maimuţică se atârnă de piciorul lui. Nu am mai văzut 
ceva atât de scump niciodată. 

— Maimuta este preferata castelului, comentă Berwick. 

Kate îl privi să vadă dacă îşi dăduse seama de greşeala lui 


Rosalie, dar el nu dădu niciun semn în sensul acesta. 

Caesar, care se arăta foarte precaut faţă de leu, nu se 
comportă la fel şi faţă de elefant. Se năpusti printre gratiile 
cuştii, schelălăind nebunește, încercând să prindă maimuța. 

Elefantul părea agitat şi începu să se mişte încoace şi încolo. 

— Elefanților nu le plac şoarecii, iar câinele acela nu este cu 
mult mai mare, spuse Berwick părând complet neinteresat. S- 
ar putea să-l calce în picioare. 

— Caesar! leşi, te rog, de-acolo! țipă Kate, agitând cu 
disperare o bucată de brânză. 

Dar Caesar era pe cât de curajos pe atât de prostuţ, şi credea 
că, dacă lătra destul de tare, coada maimuţei îi va cădea în 
gură. 

Berwick oftă. 

— Mă scuzaţi, doamnelor. 

Deschise o cutiuță anexată cuştii, scoase o cheie şi descuie 
uşa. Făcu un pas înainte şi-l luă pe Caesar de acolo. 

— Va trebui să-l țin în lesă. Mă tem că este destul de 
curajos. Nu are minte, spuse Kate. 

— Deloc? 

Kate dădu din cap. 

— Chiar deloc, din câte constat. Se mai întâmplă. 

Berwick ridică o sprânceană. 

Îi zâmbi, ca şi când ar fi fost acasă, glumind cu Cherryderry. 

— E mascul. Am observat că uneori creierul nu face parte 
din dotare. 

Ea şi Rosalie părăsiră curtea acompaniate de râsul 
majordomului. 

Picnicul şi plimbarea cu barca avură loc după-amiaza târziu, 
în grădinile din spatele castelului. Grădinile aveau un aspect 
foarte oficial şi se întindeau începând de la ultima treaptă a 
unei scări de marmură albă. Avea un labirint de tufişuri, un lac 
cu lebede şi tot ce ar trebui să mai aibă grădina unui castel 
care se respectă, inclusiv o orchestră care cânta pe o terasă de 
marmură. 

Kate purta o perucă de culoare vişinie care se potrivea cu 
haina, o rochie cu pliurile vişinii, croită la spate pentru a 
dezvălui încă două straturi, unul vişiniu deschis şi celălalt 
crem. Avusese o discuţie cu Rosalie cu privire la inserțiile 
bucăţelelor de ceară dar servitoarea ei insistă că rochia nu-i va 
veni deloc cum trebuie fără ele. De fapt, nu i-ar fi venit cum 
trebuie din cauza aspectului ei. 

— S-ar putea topi şi ce-o să fac atunci? Dacă mi se face cald 
şi-şi schimbă forma? Atunci ce fac? 

— Ai grijă să nu-ţi fie cald, spuse Rosalie cu o logică 
ireproşabilă. 

Algie şi Kate urcară scările care duceau la grădină şi se 
opriră. Orchestra cânta ceva minunat, probabil un vals... Ştia 
de valsuri şi de influenţa lor asupra dansatorilor. Muzica o 
făcea să vrea să danseze. 

— Mă întreb cum de merg fântânile acelea neîntrerupt? 

Apa ţâşnea în aer din gurile unor imenşi monştri marini din 
piatră. 

— L-ai putea întreba pe domnul Berwick. Se pare că ştie 
foarte multe lucruri despre castel, sugeră Kate. 

— Cu siguranţă, nu voi sta de vorbă cu un servitor, spuse 
Algie îngrozit. Pentru numele lui Dumnezeu, Kate, aminteşte- 


ti că eşti Victoria! Soţia mea nu s-ar înjosi niciodată atât de 
tare! 

— Dacă vrei să ştii ceva, de ce nu întrebi? ripostă Kate. 
Cred că eşti snob, Algie. Prinţul nu-ți va putea răspunde la 
întrebare. 

— De parcă l-aş întreba pe el, pă Algie, simțindu-se iarăşi 
insultat. 

Kate oftă şi începu să coboare treptele. În grădini erau mai 
mulți oameni decât văzuse ea în salon cu o zi în urmă; se pare 
că oaspeţii soseau deja pentru bal. 

— Nu mă lăsa singură Algie. Mai mult ca sigur mă voi 
întâlni cu persoane pe care Victoria le ştie. Le voi zâmbi 
tuturor, dar trebuie să mă ajuţi, îi spuse ea logodnicului ei 
posac. 

— Astăzi semeni mai mult cu Victoria, ceea ce este foarte 
bine, spuse Algie, uitându-se la ea. Câinii unde sunt? întrebă 
el, conştient de acest detaliu important. 

— l-am lăsat cu Rosalie. Am crezut că... spuse ea. 

— Trebuie să te însoţească, spuse Algie pocnind din degete 
către un lacheu, într-un mod care lui Kate i se păru demn de 
dispreţ. Victoria îi ia cu ea peste tot; o reprezintă. Adu câinii 
din camera domnişoarei Daltry, îi ordonă lacheului. Şi 
grăbeşte-te! Te aşteptăm aici. 

În timp ce aştepta, Kate reuşi să descopere unde era prințul. 
Nu era greu de găsit, din moment ce era înconjurat de o suită 
de domnişoare şi purta un costum de mătase galbenă, mată. 
Cel puţin ştia în ce direcție să nu se îndrepte. 

— Uită-te la asta, spuse Algie uimit. 

— Poftim? întrebă Kate, prefăcându-se că privea lacul. 

— Haina domnului Toloose are cinci tivuri la spate în loc de 


trei. Şi-a agăţat singur mâneca. 

— Mi se pare extraordinar că poţi vedea de-aici un detaliu 
atât de mic, spuse Kate. Mulţumesc! A fost foarte drăguţ din 
partea dumneavoastră! spuse ea apoi, întorcându-se către 
lacheu. 

Aruncă fiecărui câine o privire aspră. 

— Caesar, să nu latri! Coco, stai departe de apă! Freddy... 

Făcu o pauză, uitându-se la urechiuşele moi şi la ochii 
blânzi ai lui Freddy. Părea atât de fericit s-o vadă! 

— Fi bine, tu nu trebuie să faci nimic. Haideţi! 

Coborâră toţi scările, cu Algie în frunte, iar ea era atât de 
ocupată să laude câinii pentru că nu trăgeau de lese, încât nu-şi 
dădu seama că prințul se descotorosise de cohorta de 
admiratoare şi-i aştepta să-i întâmpine în capătul scărilor. 

— Domnişoară Daltry, spuse el solemn, ca şi când noaptea 
trecută nu s-ar fi întâmplat nimic. 

— Maiestatea Voastră, spuse ea făcând o reverență. 

— Dragul meu nepot, rosti el, întorcându-se către Algie. 

Algie se lupta să găsească răspunsul potrivit la salut. 

— Maiestatea Voastră, unchiule, rosti el în cele din urmă şi 
făcu o reverență atât de adâncă, încât aproape că-şi atinse 
pantalonii cu nasul. 

— Insist să mă însoțiți la o plimbare pe lac, spuse prinţul, 
luându-i mâna lui Kate să o sărute. 

Nu era drept pentru restul omenirii ca prinţul să aibă 
asemenea ochi. Mai exact, nu era drept faţă de restul 
domnişoarelor. 

— Poate voi face asta odată, spuse ea, retrăgându-şi mâna. 

— Acum, spuse el, luând-o cu sine fără a se mâi uita la 
Algie. 


— Ce faci? rosti ea printre dinţi, încercând să țină lesele 
câinilor să nu se încurce cu rochia. 

— Te duc pe lac, desigur. 

Câteva secunde mai târziu, se aflau într-o barcă lungă, în 
formă de păstaie, cu un lacheu care vâslea, stând în capătul 
celălalt al bărcii. 

— Lui Algie, scumpul meu logodnic, n-o să-i placă asta, 
spuse ea, întrebându-se dacă putea să-şi scoată mănuşile şi să 
bage degetele în apă. Era atât de frumoasă, de un albastru- 
închis şi limpede. 

— Le poți scoate, spuse prințul, ghicind la ce se gândea. 
Suntem destul de departe, ca să nu ne vadă nimeni. 

— De ce-ai vrut să ieşim cu barca? întrebă ea, scoțându-şi 
mănuşa din mâna dreaptă. 

— Ştii despre ce vorbesc femeile acelea de-acolo? întrebă 
el, îndreptându-şi bărbia spre un grup de femei îmbrăcate în 
mătăsuri şi satin, exact ce purtase şi ea când îl întâlnise prima 
dată. 

— Nu. Uite... Poţi avea grijă de el? întrebă ea, dându-i lesa 
lui Caesar. Freddy e cuminte, iar Coco e foarte bine-crescută, 
dar nu pot garanta că Caesar nu va sări în apă dacă vede un 
peşte. 

— Nu-mi plac câinii, spuse prințul privind cu dispreţ coada 
pufoasă a lui Caesar. 

— Nici mie, spuse ea vesel, apoi îşi aminti cine pretindea a 
fi. Cu excepţia câinilor mei, desigur. 

— Acele femei discută despre cât de mult te-ai schimbat în 
ultimele două luni, de când te-au văzut la Londra, spuse 
prințul, dându-se înapoi şi privind-o cu viclenie. După cum se 
spune, erai mult mai atrăgătoare acum câteva luni, mai 


împlinită şi aşa mai departe. 

— Cât de grosolan, de meschin din partea lor să fie atât de 
critice după ce-am fost bolnavă! Drăguţ din partea ta că mi-ai 
atras atenția, spuse ea. 

— Deci, cine eşti? întrebă el, aplecându-se. 

— Uite, un peşte, exact acolo! 

— Nu eşti domnişoara Victoria Daltry. 

Se întinse şi o luă de mână, întorcând-o cu faţa spre ei. Îşi 
trecu uşor degetul mare peste palma ei, iar privirile li se 
întâlniră. 

— Bătături. Cei din înalta societate nu au bătături în palmă. 
Nici măcar după o boală. 

— Fi bine... începu Kate dar se opri. 

— Lasă-mă să ghicesc, spuse prinţul, afişând un zâmbet 
ispititor, care ar fi trebuit declarat ilegal. Eu şi Wick am 
discutat pe larg despre asta azi-dimineaţă. 

— Wick? 

— Fratele meu, Berwick. Spune că ai bănuit că e fratele 
meu. 

— Poate că am ghicit... spuse Kate. 

— Şi eu am intuit, continuă prințul triumfător. Deci nu eşti 
Victoria Daltry. Eşti o odraslă nelegitimă a familiei, care, 
dintr-un motiv necunoscut, a înlocuit-o pe Victoria, ceea ce 
explică multe lucruri: mâinile tale, indiferența ta faţă de câini 
şi față de nepotul meu nătărău, faptul că nu semeni deloc cu 
Victoria, care este durdulie şi pudrată, precum şi cunoştinţele 
tale în ceca ce priveşte cocina unei scroafe. 

— Durdule şi pudrată? repetă Kate, gândindu-se cu 
disperare ce-ar trebui să spună. 

În aceste circumstanţe, i se părea destul de ridicol să 


protesteze în privinţa originii ei. 

— Una dintre cele mai sarcastice domnişoare şi-a exprimat 
mâhnirea pentru faptul că e sigur că vreun doctor te-a forțat să 
stai la soare, din moment ce înainte aveai cea mai frumoasă 
piele. 

— Încerca să-ţi distragă atenţia, sperând că nu-i vei observa 
copita. 

— Tot ce se poate, spuse el rânjind. 

— Văd că pe tine te amuză teribil, zise ea îmbufnată. 

— Fi bine, faci parte din familie. Adică vei face parte din 
familia mea imediat ce Algemon se va căsători cu 
încântătoarea Victoria, adăugă el. 

— Nemaipomenit, spuse Kate, luând un nufăr din apă. 

Îi aruncă o privire lacheului care se afla la pupa bărcii, dar 
el părea ocupat să evite celelalte bărci care pluteau la 
întâmplare pe lac. 

— Să fiu rudă cu un prinţ. Este unul dintre lucrurile pe care 
doresc să le realizez în viaţă, te asigur. 

— Exact ca în țara mea, unde te asigur că jumătate din 
populație este rudă cu mine, într-un fel sau altul. Deci cum te 
numeşti? Wick s-a gândit că numele tău este Katherine, dar nu 
era sigur. 

Deci Berwick remarcase greşeala făcută de Rosalie. 

— Katherine, recunoscu ea. Dar mi se spune Kate. 

— Gabriel, se prezentă el. 

— Deşi, în general, oamenii îți spun Maiestatea Voastră şi 
aşa voi face şi eu, spuse ea. 

— Nimeni nu ne poate auzi aici. 

Se lăsă pe spate, părând destul de fericit, iar ea îşi dădu 
brusc seama că, pentru prima dată, el nu o privea batjocoritor. 


— Ce s-a întâmplat cu Victoria cea durdulie şi pudrată? 

— A muşcat-o Caesar, spuse Kate. 

El se uită la Caesar, care stătea cu labele din față pe 
marginea bărcii, privind apa cu atenţie în caz că ar fi găsit un 
motiv să atace. 

— Pare blând, dar are o latură sălbatică, adăugă ea. 

— Să-l împing din barcă? întrebă Gabriel serviabil. Cu atâta 
păr, s-ar duce la fund ca un pietroi. Deşi nu la fel de repede ca 
cel mic. Pietrele acelea lipite de blană sunt bijuterii? 

— Nu sunt prețioase. Sunt din sticlă. 

Gabriel se aplecă, privind-o pe Coco de aproape. 

— De fapt sunt pietre semiprețioase. Deşi, prinţ fiind, nu 
cred că ştiu cât costă, îți pot spune că valoarea acestui câine, 
cu tot cu bijuterii, este aproximativ egală cu valoarea unei 
căsuțe la marginea moşiei. 

Kate se uită disprețuitor la Coco. 

— Nu e de mirare că este atât de mândră de ea. 

— Da. Este exact ca unul dintre dansatorii aceia de la circ 
care poartă în buric o bijuterie ce valorează cât o avere, spuse 
Gabriel. Cu siguranță că am de pierdut, acum, că Victoria nu e 
aici. Noi doi am fi avut atât de multe de vorbit! 

— Şi tu îţi împodobeşti câini? 

— Nu am câini, dar aş putea lua în considerare leul. 

— Leul tău are neapărat nevoie de o cuşcă mai mare, spuse 
Kate, încruntându-sc. 

— Vai de mine, zise prinţul leneş. Mă tem că am început să 
atragem atenția. 

Kate ridică privirea şi descoperi că lacul era acum înţesat de 
bărci, iar majoritatea erau pline de aristocrați care-şi întindeau 
gâtul să se uite după barca prinţului. 


— La naiba! murmură ea. Îşi scutură mâna de apă, dar nu 
avea pe ce să se şteargă. 

— Ai o batistă? îl întrebă ea. 

— Nu, răspunse prințul, părând amuzat. 

— Bănuiesc că ai servitori care cară cu ei aşa ceva în caz că 
strănuţi, continuă ea. 

— Nici tu nu ai o batistă la tine, replică el. 

— Nu am spaţiu; poşeta mea este plină cu brânză. 

— Mi se părea mie că ai un miros aparte! Majoritatea 
domnişoarelor miros a parfumuri franţuzeşti. 

— În timp ce eu miros a lactate, zise ea resemnată. Cum 
miros franţuzoaicele? 

— Asemenea florilor, explică el, rânjind. Sau a transpiraţie, 
depinde. 

Kate nu-l asculta, de fapt. Nu se putea şterge pe rochia ei 
vişinie, de mătase, pentru că ar fi pătat-o. 

— Nu te uita, îi ceru ea şi ridică repede rochia, apoi cele 
două straturi de mătase de dedesubt până ajunse la pânza 
delicată a camizolului. 

Bineînţeles că el se uită la ea. 

Ea simţi asta şi ridică privirea. Avea cel mai ciudat zâmbet 
posibil. 

— Nu ar trebui să faci asta, spuse ea, trăgându-şi fusta peste 
gleznă. 

El se aplecă în faţă. 

— Îmi plac condurii tăi. 

Şi aceştia erau tot din mătase, vişinii, cu tocuri mici şi 
complet irezistibili. 

— Mulţumesc, spuse ea calm. 

Ştia sigur că un domn desăvârşit nu trebuia să vadă gleznele 


unei doamne, dar oare pantofii nu trebuiau admiraţi? 

O luă de mâna în care încă avea mănuşa şi o duse la buze. 
Ochii lui străluceau, privind-o, trimițându-i parcă o invitație 
sălbatică. 

— Deşi nu la fel de mult precum gleznele. Asemenea 
glezne... 

— Sunt doar glezne, spuse ea. 

— Aşa este, dar n-ar trebui niciodată să laşi un bărbat să-ți 
vadă gleznele. 

— Știu asta, n-am crescut într-un hambar, zise ea, 
smucindu-şi mâna. 

Ochii lui râdeau acum, dar aveau ceva arzător, o căldură 
care ei îi făcea stomacul să i se strângă de... ceva. 

— N-ar trebui să laşi niciodată un bărbat să-ţi vadă gleznele 
pentru că, dacă sunt la fel de frumoase şi de delicate precum 
ale tale, i-ar putea spune multe despre tine, repetă el. 

Îi întoarse palma şi o puse pe buzele lui pentru o secundă. 

— Despre ce? întrebă ea, neputând să se abțină. 

Se aplecă în faţă. 

— Despre restul corpului unei femei. Linia gleznei vorbeşte 
despre linia taliei, a coapsei, a spatelui... precum şi despre alte 
locuri. 

Zăbovi cu privirea pe pieptul ei. 

Înainte de a se putea stăpâni, lui Kate îi scăpă un chicotit. Îşi 
acoperi buzele cu mâna. 

— Râzi de complimentul meu? 

Faţa lui era de nepătruns. 

— Îmi pare rău, spuse ea, fără să se poată abţine. Cred că 
da. 

— De ce? 


Kate îşi îndreptă spatele, ceea ce făcu imediat ca ceara care- 
1 susținea pieptul să iasă în afară. 

El păru uimit. 

— Ştiai că Algie îşi căptuşeşte haina în dreptul pieptului? 
Ştiai? 

Ea se uită la haina lui şi îşi dădu seama că el nu făcea asta. 
Pieptul lui era de două ori mai mare decât al lui Algie, dar era 
numai muşchi. 

— Nu. 

— Algie are şi nişte pernuţe mici cusute la pantaloni, în 
dreptul coapselor, spuse ea calm. 

— Avea un posterior foarte mare; probabil că a pierdut în 
greutate, într-un fel sau altul, spuse prinţul. Asta ce...? 

Privirea lui rămăsese fixată pe pieptul ei. 

Ea îi zâmbi larg. 

— Fu atentă, Maiestate, eu nu consider că-ți poţi da seama 
de formele unei femei doar privindu-i gleznele. 

El îşi ridică privirea de la pieptul ei şi, spre surprinderea ei, 
zâmbi, simţindu-i-se acea scânteie de dorinţă în privire care o 
făcea pe ea să se înfierbânte. 

— Nu face asta, spuse ea. Semeni cu un țap bătrân. 

— Practic, mi-ai atras atenția asupra sânilor tăi. 

— Le poţi spune aşa cu cea mai mare indulgență, răspunse 
ea. 

El pufni. 

— Rochia ar putea fi căptuşită, Kate, dar ceea ce văd este 
extrem de dezirabil, de dulce, de catifelat... 

Kate nu se putu abţine să nu zâmbească. 

— Ştii, doar pentru că nu sunt Victoria nu înseamnă că mă 
poți seduce. 


— Ştiu, spuse el, stând cu mâinile încrucişate. Nici nu fac 
asta. 

— Mă bucur să ştiu asta, spuse Kate. Altfel, aş fi tulburată. 
Mai ales că tu eşti prinţ şi te aştepţi ca toate femeile să-ți cadă 
la picioare. Ai putea crede că eu sunt lăptăreasă, dată fund 
aroma mea de brânză. 

El râse. 

— M-am gândit să te răpesc atunci când erai Victoria şi 
aveai o groază de bani pe care-i cheltuiai pe câini. 

— De ce-ai nevoie de o moştenitoare? Berwick... întrebă 
ea. 

— Wick, spuse el. 

— Wick a presupus că veniturile câştigate din arendă sunt 
suficiente pentru a întreţine castelul. 

— Mătuşile mele zgârcite n-ar fi de acord cu asta. Niciodată 
nu poţi spune că sunt prea mulți bani. 

Kate îl privi. Acum era ora patru, iar razele soarelui păreau 
aurii deasupra lacului. Părul lui Gabriel i se desprindea din 
coadă, iar o şuviţă sau două cădeau peste obraz. Era arogant, 
măreț şi foarte mândru că-i aflase secretul. 

Nu părea deloc lacom. 

Doar arogant. 

Tăcerea ei părea să nu-i dea pace. 

— Banu pot cumpăra libertatea, spuse el. 

— Libertatea, repetă ea. Libertatea de a face ce anume? Nu 
eşti leul... 

— Pentru numele lui Dumnezeu, termină cu leul ăla, spuse 
el. 

Ea ridică o sprânceană. 

— Nu vorbesc aşa nimănui, continuă el, cu melancolia 


dulce a unui băiețel. 

— Atunci, cu siguranţă că eu scot la suprafață ce e mai rău 
în tine. 

— Da, tu eşti de vină. Oricum, mi-ar plăcea să am atât de 
mulți bani, încât să-mi pot lăsa soția aici cu unchii, cu 
mătuşile mele şi cu leul şi să plec. 

— Să pleci? Unde? Înapoi în Marburg? 

— Nu. 

— Atunci? 

— Ai auzit de Dido şi Aeneas? 

Ea dădu din cap în semn că nu. 

— Sunt personaje istorice sau literare? Trebuie să recunosc 
că sunt şocant de incultă. Ştiu puţină franceză şi am citit 
majoritatea operelor lui Shakespeare, dar în rest sunt o 
ignorantă. 

— Care ştie, din întâmplare, dimensiunile unei cocini, spuse 
el gânditor. 

— Exact, ştiu o mulțime de lucruri de genul acesta, spuse 
ea. Deci cine-i Dido? Are un nume foarte neplăcut, recunosc. 

— A fost regina Cartaginei. S-a îndrăgostit de Aeneas, dar el 
era obligat de zei să-şi continue călătoria, şi apoi a întemeiat 
Roma. lar ea, de durere că el a plecat, s-a aruncat pe un rug 
funerar. 

Se opri. 

— S-a aruncat pe rug, din dragoste? 

El dădu din cap afirmativ. 

— Ficțiune, concluzionă Kate. Nicio femeie n-ar fi atât de 
naivă. Crezi că lacheului i s-ar părea nepotrivit dacă mi-ai 
încheia nasturii de la mănuşă? Mă tem că nu mă descurc 
singură cu toți. 


— Nu lacheul este problema, ci ceilalți luntraşi. Ai face bine 
să stai lângă mine ca să pot face asta fără a fi văzut de nimeni. 
Trecu în partea dreaptă a băncii. 

Aşa că Kate se ridică, apoi se întoarse repede şi se aşeză 
lângă el. Era foarte masiv iar piciorul lui era lipit de-al ei. Se 
îmbujoră. 

Prinţul avea iar acea scânteie în priviri. 

— Fi bine? Hai să vedem atunci, spuse el. 

Kate întoarse mâna dreaptă cu ezitare. Năsturaşii de perle de 
pe mănuşă îi treceau de cot. Prinţul se aplecă peste braţul ei. 
Părul lui nu era atât de închis la culoare precum crezuse ea. 
Era castaniu, cu şuvițe mai deschise, de culoarea pământului 
arat. 

Nu 1 se părea a fi o comparaţie foarte romantică. 

— Ştii că doamnele nu stau niciodată lângă domni, spuse el, 
prinzând şi ultimul năsturaş. 

— Nici măcar lângă prinți? 

— Doar dacă speră să ajungă prințese. 

— Eu nu sper asta, zise ea repede. 

Se bucura să se audă spunând adevărul. 

— Ştiu asta, spuse el. Kate, nu? 

— Da, Majestate. 

— Gabriel. Nu vrei să ştii mai multe despre Dido? 

— Nu neapărat. Pare a fi o femeie cât se poate de prostuţă. 

— Dido este un personaj literar, spuse el, ignorându-i 
răspunsul. Dar ar fi putut la fel de bine să fie un personaj 
istoric. Şi exact în acest moment, un fost profesor de-al meu, 
Bigpitstiff, face săpături într-un oraş vechi care ar putea fi 
Cartagina. 

Dacă mai devreme spunea adevărul când vorbea despre 


căsătorie, acum se simţea în glasul lui o notă de nostalgie 
vorbind despre Cartagina. 

— Continuă, spuse ea uimită. 

— Nu pot. Am castelul. 

— Şi? 

— Nu înţelegi. Când fratele meu Augustus a făcut curăţenie, 
metaforic vorbind, i-a dat afară pe toţi cei pe care-i considera 
lipsiți de evlavie. 

— Inclusiv leul şi elefantul? întrebă Kate. Aş înțelege dacă 
ar fi vorba de Coco, care nu are credință, dar elefantul? Şi 
maimuța? 

— Cred că asta a fost doar din cauză că soția lui nu mai 
suporta mirosul. Dar ceilalți... dați afară, cu căţel şi cu purcel 
ŞI lăsaţi în grija mea. 

— Vrei să spui că te însori cu o prinţesă rusoaică pentru a-i 
putea întreţine? 

— Da, spuse el direct. Nu numai că are o zestre substanțială, 
dar o pot lăsa aici, să se ocupe de castel. 

Kate se ridică brusc şi se aşeză în faţa lui. 

— Cred că ar trebui să ne îndreptăm către mal, spuse ea. 
Vreau să fiu sigură că înțeleg. Plănuieşti să te însori pentru a-ți 
putea întreţine familia pestriță, iar apoi îţi vei lăsa soţia să se 
ocupe de ei şi te vei duce în Cartagina, unde-o mai fi şi asta? 
Bănuiesc că nu în Lancashire, pentru că englezoaicele nu ard 
niciodată din dragoste, nici măcar în literatură. 

— Sună de parcă aş face asta în interes propriu, dar aşa e 
căsnicia, nu? spuse ei vesel. 

Îi făcu semn lacheului să-i ducă la mal. 

— La urma urmelor, şi ea va primi titlul meu nobiliar. Şi cu 
darul meu inestimabil de a determina valoarea lucrurilor, îți 


pot spune că a fi prinţesă este foarte valoros. Deşi tu nu pari 
interesată de asta. 

— Nu pot să cred că ţi-a trecut prin cap să o seduci pe 
Victoria, furându-i-o de sub nas logodnicului ei, spuse Kate. 
Este îndrăgostită până peste cap de Algie. Iar el este nepotul 
tău. 

— Da, dar este atât de greu să-i fiu loial! zise el cu tristeţe. 
Deşi acum, că te-am întâlnit pe tine, ar trebui. 

— Algie nu-mi este rudă. 

— Dar, dacă mă gândesc la descendența ta, îi eşti 
cumnată... sau îi vei fi, remarcă el. 

— Deci vei fi de acord cu căsătoria? întrebă ea, hotărând să 
nu comenteze cu privire la descendența ei. Algie va fi foarte 
fericit. Dacă nu te deranjează, vom pleca în această după- 
amiază, pentru că este o vizită foarte stresantă, din moment ce 
toate domnişoarele au observat înfăţişarea mea mai puţin 
plăcută. 

— Nu. 

Ea clipi. Se apropiau de mal acum, iar barca se lovea de 
bordura de marmură care înconjura lacul şi se gândi că poate 
nu-l auzise bine. 

— Ai spus nu? 

— Vei rămâne pentru bal. Şi-şi puse mâinile-n sân, într-o 
atitudine încăpăţânată. 

— Nu fi absurd! Cineva şi-ar putea da seama că nu sunt 
Victoria şi acum, că tu ştii adevărul, nu mai văd niciun motiv 
să rămân. 

— Vei rămâne pentru că-mi doresc eu asta. 

— Poţi spune orice doreşti, se răsti ea, dar... 

El sări pe mal şi-i întinse mâna. Ea păşi afară din barcă, 


nervoasă. 

— Dimsdale n-o să mi se pună de-a curmezişul, îi şopti el. 

Desigur că avea dreptate. Ea se întoarse şi-i mulțumi 
lacheului care-i dădu câinii. 

— Fi bine, spuse ea. Fugi şi fă pe prinţul acum, Maiestate. 

— Vino la dans! zise el, întinzându-i mâna. 

— Eşti nebun. Caesar, fu cuminte! 

Una dintre lebede înota periculos de aproape de țărm, cel 
puțin aşa 1 se păruse lui Caesar. Slavă Domnului că niciuna nu 
a înotat până la barcă să-l salute. 

— Vino! spuse el. 

— Maiestate... 

— Spune-mi Gabriel, zise el printre dinți. 

Kate îşi dădu ochii peste cap, ca răspuns la expresia lui 
feroce. 

— Gabriel, zise ea aproape în şoaptă. Eu sunt lăptăreasa, 
mai ţii minte? Am avut guvernantă numai trei sau patru ani şi 
nu sunt sigură că-mi amintesc cum se dansează. Cu siguranţă, 
nu vreau să mă împleticesc în faţa cunoştinţelor Victoriei. 

— Ce vei face la bal? 

— Îmi voi înfăşură o eşarfă în jurul gleznei şi mă voi 
preface că m-am împiedicat de Caesar. Țapul ispăşitor trăgea 
de lesă ca un mic monstru ce era! Caesar! 

Se întoarse şi o privi, aşa că ea îi făcu semn să se aşeze, apoi 
îl răsplăti cu o bucată de brânză din geantă. 

— Maiestatea Voastră, spuse Wick, apărând în faţa lor. 
Domnişoară Daltry. 

Nu-și imagina că-i rostea numele uşor răutăcios. 

— Urăsc să vă întrerup, dar contesa Dagobert a sosit şi 
doreşte să vă salute. 


— Aşteaptă aici, îi spuse Gabriel lui Kate, îndepărtându-se 
fără a se uita înapoi. 

— Fi, pe naiba, murmură Kate. Căţei, să mergem! 

Plecă în direcția opusă, Coco ţopăind în față. Safirele lipite 
de blana câinelui captau lumina soarelui care apunea, dând 
impresia că animalul avea o aură strălucitoare în jurul gâtului. 

Uite unde sunt banii care-ar fi trebuit cheltuiţi pentru 
repararea acoperişurilor, îşi spuse Kate în sinea ei. Şi zestrea 
ei. Nu credea deloc că Mariana nu pusese mâna pe ea. 

O luase şi o lipise pe un câine. 


Capitolul 16 


Kate auzi pe cineva ţipând, rostindu-i numele, adevăratul ei 
nume, nu al Victoriei, şi se întoarse; o văzu pe lady Wrothe 
făcându-i cu mâna de la marginea labirintului. Henry purta o 
rochie de zi la culmea modei, în dungi verzi şi mov, cu un mic 
guler dantelat mărginind corsetul. Pe măsură ce se apropia, 
Kate se gândi ce lucru bun era dantela, altfel sânii lui Henry ar 
fi fost în întregime expuşi. 

— Draga mea! strigă Henry. Vino de-ndată... Ce Dumnezeu 
aveai de gând, plimbându-te pe lac cu prinţul acela? Tontul tău 
de logodnic se învârte de colo-colo ca un câine care şi-a rătăcit 
osul şi asta, mai mult decât orice, i-a convins pe toți că tu eşti 
cu adevărat uşuratica ta de soră. Desigur, ei gândesc că prințul 
caută să-ți fure virtutea. 

— Şşş! spuse Kate. Să nu te-audă cineva! 

— Nu se aude nimic de-aici, spuse Henry. N-ai observat? 
Cred că datorită apei. M-am străduit din toată fiinţa să aud 
cearta dintre lady Bantam şi soțul acesteia, dar am prins numai 


câteva insulte despre barba ei şi despre vlăstarul lui fără 
vigoare, de parcă nu s-ar fi ştiut deja. 

— Chiar are barbă? întrebă Kate. Vino, Caesar. O să 
mergem pe-aici. 

— Câini, spuse Henry, observându-i pentru prima dată. Te 
rog, draga mea, spune-mi că fac parte din ansamblul 
vestimentar, căci nu pot să sufăr fiinţele astea. Refuz să-i 
primesc la Londra, atunci când vei veni să locuieşti cu mine. 

— Îi aparţin Victoriei, spuse Kate. 

— Nu se poate! zbieră Henry. Uitasem de animalele care au 
încercat să-i roadă nasul surorii tale! 

Privi în jos cu groază. 

— Am un pumnal cu giuvaier, să ştii. Pot să ţi-l dau ca să te 
poți feri de atacuri subite. Ca să atrag atenţia, îl ţin de obicei la 
piept, dar vârful e cât se poate de ascuţit. 

Freddy o privea de jos pe Kate, cu mina lui clasică de 
adoraţie totală. 

— Acesta este Freddy, spuse Kate, iar cea cu pietre 
prețioase e Coco. Şi Caesar e durul ăsta mic. 

Caesar mârâia după o rândunică, probabil ca să nu-şi piardă 
antrenamentul. 

— Fi bine, spuse Henry după ce i-a privit cercetător, nu par 
nişte bestii feroce. Chiar îmi place acela, spuse arătând cu 
degetul spre Coco. Are un fel de-a fi de parcă-şi ştie propria 
valoare şi, crede-mă, draga mea, pentru o femeie, asta e cea 
mai de preţ însuşire. 

— Coco e de-o vanitate incorigibilă, spuse Kate, râzând. 

— Vanitatea e doar un alt cuvânt pentru încredere, spuse 
Henry, agitându-şi evantaiul. Nimic nu e mai incitant pentru 
un bărbat. E decorată cu nestemate sau cu sticlă? 


— Nestemate, spuse Kate. 

— Şi aparţine umflatei de Mariana? Ciudat, se pare că avem 
mai multe în comun, nu doar pe tatăl tău. Îmi place ideea unui 
câine bătut cu pietre preţioase. Poate o să-mi iau şi eu un 
dulău rusesc, din acela de care are nobilimea de-aici, şi-o să-l 
decorez cu smaralde. N-ar fi drăguţ? 

— Hai să încercăm labirintul, spuse Kate, îndreptându-se 
spre intrare, departe de sunetele petrecerii. 

— Nu e nevoie de atâta agitație, spuse Henry. Stăteam aici 
doar pentru a mă feri de soare. Tocurile mele sunt extraordinar 
de înalte şi nu sunt potrivite să ţopăi printre tufe. 

— Par foarte inconfortabile. 

— Dar îmi pun gleznele într-o lumină bună. E oribil să 
îmbătrâneşti, aşa că trebuie să te descurci cu ce rămâne 
neschimbat. 

— Gleznele? 

— Şi sânii, spuse Henry, aprobând din cap. Îmi imaginez că 
ar fi devenit asemenea unor portocale stoarse, dacă aş fi avut 
norocul de-a avea un copil. N-am avut, aşa că încă am un piept 
fabulos, în timp ce prietenele mele sunt zbârcite ca nişte 
stafide. 

— Eu n-am deloc piept, spuse Kate. În caz că te întrebai, 
ăştia sunt din ceară. 

— Şi după cum ţi-am spus şi aseară, mult prea mari pentru 
silueta ta. Şi-ai mei sunt din ceară, în mare parte. Ai putea 
spune că sunt cei mai apropiați prieteni ai mei, spuse Henry, 
chicotind fără obrăzare. În fine, în ceea ce priveşte bărbații, nu 
contează decât ce se vede la suprafaţă. În altă ordine de idei, 
ti-am găsit bărbatul perfect. 

Kate se opri brusc. 


— Ce-ai făcut? 

— Genial din partea mea, nu? E un văr de-al treilea din 
partea celui de-al doilea bărbat al meu, Bartholomew, dar 
cumva e rudă şi cu Leo, care este deja beat pulbere, apropo. L- 
am urcat cu forța într-una dintre bărcile alea şi i-am spus 
lacheului să nu-l aducă înapoi până la ora cinei. Atunci ar 
trebui să fie destul de treaz cât să mă conducă la masă. 

— Te deranjează? spuse Kate. 

— Nu în mod special, răspunse Henry. Ştiam că nu e perfect 
de când l-am luat, dar atât cât este îmi ajunge. Bea cam mult, 
dar până acum, spuse ea şi-i aruncă o privire plină de 
subînțeles lui Kate, reuşeşte să fie la înălțime când este 
necesar. 

Pe Kate o pufni râsul. 

— Slavă Domnului, te-ai prins. Nu ştii niciodată cu 
fecioarele. 

— N-am fost foarte ocrotită de subiect în ultimu ani, 
mărturisi Kate. 

— Nu te îngrijora, spuse Henry. Atâta timp cât nu eşti la fel 
de fraieră ca sora ta, nu trebuie să te temi de un pic de libertate 
înainte de măritiş. Trebuie doar să gemi mai tare în noaptea 
nunţii şi soţul tău n-o să-şi dea seama. 

— Ah! Nu mă refeream la asta, protestă Kate. 

Henry ridică din umeri. 

— E la modă să fu servitoare când eşti mireasă, dar dacă ar 
fi să mizezi totul pe rezultatul primei nopți de căsătorie din 
înalta societate, atunci ai sfârşi cu multă şampanie şi niciun 
pic de tort. 

Kate cugetă la acestea. Mama ei îi spunea cu delicateţe că 
virtutea unei femei e singura ei posesiune veritabilă. Cu 


siguranță, Henry avea alt punct de vedere. 

— N-aş vrea să ajung ca sora mea. 

— Victoria se remarcă doar pentru că mama ei a fost într- 
atât de nesăbuită, încât să n-o înveţe nimic despre bebeluşi, 
spuse Henry. În rest, s-a descurcat binişor. Tânărul acela 
deşănţat al ei are o moşie frumoasă. Şi, cu certitudine, este 
mândru de ea. 

— Algie n-a propus un mariaj decât după ce l-a încolțit 
mama mea vitregă şi 1-a spus de sarcină. 

— Sora ta a fost o proastă să-i dea acestuia ce-şi dorea, fără 
să fie cerută de soție, dar iată că a reuşit să-i pună pirostrule, 
într-un final. 

— Cu bafta mea, aş fi crescut singură un copil la ţară, 
prefăcându-mă că soţul meu e un colonel care a murit, îi atrase 
atenția Kate. 

— Tu ai o baftă minunată, spuse Henry ca s-o învioreze. Mă 
al pe mine. L-am informat pe Dimsdale acum câteva minute 
că te-am recunoscut, şi el mi-a făcut capul calendar despre cât 
de splendidă este Victoria lui. Mi-e teamă că nu te ridici la 
înălțimea logodnicei lui, draga mea. Este atât de nervos pentru 
că ai fost pe lac, pătând reputația viitoarei lui soţii! Ajunge să 
te culci cu prinţul ca să-l enervezi pe bietul om. 

— Asta înseamnă să merg un pic prea departe doar pentru a- 
l irita pe cumnatul meu. 

— Ei bine, nu te poţi preface că ar fi o treabă de slugă, 
spuse Henry. Omul străluceşte ca o zi fierbinte la Paris. 

— Prea mult, spuse Kate. Tot spune că nu mă seduce, dar... 

— Desigur că asta face, Kate. Şi de ce nu ar face asta? Este 
prinţ, până la urmă. 

— Asta nu-i dă dreptul să se culce cu oricine îi iese în cale, 


rosti Kate. Caesar, pleacă de-acolo! 

Ajunseseră cumva în cealaltă parte a labirintului fără a trece 
prin centru şi găsiră şi restul menajeriei. Era un ţarc plin de 
capre urât mirositoare şi încă unul în care se afla un strut. 

— Uită-te la pasărea aia, spuse Henry. Cu un aşa gât, 
seamănă cu un omuleţ care-şi suceşte gâtul să se uite în 
sutienul cuiva. Ar trebui să ne întoarcem la lac şi să-l căutăm 
pe soţul pe care ţi l-am ales. 

— Cum îl cheamă? întrebă Kate, trăgând cu putere de lesa 
lui Caesar. Vino încoace, bestie mizerabilă! 

— Pe viitorul tău soţ? Dante. De ce nu-i dai drumul 
câinelui? Pasărea aia e cu ochii pe el, vezi? Seamănă, 
probabil, cu şerpii aceia care înghit iepuri. Caesar i-ar ajunge 
zile întregi. 

— Poate că Caesar nu e scump, dar îmi este drag, rosti Kate, 
sperând că, spunând asta cu voce tare, va fi şi adevărat. 

— Fi bine, în acest caz... rosti Henry, dând de înţeles că o 
prinsese minciuna. De ce nu mă laşi să-l scot afară pe cel bătut 
cu nestemate; iar tu îl poți târî pe leul de Caesar. Detest câinii, 
dar poate că ăsta e acceptabil. 

Astfel, Kate i-l dădu pe Coco. La întoarcere, întâlniră câțiva 
oameni prin labirint, dar Henry o prezentă pe Kate drept 
Victoria pe un ton atât de convingător, încât nimeni nu 
îndrăzni să spună nimic despre pierderea ei masivă în greutate. 

— Cum îmi vei face cunoştinţă cu vărul tău? întrebă Kate. 
Va trebui să-mi spui Victoria, iar asta nu se poate. 

— Fi bine, îi vom spune adevărul, zise Henry. Şi vom face 
să pară ca şi cum am avea nevoie de ajutor. Este genul de om 
care n-ar rezista să nu-i sară cuiva în ajutor. Nu va fi de acord 
cu asta, cel puţin nu în întregime, pentru că, draga mea, ai spus 


că vrei pe cineva care să nu calce strâmb. Dante n-a trişat nici 
măcar la castane în copilărie. Şi să nu te gândeşti, din cauza 
numelui său exotic, că este italian; ar fi trebuit să-l cheme 
John sau aşa ceva, pentru că nu este exagerat. 

Lui Kate îi veni în minte o imagine a prințului agitat, 
strălucitor, dar încercă s-o îndepărteze. 

— Sună minunat, spuse ea ferm. Nu vreau pe cineva 
exagerat. 

— ŞI nici nu are nevoie de bani, aşa că nu trebuie să-ți faci 
griji că-i vânează averea. 

— Nu-mi fac griji, pentru că sunt convinsă că te înşeli cu 
privire la zestrea mea, spuse Kate, aruncându-i naşei o privire 
spăşită. M-am gândit la asta noaptea trecută. Dacă mama mea 
mi-ar fi lăsat toţi banii ăia, mi-ar fi spus ceva. Toate acele 
după-amiezi când tatăl meu era la Londra, în timp ce stăteam 
amândouă. M-a învăţat să brodez, să fac reverenţe unei regine 
şi să țin furculita şi cuțitul. 

— A fost bolnavă foarte mult timp, săraca, spuse Henry. Nu 
a avut timp. 

— Era din ce în ce mai slăbită, zise Kate, simțind un nod în 
gât. Totuşi, nu cred că... Am intrat într-o dimineaţă la ea în 
cameră şi zăcea acolo, moartă. 

— O să mă faci să plâng, zise Henry încercând să se 
învioreze. 

Kate trase aer în piept. 

— Eu doar... Mi-ar fi spus. 

— A crezut că are timp, spuse Henry. Toţi credem asta, ştii. 
Suntem plini de viaţă şi credem că durează la nesfârşit când, 
deodată, gata, nu mai e. 

Vocea ei avea o nuanţă care o făcu pe Kate să-şi muşte 


buzele. 

— Primul meu soţ era mai în vârstă decât mine, iar eu mă 
tineam de petreceri şi aveam un stil de viaţă total 
necorespunzător unei tinere soții; dar asta nu însemna că nu l- 
am iubit. L-am iubit. Când a murit, am plâns zile întregi. Am 
urlat de durere. M-am urât pentru fiecare moment petrecut cu 
altcineva. 

— Îmi pare rău, spuse Kate punându-i o mână pe braţ. 

— Asta e, rosti Henry, întorcându-şi capul. Avea ochii 
luminoşi şi nu plângea. 

— Nu ştim niciodată cât de mult timp avem alături de 
ceilalți. Până şi aşa-zisul tău logodnic, care dă pe dinafară de 
înfumurare în vesta lui mov, ar putea fi mort mâine. 

— Victoria ar fi... 

— Bineînţeles că ar fi, o întrerupse Henry. Dar ce vreau să 
spun este că nu putem trăi gândindu-ne că se apropie sfârşitul. 
Mama ta nu se gândea la asta, pentru că-i plăcea să-şi petreacă 
timpul cu tine. A uitat că era pe moarte, şi bine a făcut. Aşa că 
nu ţi-a spus niciodată de bani; ştia că sunt acolo. Mai 
interesant este de ce nu ţi-a spus nimic tatăl tău. 

— De fapt mi-a spus după moartea ei că mama mea îmi 
lăsase ceva zestre dar eram atât de îndurerată, încât n-am vrut 
să vorbesc despre asta. Şi apoi a plecat şi-a adus-o pe Mariana. 
Apoi, nu după mult timp, a murit şi el. 

— Tipic pentru un bărbat, spuse Henry. Mereu mor atunci 
când nu trebuie. 

Ieşiră din labirint şi descoperiră că în grădini erau o mulțime 
de persoane elegante. 

— Vezi tu, Dante seamănă foarte mult cu Bartholomeu, 
spuse Henry. Adică al doilea soţ al meu, cel dinaintea lui Leo. 


Era foarte plăcut. Trebuie doar să-l găsim pe Dante, după care 
mergem într-un tufiş şi-i spunem toată povestea. 

— Stai! spuse Kate, apucând-o de braţ. Nu vreau să-l 
întâlnesc aşa. 

— Atunci cum? 

— Nu cu peruca asta, şuieră Kate. 

— E mai frumoasă decât cea de ieri, spuse Henry. N-am mai 
văzut culoarea aceea; cel puţin, asta îți dă un aspect modem. 

— Nu putem aştepta să-l cunosc mai târziu, când voi fi eu 
însămi? 

— Nu, nu putem, zise Henry. E pe punctul de a-şi arăta 
simpatia pentru Effie Starck. Ea e deja octogenară, are pe 
puţin douăzeci şi doi de ani. 

— Eu am douăzeci şi trei, spuse Kate. 

— Uitasem. Uită-te la ea. E atât de disperată, încât a 
încercat să-l curteze pe lordul Beckham, făcându-i semne pe 
sub masă, iar el a înțepat-o cu o furculiță. Ba nu, ea l-a înţepat. 
Mai târziu, a spus tuturor că el crezuse că sub masă era o 
corcitură care-i rodea pantalonii. Nu vreau să se apropie de 
bietul Dante. 

— Aş prefera, totuşi, să nu-l întâlnesc până nu ajung la 
Londra. 

Henry se întoarse şi se uită la ea. 

— Vreau să arăt mai bine decât acum când îl voi întâlni pe 
domnul Dante, mărturisi Kate. 

— Nu este domnul Dante, spuse Henry uşor ofensată. Nu 
mi-aş cupla niciodată fina cu un negustor italian. Este Dante 
Edward Astley, lordul Hathaway. 

— Cred că sânii mei, bucăţile de ceară, se topesc, spuse 
Kate cu disperare, pentru că îmi este atât de cald, încât am 


început să transpir. ŞI, în plus, aş prefera să nu fiu însoțită de 
câini. 

Henry se uită la ea. 

— Pare, într-adevăr, să-ți fie cald. Peruca asta vişinie nu te 
ajută deloc. 

— Mă duc în camera mea, spuse Kate hotărâtă. Dă-mi-o pe 
Coco. 

— O ţin eu, rosti Henry surprinzător. Îmi place cum merge. 
Îţi poţi da seama doar uitându-se la ea că ar prefera să fie 
afară, etalându-şi bijuteriile, decât închisă în camera ta. 

Kate o privi pe Coco şi văzu că aceasta stătea exact lângă 
poalele rochiei lui Henry, de parcă ar fi ştiut cât de bine se 
potriveşte aspectul ei colorat cu mătasea dungată. 

— Trimite-o înapoi oricând doreşti. 

— Pune-ţi altă perucă în seara asta, spuse Henry. Am să-l 
pun pe împielițatul ăla frumuşel de Berwick să ne aşeze la 
masă cu Dante. Ai vreo perucă să-ți placă? 

— Nu, zise Kate. Părul meu e singurul meu bun, adăugă ea 
cu disperare. Te rog, l-aş putea evita pe lordul Hathaway până 
voi fi eu însămi? 

— Părul tău este singurul tău bun? pufni Henry. Uită-te la 
Coco. 

Kate se uită la câine. 

— Este cel mai vanitos câine pe care l-am văzut vreodată şi, 
de aceea, este de-a dreptul irezistibilă. Nimeni n-o va 
subaprecia. Crezi că ea se gândeşte că are un singur lucru 
valoros? Dar tu... dacă-ți spui că singurul tău lucru de valoare 
este părul, atunci aşa este. A1 o privire foarte incisivă, printre 
altele, şi nu am timp acum să-ți înşir toate calitățile. Culoarea 
părului o ai de la Victor, desigur; el avea un păr blond-închis 


superb, precum coama unui leu, şi ochi verzi. Îţi era drag să-l 
priveşti. 

— Victoria mi-a dat şi o perucă albastră care se potriveşte 
mai bine cu ochii mei decât aceasta, spuse Kate. 

— Poart-o pe-aceea, atunci. Am să vorbesc cu Berwick, iar 
tu, să fii de neclintit! Dante este tocmai bun şi nu vreau să 
pună Effie mâna pe el înaintea ta. 


Capitolul 17 


Gabriel era foarte supărat. Plecase să se întâlnească cu lady 
Dagobert şi reuşise să scape de o mulțime de domnişoare 
numai după ce o tânără insistă să-i vorbească. Avea chipul atât 
de pudrat, încât ochii îi străluceau ca două bucățele de 
cărbune, toată faţa ei fremătând de dorinţă. 

Reuşi să scape de ea numai agățându-se de brațul lui 
Toloose când acesta trecu pe-acolo, prefăcându-se că erau 
prieteni la cataramă. 

— Domnişoara Emily Gill, spuse Toloose. Nu poţi da vina 
pe ca, sărmana. A moştenit materialismul de la tatăl ei şi 
maxilarele de la mama ei. 

— Nici măcar nu i-am văzut maxilarele, murmură Gabriel, 
mergând repede. Ochii ei m-au făcut să dau înapoi până mai 
aveam un pic şi cădeam în lac. 

— A tăbărât şi pe mine anul trecut, spuse Toloose vesel. Dar 
a renunţat după ce i-am spus că intenționam să-mi las toată 
averea săracilor. 

— Deci ai bani? întrebă Gabriel. 

— Da, ce noroc pentru mine! Nu am foarte mulți acum, dar 
într-o zi voi fi viconte, deşi mă aştept ca tatăl meu să trăiască o 


sută de ani. Asta mă face să atrag atenţia domnişoarelor ca 
Emily Gill; se uită la mine şi văd o grămadă de ducați de aur. 
Desigur, se uită la tine şi văd coroana, aşa că va trebui să fii şi 
mai dezgustător decât mine, cel puţin până te vei însura cu 
prinţesa ta. 

— Ai văzut-o pe domnişoara Daltry? 

— A dispărut în labirint cu lady Wrothe. Trebuie să 
recunosc, îmi place de Henry. Este nespus de vulgară, dar este 
genul acela de vulgaritate pe care te aştepţi să-l vezi la o 
regină. Păcat că nu e cu douăzeci de ani mai tânără; ar fi o 
prințesă pe cinste. 

— Să mergem în labirint, spuse Gabriel. 

Toloose ridică din sprânceană. 

— Scuteşte-mă de comentariile tale deştepte, mârâi el. 
Castelul este plin de oameni care fac comentarii inteligente, 
continuă prințul. 

— Deşteptăciunea face parte din arsenalul domnişoarelor 
noastre, spuse Toloose, întorcându-se ascultător către labirint. 

Ceea ce explica, după părerea lui Gabriel, de ce Kate era 
atât de fascinantă. Nu era linguşitoare, nici nu zâmbea 
prosteşte şi nu era nici foarte drăguță, mai ales cu peruca aceea 
vişinie pe care o purta astăzi. Şi nici nu era o lady. 

Aşa că de ce o urmărea în labirint? Doar nu avea s-o facă 
amanta lui, la sfârşitul acestei mascarade absurde. Sau poate 
că da? 

Nu ar fi vrut să fie amanta lui. Era prea înverşunată şi prea 
arțăgoasă pentru a se stabili undeva, într-o căsuţă confortabilă 
de la ţară. Și totuşi, se vedea acolo călărind, aruncându-se de 
pe cal, direct asupra ei... 

Mergea atât de repede, încât Toloose rămase mult în spate 


când Gabriel ajunse în centrul labirintului. Dar nu era nimeni 
acolo, doar o mică fântână care strălucea în razele soarelui. 
Apa ţâşnea din gurile unor căluţi-de-mare de pe margine. 

Se aşeză pe marginea de marmură, într-un loc unde căluţii- 
de-mare nu-l puteau stropi, întrebându-se oare ce-l apucase. 

Bineînţeles că nu va face din sora nelegitimă a logodnicei 
nepotului său amanta sa. Ea nu arătase nici cel mai mic interes 
față de el. Se gândea la el ca la un bărbat decent, pe punctul 
de-a se însura. 

Cu cât apărea Tatiana mai repede, cu atât mai bine. O soție 
l-ar fi împiedicat să umble după femei cu zâmbete aprige şi 
priviri jucăuşe, femei care purtau peruci vişinii şi se prefăceau 
că era pentru prima dată când ies în societate. 

În cele din urmă, Toloose intră în luminiş şi aruncă o privire 
dezamăgită spre fântână. 

— Mă aşteptam la ceva mult mai decadent după plimbarea 
asta, spuse el, scoţându-şi haina şi mănuşile. Dumnezeule, ce 
cald e! 

— La ce fel de decadenţă te gândeai? 

— Câteva şezlonguri n-ar strica, chiar dacă ar fi făcute din 
piatră. Şi nişte femei frumoase, dar nu tot din piatră. 

— Vorbeşti despre ceea ce îi trebuie unui burlac, spuse 
Gabriel. Eu mă însor. 

— Am auzit că sunt şi soții pe care nu le deranjează un pic 
de imoralitate, zise Toloose. 

— Tu îţi cauţi soție? 

— Absolut deloc, rosti Toloose, dându-se un pic înapoi, 
când auzi una ca asta. Majoritatea femeilor de-aici seamănă cu 
setteri englezi, numai că ei arată mai bine cu pistrui. 

— Aspectul nu este totul, spuse Gabriel, gândindu-se la 


Kate şi la faţa ei slabă, înflăcărată. 

— Sunt cât se poate de superficial, zise Toloose, aruncându- 
se pe marginea lată de marmură a fântânii. Minunat, mă 
stropesc pe față. Oricum nu înţeleg de ce le tot dai târcoale 
englezoaicelor. Deşi nu vreau să spun asta, urmează să dai un 
bal în cinstea logodnei tale în câteva zile. 

— Ştiu, spuse Gabriel profund întristat. Logodnica mea ar 
trebui să sosească mâine sau poimâine. 

— Ştii cum arată? întrebă Toloose. 

— Nu. 

— Deci n-ai nici cea mai vagă idee cum arată? Mi se pare 
atât de primitiv! Dar n-ar trebui să-mi pese. 

— Mie nu-mi pasă, spuse Gabriel. Fratele meu a aranjat 
totul după ce-am plecat în Anglia. 

Urmă un moment de linişte. 

— După cum ai spus, aspectul nu contează, replică Toloose. 
Uite, domnişoara Daltry, de exemplu. Când am întâlnit-o 
prima dată, m-am gândit că este genul de femeie voluptuoasă, 
care se hlizeşte mereu. Dar probabil că boala o făcut-o să aibă 
coloană vertebrală. Acum este mult mai interesantă, deşi nu e 
mai mare decât o rămurică. Ar fi trebuit să vezi cât de 
apetisantă era acum câteva luni. 

— Nu, spuse Gabriel. 

Vocea lui răsună ca o bubuitură venită din capul pieptului. 

Toloose nu observă asta; îşi mişca mâna vesel prin jetul 
fântâni. 

— Înţeleg că eşti perfect conştient de farmecele ei, dacă ai 
luat-o la goană prin labirint după ea. Probabil că a fost pe 
moarte, căci arată foarte diferit acum. Singurul lucru care a 
rămas la fel este pieptul ei, ceea ce mă face să mă întreb... 


Fără a mai sta pe gânduri, Gabriel sări şi-l ţintui pe bărbat 
de marginea de marmură. 

— Pieptul ei nu este de nasul tău. 

Toloose rămase înmărmurit. 

— Dă-mi drumul, rosti el încet. 

Simţindu-se ridicol, Gabriel îşi luă mâna. 

— [isuse Hristoase! spuse Toloose, ridicându-se. Dacă 
intenționezi să-i furi mireasa nepotului tău, fă-o. N-ai de ce să 
faci pe „Regele Lear al stepelor”. Am văzut piesa şi nu mi-a 
plăcut de la început. 

— Sunt un dobitoc, zise Gabriel. lartă-mă. 

Toloose se ridică şi îşi luă haina. 

— M-ai surprins, fiind aşa masculin şi provincial. 

— M-am surprins şi pe mine. Şi nu am să-i fur mireasa 
nepotului meu. 

Auzind acestea, Toloose se întoarse, fixându-l cu privirea. 

— Atunci de ce te mai deranjezi să iei apărarea pieptului e1? 

Era o întrebare bună. Poate Kate îl înnebunise. 

— Nu mă place. 

— Nu vreau să-ți spulber iluziile, spuse Toloose sarcastic, 
dar nu este prima persoană pe care ai întâlnit-o care nu te 
place. 

Gabriel îi zâmbi trist; merita asta. 

— Poate sunt agitat pentru că am fost urmărit de 
domnişoara Gill. 

— Din afară se pare că ai cu totul altă reacție față de 
domnişoara Daltry. 

Gabriel nu ştiu ce să mai zică, aşa că o porniră amândoi prin 
labirint, fără să mai spună niciunul nimic. 

— Cum adică trebuie să stau pe lângă lady Dagobert? spuse 
Gabriel. Nu vreau. 

Wick îşi aprinse un trabuc şi-l privea fix, prin perdeaua de 
fum. 

— Te comporți mai mult ca un copil de patru ani decât ca un 
adult. Bineînţeles că vei sta lângă contesă. Este persoana cu 
rangul cel mai înalt în afară de tine; te ştie de când erai mic; va 
sta în dreapta ta. 

— Vreau să stau lângă Kate, spuse Gabriel, ignorând 
spusele adevărate ale lui Wick. Ca aseară. Voi cina en familie. 

— Nu vei sta lângă ea, insistă Wick. Domnişoara Katherine 
Daltry, cunoscută adesea drept Victoria, va sta cu naşa ei, lady 
Wrothe, şi cu lordul Hathaway. Nu vreau să-ţi distrug visul de- 
a o transforma pe fiica nelegitimă a porcarului într-o prinţesă 
sau în ceva mai puţin demn de respect, dar naşa ei plănuieşte 
să o căsătorească cu lordul Hathaway. 

— Kate nu se poate mărita cu un lord. Este un copil 
nelegitim. 

— Tot ce pot spune este că lady Wrothe mi-a dat două 
guinee şi, din moment ce nu are un bordel, bănuiesc că a 
descoperit ea ceva legat de naşterea lui Kate. S-ar putea să nu 
fie un copil nelegitim. 

— Nimic legat de Kate nu are sens, spuse Gabriel. De ce 
mâinile ei sunt pline de bătături, dacă lady Wrothe este naşa 
ei? 

— Singurul lucru clar este îngâmfarea ta, rosti Wick. Să-ţi 
spun eu cum stau lucrurile: Kate, în mod înţelept, nu este 
deloc interesată de tine. Speriat de sosirea iminentă a miresei 


tale, fugi țipând către singura femeie care nu numai că nu te 
doreşte, dar nici nu este liberă. Crezi că ai putea fi mai 
original? 

— Era să-l omor pe Toloose din cauza unei remarci 
neplăcute despre pieptul ei, spuse Gabriel irascibil. A fost 
cuviincios, dar era roşu de mânie. 

— Atunci încetează cu spectacolul ăsta ridicol, spuse Wick 
vioi. Eşti cu ochii pe ea numai ca să nu te mai gândeşti la 
mireasa ta. Nu e cinstit faţă de ea, din moment ce, oricum, nu 
te poţi însura cu ea. Are deja concurenţă; lady Starck mi-a dat 
patru guinee pentru a o aşeza pe ea şi pe fata ei lângă lordul 
Hathaway, aşa că este foarte căutat. Kate va trebui să-şi pună 
la bătaie toate farmecele. 

Gabriel se încruntă. 

— Lady Starck este de origine nobilă şi are şi zestre, 
remarcă Wick. 

— Îi voi da eu zestre lui Kate, spuse Gabriel imediat. 

— Ba vrei să o seduci, ba vrei să lupţi pentru nunta ei cu 
Hathaway. Şi de unde ai de gând să faci rost de banu de 
zestre? Eu îmi fac griji că nu avem bani să hrănim leul. 

— Spun doar că Effie Starck este groaznică în comparație 
cu Kate. 

Wick oftă. 

— Uit-o pe Kate. 

— Tu ar trebui să-i dai zestre, spuse Gabriel prost dispus. 
Şase guinee numai de la masa aceea... 

— Pe tine o să te coste mult mai mult, zise Wick, rânjind. 
Bănuiesc că toate domnişoarele speră că vaporul prinţesei 
Tatiana se va scufunda. 

— Deci este în interesul tău să nu mă însor. 


— Ştiu că nu o vrei pe mireasa rusoaică, Gabe, spuse Wick 
pe un ton mai blând. 

Gabriel privi către fratele său. Wick nu-i mai spusese Gabe 
de mult timp; mereu îi spunea Maiestate sau Atrocitatea- 
Voastră care alterna uneori cu Ticăloşia- Voastră. 

— Nu e vorba că nu o vreau pe Tatiana. Nu. Vreau nicio 
mireasă. 

— Atunci fugi în Cartagina. Noi vom supraviețui aici şi nu 
vei fi primul mire care fuge înainte de noaptea nunţii. 

O clipă, Gabriel chiar luă asta în considerare, imaginându-şi 
cum abandonează toate responsabilitățile şi promisiunile şi 
fuge în Cartagina, asemenea unui om care fuge de Aghiuţă 
mâncând pământul. 

Apoi dădu din cap. 

— Am promis şi avem nevoie de bani, zise el, ridicându-se. 
Prefer să fiu prinţ, nu un necioplit. Ar fi bine să mă grăbesc să 
mă duc la Pole. Devine nervos dacă nu are cel puţin o oră la 
dispoziţie. 

Din moment ce acum erau o sută de persoane la castel, Wick 
îndepărtase masa mare de stejar care se afla, de obicei, în sala 
de mese şi pusese în loc mese pentru şase sau opt persoane. Ei 
însuşi întâmpinase fiecare persoană la intrare şi, ştiind pe 
dinafară locul fiecăreia, o trimitea la masa corespunzătoare 
însoțită de un lacheu. 

Când ajunse la masa lui, cu lady Dagobert la braţ, lui 
Gabriel i se păru că totul mergea mult bine decât în 
majoritatea regimentelor din armată. 

— Cât mă bucur să o cunosc pe fiica dumneavoastră! spuse 
el, făcând o plecăciune către lady Arabella. 

Arabella îi zâmbi cu farmecul inocent al unei domnişoare 


învăţate să atragă atenţia domnilor buni de însurat. El oftă şi 
lăsă conversaţia să curgă, iar cei de la masă începură imediat o 
discuţie despre moda extravagantă de la Paris. 

Îşi impuse să nu privească spre masa lui Kate. Nici măcar 
când o auzea râzând. Trebuia să presupună că lordul Hathaway 
era amuzant. 

Lady Arabella îl privi uimită când auzi mârâitul care venea 
de undeva din pieptul lui, dar el se controlă şi-i zâmbi, iar ea 
se topi. 

Precum zăpada care se aşterne peste balega de cal aburindă, 
îşi spuse el în sinea lui. 

În cealaltă parte a camerei, Kate ar fi fost de acord că lordul 
Hathaway este, într-adevăr, amuzant. Nu era un geniu, nu aşa 
cum părea domnul Toloose a fi. Dar îl plăcea. 

Îi plăceau umerii lui robuşti şi cum îi cădea părul ondulat pe 
frunte, ca şi cum ar fi fost un băieţel. Era fermecător de 
copilăros, reuşind, în acelaşi timp, să fie un bărbat adevărat. 
Singura problemă era domnişoara Effie Starck, care stătea în 
stânga lui. 

Aşa cum o avertizase Henry, Effie se năpustise asupra 
lordului Hathaway. Lui Kate i se păru că avea toate şansele de 
reuşită, având în vedere că-şi tot punea mâna pe braţul lui, ca 
şi când ar fi fost la fel de apropiaţi ca Henry şi amicii ei de 
ceară. 

Kate se gândea că Effie era destul de drăguță, semănând, 
într-un fel, cu un şoarece. Avea bucle blonde, moi, o bărbie 
mică, rotundă, şi dințişori drepți. Şi nici nu era proastă. 

— Eşti foarte norocoasă, spuse ea, zâmbindu-i exagerat lui 
Kate, crezând, de fapt, că e Victoria. Mi-ar plăcea să-mi 
sărbătoresc logodna într-un castel. Este atât de romantic! 


— Am avantajul că unchiul meu este atât de bun cu mine, 
comentă Algie, pentru a se asigura că toată lumea ştia care este 
legătura lui cu membrii familiei regale. 

— Desigur, spuse Kate sfios. 

Victoriei i-ar fi plăcut să stea la această masă şi să 
primească laude pentru logodna ei. Se simţea de parcă ar fi 
furat florile trimise surorii ei. 

Effie se întoarse către lordul Hathaway. 

— Lord Hathaway, spune-mi mai multe despre mierle. 

Kate clipi. 

— Nu mă aşteptam la asta! spuse lord Hathaway, cu ochii 
strălucind. 

— Da, zise Kate. Totuşi este ciudat de fascinant. De 
exemplu, continuă ea, întorcându-se către Effie, dacă ai fi spus 
„Spune-mi mai multe despre ciori”, ar fi sunat sinistru, în timp 
ce cuvântul „mierlă” te face să te gândeşti la plăcinte. 

— Şi la regine şi la reşedinţele lor, adăugă lordul Hathaway. 
Şi dacă domnişoara Starck ar fi spus „Spune-mi mai multe 
despre minoutauri”? Ce-ai fi crezut despre mine atunci? 

Kate râsc, iar Effie chicoti nedesluşit. 

— Aş crede că domnişoara Starck are cinci ani şi-i spui o 
poveste. Dar nu orice lucru nemaipomenit ar suna la fel. Ce-ai 
crede dacă ea te-ar ruga să-i spui mai multe despre uriași? 

— Nu m-aş gândi la poveşti pentru copii, spuse Hathaway, 
ci la bărbaţi care se luptă la bâlci. 

— Dar dacă te-ar întreba despre femeile uriaşe? 

— Aş crede că vorbeşti despre lady Dagobert, comentă 
Henry, cu un zâmbet viclean. Nu se poate spune că este tocmai 
slabă. 

Lady Starck se ridică de la masă; semăna oarecum cu lady 


Dagobert. 

— Cred, interveni ea, că draga mea Effie a fost mereu 
fascinată de explicaţiile tale despre invazia mierlelor, lord 
Hathaway. 

— O invazie a mierlelor? spuse Kate, înainte de-a se putea 
abține. Sună a pedeapsă divină, ceea ce este de rău augur. Ce- 
ai pus la cale, lord Hathaway? 

Hathaway râse din nou, iar Kate se gândi cât de drăguţ era. 

— Ar putea fi pedeapsa divină, spuse el, dar dacă este aşa, 
nu ştiu pe seama căror păcate ale mele s-o pun. Şi vă atrag 
atenţia că nu a fost o invazie de broaşte. 

Effie se întoarse către Kate, privind-o calm. 

— Mierlele îi provoacă lordului Hathaway  neplăceri 
serioase, domnişoară Daltry. Îşi fac cuib sub streaşină sa şi-i 
atacă pe servitori când intră în grădinile de zarzavat. Şi acum 
au început să-i atace pe oaspeţii săi. 

Kate nu-şi putu stăpâni zâmbetul cinic de pe faţă. Una era 
să-i atace pe servitori... dar pe musafiri? 

— Mierlele nu sunt agresive din fire, îi spuse ea lordului 
Hathaway. Se comportă ca mierlele-albastre. Le-a stricat 
cumva cuiburile, astfel încât a trebuit să se mute la streşini? 

— Nu cred, zise el. Nu-mi place să recunosc, dar nu m-am 
gândit la asta, deşi am primit câteva plângeri din partea 
servitoarei. Dar săptămâna trecută am chemat preotul şi mă 
tem că... 

— Ce? întrebă domnişoara Starck încurcată. S-a năpustit o 
mierlă asupra lui? 

Lordul Hathaway roşi. 

— Bănuiesc că şi-au făcut nevoile pe capul lui, îi zise Kate 
lui Effie, scutindu-l pe lord să mai dea explicații, îmbrăcat în 


negru tot, pătat cu excremente albe. Probabil că arăta ca o 
tablă de şah. 

Lady Starck trase aer în piept, profund nemulțumită. 

— Eu, niciodată, spuse ea. 

Effie se arătă surprinsă. 

— Asta dovedeşte că invazia mierlelor nu a fost trimisă de 
Dumnezeu. Bănuiesc că preotul nu a reacționat cu pioşenie, 
zise Henry râzând. 

— Asta este o discuţie foarte vulgară, spuse lady Starck, 
fixând-o cu privirea pe Kate. 

— Voi începe să vorbesc despre plăcintă, comentă lordul 
Hathaway, venindu-i în ajutor. Mulţumesc pentru sugestie, 
domnişoară Daltry. 

— N-am vrut să sune aşa, ţipă Kate, cu un sentiment de 
vină. Nu trebuie să le împuşti, lord Hathaway. Ele habar n-au 
că-l deranjează pe servitorii tăi; probabil doar îşi protejează 
puii. Vor termina în curând de ouat, aşa că-ți poţi trimite 
servitorii să distrugă cuiburile. 

— Le vor construi din nou, o asigură Algie, pe un ton cât se 
poate de autoritar pentru cei nouăsprezece ani ai săi. Va trebui 
să le împuşti, deşi domnişoarelor le va displăcea profund 
ideea. Logodnica mea este foarte sensibilă, rosti el, privind-o 
insistent pe lady Starck. 

— Ai fi de aceeaşi părere dacă aş avea o invazie de broaște? 
întrebă lordul Hathaway. Francezii mănâncă broaşte în mod 
obişnuit. Mai mult ca sigur, li s-ar părea un dar de la 
Dumnezeu. 

— Cred, spuse Kate, c-ar trebui să găteşti toate broaştele 
care mişcă sau care apar pe proprietatea ta, lord Hathaway. 
Dar te rog să nu mă inviţi la cină, adăugă ea cu un zâmbet 


larg. 

— Nu cred că francezii fac plăcintă cu broaște, spuse Effie 
serios. 

Lordul Hathaway o privi şi zâmbi. Era clar că-i plăcea 
seriozitatea ei. 

— De fapt, nu-mi place ideea de-a trage cu arma în jurul 
casei. 

Effie scoase un țipăt. Toți se uitară la ea. 

— Fi bine, ai putea împuşca pe cineva, zise ea. 

— Ar folosi alice, îi zise Kate. Unul dintre lacheii mei a fost 
rănit cu una şi nu a putut sta jos timp de două săptămâni, ceea 
ce i-a amuzat teribil pe cei din familie. Îl chema Barsey şi... 

Se opri. 

— Ai un simţ al umorului plin de viaţă, domnişoară Daltry, 
spuse lordul Hathaway, arătându-i că-şi dăduse seama cât de 
tare rima rana fesei cu numele lui Barsey. 

— Eu nu mă interesez de numele lacheilor mei, spuse lady 
Starck arogant. Eu le spun tuturor John, ceea ce e suficient. 

Kate era îngrozită, dar se abţinu să mai zică ceva. Cei şapte 
ani în care fusese atât servitoare, cât şi membru al familiei... în 
schimbaseră atitudinea față de membrii familiei. Cu greu se 
abținu să nu se repeadă la lady Starck. 

— Eu ştiu numele tuturor lacheilor, spuse domnişoara 
Starck, arătând că nu era la fel de ignorantă ca mama ei. 

Îşi puse iarăşi mâna pe umărul lordului Hathaway, în ritmul 
acesta, se va simţi de parcă ar purta banderolă de doliu. 

— Nu crezi că este de datoria noastră să avem grijă de toți 
cei sub rangul nostru, fie ei păsări sau bieţi nenorociți? 

— Lacheii tăi sunt bieţi nenorociți? interveni Henry vesel. 
Singurul din categoria asta în familia mea este dragul de Leo. 


Toţi îl priviră pe soțul lui Henry, care stătea în faţa ei. 

— Te asigur că am nevoie de un biet amărât ca să ştiu unde 
e soția mea. Nimeni altcineva nu ar avea imaginaţia necesară 
pentru asta, spuse el, făcându-i cu ochiul lui Kate. 

Lady Starck pufni, dar Kate îl plăcea pe Leo, în ciuda 
faptului că Henry se plângea de problemele lui cu băutura. Se 
vedea, într-adevăr, că-i plăcea şampania mai mult decât 
peştele, dar şi ei, la fel. 

Berwick anunţă distracţia serii; era o prezentare nautică pe 
lac, pusă la cale de prinţul Frederick. 

— Grădinile învăluite în întuneric? spuse lady Starck, 
pufnind din nou. Fiica mea cu siguranță nu va participa. Ne 
vom retrage. 

— Dacă eşti mai bătrână, trebuie să-ţi odihneşti oasele, zise 
Henry. Dacă vrei, o voi însoţi eu pe fata ta în locul tău. 

Lady Starck inspiră adânc, ceea ce-i făcu pieptul deja 
voluptuos să pară şi mai mare. 

— Draga mea, spuse Henry blând, mă tem că s-a întâmplat 
ceva cu garderoba ta. 

Lady Starck privi către pieptul ei şi, văzând că sfârcul drept 
se ivise din marginea încrețită a corsetului, îşi puse repede 
şerveţelul pe piept şi se ridică în picioare. 

— Haide, Effie! spuse ea cu aceeaşi autoritate pe care Kate 
încerca să o folosească cu Caesar. 

Functiona la fel de bine ca şi în cazul lui Kate. 

— Mamă, mi-ar plăcea să văd prezentarea nautică, spuse 
Effie, blând, dar hotărât. Voi fi în siguranţă cu lady Wrothe. 


— Îţi vom păzi comoara cu mare grijă, spuse lordul 
Hathaway. 

Se ridicase, desigur. Imediat ce sfârcul doamnei Starck se 
ivise din corset, toți domnii săriseră în picioare, dar Kate ştia 
că, de fapt, făcuseră asta pentru că dânsa urma să plece. 

— Mă îndoiesc că va dura mult, comentă Henry. Ne vom 
întoarce cu toţii în casă în câteva minute. 

— Foarte bine, spuse lady Starck, ținând şerveţelul strâns pe 
piept. 

— Effie, te aştept în cameră imediat ce se termină această 
expoziție navală. 

— Voi veni, îi răspunse Effie, veselă. 

— Nu cred că ştii exact cum au stat lucrurile, îi şopti Kate 
lui Henry în timp ce ieșeau din sufragerie. Effie nu l-ar fi putut 
pipăi pe lordul Beckham pe sub masă. Nu este genul ăla de 
femeie. 

— Nu avea de unde să ştie pe ce punea mâna, nu? spuse 
Henry. Probabil că a fost altcineva. Dar am dreptate când zic 
că Dante este tocmai bun de însurătoare şi că vouă chiar vă stă 
bine împreună. Nu vezi ce se va întâmpla dacă se va însura cu 
ea? 

— Va fi fericit, spuse Kate. Este foarte drăguță, într-un fel 
serios. 

— Nu râde niciodată dacă nu aude pe altcineva râzând 
înainte, zise Henry, îngrozită. Şi-mi place de Dante. A ajuns un 
bărbat plăcut. Când avea doar cinci ani, stătea pe genunchiul 
meu şi mă ruga să-i mai spun o poveste. Închise ochii. 
Bineînţeles că şi eu eram doar o copilă. Dacă spui cuiva 
vreodată că sunt atât de bătrână, încât îi spuneam lui Dante 
poveşti, am să recurg la acte de violență. 


— Ce fel de acte de violenţă? întrebă Kate, fascinată. 

— Am eu ac de cojocul tău, spuse Henry. Nu-ţi plac câinii, 
dar te descurci minunat cu potăile surorii tale. Nu-ţi pasă de 
lei, dar te lupti pentru o cuşcă mai mare. Nici măcar n-ai lăsa 
bietele mierle să fie omorâte, pentru ca preotul să-şi recapete 
demnitatea. Eşti uşor de influenţat; tot ce trebuie să fac este să 
ameninţ că-i arunc pe Coco afară din castel. 

— Aş salva-o pe Coco numai pentru că zestrea mea este 
prinsă de blana ei, spuse Kate. 

Era tulburător că Henry avea dreptate. Aşa reuşise Mariana 
să o controleze în toți anii aceştia: amenințând că va da afară 
un lacheu sau o servitoare sau chiar şi pe Cherryderry. 

Acum se plimbau prin grădina din spatele castelului, în faţa 
lor se întindeau scările de marmură care coborau spre lac. 
Aveau o culoare sidefie, dată de lumina torțelor de pe scări. 

— Ce i-ai făcut lui Coco, pentru numele lui Dumnezeu? Nu 
s-a mai întors în camera mea. 

— Uite-o aici, spuse Henry îngâmfată. Şi ce fată cuminte 
este; nimeni n-a auzit un sunet în timpul mesei. Haide, dragă! 
zise ea, întorcându-se. 

Coco ţâşni în faţa lor, dând din coadă. 

— Ce-are în jurul gâtului? întrebă Kate. Și pe lesă? 

— Funde şi flori care se potrivesc cu rochia mea, desigur, 
zise Henry. Bijuteriile ei sunt foarte bune, dar o doamnă are 
nevoie de o nouă toaletă seara. Aşa că servitoarea mea a luat 
bijuteriile şi le-a înlocuit cu o floare numită lupin, cu nume 
oribil dar frumoasă, şi care se potriveşte de minune la 
costumul meu. 

— Arată de parcă şi-ar fi vârât capul într-o coroană 
mortuară, spuse Kate. 


— Venind din partea unei femei care poartă o perucă de 
culoarea agrişelor, nu înseamnă nimic, ripostă Henry. 

— Trebuie să port perucă, spuse Kate ferm. Mă dau drept 
altcineva. 

— Spui asta de parcă ai lucra la biroul de afaceri externe, 
spuse Henry. Ce vei face pentru a o îndepărta pe Effie de la 
braţul lui Dante? E mai ceva ca o lipitoare. 

Kate ridică din umeri. 

— Nu e de mirare că eşti necăsătorită la douăzeci şi trei de 
ani, spuse Henry. Leo, vino încoace! 

Soţul ei, care mergea în spatele lor, părând doar uşor pilit, 
făcu un pas în faţă, ajungând în dreptul lui Kate. 

— Da, iubire, spuse el. 

Lui Kate îi plăcea asta. Putea tolera un soț care bea prea 
mult, dacă-i spunea „iubire” şi o privea aşa cum Leo o privea 
pe Henry. Ca şi cum va fi acolo pentru ea pentru totdeauna. 

— Poţi s-o trezeşti pe fina mea la realitate? E la fel de 
bătrână ca mine şi tot nu se gândeşte să se mărite. 

Leo o privi pe Kate cu ochi strălucitori. 

— Lui Henry îi place să fie căsătorită, îi spuse el, luând-o de 
braţ. De-asta s-a măritat de-atâtea ori. 

— N-ar fi trebuit să fac asta dacă bărbații mei ar fi trăit mai 
mult, zise Henry. 

— E cineva cu care ai vrea, în mod deosebit, să te 
căsătoreşti? o întrebă Leo pe Kate. 

Kate se gândi la prinţ şi-şi înăbuşi gândul cu groază. Ce 
naiba era în capul ei? Dacă nu ar fi fost sărutul acela... 

— Cu nimeni în mod deosebit, spuse ea ferm. 

— Ce zici de Toloose? E un băiat de treabă, îi propuse Leo. 
A studiat la Oxford cu mine. Într-o bună zi, va fi viconte. 


— ŞI tu ai fost la Oxford? întrebă Kate. 

— A studiat şi istoria, şi filosofia, comentă Henry. Să nu te 
măriți niciodată cu cineva care nu este la fel de deştept ca tine. 
Mereu se termină prost. 

— Dacă soția mea ar fi studiat la Oxford, ar fi avut triplă 
specializare, spuse Leo. 

— Te-am auzit, interveni Henry brusc. 

— În arta seducerii, şopti el. 

Kate chicoti, iar lordul Hathaway se întoarse şi se uită la ei. 
Poate era doar imaginaţia ei, dar părea că voia să ştie de ce 
râdeau. 

— Kate nu se poate căsători cu Toloose, spuse Henry. 
Pentru numele lui Dumnezeu, Leo. I se scurg ochii după 
femei. Te asigur de acest lucru. 

— Tuturor li se scurg ochii după soția mea, zise Leo cu glas 
melodios. 

Henry ajunse în dreptul lui Kate şi-l lovi uşor pe Leo. 

— Dar nu sfârşesc în pat cu soția ta, aşa că poți răsufla 
uşurat. Eu cred că Kate ar trebui să se mărite cu... Arătând 
către lordul Hathaway, dădu aprobator din cap. 

— Serios? spuse Leo, uşor nesigur. 

— De ce nu? 

— Am ascultat discuţia de la cină, explică Leo, şi mi s-a 
părut că domnişoara Kate este foarte inteligentă, cum ar spune 
bunica mea. Îmi aminteşte de tine, draga mea. 

— Ei bine, doar eu am tinut-o în braţe la botez, spuse 
Henry. Poate i-am transmis din caracterul meu. 

— Dar tu nu vei fi fericită într-o astfel de căsnicie, continuă 
Leo. Cel despre care vorbim este, cu siguranţă, un om curajos 
şi blând. Dar în zece ani, va adormi într-un scaun în fața 


focului după ce s-a plâns în timpul cinei de aspectul cizmelor. 

— Eşti răutăcios, spuse Kate. Foarte răutăcios. 

Dar râdea. 

— Ar trebui să mă bucur de asta, spuse Kate ferm. Am 
foarte puţine ambiţii şi, dacă aş şti că soțul meu a adormit într- 
un scaun în fața mea, eu însămi aş moţăi cu bucurie. Ceea ce 
nu vreau este un soț care să iasă să le ofere bombonele altor 
femei cât timp eu stau singură acasă. 

— Bomboane, spuse Henry. Asta mă duce cu gândul la ceva 
metaforic, scumpă Kate. 

— Kate? întrebă Effie deodată, privind peste umăr. Îi spui 
Kate domnişoarei Daltry? Cât de drăguţ, e cumva un nume de 
familie? 

— Absolut, spuse Henry cu emfază, arătându-şi dinţii. Sunt 
totuşi mătuşica ei. Am nume de alint pentru toți cei dragi. 

— Mie îmi spune Bombonel, explică Leo. 

Effie se împiedică din nou pe trepte, aşa că Leo adăugă: 

— Dar am rugat-o să înceteze, e un apelativ mult prea dulce 
şi pufos pentru, hm, cineva ca mine. 

Kate nu se putu abține să nu râdă. 

— Şi prea mic, de asemenea, spuse Herny cu mândrie. 

Ajunseseră la baza treptelor şi Berwick îi întâmpină. 

— Aţi sosit la timp, din fericire; puteți chiar să participaţi la 
distracție, nu trebuie să priviţi de pe mal, zise el. Vă rog, 
urmați-mă. 

Îi conduse pe marginea lacului, până ajunseră în faţa unei 
bărci poleite, a cărei provă meticulos sculptată se ridica 
mândră spre văzduh. Locurile luxoase erau căptuşite şi aşezate 
în unghi; cu siguranţă, toate erau rabatabile. 

— Arată ca o corabie de vikingi în miniatură, spuse Leo. 


— Sunt sigură că vikingii erau foarte muncitori, ca grup, 
comentă Kate, bazându-şi afirmaţia pe ce citise într-o carte din 
biblioteca tatălui ei. Mie îmi seamănă mai mult a decadenţă 
romană. 

— Vikingi? întrebă Henry. Ce Dumnezeu mai erau şi ei? 

— Strămoşii tăi, spuse Leo. 

Acesta îi şopti ceva la ureche şi ea îl plesni uşor. 

— Ce-a spus? întrebă Kate, urcându-se în barcă după Henry. 

— Ceva despre cotropire şi siluire, spuse Henry. De parcă 
partenerilor mei le-ar fi lipsit entuziasmul necesar! 

Se aşeză în scaunul sculptat din pupa bărcii şi-l aşeză pe 
Coco în poală. 

— Dacă nu te-aş cunoaşte atât de bine, zise Kate, aş spune 
că eşti îndrăgostită de cățeluşa aceea. 

— Ne înţelegem reciproc, ea şi cu mine, spuse Henry trufaş 
şi o scărpină pe Coco după ureche. În plus, e destul de 
afectuoasă, nu-i aşa? 

— Cu mine n-a fost, ripostă Kate. Mă faci să-mi fie dor de 
Freddy. El mă priveşte cu aceeaşi expresie. 

— Ţin foarte mult la adoraţia necondiționată, spuse Henry. 
Niciodată nu te saturi de ea, din partea oricui ar veni, câini sau 
bărbați. 

Lordul Hathaway se sui în barcă şi se aşeză lângă Kate, într- 
o parte a bărcii. În cealaltă parte, lângă Effie, se aşeză Algie. 
Leo s-ar fi putut obişnui cu viaţa unui om de stat roman; se 
trânti lângă Henry, îşi întinse picioarele şi spuse: 

— Îmi place genul ăsta de divertisment cu tentă militară. Cu 
totul altfel decât te-ai aştepta, adică violență şi încercări grele, 
ca să nu mai vorbim de pesmetul marinăresc. 

— Ce căutăm în barca asta? întrebă Effie, stând ţeapănă, în 


loc să se întindă pe scaunul rabatat. N-ar fi mai bine să 
urmărim totul de la mal? Lacul e atât de negru noaptea! 

În clipa aceea, un lacheu se aplecă şi aprinse o făclie pe mal, 
chiar în faţa bărcii lor, şi apoi mai aprinse una ataşată de prova 
ambarcaţiunii. Ambele făclii izbucniră în flăcări... flăcări 
albastre. Effie ţipă. 

— Nu vă îngrijoraţi, domnişoară Starck, spuse Algie. Nu vă 
poate răni. 

— De ce e albastră? scânci ea. 

Algie nu ştiu să răspundă, aşa că interveni Leo, pe un ton 
molcolm: 

— Au amestecat un fel de pudră în uleiul făclulor. Iată, 
unele bărci strălucesc în roşu şi altele, în albastru. Se pare că 
sunt opt în total. 

Algie era ocupat s-o consoleze pe domnişoara Starck. 

— Şi logodnica mea e îngrijorată, spuse el. Domnişoarele 
sunt delicate şi se sperie uşor. 

— Logodnica ta nu pare speriată deloc, observă Effie, 
privind-o pe Kate cu ochii mijiţi. 

Kate îşi dădu seama că ăsta ar fi fost un moment potrivit să 
pară timidă şi înfricoşată, dar nu reuşi. 

— Cred că facem parte dintr-o flotilă, spuse ea. Uite! Noi 
suntem echipa albastră. 

— Ce nu înţeleg eu, spuse lordul Hathaway, este cum o să 
reuşim să ajungem la locurile noastre pe lac. Decât dacă... 
însă în clipa aceea barca se legănă foarte uşor şi începu să se 
îndepărteze de mal, trasă parcă de o mână nevăzută. După cum 
era de aşteptat, Effie pupă din nou. Algie îi ținea mâna într-a lui 
ŞI i-o mângâia frenetic. 

— O să-i faci o vânătaie, spuse Kate. 


— Magie! pă Effie. 

Hathaway se uita cu atenţie peste marginea bărcii. 

— Deşi ideea de magie sună foarte romantic, suntem, de 
fapt, prinşi cu o sfoară, raportă el. Trebuie să fie cineva care 
ne trage de pe partea cealaltă a lacului. 

— Uite, spuse Kate, şi celelalte bărci au pornit. 

Dimprejurul lacului, bărci lhcărind în roşu şi albastru se 
îndreptau lent spre centru. 

Effie puse o întrebare evidentă. 

— Dacă ne răsturnăm? Tare mult mi-aş dori să nu mergem 
cu spatele, urăsc să merg cu spatele şi în trăsură. Mereu o pun 
pe servitoare să stea ea cu spatele. 

— Eu ştiu să înot, anunţă Algie. 

— Evident, nu o să ne răsturnăm, spuse Henry. Deşi, Leo 
dragule, ține minte că dacă trebuie să înoți cu mine până la 
mal, ai face bine să n-o uiţi pe scumpa mea Coco, altfel îţi vei 
dori să te fi scufundat. 

S-a dovedit un lucru bun că Victoriei nu-i păsase niciodată 
prea mult de câinii ei; Coco, mai mult ca sigur, nu va mai 
călca pragul casei Marianei. 

O altă barcă alunecă în apă aproape de ei, făclule roşii 
luminând fețele emoţionate ale călătorilor. Prinţul nu era 
printre ei, deşi Kate consideră această observaţie o slăbiciune 
de-a ei. 

— Aproape trei centimetri distanță, spuse Leo cu calm. 

— Ce precizie de ceasornic, zise lordul Hathaway. Toate 
bărcile alunecând una pe lângă cealaltă — cred că e o privelişte 
uimitoare de pe mal. 

În câteva minute, toate bărcile au traversat lacul şi au ajuns 
pe partea cealaltă. 


Un lacheu hlizit îi trase la mal. 

— Felicitări, spuse lordul Hathaway. Cred că ați exersat zile 
întregi. 

— Săptămâni, răspunse omul. 

— Cum de nu se ciocnesc bărcile? întrebă Hathaway. 

— Pot eu să răspund, spuse Leo. Presupun că sforile sunt 
chiar la suprafaţa apei, aşa că bărcile alunecă peste 
ataşamentele celorlalte. Şi bărcile nu înaintează drept pe lac, 
altfel s-ar ciocni de cele din direcția opusă. Se duc diagonal, 
iar lacul e oval, aşa că toate trec razant una pe lângă cealaltă. 

Lacheul dădu aprobator din cap. 

— Acum o să fiți traşi în direcția opusă, stăpâne, şi de data 
asta o să puteţi să vedeţi încotro mergeţi, aşa că o să fie şi mai 
plăcut. 

Priveliştea era, într-adevăr, splendidă. Kate îşi dădu jos 
mănuşa dreaptă şi îşi plimbă degetele prin apă, admonestându- 
se în sinea ei pentru că se gândea unde era Gabriel şi 
amintindu-şi ce spusese acesta despre degetele ei. 

Lungi şi suple, ha! Oricine ar fi putut să spună asta. 

— Ţi-ai scos mănuşa? întrebă Effie, pe un ton copleşit. 

— Da, spuse Kate. Îşi ridică degetele şi stropi făclia 
albastră. Minunat, nu? 

Bărcile se îndepărtau din nou încet de mal, reîncepând 
baletul acvatic. 

Effie îşi privi mănuşile, dar îşi împreună braţele în poală. 

— Poţi şi tu, spuse Henry, pe un ton pe care ea îl considera 
blând. N-o să-i spun mamei tale. 

— O lady... începu Effie, dar se opri. 

Tocmai îşi dăduse seama că n-ar fi fost politicos faţă de 
Kate să sugereze că aceasta ar avea un comportament nedemn 


de o lady. 

— O lady n-ar trebui niciodată să se teamă de felul în care 
se poartă, o asigură Henry. Statutul e înnăscut. Să arați că te 
temi este să scazi în ochii altora. Anxietatea e vulgară. 

Effie cugetă îndelung şi, într-un târziu, îşi scoase o mănuşă 
şi o lăsă în grija lui Algie. Se plânse la început de cât de rece 
era apa, dar prinse curaj pe măsură ce barca înainta silențios. 
Când trecură pe lângă o barcă, o copie pe Kate şi îi stropi pe 
pasageri, chicotind cu poftă văzându-le expresiile surprinse. 

Nici urmă de prinţ, observă Kate cu supărare. Era probabil 
pe țărm, în braţele confortabile ale unei baroane bogate. 

O a doua barcă trecu pe lângă ei, legănându-se uşor. 

— Ce pun la cale? întrebă Henry. 

Îşi ținea capul pe umărul lui Leo şi privea fericită cerul. 

— Au o sticlă cu şampanie, rosti Algie dezaprobator. 

— La naiba, mă aflu în barca greşită, spuse Leo în şoaptă. 

Soţia lui se întinse şi îl ciupi de nas. 

Algie privea retragerea bărcii cu făclie roşie. 

— Probabil că mişcă barca intenţionat. 

— E absurd, spuse Effie, trecându-şi vesel mâna prin apă, 
până la încheietură. Se putea presupune că era prima ei ieşire, 
dacă se putea spune aşa. 

O altă barcă se apropie, legănându-se şi mai tare. 

— Toţi tinerii din barcă, spuse lordul Hathaway, au nevoie 
de femei sări liniştească. ŞI să-i ţină treji. 

— Nu-mi spune că noi suntem singura barcă plină de 
oameni treji, spuse Leo cu o falsă mâhnire. 

— Au... da! uipă Algie privind curios înainte. A căzut un om 
din barcă. E teafăr; s-a prins de-o frânghie. 

— Ce neghiobi! spuse lordul Hathaway cu repulsie. 


— Neghiobi făcuţi fleaşcă! spuse Leo. Ar putea da startul 
unei noi modalități de divertisment la castel. Mai multă apă, 
mai puţină trăncăneală. 

— Înoată către mal, spuse Algie. 

— Problema este una de timp, spuse Leo ridicându-se. Eşti 
plină de diamante în seara asta? o întrebă el pe soția lui. 

— Nu, răspunse Henry. Am smaraldul cel mare şi mă tem că 
cerceii mei nu sunt prinşi cum trebuie. 

Şi-i scoase imediat. 

— Ai face bine să ți-i scoţi. 

Îi dădu bijuteriile şi-o ridică pe Coco la piept atât de ferm, 
încât săracul câine scoase un schelălăit în semn de protest, 
deşi în mod normal era un căţel liniştit. 

— Hathaway, tu te ocupi de fina mea. lar Dimsdale, tu de 
Effie. 

— De ce? întrebă Effie alarmată. Ce vrei să spui, lady 
Wrothe? 

— Leo se pricepe foarte bine la astfel de lucruri, zise Henry, 
iar dacă el crede că... 

Dar exact atunci se ivi o barcă ce nu alunecă lin pe lângă 
prova lor. Ci se izbi direct de ei. O clipă, lucrurile păreau să fie 
în ordine. Barca se înclină foarte mult, dar apoi se îndreptă. 

Dar apoi, barca lor se smuci iar, poate pentru că lacheul 
încerca să o aducă la mal, şi ea se clătina în partea cealaltă. 

Effie scoase un țipăt. Țipă şi Kate, cu o fracțiune de secundă 
înainte să năvălească apa peste ea şi să cadă în lac. 

Apa era rece, dar nu îngheţată. O clipă, se gândi cu groază 
că barca ajunsese deasupra ei, dar apoi îşi dădu seama că era 
cu faţa către fundul lacului şi înotă până la suprafață. 

leşi la suprafață gâfâind şi tuşind şi se uită cu disperare după 


barcă. Înota în cerc, călcând apa pentru a se menţine la 
suprafață dar nu reuşi s-o vadă. Lacul era acoperit de făclu 
care pâlpâiau şi care păreau să se mişte în sus şi-n jos pe 
suprafaţa lacului de unde privea ea, dar barca ei... barca ei... 
Iat-o! Se îndepărta din ce în ce mai mult. 

— Ştiam că nu eşti o lady! îi şopti la ureche o voce distrată. 
Nicio lady n-ar spune asta. 

Ea pă şi dădu să se agaţe de el, dar Gabriel era în spatele 
ei, ținând-o ferm de mijloc. O lipi de pieptul lui, astfel încât ea 
să stea aproape întinsă pe spate la suprafaţa apei. 

— Nu face atâta zgomot, îi şopti el. Doar nu vrei să te 
salveze şi altcineva în afară de mine, nu? 

— Cine altcineva să mă salveze? spuse Kate, scuipând apă. 
Naşa 1-a spus lui Hathaway să mă salveze şi el, evident, a 
eşuat. 

— Mi-ar plăcea să spun că s-a scufundat ca un bolovan, 
spuse Gabriel, începând să înoate cu spatele, dar e improbabil. 
Şi barca în care eram s-a răsturnat şi îmi imaginez că 
Hathaway a sărit în ajutorul altei domnişoare în pericol. 

— Îmi place asta, spuse Kate cu supărare. Aş fi putut să mă 
înec. Sper că Henry e teafără. 

— Lady Wrothe a reuşit să rămână în barcă, spuse Gabriel. 
În momentul coliziunii, soţul dumneaei s-a aruncat spre partea 
opusă şi a reuşit să echilibreze barca. Cred că şi domnişoara 
Starck a scăpat fără să se ude. 

— Cred că Henry îşi face griji pentru mine, spuse Kate. Ai 
putea să înoți un pic mai repede? 

— Nu, n-aş putea, spuse Gabriel. Doar atât de repede pot să 
înot pe spate, cărându-te şi pe tine. Nu cred că lady Wrothe e 
îngrijorată, pentru că m-a văzut în apă şi, printr-un gest feroce, 


m-a trimis după tine. Aşa că, iată-mă! 

— Aş putea şi eu să dau din picioare, se oferi Kate. 

— Îmi e şi-aşa destul de greu din cauza fustelor tale, spuse 
Gabriel. 

Urmă o clipă de linişte. 

— Mai avem mult până la mal? întrebă ea. 

Luminile bărcii din care căzuse se îndepărtau cu 
repeziciune. 

— N-ar trebui, dar cred că am luat-o în direcția opusă, spuse 
Gabriel. Ne îndreptăm spre malul îndepărtat. 

— Dar nu sunt bărci pe partea aceea, spuse Kate, privind 
peste umăr. 

— Nu te plânge, zise Gabriel. Nu eşti chiar uşoară ca un 
fulg, deşi se presupune că ai slăbit aproape zece kilograme. 

— Bucură-te că nu trebuie s-o salvezi pe Victoria, spuse 
Kate. 

— Mă bucur. 

Scăpă un icnet când se lovi de bordura de marmură din jurul 
lacului. 

— Mă descurc, spuse Kate, ehberându-se din strânsoarea lui 
şi apucându-se de margine. 

Gabriel ieşi, se aplecă, o apucă de încheietura mâinii şi o 
trase cu uşurinţă din apă. 

— Ah, spuse Kate, tremurând incontrolabil. E atât de rece! 
Ai fost extraordinar, mulțumesc. 

Se cuprinse singură în braţe şi privi de-a lungul lacului. 

— La naiba, chiar am ieşit pe partea îndepărtată. 

Kate îşi dădu seama că Gabriel deja se îndepărtase, aşa că o 
porni, împiedicându-se, după el. Se gândi că prinții nu sunt 
chiar nişte gentilomi, ar fi putut măcar să o țină de braţ. Dar 


apoi prinţul se aplecă şi începu să tragă de o sfoară. 

Kate se opri lângă el, tremurând din toate încheieturile. 

— Ne a-aduci o b-barcă? întrebă ea, simțind că îi îngheaţă 
creierul. 

Gabriel trăgea de funie cu o asemenea viteză, încât aceasta 
se încolăcea rapid în spatele lui. 

— Ai grijă să nu te plesnească, gâfâi el şi Kate îşi dădu 
seama ce efort depunea. 

Negreşit, o barcă se apropia cu viteză. Era una dintre cele 
roşii, cu făchile aproape stinse. 

Lui Kate i-ar fi venit să plângă de bucurie. 

— O să ne tragă înapoi? întrebă. Nu răspunde! Păstrează-ţi 
forţele. 

În lumina făcliilor îi văzu braţele musculoase trăgând cu 
putere şi atât de repede, încât funia îi zbura pe lângă umăr. 

Era... interesant. Arăta ca un muncitor, dar, în acelaşi timp, 
complet diferit. 

Barca se izbi de mal, lemnul aproape trosnind. 

— Haide, spuse Gabriel, respirând cu greu. 

Sări în ambarcaţiune şi îi întinse mâna. Urcă şi ea, 
alunecând pe punte din cauza încălțărilor pline de apă. 

— Aşează-te, ne vor trage înapoi acum, spuse el. 

— Mi-e... spuse ea, clănțănindu-i dinții, dar înainte să poată 
continua, el o trase şi-o aşeză la el în poală. 

Trupul lui era uriaş şi cald, iar ca era atât de rece, încât se 
topi pe el cu un sunet foarte nedemn pentru o domnişoară. El o 
luă în braţe şi ea aproape că gemu din nou. 

— Eşti cald, spuse ea după câteva clipe, simțind nevoia de 
conversație. Se mişcă barca? 

— Da. 


O trase şi mai aproape la pieptul lui cald. 

— Îţi mai este frig? 

— Nu atât de tare. 

— Am eu soluția potrivită, spuse el cu înverşunare. 

Ea îşi ridică privirea ca un copil care aşteaptă sărutul de 
noapte bună, într-atât de natural se desfăşură totul, iar buzele 
lor se împreunară. 

Al treilea lor sărut, se gândi ea vag, iar acesta deja era diferit 
de primele. Acum se sărutau de parcă se cunoşteau, de parcă 
se aruncau într-o vâlvătaie la care râvneau. Simţi o văpaie pe 
şira spinării şi încercă să rupă vraja, speriată de forţa emoţiei. 

Dar el o strânse mai tare la piept şi nu vru să-i dea drumul, 
căutându-i buzele cu ale sale. Kate îi simți limba mângâindu-i 
buza de jos şi răsuflă. Gabriel luă asta ca pe o invitaţie şi o 
muşcă uşor, ciugulindu-i buza într-un fel care o făcu pe Kate 
să se lipească şi mai mult de el. 

Tot o tachina, aşa că-şi luă mâinile de pe pieptul lui, şi le 
împreună în spatele gâtului lui, apoi îi trase capul mai aproape, 
într-un gest de stăruință mută. 

Îl auzi râzând, apoi o sărută din nou, limbile lor răsucindu- 
se într-o explozie de senzaţii, care o lăsară fără răsuflare. 

De data asta, el se dădu înapoi. 

— Ne apropiem de mal, o să ne vadă în curând. 

Părea că băuse. 

Kate aprobă mut şi-l privi. Ochii îi erau negri în lumina 
făcliilor, obrajii traşi şi părul ud, dat pe spate. Arăta ca un 
luptător cazac, genul care prăduieşte sate şi răpește fecioare. 

Fecioare ca ea, servitoare şi femei fără relaţii şi cu puţine 
rude. 

Îşi drese glasul şi se mută rapid pe scaunul de lângă el. 


— Mulţumesc că m-ai încălzit, spuse ea, începând imediat 
să tremure. 

O undă ciudată îi traversă chipul şi ea îi urmări privirea în 
Jos. Rochia îi era udă leoarcă, desigur, şi din păcate sânii ei de 
ceară nu supravieţuiseră nevătămaţi. Unul încă era la locul lui, 
apărând sprinten puţinul pe care-l avea Kate de oferit. Dar cel 
din dreapta, unde braţul lui Gabriel o ţinuse prin apă, era 
strivit. Rămăşiţele lui deformate migraseră în jos şi rămăseseră 
chiar deasupra taliei. 

Privind în jos, Kate se gândi cu disperare ce să spună. 

— Henry îi numeşte cei mai apropiaţi prieteni ai ei, îi scăpă 
ei, spunând prima chestie care îi veni în cap. Te rog, închide 
ochii... 

El îi închise. 

— Un gentilom n-ar rânji aşa, îl dojeni ea, smulgând 
ghemul de ceară aproape îngheţat din rochia ei distrusă. 

Cel strivit fu mai greu de înlăturat, dar reuşi să-şi tragă în 
Jos corsetul, suficient cât să-l poată scoată pe margini. 

Barca ajunsese deja aproape de mal până când ea reuşi să-şi 
aducă bustul la starea lui naturală. Din fericire, erau greu de 
desluşit în întunericul lăsat de stingerea făclulor, deşi Kate 
reuşi să vadă nişte feţe curioase privind de pe mal. 

— În regulă, spuse ea, trăgându-şi corsetul în sus pentru a-i 
aproxima forma anterioară. 

El deschise ochii. 

— Şterge-ţi expresia aia de pe chip, spuse ea supărată. 

— Am de ales între asta şi a te privi într-un fel în care toată 
lumea şi-ar da seama exact la ce mă gândesc, grăi el încet. 

Kate privi din nou în jos. Sfârcurile i se vedeau prin mătasea 
udă. Se îmbujoră imediat. 


— Ai face bine să-mi laşi mie resturile, spuse el. Servitorii 
n-o să fie discreți, dacă le găsesc. 

Le ținea ascunse lângă ea, dar i le dădu, cu ezitare. Gabriel 
se uită cu atenţie la formele de ceară. 

— N-ai nevoie de astea. Dar sunt, totuşi, fascinante. 

— Poţi să le păstrezi, zise Kate. Deja putea să-l vadă pe 
Wick stând pe mal, ținând ceea ce părea să fie o pătură. 

— Bun, du-te şi adu-mi pătura, ordonă ea. Nu mă ridic în 
picioare purtând rochia asta udă. 

— Nu fără prietenii tăi ce mai apropiați, spuse el. 

Ea îi aruncă o privire fioroasă, care funcționă la fel de bine 
ca asupra coafezei franțuzoaice; Gabriel se ridică, râzând în 
continuare, şi se duse după pătură. 

Apoi se întoarse cu ea şi-o înveli pe Kate. 

— TȚi-ai pierdut peruca, spuse el. Arăţi ca o găină plouată. 

Era frumos de-ți lua respirația, dar asta tot merita o replică, 
măcar de dragul sufletului lui. Gabriel ridica încrederea în sine 
la nivelul unui păcat capital. 

— ŞI tu arăţi ca... începu ea. 

Dar era ceva în ochii lui care-i plăcea, râvnă probabil, dar 
totuşi... 

— Mulţumesc, spuse ea. Aş fi putut să mă înec dacă nu erai 
acolo şi-ţi sunt foarte recunoscătoare că m-ai salvat. 

Pe chip avea o expresie ciudată. 

— Ar trebui să mă pălmuieşti pentru sărutul acela, pentru că 
am profitat de frigul care te cuprinsese. 

Ea înaintă, trecu pe lângă el, îndreptându-se spre provă, 
unde Wick o aştepta cu mâna întinsă. Chiar înainte de a 
debarca, se opri şi privi peste umăr. 

— Poate că eu am profitat de tine, spuse ea suficient de 


încet cât să nu audă nimeni de pe mal. 
EI clipi şi apoi spuse: 
— Mi-aş dori eu. 


Capitolul 20 


În dimineaţa următoare, Kate dormi până târziu, după o 
noapte albă în care se foi de umilință, gândindu-se la Gabriel 
care râdea de sânii ei de ceară, apoi se îmbujoră amintindu-și 
de sărutările lui. 

Rosalie o trezi şi-i spuse că servitoarea domnişoarei Starck 
întreba dacă stăpâna ei i se va alătura la micul dejun. 

— Lady Wrothe spune că nu trebuie să ieşi din cameră azi, 
toată ziua, zise Rosalie cu importanţă. Eşti eroina momentului, 
trebuie să recunosc. Acei filfizoni care v-au răsturnat barca se 
simt vinovaţi şi plănuiesc să-ți facă un cadou. 

— Nu! spuse Kate. Cu siguranţă, nu. 

— Ba da, pentru că ai fost singura care nu a fost scoasă din 
lac imediat şi a trebuit să înoți până la mal. Ca o sirenă, aşa 
spune toată lumea. 

— Nu am înotat deloc ca o sirenă, obiectă Kate. M-a tras 
prințul, ca pe un peşte mort. 

— Nu trebuie să intrăm în detalii, spuse Rosalie. 
Domnişoara Starck şi lady Wrothe au fost salvate pentru că 
lordul Wrothe a acționat imediat. A îndreptat barca şi singurele 
care au căzut aţi fost tu şi cățeaua. 

— Coco e bine? 

— Lordul Dimsdale s-a aruncat imediat în apă să te salveze, 
dar cred că ai ieşit la suprafaţă în cealaltă parte. Aşa că a 
salvat-o pe Coco, pentru că prinţul înota deja după tine. Se 


spune că lady Wrothe tipa atât de tare, încât o puteau auzi de 
pe mal. 

— Deci Algie a salvat câinele în locul meu, concluzionă 
Kate morocănoasă, ridicându-se. 

— Lady Wrothe nu a fost foarte mulțumită. Şi a fost foarte 
tăioasă cu lordul Hathaway în dimineaţa aceasta, mărturisi 
Rosalie, trăgând draperiile pentru a lăsa să intre pe fereastră 
lumina unei dimineţi însorite, superbe, i-a spus la micul dejun, 
unde puteau auzi toți, că ea îi dăduse indicaţii să te salveze pe 
tine, iar soțul ei să salveze câinele, şi că ar fi putut să aibă 
bunul-simţ să facă un efort să-i asculte sfatul în loc să stea în 
barcă. 

Kate nu se putu abţine să nu zâmbească. 

— Şi apoi, lordul Wrothe a spus că, din punctul lui de 
vedere, a fost foarte încântat că Dimsdale se dusese după 
câine, pentru că el n-ar fi vrut să-şi strice cizmele. Şi apoi ea l- 
a lovit în cap cu un hering afumat. 

— Foarte interesant, exclamă Kate. Habar nu aveam că 
viaţa conjugală e atât de amuzantă. 

— Servitoarea lui lady Wrothe zice că aşa se întâmplă 
mereu în casa lor. Se iau la harță din cauza unor lucruri oribile. 
Până când el îi cumpără ei un rubin şi totul se rezolvă. Atât de 
mult se iubesc; toată lumea îşi poate da seama de asta. 

— Bănuiesc că ar trebui să mă scol, dacă Effie vrea să mă 
viziteze, spuse Kate căscând iar. 

— Îţi dau imediat o rochie şi îţi perii părul, zise Rosalie. Nu 
se aşteaptă să fu îmbrăcată cum trebuie după şocul prin care ai 
trecut. Simţi că ai febră, domnişoară? Prinţul s-a oferit să 
trimită după doctorul castelului. 

— Are propriul lui doctor? întrebă Kate, legănându-şi 


picioarele pe marginea patului. 

— A fost cu el în barcă, răspunse Rosalie. 

Începu să chicotească. 

— „Corabia nebunilor”, aşa îi spune domnul Berwick. 
Pentru că ducele din ea i-a concediat pe jumătate dintre 
oamenii de la curtea sa, inclusiv pe măscăriciul curții. 

— Nu am nevoie de doctor, spuse Kate, spălându-se pe faţă. 
Voi lua micul dejun cu Effie, dar apoi vreau să fac baie, 
Rosalie, şi să mă îmbrac. Nu mă simt deloc răcită. 

— Încă nu ai voie să faci baie! spuse Rosalie alarmată. Ai 
tremurat atât de tare noaptea trecută, încât am crezut că te vei 
frânge în două. Ia loc, te rog, să pot să-ţi perii părul. Am să-l 
leg la spate cu o fundă, pentru micul dejun cu domnişoara 
Starck, şi apoi trebuie să te bagi înapoi în pat. 

Îşi dădu seama imediat că Effie era de părere că aventura lor 
din noaptea trecută le transformase în cele mai bune prietene. 
Se aşeză în faţa lui Kate la o măsuţă pe care Rosalie o pusese 
în faţa focului care ardea puternic, deşi de-afară venea un aer 
înmiresmat, şi începu să povestească dintr-o suflare ce simţise 
atunci când barca se îndepărta pe apa neagră ca smoala, iar 
Kate era de negăsit. 

— Am crezut că ai murit, spuse ea cu un glas emoționat. Că 
ai murit! 

— Din fericire, nu a fost aşa, zise Kate, luând încă o felie de 
pâine prăjită cu unt. leşise din lac, tremurând, ceea ce o făcuse 
să se obişnuiască cu frigul, deşi nu credea că Effie ar fi înțeles 
dacă încerca să-i povestească despre imunitatea ei câştigată cu 
greu. 

— Lady Wrothe era în picioare, scrutând cu disperare apa, 
continuă Effie. 


— O vedeai pe Coco? 

— Stropea de zor lângă barcă, călcând apa foarte bine, Ar fi 
trebuit să vezi cât de mic era după ce l-a salvat lordul 
Dimsdale, nu era mai mare decât un pisoi cu blana udă. Lady 
Wrothe se purta de parcă propriul său copil ar fi căzut în apă. 

— Deci, eu unde eram? 

— În cele din urmă, ai ieşit la suprafaţă în capătul îndepărtat 
al lacului. Ai avut noroc că nu te-ai lovit cu capul de cealaltă 
barcă. Toţi din barca aceea erau în apă, dar au ieşit repede, toți 
mai puţin prințul. Lady Wrothe te-a zărit prima şi a tipat către 
el să te salveze. Effie chicoti. Nu mi-am putut imagina 
niciodată că cineva i-ar putea ordona prințului să facă ceva, 
aşa cum a făcut ea. ȘI, bineînţeles, el a ascultat şi a plecat înot 
ca să te salveze. 

— Cât de ciudat! spuse Kate. Am simţit că totul s-a petrecut 
cu puţin înainte de a ajunge la suprafață, iar barca se 
îndepărtase deja. 

— Probabil că aşa a fost, confirmă Effie, gândindu-se la 
asta. Am fost scoşi de lacheu care, desigur, nu ştia ce se 
întâmplase. Dar atunci, parcă totul se mişca foarte încet, te 
asigur. Când am văzut că nu ieşi la suprafaţă, iar luminiţele 
roşii şi albastre ale făcliilor se reflectau în apă... până şi 
prințul părea foarte îndurerat. 

— Cum putea vedea asta? Nu era în apă? 

— Ba da, dar lady Wrothe a țipat că hpseşti şi i-am văzut 
privirea. Mama spune că nu mai am voie să mă apropii 
niciodată de lac. Nici măcar în timpul balului. 

— Nu-mi spune că vor să facă asta din nou! 

— Nimeni nu are voie în bărci în afara servitorilor care ştiu 
să înoate, spuse Effie. Dar au plănuit deja asta, aşa că o vor 


duce până la capăt. Vor arunca artificii din bărci, ceea ce 
recunosc că pare un lucru drăguţ. Eu va trebui, totuşi, să 
urmăresc spectacolul de pe trepte, pentru că mama este 
epuizată. Părea atât de tristă! 

— Vrei să iei tu ultima felie de pâine prăjită? întrebă Kate. 

— Nu, mulțumesc, refuză Effie. Mănânc foarte puţin. la-o 
tu. Mai ai un pic şi te îmbolnăveşti; toată lumea vorbeşte 
despre asta. La boala aceea teribilă de acum câteva luni se 
adaugă acum şi şocul, şi frigul. Făcu o pauză. Deşi arăţi foarte 
bine. 

Kate îi zâmbi. 

— Mă simt minunat. 

— Nu ştiam că ai părut atât de lung, zise Effie. De ce porți 
întotdeauna perucă? Nu ți se pare că ți se face foarte cald din 
cauza lor? Eu, una, nu le suport. 

— Îmi plac perucile. 

— Sper că nu te deranjează o remarcă, spuse Effie, dar cred 
că părul tău este minunat. Toate nuanțele acestea de roşu şi 
auriu... seamănă cu apusul. Mai bine decât peruca aceea roşie, 
deşi e modernă. 

— Cerul este roşu în dimineaţa asta, murmură Kate. 

— Se apropie furtuna, observă Effie. Se jucă o clipă cu 
furculiţa. A fost atât de romantic când lordul Dimsdale a intrat 
în apă după tine! Mi-ar fi plăcut să vezi şi tu. Barca s-a 
îndreptat, apoi el te-a strigat şi imediat s-a aruncat în apă după 
tine. Numai că, desigur, tu nu erai acolo. 

— Cine a făcut asta? Ah, Algie, spuse Kate. Nu sună 
romantic. Se pare că logodnicul meu are o latură ascunsă. 

Sincer, era surprinsă. 

— Toţi sunt îndrăgostiți de tine, zise Effie. Şi lordul 


Hathaway, la fel. 

— Este al tău, spuse Kate imediat. 

— Nu sunt sigură, eşti atât de amuzantă! Spui lucruri atât de 
înțelepte! Nu vreau să crezi că sunt îndrăgostită de lordul 
Hathaway, pentru că nu e aşa. Şi nu sunt disperată să mă mărit 
cu nimeni, adăugă ea, cu o privire serioasă. 

— Nici eu, zise Kate, ridicându-se să sune din clopoțel. Nu 
te deranjează dacă o rog pe Rosalie să ne mai aducă nişte 
cacao, nu? Cred că umezeala aia mi-a făcut poftă de mâncare. 

— Nu ne-am întâlnit în perioada asta, continuă Effie, deşi 
am auzit multe despre tine, desigur. Dar nimeni nu mi-a spus 
că eşti atât de amuzantă. Cred că datorită acestui lucru sunt cu 
toții îndrăgostiți de tine. 

Kate izbucni în râs. 

— Despre ce vorbeşti? 

— Toţi sunt îndrăgostiți de tine, repetă Effie. Lordul 
Dimsdale, lordul Hathaway şi prinţul. I-am văzut privirea, îți 
aminteşti? Era nebun de spaimă! 

— Ai un talent înnăscut pentru melodramă, comentă Kate. 
Bun, iat-o şi pe Rosalie. 

Trimise servitoarea să mai aducă o rundă de cacao şi de 
pâine prăjită cu unt. 

Apoi, se aşeză. 

— Mă trec fiori numai ascultându-te vorbind despre apa 
neagră ca smoala şi luminile făcliilor care se mişcau peste tot. 

— A fost groaznic, zise Effie. Îmi tot imaginam că o mână 
acoperită de plante marine te-a tras în adâncurile întunecate. 

Kate râse din nou. Nici măcar nu sunt peşti în lac; e doar un 
heleşteu a cărui apă vine dintr-un izvor subteran, cred. Şi nu 
sunt nici ierburi. 


— Nu ştii niciodată ce se află într-un izvor subteran, spuse 
Effie făcând ochii şi mai mari decât îi avea. 

— Plevuşti, poate, zise Kate. Şi nu e nimeni îndrăgostit de 
mine. 

Tonul ei era, probabil, foarte convingător. 

— Fi bine, lordul Dimsdale este, cu siguranţă, adăugă Effie 
o secundă mai târziu. 

Uitase iar de logodnicul ei. 

— Cu excepţia lui Algie, desigur, recunoscu Kate. 

— Eşti atât de norocoasă! Mi-ar plăcea să am un logodnic 
ca lordul Dimsdale. Este atât de atent şi de tânăr şi de drăguţ! 

— Fi bine, la fel este şi lordul Hathaway, spuse Kate, destul 
de surprinsă. 

— De fapt, este mai în vârstă. 

— Dar este foarte frumos şi blând. Ferm, adăugă Kate. 

Effie dădu din cap aprobator. 

— Ştiu. Şi mama spune la fel. 

— Dar tu nu eşti încântată că este ferm şi blând. 

— Sunt sigură că va fi un soţ bun. Nu s-a aruncat în apă 
după tine, totuşi. 

— Un minus în ceea ce-l priveşte, consimţi Kate. 

— După aceea, a spus că nu te-a văzut, aşa că ce rost ar fi 
avut? Ceea ce pare logic dar nu este ce vrea o femeie să audă, 
mai ales dacă ar fi moartă. 

— Poate ar fi sărit după tine, nu după mine, zise Kate. 

— Mă îndoiesc. Cred că-i este milă de mine, iar asta nu 
înseamnă că e acelaşi lucru cu adorația nebună a lordului 
Dimsdale față de tine. Ezită: Ai auzit ce... ce mi s-a 
întâmplat? 

Se referea, oare, la furculiță? 


— Nu, spuse Kate. Mama ta vorbea despre tatăl tău la 
trecut... 

— Întâi a murit el, înainte ca eu să-mi fac intrarea în înalta 
societate, apoi a murit mătuşa mea, în anul următor, şi apoi 
mătuşa din partea bunicului. 

Faţa catifelată a lui Effie era încruntată. 

— Ar trebui se să facă o excepție în privinţa doliului, atunci 
când cineva trebuie să apară pentru prima dată în societate, 
continuă ea. Se vorbeşte despre mine de parcă aş fi o fată 
bătrână iar eu doar ce-am debutat. 

— Prostii! zise Kate, încercând să nu se gândească la 
caracterizarea făcută de Henry lui Effie ca fiind octogenară. 

— Eu am... 

Reuşi să se oprească înainte de a-şi spune vârsta. 

— Arăt mai bătrână decât tine. Asta e tot ce contează, zise 
Kate. 

— Lucrurile au mers foarte bine anul trecut, rosti Effie, 
sorbind din ceaşca de cacao. Şi apoi s-a întâmplat un lucru 
îngrozitor cu lordul Beckham. L-ai întâlnit? 

Kate dădu din cap în semn că nu. 

— Mama s-a simţit atât de jignită, încât m-a dus la ţară după 
ce fusesem la numai două baluri. Astfel încât, a trebuit s-o iau 
de la capăt anul acesta. 

În mod clar, era vorba despre întâmplarea cu furculita. 

— Ce s-a întâmplat? o întrebă Kate. 

Effie îşi dădu ochu peste cap. 

— Este sărit de pe fix. Poate nu înţelegi, Kate, dar le-a spus 
tuturor că l-am atins. În zona genitală! 

— Nu se poate! 

— Asta a făcut! Şi adevărul este că încercase să mă sărute. 


Nu m-ar fi deranjat atât de tare, dar se lhpise de mine în modul 
cel mai dezgustător. M-am întors şi i-am spus că este un 
pierde-vară respingător. Asta l-a înfuriat şi m-a atins acolo, 
Jos, cu mâna. 

Chiar şi cu talentul lui Effie pentru melodramă, omul era, 
într-adevăr, dezgustător. 

— Ce canalie! spuse Kate. Am avut un astfel de brutar la 
țară, odată. Tata a trebuit să-l alunge din comitat. 

— N-ar fi făcut asta dacă ar fi trăit tata, zise Effie. Pentru că 
tata l-ar fi făcut frigărui. Oricum, ne duseserăm cu farfuriile cu 
tartă de caise pe balcon, aşa că am înhăţat furculița şi l-am 
înțepat în mână. Din moment ce tata nu era acolo să-l facă 
frigărui, poţi spune că am făcut eu acest lucru. Dar povestea 
lui s-a răspândit imediat. 

— Ar fi trebuit să-i înfigi furculita în pantaloni, comentă 
Kate. 

— A minţit, dar nimeni nu m-a crezut în afară de mama 
mea, desigur. Aşa că a trebuit să ne retragem la ţară. Şi anul 
acesta... părea destul de tristă. 

— Lordul Hathaway este o persoană atât de rațională şi de 
blândă, încât bineînţeles că nu-şi pleacă urechea la astfel de 
zvonuri. 

— Îngrozitor, spuse Kate. Asta e groaznic, am ştiut din clipa 
în care te-am întâlnit că nu poate fi adevărat, pentru că... 

— Deci ai auzit şi tu! zise Effie şi izbucni în lacrimi. 

Din fericire, Kate era obişnuită cu lacrimile, după ce locuise 
atâta timp cu Victoria, aşa că îi mai turnă o ceaşcă de cacao şi 
o bătu uşor pe braț. Apoi o lăsă în pace. La Victoria, fiecare 
gest de compasiune nu făcea decât să-i prelungească 
momentele de plâns. 


Desigur, Effie se şterse la ochi şi îşi ceru iertare. 

— Nu am astâmpăr, spuse ea, pentru că Beckham va sosi 
astăzi şi nu l-am mai văzut de anul trecut. 

Kate îşi miji ochii. 

— Vine la castel? 

— Da, astăzi, zise Effie descurajată. Ce ghinion, nu-i aşa? 
Am reuşit să-l evit până acum, pentru că mama mea 1-a dat 
bani unuia dintre lacheu lui pentru a ne spune mereu ce face. 
Dar acum, mama spune că nu putem pleca, pentru că lordul 
Hathaway urmează să mă ceară în căsătorie în scurt timp. Nu 
părea foarte fericită. 

— Îmi place de lordul Hathaway, spuse Kate. 

— Şi mie, confirmă Effie oftând. E pur şi simplu... ei 
bine... nu e tocmai romantic, nu? Nu mi-ar aduce niciodată 
flori decât dacă ar fi din grădina lui şi s-ar împiedica de ele. 

— Ai 0 imaginaţie foarte bogată, zise Kate. 

— Parcă o şi văd pe săraca lui soție, zise Effie. Va aştepta 
răbdătoare ziua ei de naştere, sperând că el îi va aduce o 
coroniță de diamant sau, cel puţin, un şal indian, iar el va 
apărea cu un ceainic. Ochii 1 se vor umple de lacrimi dar, din 
moment ce-l iubeşte cu adevărat, şi nu e vina lui, îşi va 
ascunde mâhnirea. 

— Şi-şi va cumpăra singură şalul indian, sper, comentă 
Kate. Eşti un povestitor minunat. Aproape că-i pot vedea ochii 
înlăcrimați. De ce nu spui tuturor adevărata poveste cu 
Beckham? Sunt sigură că i-ai putea convinge. 

Effie dădu din cap. 

— Mama crede cu tărie că o lady nu trebuie să vorbească 
niciodată despre astfel de lucruri. Simte totul atât de intens! 
De fapt, astăzi nu se dă jos din pat pentru că se simte 


îndurerată de faptul că, noaptea trecută, mai aveam puţin şi 
muream. 

Kate ridică din sprânceană. 

— Ştiu, mai toți cred că tu erai să mori în locul meu, oftă 
Effie. 

— Dacă i-ai spune naşei mele, Henry, l-ar putea opri pe 
Beckham, spuse Kate. 

— Chiar îi place să i se spună Henry? Este un nume atât de 
ciudat pentru o femeie! 

— Numele ei este Henrietta, dar da, preferă să i se spună 
Henry. 

— Îmi place cum îşi alintă soţul, Bombonel, mărturisi Effie 
oftând adânc. E atât de... 

— ...romantic, completă Kate, râzând. 

— Citesc prea multe romane, spuse Effie ruşinată. 

— Eu n-am citit prea multe, dar ticălosul primeşte mereu 
ceea ce merită, din câte-am înţeles. Şi asta 1 se va întâmpla şi 
lui Beckham, îți promit. Gândeşte-te la Henry ca la zâna cea 
bună. Poate să fluture bagheta şi să se ocupe de acest ticălos. 

— Ce mult mi-ar plăcea să-l văd transformat într-un nap! 
spuse Effie. 

— Aşteaptă şi-ai să vezi, zise Kate. Piure de napi îl face! 

— În după-amiaza asta, vei merge la o mare vânătoare de 
iepuri, spuse Wick, prinzându-l de braţ pe Gabriel, după masa 
de prânz. 

— Nu vol face asta, răspunse Gabriel imediat. 

— Ce te-a apucat? îl întrebă Wick. N-ai fost niciodată 


persoana cea mai ascultătoare, dar aş prefera să nu 
înnebuneşti, dacă nu-ţi este cu supărare. Am un castel plin de 
oameni, iar cel care-i citeşte mătuşii tale le-a înnebunit deja pe 
jumătate dintre domnişoare împărțindu-le tot felul de 
preziceri, ca pe confetti, toate de rău-augur. 

— Dacă vrei lucruri triste, du-te şi vorbeşte cu unchiul meu. 
A trebuit să-l ascult o oră întreagă azi-noapte cum suspină din 
cauza eşecului spectacolului nautic. 

— E vina mea, spuse Wick. I-am văzut repetând la nesfârşit 
ŞI pur şi simplu nu mi-am imaginat că spectacolul va fi 
întrerupt de nişte pasageri băuţi. 

— Ei bine, nu s-a înecat nimeni, zise Gabriel. Ştiu de la 
domnişoara Starck, care a luat micul dejun cu Kate, că 
domnişoara este bine. Nu a păţit nimic. 

— În cazul acesta, vrei să-ţi iei odată echipamentul de 
vânătoare şi să mă scapi de oamenii ăştia? 

— Nu. Cere-i lui Frederick să-mi ia locul. 

— Să văd dacă-l pot târî afară din cocină, spuse Wick, 
întorcându-se cu spatele. 

Când Gabriel se asigură că Wick nu-l mai putea auzi, se 
repezi la un lacheu tânăr şi îi dădu repede o sumedenie de 
instrucțiuni clare. 

Apoi se duse în biroul lui, încuie uşa şi se îndreptă către un 
mic tablou care atârna pe peretele din capătul celălalt al 
camerei. Pe fundalul tabloului, o bătălie dezlănţuită: 

În prim-plan, o pasăre cântătoare în vârful unui tufiş; 
dedesubt, se afla armura unui cavaler, abandonată acolo unde 
acesta murise; tot ce mai rămăsese era un picior în dreapta, jos 
— iar pasărea continua să cânte, ochiul ei împietrit, vigilent 
arătând o desconsiderare totală faţă de războinicul mort, destul 


de nebun pentru a muri sub copacul păsării. 

Era singurul tablou pe care Gabriel îl adusese cu el de la 
Marburg, tablou care întruchipa toată ura lui faţă de violența 
motivată şi conflictele care caracterizau toate principatele, 
inclusiv pe-al fratelui său. 

Luă tabloul de pe perete, îndoind uşor degetul sub ramă. În 
spatele lui era un mâner. O mişcare bruscă, şi uşa din panoul 
de lemn se deschise, scoțând la iveală un coridor foarte 
prăfuit. 

El şi Wick hotărâseră că nu merita să pună pe cineva să 
curețe coridorul şi să rişte astfel posibile consecințe — deşi 
existența unui coridor dincolo de pereţii groşi ai castelului nu 
era un lucru atât de îngrozitor în sine, cât faptul că acest 
coridor era plin de ferestruici pe unde se putea vedea, pe furiş, 
în toate dormitoarele. 

Era plin de praf şi aşa avea să rămână. 

Gabriel intră pe coridor, alungându-şi din minte că Wick s- 
ar înfuria dacă ar afla că ei se hotărâse să scoată la iveală acest 
coridor. 

Se tot oprea, privind în dormitoare pentru a se orienta. 
Draperile de aur arătau că acela era dormitorul Reginei, 
încredinţat acum lui lady Dagobert. Mai merse pe lângă patru 
ferestruici, calculând unde se afla, apoi privi din nou. Clpi, 
după care merse mai departe, în grabă. Nu era treaba lui dacă 
musafirii lui nu voiau să doarmă după prânz. 

Mai trecu pe lângă alte patru ferestruici, apoi încercă din 
nou, şi-şi dădu seama că nimerise camera dorită, pentru că-l 
zări pe Freddy, ghemuit lângă o minge, în mijlocul patului. Nu 
putea auzi nimic, ceea ce sugera că servitoarea lui Kate nu era 
în cameră. 


Apropiindu-şi gura de ferestruică, zise: 

— Kate! 

Nimic. 

— Kate, spuse el mai tare. 

Se auzi o înjurătură care-l făcu să zâmbească, apoi sunetul 
paşilor cuiva care se îndrepta către uşa dormitorului şi o 
deschidea. Nu putea s-o vadă dar şi-o imagina uitându-se 
atentă pe coridor. 

Închise uşa, mult mai încet decât o deschisese. 

— Apropie-te de şemineu şi uită-te în partea dreaptă, 
încercă el din nou. 

— Detest oamenii care trag cu ochiul, zise ea cu voce tare. 

— Nu trag cu ochiul! protestă el. Nu pot vedea decât patul. 

Se lăsă o linişte paralizantă. 

— Se pare că Freddy e foarte destins. 

— Freddy e mereu relaxat. De ce tragi cu ochiul în 
dormitorul unei doamne? 

— Am venit să te rog să mergi la plimbare cu mine. Pe 
ascuns. 

— Am înțeles: în secret. Câţi oameni se plimbă pe coridorul 
acela noaptea? 

— Niciunul, o asigură el. Niciodată. Eşti singura persoană — 
în afară de Wick — care ştie de existenţa lui. 

— Suntem în Anglia, menţionă ea. Nu tu ai construit 
castelul. Probabil că jumătate dintre musafirii tăi ştiu de el. 

Deodată, apăru un ochi în fața lui. Era un ochi frumos, 
verde-deschis precum lumina care intră prin vitralii. 

— Tu eşti? întrebă ea cu suspiciune. 

— Desigur că eu sunt. 

— Să trag mânerul ca să poţi ieşi? 


— Nu există nicio uşă către dormitoare. 

— Deci poţi doar să tragi cu ochiul, bombăni Kate. Cât de 
neplăcut! 

— Ne aşteaptă Jos o trăsură, să mergem la picnic. l-am spus 
lacheului că o voi duce pe una dintre mătuşile mele să vadă 
vechea mănăstire. 

— O mănăstire nu sună foarte distractiv, spuse ea, 
întorcându-se cu spatele. Acum îl putea vedea doar pe Freddy. 
lar mătuşii tale îi va face plăcere această călătorie? continuă ea 
din partea dreaptă. 

— Numai noi doi, zise el, ţinându-şi răsuflarea. 

Nicio domnişoară n-ar fi făcut una ca asta. Niciodată! Fără 
însoțitoare, fără servitoare, fără nicio mătuşă? 

Ochiul lui Kate reapăru. 

— Plănuieşti să mă seduci în trăsură? Ochiul părea de un 
verde mai închis, din cauza nemulțumirii. 

— Mi-ar plăcea, zise el cu regret, dar nu m-aş putea împăca 
apoi cu propria conştiinţă, aşa că nu voi face asta. 

— Ai tu conştiinţă când vine vorba de oameni ca mine? 
Credeam că tu şi Wick v-aţi dat seama de împrejurările în care 
m-am născut şi am crescut. 

— Poate că eşti un copil nelegitim, dar nu cred că eşti fata 
unui porcar, în ciuda tuturor cunoştinţelor tale despre fermele 
de porci. 

— Nu sunt, spuse ea şi dispăru din nou. O auzea plimbându- 
se prin cameră. Şi dacă aş fi fata unui porcar, m-ai seduce? 

— De fapt, n-am sedus niciodată o fecioară, mărturisi el. 

— Cât de nobil din partea ta! 

— Nu este o dovadă a virtuţii, recunoscu el. Prinţesele nu 
prea sunt lăsate singure. Când eram mai tânăr, mi-aş fi făcut 


de cap cu orice fecioară, dar n-am avut ocazia. 

Ochiul reapăru. 

— Dacă-mi promiți, pe onoarea ta, că nu mă vei săruta! 
Sărutările tale îmi distrag atenția. 

Asta era, într-adevăr, o lovitură. 

— M-ai putea săruta tu, sugeră el. 

— Nu voi face asta. Trebuie să-mi găsesc un soţ, iar 
logodnica ta soseşte... astăzi, nu? 

— A ajuns în Anglia, zise Gabriel cu părere de rău. Probabil 
că mâine va sosi la castel. 

— Fără sărutări, stabili Kate. 

El dădu din cap aprobator şi realiză că ea nu-l putea vedea. 

— Adevărul este că înnebunesc în camera asta. Effie mi-a 
adus o prostie deprimantă de citit. Nu prea-mi plac romanele. 
Şi Henry nu mă lasă să ies, pentru că spune că dacă arăt prea 
bine, oamenii îşi vor pune întrebări cu privire la boala din 
cauza căreia am slăbit. 

— Ți-am adus un voal, ca să nu te recunoască nimeni. 

— Un voal? 

— Mătuşa mea poartă voaluri mereu. Un voal de doliu. Ne 
întâlnim la uşa dormitorului tău, în cinci minute. 

— Îl pot lua pe Freddy? îl ascund sub voal. 

— În niciun caz! Mătuşa mea nu latră niciodată. 

Femeia care ieşi din camera lui Kate era îmbrăcată în negru 
din cap până-n picioare. 

Gabriel îi oferi braţul, simțindu-se cuprins de-o încântare 
ridicolă. 


— Mergi un pic cocoşată, spuse el în timp ce înaintau pe 
coridor. Mătuşa mea are şaptezeci şi trei de ani. 

Voalul tremură când ea dădu din cap. 

— Oricum îmi este greu; nu văd pe unde merg. Mătuşa ta 
cum se descurcă? 

— E în doliu de foarte mult timp, spuse Gabriel. 

— De cât timp? 

— Cam de cincizeci de ani, plus sau minus zece. 

Linişte. 

— Crezi c-a ținut doliu prea mult timp? 

— N-aş spune niciodată un lucru negativ despre o prinţesă, 
spuse Kate afectat, deşi el ştia bine că mințea. 

— A fost, de fapt, foarte deşteaptă, îi zise el. Tata i-ar fi 
găsit alt soţ, dar ea era atât de îndurerată, încât nimeni n-ar fi 
luat-o de soție. 

— Înţeleg că nu era vorba numai de durerea ei? 

— Mie şi fraților mei ne plăcea să mergem în camera ei. 
Jucam canastă şi pariam pe sâmburi de vişine. Ea mi-a dat 
pentru prima dată să gust coniac şi tot de la ea am primit cele 
mai bune sfaturi. 

— Cum ar fi? 

— Îi plăcea să se gândească la scenarii puţin probabile. De 
exemplu, ce-ar fi dacă potopul lui Noe s-ar produce iar? Cum 
vom supravieţui? 

— Foarte bună întrebare, spuse Kate. Ştia şi răspunsul? 

— Hotărâserăm că o barcă plină de nuci ne-ar salva. Când 
eram mic, furam din nucile lui Filbert de la masă, pentru a 
face provizii. Bănuiesc că ea le mânca pe ascuns; nu m-a 
dezamăgit niciodată. De fiecare dată când ploua, mă gândeam 
vesel la rezervele mari de nuci depozitate sub patul ei. 


— Foarte drăguţ din partea ei, spuse Kate. Ce-ar zice despre 
fiicele porcarilor? 

— „Fereşte-te de ele! “, răspunse el prompt. 

— Tatăl meu ar spune, fără îndoială, acelaşi lucru despre 
prinții aproape însuraţi, spuse ea. 

Acum coborau scările. 

— Încă un grup de lachei şi apoi suntem liberi, îi şopti el. 

— Să şchiopătez? 

— Nu e nevoie. Wick nu este aici, ori el este singurul care- 
ar observa. Te voi urca în trăsură şi voi ţine eu frâiele. Îi voi 
spune când trecem de uşa de la intrare. Vom ieşi imediat de pe 
drum. 

În acel moment, Kate îşi smulse voalul şi se chinui să şi-l 
scoată de pe cap. 

— Mi-e cald cu voalul ăsta! ţipă ea. 

Era uşor îmbujorată şi... 

— Altă perucă? întrebă el, dezamăgit. 

Fiind atât de udă cu o seară în urmă, el nu reuşise să-şi dea 
seama ce culoare avea părul ei, dar credea că blond, precum 
muştarul sau vinul vechi. 

— Mereu port perucă, zise ea afectat. 

Dar apoi îl privi şi râse, iar el se simţi săgetat de o dorință 
atât de puternică, încât aproape că scăpă frâiele din mâini. 

— Părul meu este singura mea mândrie, aşa că-l păstrez 
pentru momentul în care voi putea fi eu însămi: Kate, nu 
Victoria. 

— Azi eşti Kate, spuse el. 

— Nu, nu sunt. Singurul motiv pentru care am ieşit la 
plimbare cu tine este că Victoria este un pic cam uşuratică, 
zise ea cu un zâmbet viclean. Eu, una, n-aş face niciodată aşa 


ceva. 

— Ce faci tu, în loc să te destrăbălezi? întrebă el curios. 

— Una, alta, spuse ea delicat. 

Se lăsă liniştea pentru un scurt moment, cât timp el scoase 
trăsura de pe drum, dând într-o alee care şerpuia în jurul 
castelului, pe lângă zidurile acestuia. 

— Ce fel de lucruri? întrebă el. Ai grijă de porci? 

— De fapt, nu de porci, spuse ea. Ăsta e un gând 
încurajator, nu? Dacă ajung să mă simt călcată în picioare, pot 
să mă gândesc cum ar fi fost dacă aş fi avut grijă de porci. 

— Te simţi călcată în picioare? 

— Din când în când, spuse ea vesel. Am un temperament 
atât de sălbatic, încât oamenii mă calcă în picioare cu riscul 
lor. În plus, naşa mea mă ia sub aripa ei, aşa că data viitoare 
când mă vei vedea voi locui la Londra, cu Henry. 

Gabriel se gândi că lady Wrothe îi va da şi zestre, ceea ce 
era frumos din partea ei. Deşi îi displăcea ideea de a o vedea 
pe Kate flirtând cu londonezi idioţi, îl făcea, de fapt, să vrea să 
o înşface şi să... 

Să se comporte precum prinţul cel rău din poveste. 

Dumnezeule! 

— Se pare că şi ție îţi este un pic cald, spuse Kate. Unde 
este mănăstirea asta de care ziceai? 

— Nu mergem, de fapt, la o mănăstire. Mergem împrejurul 
castelului şi vom intra într-una dintre grădini, una secretă. 

— O grădină secretă... cum ai reuşit s-o găseşti? Nu-mi 
spune că ţi-a arătat calea o zână. 

— Am primit o cheie. E secretă numai pentru că dă înspre 
terenurile castelului în loc să dea spre curtea interioară, aşa că 
nimeni nu merge acolo. Nici măcar Wick nu a cercetat-o. 


Au mai mers în jurul castelului câteva minute. Apoi Gabriel 
opri trăsura şi sări din ea, aruncând frâiele într-un mic tufiş. 
Înşfăcă un coş din trăsură şi se întoarse să-i dea mâna lui Kate, 
dar ea coborâse deja. 

El voia... ce voia el era ridicol. Voia să fie posesiv, să o 
scoată din trăsură, să o ducă la poartă. Voia să arunce o pătură 
pe Jos şi să-i smulgă fustele acolo, unde îi putea vedea oricine. 

Voia să... 

Îşi pierduse minţile. 

Asta era explicaţia, se gândi el, mergând în spatele lui Kate 
care sărea şi culegea flori, asemenea unui copil de cinci ani. 
Wick avea dreptate. Toată problema căsătoriei, sosirea 
iminentă a prinţesei Tatiana îi tulbura minţile. 

Era pe cale să se însoare. Să se însoare. Ceea ce înrăutățea 
lucrurile era... Se opri să-şi aranjeze pantalonii că nu voia să 
fie cu nimeni altcineva în afară de fiica nelegitimă a unui 
porcar, care aduna margarete la câţiva metri mai încolo de el. 

Era exact ca-ntr-un basm, numai că viața nu semăna deloc 
cu basmele şi prinții nu se puteau însura cu fiicele porcarilor 
decât dacă încălcau toate convențiile sociale pe care şi le 
însuşiseră. 

Și el nu avea de gând să facă asta. 

Dar văzând corpul lui Kate în timp ce se apleca să culeagă 
altă floare devenea şi mai dornic şi posesiv, încât descoperi că- 
1 tremurau degetele. Puse coşul jos şi dădu drumul unui şir 
tăcut de înjurături, metoda lui preferată de a-şi recăpăta 
controlul. 

Funcţionase la curtea fratelui său; funcționă şi acum. 

— Să mergem, strigă el, îndreptându-se către uşă şi 
deschizând-o. 


Zidul de cărămidă era înalt şi foarte vechi, atât de vechi, 
încât se prăbuşea pe alocuri, unde iedera îl trăgea. 

Deschise uşa şi dădură de un amestec de coada-şoricelului, 
brusture şi tătăneasă. Ici-colo, erau trandafiri care-şi scuturau 
capetele, împrăştiind petale pe pământ, asemenea unei fetițe 
care aruncă grăunţe pentru păsări. 

— Oh! zise Kate. E minunat! Alergă înainte, ţinându-şi 
fusta. Este, într-adevăr, o grădină secretă. Sunt şi statui 
secrete. Uite una acolo, aproape ascunsă de tufa aceea de 
măceş. 

— Probabil că e o zeiţă, spuse Gabriel, în timp ce Kate 
dădea la o parte iedera care se revărsa peste umerii palizi ai 
statuii. 

Traseră în jos o grămadă de iederă care acoperea faţa statuii. 

— Oh! spuse Kate, încet. E frumoasă. 

— Plânge, zise Gabriel surprins. 

Kate întinse mâna şi apucă alte fire încurcate de iederă. 

— Este un înger. 

Aripile îngerului erau strânse; privea în jos, cu faţa albă ca 
zăpada proaspăt căzută şi mai tristă decât iama. 

— Vai de mine, spuse Gabriel, dându-se un pas înapoi. Asta 
nu este o grădină secretă, ci un cimitir. Mi-ar fi putut spune 
asta. 

— Atunci unde sunt mormintele? întrebă Kate. Uite, la 
picioarele ei se află doar un piedestal. Familia nu e îngropată 
în capelă? 

— Ba da, spuse Gabriel uşurat, gândindu-se la mormintele 
domnilor şi doamnelor Pomeroy aliniate cu grijă în capela 
castelului. Dar atunci de ce este aici? 

Kate se aplecă şi smulse iedera de pe piedestal. Deodată, 


începu să chicotească. 

— Ce? 

— Este un cimitir, spuse ea râzând şi mai tare. 

— Aminteşte-mi să nu mai vin cu tine în locuri sfinte, zise 
Gabriel, aplecându-se. 

Începu să citească cu voce tare: 

— În memoria... cui? Nu pot să citesc. 

— Dragului meu Rascal, termină Kate. Înlătură câteva 
crenguţe de măceş şi dădu roată piedestalului. Şi nu numai 
Rascal. Aici sunt Dandy şi... — Îşi schimbă din nou poziţia — 
Freddy, spuse ea mişcându-se iarăşi. Vai de mine, trebuie să-l 
aduc pe Freddy aici. Va fi ca şi când am vizita mormintele 
strămoşilor noştri la Westminster Abbey. 

— Eu am propriul cimitir al câinilor, spuse Gabriel. Dacă aş 
avea o haită, aşa cum ai tu, le-aş lua măsurile pentru morminte 
cât sunt încă în viață. Aş începe cu Freddy, din moment ce 
poate muri de spaimă oricând. Îi voi arăta acest loc unchiului 
meu; poate se va simți mai bine dacă îi ridicăm aici o statuie 
câinelui care mânca murături. 

Ea îl lovi încet. 

— Eşti caraghios. 

El întinse mâna şi îi scoase peruca. Acele de păr se 
împrăştiară, iar ea ţipă. O puse pe capul îngerului îndurerat. 

— Drăguţ, spuse el, plin de satisfacție, nu mă refer la înger, 
care arată ca o prostituată amețită, cu peruca roz. 

Soarele aluneca peste cărămizile vechi, rozalii, şi mângâia 
părul lui Kate, fiecare şuviţă rebelă, de culoarea untului. 

Ea upă la el, desigur. Nimeni nu țipase niciodată la el. 
Nimeni în afară de Kate... şi asta pentru că ea făcea parte din 
altă clasă socială, o clasă care nu ştia că nu puteai certa un 


prinţ. 

Nu fusese dojenit nici măcar atunci când era doar un 
prințişor. Dădaca lui şi dădacele fraților lui îşi ştiau locul. 
Când era mic, le dădea brânci servitorilor încercând astfel să-i 
enerveze. Nimeni nu-l mustra, nici chiar atunci când dăduse 
foc covoraşului din camera copiilor. Când Rupert o lăsase 
însărcinată pe una dintre servitoare, tatăl lui nu făcuse nimic 
altceva decât să râdă. 

Numai Wick se uitase la el cu dezgust când văzuse covorul 
şi-i spusese că era un adevărat neghiob. Îl lovise, desigur, iar 
Wick ripostase şi sfârşiseră prin a se rostogoli pe jos, după 
care el se simţise mai bine. Pentru că un copil ştie când merită 
să fie certat, şi dacă nu se întâmplă asta... 

Asta e. 

Dacă cineva l-ar fi certat aspru pe fratele lui, Augustus, din 
când în când, n-ar fi fost atât de vulnerabil în faţa acelui 
călugăr blestemat care apăruse cu promisiunile de aureole 
poleite cu aur. Augustus ştia în sinea lui, ca toți, de altfel, că 
nu meritase tot ceea ce avea. 

Asta te făcea să nu ai încredere în oameni, pentru că 
minţeau... în cazul lui Augustus, îl făcea să se teamă de ceea 
ce avea să se întâmple după moartea lui. 

Kate nu minţea. Era complet fascinat să-i simtă furia din 
glas. 

Şi acea furie îl făcu, în mod pervers, să simtă ceva tare în 
pantaloni. 

Sau poate că era din cauza părului ei. Strălucea ca şi cum 
căpşunele ar fi fost aurite. 

— Voiam doar să-ți văd podoaba neprețuită, explică el, 
întrerupându-i critica. Ai dreptate. E frumos. 


— Ți-am spus eu, zise Kate, dar se opri atunci când trase aer 
în piept. 

— Ştiu. Îl păstrai pentru momentul în care-l întâlneai pe 
însuşi Făt-Frumos. Prostii! 

Ea îşi ţinea mâinile în şolduri şi-l privea fix, ca o adevărată 
mahalagioaică. Gabriel simți un val de fericire. 

— Poate că ţie ţi se pare o prostie, spuse Kate cu 
înverşunare. Dar ţi-am spus motivele mele, iar tu ai trecut 
peste ele fără milă, pentru că eşti de părere că tot ce faci este 
acceptabil. 

El îi făcu cu ochiul, lăsând-o fără cuvinte. 

— Nu-i aşa? îl întrebă ea. În micul tău univers înfumurat, 
poți scoate peruca unei femei doar pentru că vrei asta şi poți 
smulge aripile unui fluture şi poţi lăsa servitoarele însărcinate 
ŞI... 

— Pentru numele lui Dumnezeu, zise Gabriel. Cum am 
ajuns de la peruci la servitoare şi fluturi? 

— Mereu e vorba numai despre tine, spuse ea, uitându-se 
urât la el. 

Era amuzant că, deşi arunca lucrurile acelea groaznice 
despre el, toate adevărate, mai puţin cele legate de fluturi şi de 
copii nelegitimi, se simţea tot mai aţâţat, îi venea să-i fure încă 
un sărut şi să meargă mai departe, s-o trântească pe iarbă. 

— Să nu crezi că nu-ţi înţeleg privirea, spuse ea, privindu-l 
tăios. 

— La ce mă gândesc? 

Părea că vocea lui venea direct din capul pieptului, o voce 
uşor răguşită pe care o are un bărbat atunci când... 

— Te gândeşti că-ți vei încălca promisiunea, spuse ea, 
încrucişându-şi brațele la piept. Eşti pe punctul de-a te 


convinge că eu vreau, într-adevăr, ca tu să mă săruţi, deşi ai 
promis că nu vei face asta. Pentru că în universul tău... 

— Am mai auzit partea asta, spuse el. Despre lumea mea 
îngustă. Vrei să te sărut? 

El se simți de parcă întregul univers se oprise, ca şi cum 
rândunelele ar fi tăcut, iar albinele ar fi zburat pe deasupra lor, 
ascultând. 

— Pentru numele lui Dumnezeu, spuse ea cu repulsie, 
întorcându-se. N-o să pricepi niciodată, nu-i aşa? 

Înţelegea că linia gâtului ei era mult mai apetisantă decât a 
oricărei femei pe care o văzuse vreodată. Din moment ce ea 
era cu spatele, îşi rearanjă repede pantalonii. 

— Crezi că sunt un ticălos, spuse el neajutorat. Probabil că 
ai dreptate. Nu te voi săruta, din moment ce ţi-am promis. Pe 
de altă parte, nu ţi-am promis că nu-ţi voi scoate peruca. Tu 
doar mi-ai dat indicaţii referitoare la peruca ta, ceea ce, după 
părerea mea, este total diferit de a interzice un lucru. 

— Despici firul în patru. 

Stătea tot cu spatele la el, încăpăţânată cum era. Totuşi, linia 
delicată a spatelui era şi mai atrăgătoare decât linia 
decolteului. I-ar fi plăcut să cadă în genunchi şi să-i contureze 
cu limba fiecare părticică a coloanei vertebrale. 

Gabriel realiză vag că n-ar fi trebuit să se gândească la asta. 
Nu era pentru el. Nu pentru el... nu pentru el. Kate se aplecă 
să se uite mai atent la ceva ascuns în iarbă, iar el îşi imagină 
că-i săruta talia, apoi aluneca mai jos... 

— N-ar trebui să luăm prânzul? spuse el, accentuând 
cuvintele. 

— Mai este o placă de marmură aici, spuse Kate, trăgând de 
nişte iederă şi de alte ierburi. 


Mormăi şi veni lângă ea. Trase atât de tare, încât smulse un 
smoc mare de iederă din care se împrăştiară peste tot pământ 
şi frunze. 

— Statuia unui copil, de data asta, spuse Kate, căzând în 
genunchi. 

Latura iresponsabilă, plină de dorinţă a corpului lui Gabriel 
era de acord cu asta. Da... în genunchi... 

El se întoarse cu spatele şi se îndreptă să ia coşul de picnic, 
blestemându-şi pofta trupească. 

Wick avea dreptate. N-o urmărea pe Kate numai pentru că 
nu se putea însura şi culca cu ea. Ci pentru că, pe scurt, era un 
imbecil. 

Şi probabil că şi ea avea dreptate. Era un ticălos, plin de 
sine, care-i smulsese peruca numai dintr-un capriciu. Ajungea 
la fel de rău ca Augustus. Ca Rupert. Wick îl ținuse în frâu 
majoritatea timpului, lovindu-l atunci când începuse să creadă 
că titlul nobiliar înseamnă totul... 

Dar nu se transformase, oricum, într-un ticălos, atunci când 
Wick nu fusese atent? Probabil. 


Capitolul 23 


Kate curăţă ultimele ierburi de pe statuia copilului. Era un 
țânc dolofan, care stătea pe pământ, îmbrăcat cu un halat, şi 
râdea. 

— Bună, micuţo, murmură Kate către fetiţa de piatră. Mă 
întreb... 

Îndepărtă iedera de pe piedestal şi descoperi o inscripţie: 
Merry cea scumpă. 

— Mănuşile tale sunt distruse, se auzi o voce din spatele ei. 


— Servitoarea mea a adus nenumărate cutii cu mănuși, 
spuse ea. Uite, Gabriel. Nu e scumpă? Are cârlionți. 

— ŞI aripi, spuse Gabriel. E un mic îngeraş. 

— Crezi că ea este Merry... sau poate că Merry era un pisoi 
drag? Îmi aminteşte de Cupidonii din coridorul de nord. Poate 
că a fost făcută de sculptorul furat din Italia, acela care a 
scăpat cu un butoi de unt. 

— Poate cineva să ridice o statuie în cinstea unui pisoi? 
Cred că ăsta este un memorial, dacă nu chiar mormântul. 

Se aplecă şi dădu la o parte un mănunchi de coada- 
şoricelului care acoperea obrazul copilului. 

— E îngrozitor de trist, spuse Kate. 

— E o dorinţă instinctivă să vrei să-ți aminteşti de copil 
jucându-se şi râzând, spuse el. Când făceam săpături în 
Barbaria, acum doi ani, am descoperit că mormintele copulor 
erau pline de jucării ca să se poată juca fericiți cu ele în viaţa 
de apoi. 

Kate dădu din cap aprobator. 

— Bănuiesc că nu este atât de diferit de o statuie a lui 
Merry, jucându-se în grădină. 

— Am un mic urcior la care lucrez. Provine dintr-un 
mormânt şi în el se ţineau, în mod obişnuit, arşicele. Se 
presupune că erau propriile jucării ale băiatului. O să ţi-l arăt, 
într-o ZI. 

— Sună fascinant, spuse Kate, vorbind serios. 

— Bătrânul meu profesor, Biggitstiff, este complet tâmpit şi 
a aruncat vasul cu tot cu arşice. De fapt, i-a pus pe oameni să 
arunce cu pământ în mormânt, după ce-a descoperit că acolo 
nu era niciun pic de aur. 

— E interesat doar de aur? 


— De fapt, nu. Dar e interesat de faimă. Aşteaptă marea 
descoperire. Nu l-ar fascina niciodată un fleac, precum 
mormântul unui copil sărac. Asta mă deranjează la săpăturile 
din Cartagina. Se va purta ca un apucat, căutând mormântul 
lui Dido şi distrugând, fără îndoială, tot felul de artefacte 
importante. 

Vocea lui se îndepărtă iarăşi, iar ea privi peste umăr şi-l 
văzu întinzând o pătură într-un loc destul de curat, pe iarbă. 

— Hai la masă! strigă el. 

Ea se ridică şi 1 se alătură. 

— E un festin! spuse ea plină de satisfacție. 

— Scoate-ţi mănuşile alea murdare, zise Gabriel. Flutură un 
copan către ea. 

— Mmm, făcu Kate, scoţându-şi mănuşile. Lucrurile miros 
mult mai bine în aer liber, ai observat? 

Muşcă din pul. 

El nu răspunse, ci doar îi dădu un pahar cu vin care-i 
alunecă, uşor şi spumos, pe gât. 

Nu observă că el nu-i răspunsese, până nu termină copanul, 
o tartă cu carne, o bucată de brânză de care-ţi lăsa gura apă şi 
un ou murat, de prepeliță. De fapt, el nici nu mânca, stătea 
proptit în cot, privind-o. Şi dându-i de mâncare. 

Ea îl privea cu ochii întredeschişi, peste o felie de prăjitură 
cu migdale. 

— Ce este? 

Gabriel ridică din sprânceană. 

— Nimic. 

— La ce te gândeşti? 

— Că trebuie să-ncerc să te îngraş, zise el aproape imediat. 
Eşti prea slabă, deşi n-ai fost bolnavă în primăvară. 


— N-am fost niciodată plinuță, mărturisi ea. 

— Ah, dar ai nevoie de mult mai mult decât de mănunchiul 
acela superb de păr pentru a-ţi găsi un soţ, zise el exasperat. 
Cele mai bune englezoaice sunt delicate. Chiar voluptuoase. 
Uită-te la lady Wrothe, naşa ta. Seamănă cu o superbă pâinică 
răscoaptă, chiar şi la vârsta asta. 

Kate mâncă restul prăjiturii şi se mustră în gând pentru că, 
se pare, o deranjase faptul că lui nu i se părea a fi o femeie 
voluptuoasă. 

Gabriel se întoarse; stătea acum pe spate, cu picioarele 
încrucişate, mâncând un copan. Pantaloni i se mulau pe 
coapsele musculoase; ochii ei se opriră asupra umerilor lui 
laţi. El se uita cu ochii întredeschişi la soare, iar genele îi 
mângâiau, provocator, obrajii. 

— N-am vrut să spun că rupeai aripile fluturilor, zise ea 
brusc, încercând să-şi ia gândul de la însuşirile lui princiare. 

— Cum rămâne cu copiii nelegitimi pe care i-am avut cu 
nenumărate lăptărese? Chiar ai vorbit serios? întrebă el cu 
interes, deşi nu se deranjă să deschidă ochii. Întinse doar 
mâna. 

— Îmi dai, te rog, un pateu? 

Ea îi puse pateul. 

— Îmi imaginez că prinții pot avea oricât de mulţi copii 
nelegitimi, spuse ea. Cine ti-ar putea rezista? Şi n-am vrut să 
sune drept un compliment pentru farmecele tale. 

— Te-am auzit, zise el. 

ȘI tăcu o clipă. 

— Nu insinuez c-ar trebui să foloseşti forța, adăugă ea, 
sincer. 

Era atât de frumos, încât nu avea nevoie de niciun titlu 


nobiliar pentru ca femeile să-i cadă la picioare. 

— Ştiu. 

Întinse iarăşi mâna, lată, dar cu degete subțiri, o mână 
puternică de bărbat. Ea îi puse în palmă un al doilea pateu. 

— Fratele meu Rupert, spuse Gabriel, are nişte copii 
nelegitimi. E un băiat drăguţ. 

— Eşti... se opri la timp. 

— Nu la fel de drăguţ, continuă el. Rupert arată mult mai 
prinț decât mine. Să-l vezi împopoţonat şi cu perucă. Te-ar 
înfuria, fără îndoială. 

— Serios? 

— Seamănă cu un personaj de basm şi se comportă ca un 
personaj din cărțile lui Aretino, spuse Gabriel, întorcându-se şi 
proptindu-se în cot. 

— Aretino? Parcă-mi aduc aminte, dar nu sunt sigură... 

— Nu ai cum să-ți aminteşti de el; este un autor necunoscut 
domnişoarelor. Aretino a fost un italian care a scris literatură 
erotică din care am învăţat foarte mult când eram tânăr. Tatăl 
meu are un exemplar în engleză, deşi trebuie să recunosc că 
limba este irelevantă. Întreabă-l o dată pe soţul tău despre 
operele lui. 

Kate se abținu să nu zâmbească. Ştia exact de unde îşi 
amintea numele. Descoperise în biblioteca tatălui ei cartea 
Scoala lui Venus scrisă de Aretino, cu doi ani în urmă. 
Imaginile erau grăitoare. 

— Mai ia nişte vin, o îndemnă Gabriel. 

Îi turnă în pahar, iar vinul semăna cu un vitraliu fluid, auriu, 
înmiresmat, îmbătător. 

— Înfățişarea lui Rupert alături de titlul nobiliar au avut un 
efect negativ aspra lui. Rânji. Ştiu că-ți va fi greu să fu de 


acord cu mine că un titlu nobiliar este o influență negativă 
asupra unui om. 

Ea râse tare. I se părea devastator să-l vadă pe Gabriel 
râzând de el şi de titlul său. Simţi o tresărire a inimii şi încercă 
s-o neglijeze. 

— Îşi făcea de cap cu femeile din gospodărie de când avea 
paisprezece ani, apoi a trecut la cele de la ţară. Tatălui meu i s- 
a părut amuzant. 

— Ție nu. 

— Rupert n-a reuşit niciodată să priceapă că poate femeile 
se temeau că-şi vor pierde slujba dacă nu cedau. Pentru el, 
totul era amuzant: le atrăgea cu vorbe dulci şi le seducea. 
Dar... 

— Ce s-a întâmplat cu copiii lui? 

Gabriel ridică din umeri. 

— Câţiva dintre ei sunt la castel. Împreună cu mamele, 
desigur. Când Augustus i-a dat pe toți afară, femeile desfrânate 
nu au făcut excepţie, indiferent cine le prinsese cu mâţa-n sac. 

— Dar nu e bine, zise Kate, muşcând cu putere dintr-o pară 
zaharisită. Tu nu ai copii. 

Instinctul îi spunea asta. Gabriel era cât se poate de arogant, 
dar avea grijă de întregul castel, ceea ce dovedea că nu se 
ferea de responsabilități. 

— Wick m-ar ucide dacă aş face vreodată aşa ceva, spuse el 
leneş. Altfel, aş seduce imediat o lăptăreasă. 

Şi-i aruncă o uitătură chiorâşă care nu lăsa loc de 
interpretare cu privire la cine era lăptăreasa. 

Kate se întinse şi luă o bucată de pară din mâna lui. 

— Deci Wick te-a ţinut departe de necazuri. Îmi place. E un 
om bun. 


Gabriel îşi goli paharul. 

— Poţi să mă crezi sau nu, Katelet, dar mi-ar plăcea să fac 
dragoste cu femei care nu se vor simţi rănite de seducția mea. 
Altfel... îi aruncă un zâmbet pe care şi diavolului i-ar fi plăcut 
să-l imite. Altfel, te-aş fi trântit deja în iarbă şi tu m-ai fi lăsat 
să mă culc cu tine, cu sau fără titlu. Chiar dacă aş fi fost 
porcar. 

Ea rămase cu gura căscată. 

— Fermecător! Animal arogant ce eşti! 

— Încep să fiu sincer. Se aplecă mai aproape de ea. Doar tu 
mi-ai spus că englezii preferă să audă adevărurile neplăcute. 

— Nu văd ce legătură are cu asta. Tu nu eşti englez. Şi nici 
nu eşti irezistibil. 

— Hai să ne prefacem că suntem englezi şi să facem schimb 
de adevăruri neplăcute. Poţi începe tu. Sau, din moment ce-ai 
început deja, continuă. 

— La ce te referi? 

— Spune-mi ceva ce crezi că nu vreau să aud. 

— Sunt atât de multe lucruri pe care nu vrei să le auzi! zise 
ea, lăsând să i se strecoare în glas o nuanţă batjocoritoare. 

— Dacă urmează să-mi spui că sunt scandalos de frumos, 
ştiu că nu e adevărat. 

— Tu ai propus să spunem adevărul, îi reaminti Kate. 

Nasul lui era, oricum, prea mare pentru o frumuseţe 
excesivă. 

El râse. 

— Într-adevăr, mică şi nemiloasă Katelet. Continuă, te rog. 

— Cred că eşti... 

Ea ezită. 

— Arogant? completă el. 


— Asta ştii deja. 

— Mai rău de-atât? 

— Cred că-i vei frânge inima soției tale, spuse ea, sincer. 

Îl surprinse. Îşi întoarse capul, iar părul i se desfăcu din 
coadă, căzându-i în bucle pe umăr. 

— De ce? 

— Pentru că vrei s-o părăseşti şi să te duci să faci săpături în 
oraşul ăla vechi de care-mi spuneai. Văd clar, toți văd asta, că 
aştepţi răbdător. 

— Eu însumi ţi-am spus asta. Nu poți pretinde că-mi 
înţelegi clar caracterul. 

— Vei pleca în Cartagina, spuse ea fără ezitare, şi asta nu e 
bine. Nu respecţi jurămintele căsătoriei. 

El ridică din sprânceană. 

— La bine şi la rău! spuse ea. În caz de boală şi în caz de 
sănătate. Dacă pleci în Cartagina, cum vei şti dacă soția ta este 
bolnavă? Dacă n-a murit în timp ce năştea? Dacă... 

— O cheamă Tatiana. Şi n-aş părăsi-o dacă ar fi însărcinată. 

— Cum ai şti asta? Adesea, nici femeile nu ştiu cu lunile. 
Cu alte cuvinte, plănuieşti să nu te culci cu Tatiana timp de trei 
luni înainte de-a pleca în Cartagina? Pentru că asta ar crea un 
alt fel de problemă. 

El se ridică în picioare. 

— Există femei care nu vor ca soțul să se țină mereu de 
fusta lor, ştii. Se pare că ai o imagine foarte romantică asupra 
căsătoriei şi, crede-mă, nu este aceea pe care o văd în familiile 
regale. 

— Am citit despre căsătoriile dinastice. Uită-te la regele 
nostru, loan. Nu şi-a iubit niciodată soția; au trăit separat şi, 
după cum se ştie, l-a iubit pe ducele de Buckingham mai mult 


decât pe soția sa. 

— Acum tu mă şochezi, spuse el în glumă. 

Dar ochii lui îi evitară pe-ai ei. 

— Nu vei face asta, spuse ea, dându-și seama ce-i scăpase. 
Nu vei putea s-o părăseşti. 

— S-o părăsesc? 

Ea dădu afirmativ din cap. 

— Cu siguranță că voi pleca, spuse el, cu toată 
încăpăţânarea unui băiețel care insistă să-şi călărească din nou 
poneiul. 

— Nu, nu vei face asta. Nu-ţi stă în fire, printe Gabriel. 

— Putin îmi pasă, spuse el şi, cu o mişcare bruscă, se repezi 
asupra ei, întinzând-o pe pătură. 

— Pfui! făcu Kate, respirând adânc. 

O privea ca şi când ea n-ar fi fost cuprinsă de aceeaşi 
pasiune arzătoare ca şi el, ca şi când... 

— E şocant! continuă Kate, ca un mieluşel prostuț care 
behăie. 

Dar avea nevoie de toată energia ca să nu se ghemuiască la 
pieptul lui şi să toarcă. În loc să-şi împletească braţele în jurul 
gâtului lui, îi împinse umerii. 

— Dumneavoastră, domnule sunteţi un degenerat! 

El îşi lăsă capul într-o parte, iar ea îi simţi răsuflarea pe 
obraz. 

— Degenerat? Degenerat. Hmmm... 

— Dă-te la o parte de pe mine, spuse ea printre dinți. Ai 
promis. 

— Am promis că nu te voi săruta, consimţi el fără efort. Şi 
nu voi face asta. 

Când ea îl împinse, el înclină uşor capul. 


— NOI, degeneraţii, nu ne pierdem timpul cu sărutări. 

Apoi trecu blând cu limba umedă peste obrazul ei. 

— Sau ai vrut să spui renegat? 

— Ah! 

Pe Kate o străbătu un fior, ca un fel de avertisment, urmat 
imediat de un val de căldură. 

— Dă-te la o parte de pe mine, țipă ea. Ai promis că nu... 

El trecu apoi cu limba peste gâtul ei, iar ea nu se putu abtine 
şi se atinse de mădularul lui întărit şi scânci încet. 

— Sărutările sunt precum părul tău? 

Întrebarea fusese rostită atât de încet, încât ea cu greu îi 
auzi, pierdută într-un abur senzual. 

— Pentru un singur bărbat... le păstrezi pentru omul cu care 
te vei căsători? 

— Da, le păstrez pe amândouă, spuse ea, inspirând adânc, 
încercând să se adune. 

Braţele ei erau cumva prinse între ei, aşa că ea nu-l putea da 
la o parte aşa cum voia să facă. Aşa cum ar fi făcut dacă... 

— Dar cum rămâne cu gustatul? întrebă el. 

Ea îl auzi cu greu din cauza bătăilor puternice ale inimii. 
Chiar şi mirosul lui era amețitor. Cine-ar fi zis că bărbaţii, sau 
poate numai prinții, miroseau aşa, a mirodenii secrete 
amestecate cu un strop de piele de animal şi de săpun? 

— E ridicol să te gândeşti că, dacă ţi-am văzut părul, nu te 
vei mai căsători, spuse Gabriel trecându-şi buzele peste gâtul 
el. E absurd. 

Şoapta lui îi ardea pielea, dându-i fiori în tot corpul. 

— Nu-i aşa? spuse el, ridicând capul şi privind-o. 

Ochii lui străluceau cu o plăcere sălbatică. Ea ştia că era 
periculos, dar... 


— Cred că da, spuse ea, întrebându-se cu ce era, de fapt, de 
acord. 

— E o simplă superstiție, zise el. 

Buzele lui îi mângâiau obrazul. 

— Şi să nu crezi că ăsta este un sărut, Kate, pentru că nu 
este. E absurd să crezi că nu-ți poți arăta părul nimănui până 
nu ieşi în societate cu numele tău adevărat. 

— Eu... suspină ea. 

Buzele lui îi mângâiau urechea. 

— Ah! făcu ea. 

Nu se putu abtine să nu întoarcă într-o parte capul pentru ca 
el să poată să... 

— Îţi place, spuse Gabriel cu o voce răguşită, melodioasă. 

Vocea diavolului, se gândi vag Kate, dar nu-i păsa. 

— Dacă promit să nu te corup, îmi dai voie să te sărut? Te 
rog! 

Era un bărbat atrăgător cu o voce plăcută, dar Kate se lupta 
să gândească limpede. Chiar conta dacă se săruta cu un prinț 
în grădină? Ar fi schimbat faptul că avea să găsească un om 
bun şi să se căsătorească cu el? 

Credea că nu. Nu un sărut. Dacă ar fi fost numai un sărut. 

— Nu trebuie să mă seduci, spuse ea, şi apoi se blocă 
auzindu-şi propriul glas, care, pentru prima dată, suna profund 
şi senzual. 

Şi el reacționă la glasul ei. Corpul lui deveni, deodată, mai 
greoi. Se lăsă pe coate, iar brațele ei erau libere, dar nu-l lovi 
şi nici nu-l îndepărtă de ea. Se uitau fix unul la altul, acolo, în 
abația luminată de soare şi înconjurată de mănunchiuri de flori 
sălbatice şi de câteva pateuri cu carne mâncate pe jumătate. 

— Nu vreau să mă seduci, spuse ea, folosindu-se de anii 


buni în care negociase cu negustorii. Trebuia să clarifice totul, 
pentru ca el să nu se năpustească asupra ei cu frumusețea lui 
princiară. Eu sunt... neprihănită şi intenţionez să rămân aşa 
până în noaptea nunţii. 

Gabriel dădu din cap aprobator şi o şuviţă de păr îi căzu din 
nou pe ochi. Era atât de frumos, atât de masculin, încât ea 
rămase cu gura deschisă şi nu-şi mai aminti ce voia să spună. 

— Nu-ţi voi răpi virginitatea, spuse el sigur. Apoi îi atinse 
buzele cu buzele lui. Nici dacă mă implori. 

— Măgar arogant! murmură ea. Nu sunt jucăria ta, Gabriel. 
Nu pot să-mi imaginez de ce eşti aici cu mine, dar ştiu că ar 
trebui să fii la castel cu invitaţii tăi. 

— Pentru că sunt nebun după sărutările tale, Kate. 

O fixă cu privirea, iar ea rămase nemişcată, asemenea unui 
iepure în fața unei vulpi vesele. 

— Nu ştiu de ce. Nu pot să-mi iau gândul de la tine. Primul 
lucru la care m-am gândit azi-dimineaţă când m-am trezit a 
fost să te sărut, spuse el spontan. 

Ea clipi. 

— M-am gândit mereu la sărutul nostru din barcă, atunci 
când erai udă şi te tineam în braţe. 

— Mă faci să par o femeie uşuratică. 

— Mi-ar fi plăcut să ling fiecare picătură de apă, spuse el, 
buzele lui mângâindu-i din nou obrazul. Dacă ai fi fost a mea, 
te-aş fi înfofolit bine, apoi te-aş fi dezbrăcat încet în faţa 
focului. 

Kate încerca să-şi găsească vorbele, dar părea că le pierduse 
într-o furtună de senzaţii: timbrul aspru al vocii lui, presiunea 
senzațională a corpului său, chiar şi glasul unei ciocârlii se 
împleteau într-o vrajă care o făcea să rămână nemişcată. 


— M-am trezit azi-dimineaţă, zise Gabriel, gândindu-mă 
doar să mă apropii de tine, să te iau în braţe şi să te sărut din 
nou. Să te sărut, doar atât. De parcă aş fi fost un băiețandru de 
paisprezece ani. Dacă nu ştii, Kate, un bărbat nu se gândeşte 
de obicei, dimineaţa, la sărutări. 

Ea se încruntă. 

— Pentru numele lui Dumnezeu, spuse el, ce neprihănită 
eşti. 

— Nu e nimic greşit în a fi virgină, spuse ea mândră. Dacă 
ai terminat de evocat coşmarurile tale obscene, vrei, te rog, să 
te ridici? Te comporti de parcă aş fi o uşuratică. 

— Dacă te-aş trata ca pe o femeie uşuratică, Kate, crede-mă, 
ai țipa de plăcere. 

Kate gâfâia. 

— Vanitatea ta nu are limite? 

— Mă provoci să-ţi arăt? 

— Nu, spuse ea imediat şi-l împinse atât de tare, încât se 
dădu într-o parte, iar ea reuşi să se ridice. 

Gabriel nu se osteni să se ridice, ci rămase întins la 
picioarele ei, cât era de lung, cu un zâmbet pe faţă. În acea 
clipă, nu arăta a prinţ. Părea la fel de dornic şi plin de viaţă ca 
orice englez care-i face curte unei femei. 

— Tu... zise ea, apoi se opri şi scutură din cap. 

— Mi-am pierdut mințile, o imploră el. Şi Wick e de aceeaşi 
părere. Îşi puse mâinile la ceafă şi-i zâmbi. Nu mă pot gândi 
decât la tine. 

— E absurd. Eu sunt... îşi muşcă limba ca să nu-i spună că 


e slabă şi bătrână. Nu vreau să-l contrazic pe Wick, dar 
castelul tău e plin de femei de zece ori mai frumoase decât 
mine. Sunt sigură că mireasa ta le va fi rivală. De ce nu te 
gândeşti la Tatiana? 

— Pentru că ai ceva atât de seducător în tine, Kate. Pot paria 
că eşti mai frumoasă decât dolofana şi pudrata de Victoria. lar 
ea era cea mai frumoasă fată de măritat astă-primăvară, toți 
MI-au ZIS aşa. 

— În timp ce se văicăreau că biata Victoria şi-a pierdut 
frumuseţea, preciză ea. 

— Sunt nişte proşti. Tu eşti de zece ori mai frumoasă decât 
îngerul acela de-acolo. Şi nu pentru că ţi-am scos peruca. Ştii 
că buzele tale au exact culoarea fragilor? 

— Foarte drăguţ, zise ea, destul de sigură că trebuia să-l 
oprească să-i facă atâtea complimente, dar nefiind în stare de 
asta. Erau ca un balsam, după umilinţele şi temerile din ultimu 
ani. 

— Îmi plac fragii, spuse Gabriel visător. Îmi place să-i muşc 
şi să-i sug, până mi se sparg în gură şi mi-o umplu de aroma 
lor dulce. Îmi plac oricum: proaspeţi, fierţi, în plăcintă. 

— Vrei să spui că aş avea gust bun într-o plăcintă? întrebă 
ea, râzând încetişor. 

Se aşeză la marginea păturii pentru picnic şi îşi luă paharul 
cu vin. 

— Ai avea gust bun oricum ai fi preparată, zise Gabriel. Îmi 
place mai ales siropul de fragi, adăugă râzând ca un păcătos. 

Lui Kate îi veniră în minte imaginile din cartea lui Aretino, 
dar... ce voia să spună cu asta? 

Luă o înghițitură de vin rece. Nu se putea lăsa pradă 
dorinţei. Dar asta simţea, o căldură intensă între picioare, 


impulsul de-a se arunca peste el, uşurinţa cu care moralitatea 
ei de-o viață întreagă fusese înlocuită de-o durere care îi 
poruncea să... 

— Nu, zise ea. 

El deschise ochii. 

— Ti-am cerut eu ceva? 

— De ce ţi-ai pierdut mințile? îl întrebă ea. Pentru că ţi-am 
permis aşa nişte libertăți? 

— Poate. 

Ea îi aruncă o privire furioasă. 

— Propune-mi să fiu amanta ta şi te înjunghii cu furculita, 
aşa cum l-a înjunghiat Effie pe Beckham. Doar că furculiţa n- 
o să-ți intre în mână. Poate că am fost crescută fără 
guvernantă, dar cu mine nu-i de glumit. 

— Îmi place ca amantele mele să fie grase, să am pe ce pune 
mâna, spuse el, aruncându-i încă una dintre privirile lui 
viclene. 

— Dacă o să ajung vreodată amanta unui bărbat, nu că aş fi 
dispusă, ar trebui să aibă părul galben ca aurul şi ochii 
albaştri... ca safirele. 

— Pe un crai ca ăsta l-ar preocupa mai mult frumuseţea lui 
decât a ta. 

Întinse mâna şi culese un măr. 

— Nu-i deloc aşa, spuse Kate, însuflețindu-se la gândul 
iubitului ei imaginar. Nu s-ar făli cu frumuseţea lui. Ar fi un 
adevărat gentleman: modest, îndatoritor şi absolut respectabil 
Ar fi aşa de îndrăgostit de mine, încât, dacă l-aş ameninţa că-l 
părăsesc, ar... 

— ...face un rug funerar şi s-ar sui pe el, o întrerupse 
Gabriel. 


— Nici vorbă. S-ar arunca la picioarele mele şi m-ar 
implora să-l iert. 

— Asta-i problema, Kate. Ar sta la picioarele tale rugându- 
se, în loc să plătească pentru plăcerea de-a fi cu tine. 

— Ai dreptate. Nu-i voi fi amantă. Am să-l iau de bărbat. 

Luă o tartă cu lămâie şi se gândi s-o mănânce. Nu-i era 
deloc foame, dar prăjitura părea delicioasă. În plus, cât timp o 
mânca, n-avea să se mai uite la Gabriel, care arăta şi mai 
ispititor. 

— Aşadar, ai de gând să te măriți cu un bărbat cu păr de aur, 
ochi albaştri şi moale ca o plăcintă. Sună de parcă ai vorbi de 
Hathaway. 

— Mă gândesc la el, zise Kate. Poţi să-mi mai dai puţin vin? 

Gabriel duse o mână în spate şi luă sticla, apoi se sprijini 
într-un cot ca să poată turna vin în paharul ei şi pe urmă într-al 
lui. 

— Nu arată rău, zise el. 

— Ştii, spuse Kate, simțindu-se un pic goală pe dinăuntru. 
Singura problemă e că şi lui Effie i-ar plăcea să se mărite cu 
el. 

— Effie e fata cu care erai în barcă ieri seară? 

— Da. 

— Ea e cea pe care vrei s-o imiţi, fata care a înfipt furculita 
în bărbatul care i-a declarat iubire? 

— A fost mai rău de-atât. Beckham a sărutat-o într-un mod 
foarte intim. 

— Hai, povesteşte-mi! o rugă Gabriel. S-au sărutat ca noi? 

Îşi scosese cravata, iar cămaşa îi lăsa descoperită o porţiune 
triunghiulară din piept. Era foarte indecent. Kate îşi feri 
privirea. 


— Noi ne sărutăm ca toţi oamenii, îl corectă ea. Poate că ne- 
am dat câteva sărutări în trecut, dar... 

— Noi ne sărutăm cu atâta foc, că arde toată încăperea, zise 
el. Ne sărutăm de parcă nu ne-am gândi să facem dragoste şi 
doar sărutul ar exista pe lume. Ne sărutăm de parcă... 

— Opreşte-te! îi porunci ea, înghițind în sec. Beckham s-a 
frecat de ca. 

— ŞI eu o fac, spuse Gabriel, cu satisfacție. Mi-ar plăcea s-o 
fac din nou. Ai ridicat interdicția la sărutat? Nu-mi amintesc. 

— Nu, zise Kate, stăpânindu-se pentru o clipă. Effie 1-a spus 
lui Beckham că e un broscoi sau cam aşa ceva. 

— Tu nu îmi zici aşa când te sărut, zise Gabriel. Tot ce-am 
auzit au fost şoapte de încurajare. 

Ea hotărî să nu-l bage în seamă. 

— Asta l-a înfuriat pe Beckham, aşa că, pur şi simplu, a 
întins mâna şi a apucat-o... 

— A apucat-o? N-o făcuse deja? 

— Cu mâna, zise Kate, încruntându-se. Între picioare. Biata 
Effie a fost atât de tulburată, că abia a putut să-mi povestească 
acum, după un an întreg. 

— Vreau şi eu să fac asta, spuse Gabriel, oftând. 

Kate luă o furculiță. 

— Dar n-o fac, adăugă el repede. Atunci l-a străpuns cu 
furculița? 

— Da, numai că el a povestit la toată lumea că ea l-a pipăit 
pe sub masă şi că aşa a băgat furculita în el. 

Gabriel se uită la ea pe sub genele lui dese. 

— Nu vrei şi tu să mă pipăi pe sub masă, Kate a mea? 

— Nu simt Kate a ta, ripostă ea, simțind cum i se arcuiesc 
buzele. 


Nu-şi putea dărui inima unui prinţ uşuratic, într-o zi de vară. 

— Asta-i ciudat, zise el, întins iar pe spate, cu o mână 
streaşină la ochi, ca să nu-l supere soarele. Ba eşti, ba eşti, ba 
eşti! 

Kate îşi duse paharul la gură, pentru că, dacă n-ar fi făcut-o, 
s-ar fi aplecat peste el şi i-ar fi acoperit gura cu a ei. 

— Deci a băgat furculiţa în el, repetă Gabriel după o clipă. 

— lar el a vrut să-i distrugă reputaţia ca să se răzbune. 
Hathaway e un om de treabă. Şi-a dat seama că zvonurile nu 
erau adevărate şi că Effie n-ar fi pipăit pe nimeni. 

— N-ar fi drăguţ din partea ta să i-l iei pe Hathaway 
sărmanei Effie în asemenea împrejurări, afirmă Gabriel. Doar 
dacă nu-ţi place de el, caz în care ar trebui să ştii că viaţa de 
cuplu cu Hathaway promite să fie plictisitoare. Aceşti oameni 
foarte de treabă nu sunt de acord cu pipăiala. 

— Femeile nu-şi pipăie soții pe sub masă, spuse Kate, 
chicotind. 

— Aş introduce asta în obligațiile mariajului, zise Gabriel. 
Am nevoie de o pipăială pe săptămână sau mă ofilesc ca o 
floare. 

— Nu te-ai ofili, te-ar... îl întrerupse ca. 

— Ce aş face? întrebă Gabriel. 

Ea îşi cobori privirea, dar, la urma urmei, nu avea nimic de 
pierdut. 

— Te-ai duce la altă femeie. 

Pe faţa lui trecu repede o umbră pe care ea nu avu timp s-o 
descifreze. 

— Ah! Titlul ăsta iar îmi dă de furcă! exclamă el, cu un pic 
de răceală în voce. 

— Asta n-are nimic de-a face cu titlul. Soții calcă pe de 


lături. Au amante şi îşi iau prieteni. 

— Nicio femeie nu e aşa de prietenoasă ca naşa ta. 

În vocea lui tot se mai simţea răceală. 

Ea îşi făcea de lucru cu furculita. 

— Tatăl meu era... prietenos. 

Gabriel dădu din cap aprobator. 

— Aşa era şi al meu, după cum spune Wick. El se ridică 
repede în picioare. Vrei să vedem dacă mai sunt şi alte statui 
ascunse prin grădină? 

Ea îi întinse mâna ca s-o ajute să se ridice, simțindu-se 
oarecum uşurată. Conversaţia era jenant de intimă. Chiar mai 
intimă decât sărutul, ceea ce i se părea ciudat. 

— Văd vreo două mănunchiuri de iederă care ar putea 
ascunde o statuie, zise Gabriel, cu mâinile în şolduri. Uite 
acolo şi pe zidul din spate! 

ledera acoperea o grămadă de cărămizi căzute din zid. 

— Mă întreb cum era la început, zise Kate. 

— N-ai cum să-ți dai seama, pentru că acum e dărâmat. 
Cred că am să pun câțiva oameni să construiască un mic 
pavilion. Ar fi un loc încântător pentru o cină a deux. 

— Reuşesc prinții să ia o cină intimă de acest fel? 

— Desigur! 

— Dar castelul e plin de oameni care-ţi solicită atenţia, zise 
Kate. Eşti vreodată singur? 

— Desigur, repetă el, dar pe faţa lui apăru o expresie 
ciudată. 

— Când te duci să faci săpături arheologice, ştie cineva că 
eşti prinţ? 

Gabriel dădu jos mai multă iederă şi cercetă cărămizile 
căzute. 


— Nu le pasă. Pentru ei, sunt străinul ăla nebun, destul de în 
vârstă ca să le ceară să sape cu grijă, nu doar să caute aur. 

După Kate, asta explica foarte bine pasiunea lui Gabriel 
pentru Cartagina. 

— Mai bine îţi găseşti alt filfizon cu ochi albaştri pe care să- 
| iei de bărbat, zise el ducându-se la iedera de pe zidul din 
spate al grădinii. Se pare că Effie chiar are nevoie de 
Hathaway, sau va sfârşi tricotând bonete pentru copiii altora. 

— Hathaway nu e un încrezut! comentă Kate, ducându-se la 
el să-l ajute. Este un om onorabil, de treabă. 

— Dacă aşa zici tu, cedă Gabriel, care începea să se 
plictisească. Poate că Effie are nevoie de cineva care să înfigă 
sabia în Beckham, nu furculita. 

— N-ar ajuta-o cu nimic pe Effie dacă cineva l-ar înțunghia, 
în caz că Beckham nu ar mărturisi ce s-a întâmplat cu 
adevărat, aşa încât toată lumea să afle că zvonul a fost 
mincinos. O să-i cer lui Henry să se ocupe de asta. 

— Lady Wrothe este, fără îndoială, un cavaler formidabil, 
dar ce ai de gând să-i ceri? 

— Nu ştiu, spuse Kate. Cred că ăsta e un portic. Poate că te 
înşeli şi există o poartă prin care se intră în curtea castelului. 
Ar fi logic. 

— Ne-am uitat de pe partea cealaltă, zise Gabriel, smulgând 
un mănunchi de iederă, care îi căzu în cap, acoperindu-i 
umerii cu crengi şi frunze. Nu există porți în zidurile 
exterioare. 

— Arăţi ca un satir, observă Kate, râzând. 

— Dă-mi vin şi bacante, spuse Gabriel, privind-o pofticios. 

— Ai grijă! îl avertiză ea, dându-se înapoi în pas de dans. O 
să te calc pe coadă! 


— De unde ştii cum arată satirii? Credeam că nu ai deloc 
educație. 

— Ştiu să citesc, zise Kate. Tatăl meu avea în bibliotecă 
Panteonul de Boyse, aşa că l-am citit. Ea îi aruncă o privire 
urâtă şi nu se putu abţine să nu adauge: Biblioteca lui era 
vastă. Îl avea şi pe Aretino. 

Gabriel se aplecă în față, scuturând din cap ca să-şi dea jos 
şi ultimele frunze din păr. Apoi se îndreptă din şale, iar ochii 
lui trimiseră un fulger incandescent drept în inima lui Kate. 

— Vrei să mă înnebuneşti, spuse el pe un ton relaxat, 
îndreptându-se spre ea cu grația unui animal de pradă. 

— Păi, scoase ea un sunet ca behăitul unui miel, eu... eu... 

Sărutările lor erau exact cum le descrisese el: ca o cameră în 
flăcări, ca o casă sufocantă. Se topi în brațele lui, iar apăsarea 
buzelor sale o făcu să-şi piardă rațiunea. 

În locul ei, puse imaginile obscene din cartea lui Aretino, cu 
trupuri de bărbaţi, numai muşchi şi piele netedă, bărbaţi cu o 
expresie sălbatică pe faţă — dar erau nişte bărbați ca toți 
ceilalți; chipul pe care-l vedea cu ochii minții era al lui 
Gabriel. 

Mâinile lui îi alunecau acum în jos, pe spate, în direcţia în 
care nu trebuiau să se mişte, mai jos... 

Dar n-ar fi trebuit nici s-o sărute, era un om fără cuvânt. 

— Ai promis, spuse ea, smulgându-i-se din brațe. 

Ochii lui erau negri ca noaptea. 

— Nu face asta, zise el, scoțând un geamăt. 

Ei i se înmuiară genunchii şi ardea toată... 

— Ne-am înţeles să nu ne mai sărutăm. 

— Asta a fost înainte să recunoşti că te-ai holbat la operele 
de artă ale obsedatului ăla de Aretino, dacă asta se poate numi 


artă. 

— Nu văd ce legătură are. 

El se rezemă de zid şi râsc. 

— Are, draga mea Kate, pentru că înseamnă că eşti o 
raritate printre femeile tinere: eşti curioasă. ŞI, ca să ţi-o spun 
pe şleau, şi senzuală. 

Obraju lui Kate începură să se înroşească, o simțea. 

— N-am citit cartea, zise ea cu mândrie în glas, deşi o 
făcuse. Doar am răsfoit-o şi, când mi-am dat seama că e o 
lectură nepotrivită, am pus-o înapoi în bibliotecă. 

— Mincinoaso! făcu alene un pas, aşa că ajunse iar lângă 
ea, dar n-o atinse. Care ți-au plăcut mai mult, Kate, viaţa mea? 
Cele de desfrâu, cu mai mult de doi oameni în pat? 

— Nu, zise ea, refuzând să cedeze ispitei din ochii lui. Cred 
că acum trebuie să mă retrag în odaia mea. 

— Fi bine, nici mie nu-mi plac, mărturisi el pe un ton 
relaxat. Nu-mi doresc câtuşi de puţin să am două femei la 
cheremul meu, sau, Doamne păzeşte, alt bărbat care să-mi 
cerceteze cocoşelul. 

— Cocoşel? chicoti ea. I-ai dat un nume! De ce nu Pisoiaş 
sau Pipinel, de exemplu? 

— Cocoşel este un termen, ca şi puşcă, dar nu aşa 
descriptiv, spuse Gabriel. lar tu, Kate, eşti ca una dintre 
femeile acelea blestemate din mitologie. 

— Nu-i foarte drăguţ din partea ta, zise ea, încruntându-se. 
Mai încolo ai să spui că părul mi se preface în şerpi. 

— Nu m-am gândit la Meduza, ci la una dintre acele zeițe 
irezistibile. 

Fără să vrea, ea râse la vorbele lui. Soarele cobora din ce în 
ce mai mult peste vechile ziduri de cărămidă, poleindu-i lui 


Gabriel părul. 

— Chiar că trebuie să mă întorc la castel. Am stabilit ce e 
asta? 

— E o poartă, zise Gabriel. 

Trase în jos şi ultimul mănunchi de iederă. Era o poartă 
imensă cu boltă, vopsită în roşu-închis, cu balamale din fier 
măiestrit lucrate, în formă de flori de crin. 

— Nu-i o uşă oarecare, zise Kate, uimită şi temătoare 
totodată. E ca poarta unei catedrale. 

Gabriel se lumină la față. 

— Bineînţeles! Trebuie să fie uşa din spate a capelei. Trase 
de clanţa uriaşă, dar poarta nu se clinti. E încuiată, mormăi el. 
Şi nu cu o cheie obişnuită. 

— Probabil că e în capelă, sugeră Kate. Vreau să-mi promiți 
ceva. 

— Orice, dacă e vorba de tine, zise el, iar ei îi tresăltă inima 
în piept, ca unei femei proaste ce era. 

— Să nu se mai vânture nimeni pe coridorul din spatele 
odăii mele. Am să acopăr vizorul, nu vreau să mă mai simt de 
parcă s-ar uita cineva la mine în timpul nopții. 

— Dacă ai probleme cu somnul, aş fi fericit să te masez pe 
spate, spuse el cu lăcomie în glas. 

Ea strâmbă din nas şi se duse să strângă vesela de picnic. 

— Dar şi tu trebuie să-mi promiţi ceva, strigă el de la locul 
său. 

— Ce? 

— Dacă reuşesc să-l străpung pe Beckham cu sabia în aşa 
fel ca reputaţia lui Effie să fie reparată, atunci tu... 

Kate îşi miji ochii. 

— Ce anume ar trebui să fac? 


— Te ajut, preciză el. Total dezinteresat. Dacă reputația lui 
Effie va fi iar fără pată, va putea alege orice cavaler, iar tu vei 
avea mai multe şanse să pui mâna pe încrezutul ăla de 
Hathaway. 

— Nu e... începu Kate, dar renunţă. Şi ce trebuie să fac eu 
dacă ţie îţi reuşeşte aşa o minune? 

EI făcu un pas mare şi ajunse imediat lângă ca. 

— Trebuie să mă laşi să te sărut. 

— Hmmm, făcu ea. Hai să numărăm sărutările pe care mi 
le-ai furat şi ai să vezi că tu îmi eşti dator. 

— Nu vorbesc de genul acela de sărut. 

Vocea îi era profundă şi sumbră. Kate tăcu, neştiind sigur ce 
voia el să spună, dar... O luă în brațe. 

— N-am să-ţi răpesc fecioria, Kate. Îţi dau cuvântul meu de 
onoare. Dar lasă-mă să te descopăr, să-ţi dăruiesc plăcere, să te 
iubesc. 

— Eu... 

El îi acoperi gura cu buzele lui, reducând-o la tăcere. Sărutul 
lor a fost la fel de sălbatic ca şi grădina în care stăteau. Era un 
sărut la limita decenţei, chiar dacă el îşi pusese, mâinile pe 
spatele ei, iar ea îi încolăcise gâtul cu braţele. 

Era la limita decenţei, pentru că amândoi ştiau că se sărutau 
de parcă ar face dragoste, că în acel sărut existau posesie şi 
supunere, că fiecare dăruia şi primea acelaşi lucru: o intimitate 
interzisă. 

Kate se îndepărtă clătinându-se, abia ținându-se pe picioare. 
Se întoarse mai mult ca să-i întâlnească privirea, apoi 
îngenunche lângă pătura de picnic şi începu să pună argintăria 
într-un Coş. 

— O să trimit un servitor să strângă, spuse Gabriel. 


— Nu sunt o neputincioasă, aşa că nu trebuie să dăm de 
lucru cuiva, dacă putem facem ceva şi singuri. 

— Eu nu dau de lucru nimănui. Gabriel se aplecă şi o ridică 
în picioare. Asta e treaba lor. Dacă tu crezi că vreun servitor 
are şansa să scape de ochii de şoim ai lui Wick, înseamnă că 
nu-l cunoşti prea bine pe fratele meu. 

— Totuşi, îngăimă Kate, nesigură pe ea. Este... îşi ridică 
ochii la el ca să-l vadă încruntându-se la ea. Să nu crezi că am 
trudit ca o servitoare în locul unui porcar, îi zise ea, 
îndreptându-se spre poartă. N-am fost niciodată servitoare. 

— Sigur că nu, îi spuse el, luând-o de braţ. Eşti o lady. 

Ea îl privi bănuitoare, dar el îi zâmbea cu tot atâta inocenţă 
cu care ar fi vorbit despre vreme. 


Capitolul 25 


Nu încăpea nicio îndoială că Beckham era un ticălos. Şi, din 
câte ştia Gabriel, ticăloşii îşi dădeau arama pe faţă la beţie. 

Îi împărtăşi această parte din planul său şi lui Wick, 
spunându-i să le dea oaspeţilor şampanie pe săturate. La auzul 
acestor vorbe, Wick îşi dăduse ochii peste cap, dar la cină 
Gabriel observă că servitorii mişunau pe la mese să umple 
cupele cu şampanie, ca furnicile care-şi fac pregătirile de 
iarnă. 

Planul a avut, cu siguranță, un mare efect chiar la masa lui. 
Fiica lui lady Dagobert, Arabella, încetă să-i mai arunce priviri 
jinduitoare, care totuşi nu porneau din toată inima, şi-i dădu 
atenţie doar tânărului lord Partridge, aşezat la stânga ei. La al 
patrulea fel, obrajii ei deja îşi schimbaseră culoarea într-o 
fermecătoare nuanță de roz şi ea îşi lăsase încet capul pe 


umărul lui Partridge. 

În schimb, fața mamei ei căpătă o nuanță mai puţin 
frumoasă, de roşu-închis, însă doamna se ținea perfect dreaptă. 

Felurile de mâncare şi şampania tot veneau. Contesa îşi 
dădu drumul la corset, la modul figurat, şi îi spuse o poveste 
complicată cu o mătuşă suferindă care trăia la Tunbridge 
Wells. 

— Bolnavii închipuiţi, rosti ea, nu trebuie încurajați. De 
când o ştiu, mătuşă-mea se plânge de câte ceva, dar eu n-o 
aprob. 

Hohotele de râs care veneau din direcția lui Kate păreau să 
sugereze că discuţia de la masa ei era mai amuzantă decât cea 
de la masa lui. Singura dată când se uită peste umăr, observă 
că Hathaway se apleca aşa de mult spre Kate, că-i putea vedea 
sânii din decolteu, şi, având ocazia, probabil că se şi uita la ei. 

La acest gând, pe față îi apăru o expresie aşa de sălbatică, 
încât lady Dagobert îl întrebă dacă nu cumva îl durea ceva. 

— Mătuşă-mea, îi mărturisi ea, pretinde că face crize la 
fiecare sfert de oră. I-am spus că dacă e aşa, sigur o să moară 
de apoplexie când va bate ceasul ora douăsprezece. 

— Ar trebui să presupun că nu s-a conformat? întrebă 
Gabriel. 

— l-am spus-o ca s-o ajut, zise contesa. Dacă crizele nu duc 
la apoplexie, atunci nici nu trebuie băgate în seamă. 

— Am o curiozitate în privința unui oaspete de-al meu, 
spuse Gabriel, lăsând-o în plata Domnului pe mătuşa din 
Tunbridge Wells. Știu că dumneata, draga mea doamnă, eşti la 
curent cu tot ce se întâmplă în Londra... Ce poți să-mi spui 
despre lordul Beckham? 

Ea reacționă la solicitarea lui, făcută pe un ton scăzut, ca un 


câine al lui Kate căruia i se dădea o bucăţică de brânză. 

— Păi, este al treilea fiu al ducelui de Festicle?, aşa cum 
probabil ştiţi. 

— Festicle? întrebă Gabriel, reflectând asupra acestui nume. 
I se potriveşte. 

— ÎI consideraţi potrivit? întrebă lady Dagobert nesigură. 
Nu vă înţeleg, Alteță. Apoi adăugă: Nu e de bon ton’. Nu-mi 
place tânărul ăsta. 

Acum, intrară în miezul problemei. 

— Exact aşa gândesc şi eu, îi spuse Gabriel, uitând că nu-l 
văzuse niciodată pe Beckham. Pare să fie un hedonist. 

— Este un dezmăţat, spuse contesa pe şleau, trăgându-şi în 
Jos turbanul, care era cât pe ce să-i pice în farfuria cu somon. 

Era din satin alb, cu o semilună de diamant în vârf, care-l 
zgâria pe Gabriel ori de câte ori ea se apropia de el. 

— Dă-mi un exemplu sau două din care să reiasă 
apucăturile lui, zise Gabriel, cu un zâmbet plăcut care parcă o 
îndemna să dezvăluie secrete. 

— Nu l-aş lăsa în preajma fucei mele, zise contesa înfigând 
cuțitul în somon. A distrus mai mult de o reputație, ştii doar. 
Nicio doamnă tânără nu e în siguranţă cu el. 

— Un ticălos”, aşa cum zice ducele de York, sugeră Gabriel. 

— Nu ştiu nimic despre pălăria lui, spuse contesa urmându- 
şi firul gândirii. Dar toate aceste doamne — cele cărora le-a 
distrus reputația — s-au purtat ca nişte stricate cu el. Acu’ nu 
vreau să spun că nu avem şi tinere doamne mai bune decât 
astea. 


2 Joc de cuvinte intraductibil între „fester“ (buboi) şi „testicie” (testicul) 
3  Bun-gust (fr.) 
4 Joc de cuvinte intraductibil între bad hat (ticălos) şi hat (pălărie) 


Ea tăcu. 

— Aşa e în toată lumea, îi spuse Gabriel încurajator. 

— Dar chiar dacă eram tânără şi nebunatică şi aş fi vrut să- 
mi fac de cap, ceea ce n-a fost niciodată cazul, zise contesa, 
tot nu l-aş fi ales pe el, dacă mă înţelegi. 

— Sigur că da, spuse Gabriel, dând din cap. Explicaţi foarte 
bine, doamna mea. 

Contesa se uită chiorâş la el. 

— Mâncare uşoară, ca pe continent, afirmă ea. Am luat 
destul din somonul ăsta. Chemă un servitor. 

— Adu mai multă şampanie! îi spuse Gabriel servitorului. 
Era curios să vadă dacă lady Arabella chiar se va prăbuşi în 
braţele tânărului lord. 

După ce majoritatea musafirilor săi plecară clătinându-se 
din sala de ospeţe, iar cei care nu erau în stare să se țină pe 
picioare erau ajutaţi de servitori, Gabriel îl găsi pe Beckham în 
sala de biliard. 

Omul stătea într-un fotoliu şi se uita la Toloose care-l bătea 
la joc pe Algemon, sau Algie, cum îi zicea Kate, cu o precizie 
matematică. Se părea că doar Toloose nu fusese afectat de 
oceanul de şampanie care se revărsase în sala de ospeţe. 

Desigur, intrarea lui Gabriel în sală produse o stânjeneală 
generală. Cei din grupul care urmărea jocul au început să-şi 
studieze speriaţi hainele şi pantalonii, de parcă unui prinţ sau 
oricărui alt nobil i-ar fi păsat dacă li se umflau pantalonii în 
față. Toloose îşi ridică ochii de la masa de biliard şi făcu o 
reverență, dar cea făcută de Algie era, cu siguranță, mai 
adâncă şi mai nesigură. Trebuia să spere că nu jucaseră pe 
bani. 

Gabriel îi salută pe rând pe toți gentlemanii: pe lordul 


Dewberry cel sincer şi entuziast, care muşca din trabuc, pe 
Leo al lui Henry, lordul Wrothe, care ţinea în mână o cupă de 
şampanie, dar nu arăta prea amețit pentru cât băuse, iar în cele 
din urmă, pe Beckham. 

Beckham era un om fără bărbie. 

Nu avea bărbie chiar deloc. 

Capul i se întindea de la gâtul slab la mustață, iar apoi până 
la fruntea destul de lată. Nefericita lipsă a bărbiei îi făcea 
capul să semene cu o popică turtită. Avea în jur de treizeci de 
ani; mirosea ca un sconcs şi avea favoriţii vopsiți. Trebuia 
apreciat faptul că-şi lăsase mustață pentru a-şi mări partea de 
Jos a feţei, dar efectul era nefericit. 

Effie fusese într-adevăr generoasă când îl făcuse broscoi, se 
gândi Gabriel, adresându-i lui Beckham un zâmbet la fel 
luminos ca cel schițat de o mangustă unei cobre. 

— Când îţi vine logodnica? întrebă Beckham. 

— Sper că înainte de bal, zise Toloose, ştergându-şi cu grijă 
tacul. Toate florile din Anglia sunt aici, în speranţa de a fi 
culese de înălțimea Voastră, şi n-au de gând să renunțe până 
nu vă căsătoriți cu una dintre ele. Niciuna nu catadicseşte să 
flirteze cu noi ceilalți. 

Beckham pufni în râs. 

— Ne insulti gazda, Toloose, bătrâne. Pe continent, oamenii 
sunt mai formali decât suntem noi între noi. Trebuie să-l iertați 
pe omul ăsta, spuse el, întorcându-se spre Gabriel şi şoptind: 
Are gura slobodă, dar e bun. 

Gabriel întâlni privirea lui Toloose peste umărul lui 
Beckham. 

— În această privinţă, Toloose are dreptate, zise Gabriel. N- 
o cunosc pe mireasa pe care mi-a ales-o fratele meu. Totuşi, 


avem... cum să zic? — Câteva săptămâni la dispoziţie, o 
perioadă suficientă ca să ne gândim unul la altul. 

Rosti intenţionat cuvintele cu o anumită stângăcie. Englezii 
îi dispreţuiau pe cei care nu le vorbeau limba fluent, un obicei 
prostesc care avea să le aducă mari necazuri în viitor. 

— Şi între timp, poţi să-ţi bucuri ochii cu faimoasele din 
Anglia, zise Beckham, bătându-l binedispus pe umăr. 

Gabriel se abținu să nu-l pocnească pe tip, ca pe un ţânţar. 

— Tinerele nobile englezoaice sunt atât de rare în... 
delicatețea lor. Nişte flori încântătoare, aşa cum le-a numit şi 
domnul Toloose. 

Toloose mormăi ceva din locul în care îşi dădea cu talc pe 
tac, aşa că Gabriel îi aruncă o privire care să-l atenționeze. 

— Dragul meu Toloose m-a prezentat unei fete încântătoare 
chiar azi-dimineaţă, zise el. Domnişoara — cum o chema? 

— Effie sau cam aşa ceva. Cu ochi catifelaţi ca de căprioară. 
M-a cucerit. 

Toloose ridică o sprânceană, căci, dintre toți bărbații din 
încăpere, doar el ştia sigur că nu-i oferise niciun prilej lui 
Gabriel s-o întâlnească pe domnişoara Effie Starck. 

Pentru scurt timp, în cameră se aşternu tăcerea, deoarece 
bărbaţii prezenţi acolo încercau, probabil, să găsească o 
modalitate de a-i spune lui Gabriel zvonul scandalos pe care-l 
răspândise Beckham. 

— Ephronsia Starck e cam bătrână, se hlizi Beckham. 
Trebuie să fie trecută bine de douăzeci de ani. 

— Nu are chiar cea mai bună reputaţie, zise Dewberry, dar 
eu nu m-am încrezut niciodată în zvonuri. Trebuie să fie o 
neînțelegere la mijloc. 

Muşcă din trabuc şi se uită fix la Beckham. 


— Da, pentru că cine ar putea să creadă că micuța Effie l-ar 
fi ales pe Beckham? spuse domol lordul Wrothe, apropiindu- 
se de ei. În seara aceea, trebuie să fi băut câteva sticle de 
şampanie, dar, în mod miraculos, se ținea bine pe picioare. 
Noi te iubim, Beckham, dar... 

Roşeaţa de pe gâtul lui Beckham trecu de gulerul său înalt, 
iar el chicoti din nou. 

— Am şi eu admiratorii mei, zise el. 

— Care a fost treaba? întrebă Algie, bâzâind ca un bondar, 
aşa cum îi stătea în fire. Te-a sărutat sau ce, Beckham? 

— Vai de mine! exclamă Gabriel. Sper că nu te-a sărutat 
împotriva voinţei tale, lord Beckham? Deşi ar trebui să ne 
întrebăm care bărbat nu ar dori să fie sărutat de o doamnă aşa 
tânără şi încântătoare. 

— Mi-a dat mai mult decât o sărutare, afirmă Beckham, un 
pic posomorât. 

Părea să fi înţeles că nu toți cei de față îl aprobau. 

Gabriel se întoarse şi-i făcu semn valetului aflat la uşă. 

— Şampanie pentru toată lumea! 

Dewberry era un om care nu tolera nedreptatea; Gabriel îl 
ghicise dintr-o privire. Wrothe părea genul care putea să bea la 
greu, dar chiar şi beat, tot se purta ca un gentleman. 

— Din câte am auzit, strigă Toloose de la masa de biliard pe 
care aranja din nou mingile, fata a fost aşa de cucerită de 
farmecul tău zdrobitor, încât a făcut un gest intim. 

Ochii lui Gabriel se plimbară din creștetul capului lui 
Beckham până în zona unde trebuia să fie bărbia, unde 
zăboviră puţin, apoi coborâră la umerii vătuiți, la talia strânsă 
în centură şi la pantofii cu catarame. 

— Ciudat... nu că aş avea vreo intenţie să te jignesc, lord 


Beckham, dar tinerele doamne sunt aşa de frivole, nu? Aşa de 
înclinate să preţuiască mai degrabă aspectul decât sufletul unui 
bărbat. 

— După mine, lucrul cel mai ciudat, zise Dewberry, e că 
domnişoara Effie nu-i singura. Şi despre una dintre fetele 
vărului meu, venită din Scoţia, s-a zvonit cam acelaşi lucru. 
Cu diferenţa că despre micuța mea nepoată, Delia, s-a spus că 
l-a târât pe lordul Beckham într-o cămară. 

Beckham se uită spre uşă, dar Gabriel stătea neclintit între el 
ŞI ieşirea prin care putea să scape. 

— Ce spirit de aventură au şi fetele astea din Anglia! 
comentă Gabriel. Totuşi, arată ca şi când — cum ziceţi voi pe- 
aici? — Nici usturoi n-au mâncat, nici gura nu le miroase. 

— Aşa e, zise Dewberry, venind să stea alături de Gabriel. 
Delia nu era o fată uşuratică şi a avut de spus cu totul altceva 
despre cele întâmplate. 

— Adevărat? întrebă Gabriel. Atunci ai avut noroc că tatăl 
ei nu te-a provocat la duel, lord Beckham. Dar, desigur, cei de 
pe continent sunt mult mai tentaţi să-şi rezolve diferendele cu 
sabia. Îşi puse mâna pe mânerul spadei, urmărit cu privirea de 
Beckham. 

— Delia era logodită pe-atunci, iar acum are doi copii mici, 
zise Dewberry. Dar nu avea tată, ca să-i apere onoarea. Exact 
ca domnişoara Starck, deşi nu m-am gândit la asta până acum. 

— Nu-mi dau seama ce legătură are asta cu întrebarea pe 
care a pus-o prinţul la început, spuse Beckham cu vocea lui 
subțire şi pițigăiată. Un bărbat elegant trezeşte întotdeauna 
ambiția într-o femeie. Dacă voi, domnilor, aveţi nevoie de 
câteva sfaturi cum să intrați în grațiile unei doamne, voi fi 
încântat să vi le dau. 


Fusese o încercare demnă de un maestru. 

— Crezi că pe Effie Starck a dat-o gata costumul tău? 
întrebă Toloose, ducându-se şi el lângă Gabriel şi aşezându-se 
de cealaltă parte a acestuia. Ciudat, pentru că, iartă-mă, 
Beckham, dar mie nu mi-a spus niciun cuvânt despre aşa ceva. 

Toloose era, fără îndoială, cel mai elegant dintre toți cei de 
față. Nu avea talia strânsă sau mustaţa dată cu ceară, dar 
Gabriel era convins că până şi fratele lui, Rupert, ar fi tânjit 
după fracul lui Toloose şi butonii lui din Franţa. 

— Fi bine, zise Beckham, doamnele preferă, de obicei, 
bărbaţii rafinaţi, Toloose. Dacă mă ierți, adăugă el. 

Toloose avea ceva extrem de viril... poate că era expresia 
ochilor. Sau modul în care ținea tacul. Era uimitor că un bărbat 
îmbrăcat într-o haină cu broderii putea să aibă aerul unui 
docher. 

— Nu înţeleg, se plânse Algie. L-a târât Effie pe Beckham 
într-o cămară sau nu? 

— Nu, spuse Beckham. 

— Delia a făcut asta, interveni Gabriel. 

— O, atunci au fost două, remarcă Algie. Am crezut că o 
singură fată le-a făcut pe toate. Effie Starck e prea micuță ca 
să tragă după ea un bărbat, nu ştiţi? Nu e în stare, aş spune. 

— Mie mi se pare că au fost trei, îl întrerupse lordul Wrothe. 
Stătea lungit pe-o parte, arătând foarte amuzat. Nu circula o 
poveste în urmă cu mulți ani, Beckham? O fetişcană 
pofticioasă se ținea după tine la Almack”s. 

— Nu! exclamă Gabriel. Dar asta e grozavă! Ce noroc pe 
bărbatul care a făcut trei femei să se dea la el! 

— Dar există o întrebare, zise Algie, lungind un pic 
cuvintele. Avea tată a treia fată? Păi, se presupune că avea un 


tată, dar era el în viață? 

— Bună remarcă, dragul meu nepot, zise Gabriel. Chiar 
foarte bună. Lord Wrothe, îti aminteşti cumva numele tinerei 
doamne? Sau... — Se întoarse el către Beckham dumneata 
trebuie să-l ştii, domnul meu. Deşi aceste lucruri par să ţi se 
întâmple destul de des, ar trebui totuşi să ţii minte numele 
doamnelor cu pricina. 

Beckham dădu din umeri. 

— Toate întrebările astea sunt foarte neplăcute, domnilor. 
De ce-ar trebui să-mi amintesc numele fiecărei tinere cochete 
pe care am întâlnit-o de-a lungul anilor? Almack”s e plin de 
fete frumoase. Îşi dădu pe gât şampania. Cred că e timpul să 
mă duc la culcare. 

— Nu, nu, îi spuse Gabriel pe un ton blând. N-are niciun 
rost să ne facem complimente între noi. Îţi aminteşti sau nu 
numele celei de-a treia doamne pe care ai acuzat-o că-ți făcea 
avansuri necuviincioase? 

Beckham îşi încleştă dinții. 

— Știu eu, zise Wrothe. Numele ei de familie era 
Wodderspoon, dar să fiu al naibii dacă mi-l amintesc şi pe cel 
MIC. 

— Sir Patrick Wodderspoon, spuse Dewberry, încruntând 
din sprâncene. A murit de mult timp, am fost cu el la Eton. 

— N-avea tată, remarcă Algie cu tristeţe în glas. Nici ea n- 
avea tată. 

— Vai de mine! interveni Toloose. Se pare că Anglia era 
plină pe-atunci de stricate fără taţi! 

— Fi bine! izbucni Beckham. Făcu semn din cap unui valet. 
Hei, adu-mi şampanie! 

Se făcu tăcere, în timp ce-i era turnat vin în pahar, îi bău, 


apoi îşi ridică ochii, în care se văzu o sclipire trecătoare de 
curaj. 

— Oricum, voiau şi ele, zise el. Nu sunt decât târfe 
îmbrăcate frumos. Sub pretenţiile de mare doamnă, se ascunde 
mereu o dezmăţată care-şi desface picioarele la prima privire 
înflăcărată pe care i-o aruncă un bărbat chipeş. 

— Dar tu nu eşti unul dintre ăia. Cam abscons, totuşi destul 
de clar, zise Gabriel. Se întoarse şi-i făcu semn valetului. Te 
rog, adu-l pe Berwick. Lordul Beckham pleacă în curând. 

— l-ai fi putut face aşa ceva şi Victoriei mele, spuse Algie, 
uitându-se la Beckham cu un fel de oroare reținută. Nici ea n- 
are tată. lar apoi, ar fi fost pierdută. 

— Acum e prea târziu s-o mai ajutăm pe domnişoara 
Wodderspoon, zise Dewberry, încrucişându-şi braţele pe piept. 
lar Delia s-a măritat cât se poate de bine. Problema noastră 
rămâne acum domnişoara Effie Starck. Deoarece cred că 
tinerii nu-i fac curte, după ce-ai afirmat aşa ceva despre ea. 

— Ar trebui s-o ia de nevastă, zise Algie. Şi-ar trebui să-şi 
dea cuvântul de onoare că n-o să mai facă niciodată aşa nişte 
blestemăţii. 

— EI nu are cuvânt, zise Dewberry, în acelaşi timp cu 
Wrothe. Mă îndoiesc că domnişoara Effie l-ar lua de bărbat. E 
prea urât, pe lângă altele. 

A spus-o calm, cu paharul la gură. 

Pe gâtul lui Beckham apărură din nou pete roşii, care i se 
întinseră pe faţă. Se întoarse cu spatele la lordul Wrothe şi îi 
făcu o reverență scurtă lui Gabriel. 

— Constat că doriți să plec dintre aceste ziduri pline de 
mucegai, Alteță, şi aşa voi face. Cu multă plăcere. 

— Nu încă, spuse Gabriel. Ai să pleci, dar cu nepreţuitul 


meu Berwick, care te va ajuta pe drum. Dar mai întâi, trebuie 
neapărat să discutăm în ce fel să-ți repari greşeala față de 
domnişoara Effie Starck. 

Beckham se hlizea acum în surdină. 

— O să plec de-aici să le spun tuturor, nu? Am să le zic că 
m-a sărutat dezmăţata asta şi că săruta ca o frigidă, aşa că i-am 
scutit pe alții de osteneală. 

Gabriel îi trase lui Beckham un pumn în falcă. Acesta zbură 
cât colo, se izbi de marginea mesei de biliard şi se prăbuşi pe 
podea. 

— Şi-a pierdut cunoştinţa? întrebă Toloose, după ce văzu că 
Beckham nu se mişcă. 

— Nu, zise Algie, turnând cu grijă paharul cu şampanie pe 
fața omului. Cred că-şi mişcă pleoapele. 

— Păcat de şampania asta bună! remarcă Wrothe. Vreau să 
te felicit, printe, pentru tăria ta de caracter. Când a îndrăznit să 
vorbească deşănţat, mă gândeam eu că ai să te iei de el. 

Gabriel se duse la Beckham şi îl ridică în picioare. Bărbatul 
clipi şi se clătină, dar rămase în poziţie verticală. 

— Vrei să continuăm discuţia, lord Beckham? 

— Să fiu al naibii dacă nu mi-ai rupt falca, zise Beckham, 
ducându-şi mâna la gură, să vadă dacă avea toți dinţii la locul 
lor. 

— Nu vrei să repetăm ce-ai să spui despre domnişoara Effie 
Starck? 

— Am să spun că prințul mi-a cerut să spăl onoarea micuţei 
sale păsăruici, nu? 

Apoi a leşinat din nou, iar ceilalți l-au întins pe masa de 
biliard. 

— Nu mai aruncaţi şampanie pe el! strigă Toloose alarmat. 


O să stricați fetrul! 

Algie îl trase pe Beckham şi-l aşeză în fund, pe marginea 
mesei de biliard. Acesta flutură din pleoape, apoi îi căzu capul 
şi se prăbuşi iar pe masă. 

— Ce plictisitor! observă Gabriel. Dar cred că e aproape 
gata să spună adevărul. Se întoarse spre alt servitor. Du-te în 
apartamentul lui lady Dagobert. Transmite-i respectele mele şi 
spune-i să vină aici, la sala de biliard, pentru că e vorba de 
ceva foarte urgent. 

Dewberry rămase cu gura căscată, iar Toloose pufni într-un 
râs zgomotos. 

După câteva minute, Beckham clipi din ochi, scânci şi se 
ridică în şezut. 

— Dintele meu! Scuipă puţin sânge şi spuse un pic sâsâit: 
Mi-ai scos un dinte, străin nenorocit! Apoi, când întâlni 
privirea lui Gabriel, se opri brusc. 

— Lady Dagobert va fi aici într-o clipă ca să-ți asculte 
confesiunea, îi spuse Gabriel. Mărturisirea păcatelor face bine 
la suflet, aşa se spune. În cazul tău, e singura şansă să-şi 
păstrezi restul de dinţi. Pricepi? 

— Nu pot. Ai să faci din mine un paria, zise Beckham 
gâtâind. Nu înţelegi Anglia sau pe englezi. 

Algie se duse la masa de biliard, de unde culese un dinte şi 
i-l puse lui Beckham în palmă. 

— Nu cred că vrei să-l laşi aici. S-ar putea spune că e o 
amintire a vizitei tale la castel. 

— N-o să mă mai invite nimeni nicăieri, scânci Beckham. 
Nu aveţi idee ce-mi faceţi. Va trebui să mă retrag la ţară. 

— Pentru tot restul vieții tale, interveni Dewberry cu un glas 
feroce. 


— O iau... o iau pe fată de nevastă! spuse Beckham, 
aruncând priviri sălbatice tuturor celor prezenți. Asta-i cel mai 
bun lucru pe care-l pot face, iar ea are să mă accepte, ştiţi că 
aşa va fi. Voi face asta doar ca să arăt tuturor ce gentleman 
sunt, pentru că ea... 

— Effie n-are să vrea să se mărite cu tine, afirmă Gabriel. 
Mai ales cu golul ăsta mare în gură, în loc de dinte. Arăţi ca un 
degenerat, ceea ce nici nu e departe de adevăr. 

— Am o moşie frumoasă, zise Beckham, începând să 
îndruge verzi şi uscate. Ar da norocul peste ea dacă s-ar 
căsători cu mine. Dar n-o oblig şi... 

Se deschise uşa din spatele lor. 

— Scuzaţi-mă, se auzi o voce poruncitoare. Mă aşteptam să 
găsesc cel puţin un incendiu, dar tot ce văd e o şleahtă de lorzi 
flecari, aşa că nu-mi dau deloc seama cum s-ar putea numi aşa 
ceva o urgenţă. 

Gabriel se întoarse şi se înclină în fața ei. Contesa părea că 
fusese convocată aici din drumul ei spre dormitor, căci avea pe 
cap o scufie de noapte şi era înfăşurată în atâtea pânzeturi albe 
şi mototolite, că ar fi îmbrăcat un sat întreg cu ele. 

— Îmi faceţi o mare onoare, zise el, sărutându-i mâna. 

— Mă văd obligată să-ți spun, Alteță, îi replică lady 
Dagobert, că nu consider noaptea un moment potrivit pentru 
întâlniri cu persoane de sex opus, aşa că nu apreciez asemenea 
solicitări. 

— Te înțeleg perfect, dar dumneata eşti singura persoană 
din castel la care puteam să apelez, zise Gabriel, dându-se la o 
parte astfel încât contesa să-l poată vedea pe Beckham pentru 
prima dată. 

Ea se strâmbă de scârbă. 


— Un bătăuş. 

— Lordul Beckham are de făcut o mărturisire, îi explică 
Gabriel. În calitate de arbitră a bunei-cuviințe, cred că 
dumneata eşti cea mai indicată persoană în faţa căreia s-o facă. 

— Sper că nu vrei să insinuezi că eu îi pot ierta păcatele, ca 
un preot, zise contesa. Lord Beckham, spune ce doreşti. Dar 
numai după ce-ţi ştergi sângele de pe bărbie. Îmi face greață. 

Beckham făcu ce 1 se poruncise, se înfioră şi clipi des. 

— Hai, dă-i drumul, omule! îi spuse lady Dagobert pe un 
ton de comandă. 

— Effie Starck... 

— Domnişoara Ephronsia Starck pentru tine, îl întrerupse 
ea. Nu sunt de acord cu lipsa de maniere la cei tineri. 

— Domnişoara Ephronsia Starck nu a acceptat, vai, 
avansurile pe care i le făceam, zise Beckham. De fapt, m-a 
străpuns cu o furculiță după ce-am făcut un gest intim şi 
respingător faţă de ea. 

Contesa dădu din cap aprobator. 

— Eşti un ticălos, spuse ea. Am ştiut-o din prima clipă când 
te-am văzut, nu greşesc niciodată în privinţa caracterului unui 
om. Sper să nu mai dau ochii cu tine cât trăiesc. 

Beckham înghiți în sec, arătând de parcă spera din tot 
sufletul să se împlinească dorinţa contesei. 

— Am să mă îngrijesc mâine de reputația domnişoarei 
Ephronsia, continuă ea. Nimeni din cei de față nu se îndoi că 
numele lui Effie va fi până la amiază la fel de nepătat ca şi cel 
al unui nou-născut. Am să adeveresc că ea s-a purtat cu cea 
mai mare bună-cuviință. Cuvântul meu are greutate, cel puţin 
aşa sper. 

— Dumneata eşti un exemplu pentru toţi, zise Gabriel. 


— Şi pentru noi, întări Algie. 

Ea îi aruncă o privire dispreţuitoare, dar reuşi să se abțină 
să-i spună ce credea despre el. Se întoarse spre Gabriel. 

— Parcă ai spus că lordul Beckham trebuie să plece departe, 
să-şi îngrijească sănătatea. 

— Da, confirmă el, zâmbindu-i. Aşa va face. 

— Cred că Jamaica ar fi un loc potrivit, zise ea. Am auzit 
că, acolo, unul din doi oameni sunt mâncaţi de rechini. Ai 
şanse să scapi, aşa mi se pare. 

Gabriel făcu o plecăciune. 

— Dorinţele dumitale sunt lege pentru mine, doamna mea. 

Ea pufni disprețuitoare. 

— Astea-s complimente de pe continent, zise ea şi ieşi din 
sală. 

— Ce-a spus? Nu mă duc în Jamaica, zise Beckham, când 
pricepu vorbele contesei. Poate mă retrag la ţară în toamnă sau 
anul viitor. Deşi ar fi un sacrificiu, îti spun. Toată lumea are 
să-mi ducă dorul. 

Gabriel se uită peste umăr. Wick apăruse în prag, cu o 
mulțime de servitori după el. Într-o clipă, lordul Beckham a 
fost luat din cameră, iar tot ce-a mai rămas din prezenţa lui a 
fost jelania care se auzea din ce în ce mai slab de pe hol. 

— Pot şi eu să pun lucrurile cap la cap şi m-am tot gândit, 
zise lordul Dewberry, dând cu pumnul în masa de biliard, mi-e 
ruşine de mine însumi. 

— Poate că un om care e interesat de una dintre aceste 
tinere doamne ar judeca lucrurile mai bine, interveni lordul 
Wrothe. Domnişoara Ephronsia Starck are mult noroc că te-a 
întâlnit, printe. 

— Dar nu m-am întâlnit cu ea, spuse Gabriel. Mă tem că m- 


am prefăcut interesat doar ca să-l scot pe el din vizuină. Vrei 
să facem o partidă, Toloose? 

— ŢI l-ai scos pe Beckham de la inimă? întrebă Toloose, 
ridicând o sprânceană. Aşa o virtute... Îi dădu un tac. Mă 
întristez la gândul că am onoarea să te fac praf la biliard. 

— Oare? făcu Gabriel, dându-și tacul cu talc. 

— Pentru onoarea ţării mele, zise Toloose, dând din cap. 
Cine-ar fi crezut că neamul Pomeroy are aşa o masă grozavă? 

— Nici nu are, spuse Gabriel, aplecându-se peste masă cu 
tacul. 

— Adevărat? întrebă Algie, sprijinindu-se voios cu coatele 
de marginea mesei. Atunci de unde e asta? 

— E singura piesă de mobilier pe care am adus-o de la 
Marburg, zise Gabriel, zâmbindu-i hoţeşte lui Toloose. Ai zis 
Că joci pe mize mari, aşa-1? 

Adversarul său pufni într-un râs zgomotos. 


Capitolul 26 


După cum se adeveri, ofensiva informațională pornită de 
lady Dagobert avea să fie mult mai rapidă şi mai eficace, aşa 
că veştile se răspândiră înainte de prânz. Kate află de dizgrația 
lui Beckham dimineaţa, când Rosalie îi aduse ciocolata caldă, 
fapt care avea să-l fie confirmat când, invitată de Effie, se 
întâlni cu un grup restrâns de doamne în salonul roz, pentru ca 
servitoarea lui Effie să le arate cum se făcea o poşetuţă dintr- 
un manşon’ din puf de lebădă. 

Nimeni nu se ostenea să peticească un manşon, darămite să 


5 Joc de cuvinte intraductibil, bazat pe dublul sens al cuvântului muff (manşon şi 
vagin) 


facă din el o poşetuţă. Toate au fost imediat de acord că nu 
avuseseră niciodată încredere în Beckham şi o asigurară pe 
Effie că era o porumbiţă nevinovată şi o sfântă. 

— Arată-ne cum ţii furculiţa, zise Henry, luând una de pe 
tava de ceai. Mai bine învăţ să găuresc un ticălos ca Beckham 
decât să-mi transform manşonul preferat într-o poşetă. Aşa? 
Sau aşa? 

Kate pufni în râs când se uită la Henry cum dădea cu 
furculița prin aer, ca un om care învaţă să scrimeze. 

— N-aş putea să-ţi spun, zise Effie, cu obrajii îmbujoraţi de 
surescitare. Totul s-a petrecut aşa de repede! Nu ştiam decât că 
trebuie să scap de el şi aşa am făcut. 

— Sper că n-am ajuns încă la vârsta la care să ezite bărbaţii 
să-mi facă avansuri, spuse Henry. Cred că ştiu să mă apăr. Aş 
putea să fac mult rău cuiva, dacă mi s-ar ivi prilejul. Poate l-aş 
convinge pe bărbatul meu că trebuie să mai exersez. 

Lady Dagobert îşi ridică ochii de la măsuţa de scris, la care 
scria misive tuturor celor care contau pentru ea, după cum a 
explicat ea. 

— Cred că e ceva lipsit de moralitate să înfigi furculita în 
soțul tău, declară ea. 

— Zice asta pentru că l-ar ciomăgi pe Dagobert până l-ar 
lăsa lat, dacă ar vrea, îi şopti Henry lui Kate. 

— Hai să vorbim despre balul de mâine! strigă Arabella, 
după ce-i aruncă o privire rapidă maică-sii. Domnişoară 
Daltry, dumneata ce-o să porți? Ai un gust atât de rafinat... ai 
să-ți pui nişte pantofi de sticlă? 

Kate deschise gura să spună ceva, dar interveni Henry. 

— Pantofi de sticlă? Ce mai sunt şi ăştia? Trebuie să fie 
ceva ce mi-a scăpat din cauza afurisitei ăleia de călătorii în 


străinătate din primăvara trecută, sunt sigură. 

— Sunt cei mai frumoşi pantofi din lume, izbucni Arabella. 
Datorită domnişoarei Daltry sunt acum la modă. Mi-aş dori 
mult să am şi eu o pereche, dar mama nici nu vrea să audă. 

— La cât costă, parcă ar fi din diamante, observă lady 
Dagobert, ridicându-şi din nou capul. Bani aruncați pe apa 
sâmbetei. 

— Pot să se spargă şi să-ţi taie degetele de la picioare, nu-i 
aşa? întrebă Henry, vădit interesată. Cred că sunt prea plinuţă 
ca să port ceva de sticlă. 

— De fapt, nu sunt făcuţi din sticlă, zise Kate, chinuindu-se 
să-şi amintească ce-i spusese Rosalie despre ei. Ei bine, da, eu 
am să port o pereche. 

— Tot ce este ultimul răcnet e şi îngrozitor de scump, 
remarcă Henry. Dulapul meu e arhiplin de pene de strut, după 
care toată lumea de la curte se dădea în vânt anul trecut. Costă 
o groază de bani şi sunt aşa de grele, că şapte dintre ele mi-au 
provocat o durere de cap înfiorătoare. 

— Eu am să port la bal un jupon din satin şi peste el, o fustă 
din stofă ţesută cu fir de aur la Bruxelles, anunţă contesa. Cu 
opt pene albe de struţ. Mie nu-mi fac deloc rău. 

— Albe, albe, albe, mormăi Henry. O să arate ca o mireasă. 
Ar trebui să i se spună că un câmp acoperit cu zăpadă arată de 
zece ori mai mare decât unul arat. 

— Henry! exclamă Kate, hohotind de râs. 

— Ai dreptate să mă corectezi. Câmpul ăla n-a mai fost arat 
de ani de zile. 

— Eu o să port la bal o rochie de seară cu o tunică drapată, 
spuse Effie. Victoria, tu ce-ai să pui pe tine, zi-mi! Eşti un 
exemplu pentru mine. 


Kate nu avea nici cea mai vagă idee. 

— Mi-am adus vreo trei-patru rochii, zise ea cu gândul în 
altă parte. Nu mă pot hotărî niciodată decât în ultima clipă. 

— Şi ce coafură ai să-ți faci? Grecească sau romană? întrebă 
lady Arabella. 

— Chiar că nu ştiu, zise Kate, dându-i un cot lui Henry ca 
să schimbe subiectul. 

— Acum mă înnebunesc după peruci. Mi-am adus o perucă 
superbă, spuse Arabella. 

— Bărbaţilor nu le plac perucile, afirmă contesa, ridicându- 
şi iar ochii. Ţi-am spus de o mie de ori, Arabella, că bărbaţii se 
uită la părul unei femei să vadă ce fel de iapă de prăsilă va fi. 

Se lăsă o clipă de tăcere. 

— Atunci e bine că-mi plac perucile, zise Henry. Altfel, cei 
trei soți ai mei s-ar fi putut da la altele. 

— Îmi cer scuze pentru mama, spuse încet Arabella. 

— Te aud, fata mea, îi zise contesa. Dacă sunt necesare 
scuze, mi le pot cere şi singură. Se uită spre canapea, îmi pare 
rău, Henry. N-am avut intenția să vorbesc de reproducere în 
faţa ta. 

— Asta a fost cu mulți ani în urmă, zise Henry, dând uşor 
din umeri. Dar ştii, Mabel, că e prima dată că mi te-ai adresat 
cu numele pe care-l prefer? 

— N-am s-o mal fac, spuse contesa, începând iar să scrie. E 
îngrozitor de vulgar să foloseşti numele de botez în 
conversaţie, ca să nu mai vorbim despre o poreclă de acest fel. 

— Ştiam eu că am un motiv anume să-mi placă numele ăsta. 
Sunt de o vulgaritate incurabilă, afirmă Henry. 

— Am să-ţi zic eu ce e vulgar, spuse contesa. Vulgar e felul 
în care îi face domnişoara Emily Gill ochi dulci prințului. La 


urma urmei, este prinţ. 

— Unul grozav de arătos, se băgă în vorbă Henry. 

— Nu e fără cusur, zise contesa. Dar e străin şi prinţ şi, pe 
deasupra, gazda noastră. Şi se pare că va veni chiar azi o 
prințesă ca să-l ia de bărbat. Emily Gill se uită la el de parcă ar 
fi un zeu sau cam aşa ceva. 

— Sigur că nu, spuse Henry foarte şocată. Zeii nu poartă 
niciodată haine brodate, cel puţin nu cei din statuile de 
marmură ale lordului Elgin. Am petrecut mult timp studiindu- 
1, aşa că ştiu sigur. 

— [a-o cum vrei, declară contesa. 

— Emily e îndrăgostită, zise Arabella. Mi-a spus că prinţul 
i-a zâmbit ieri seară şi i-a bătut inima aşa de tare, că era cât pe 
ce să leşine. 

— Chiar dacă prinţesa lui n-ar fi pe drum încoace, tot nu s- 
ar însura cu Emily. Întreţinerea acestui castel trebuie să coste o 
avere, afirmă contesa, uitându-se în jur. Doar personalul 
trebuie să coste mii de lire pe an. 

— Aş vrea să fiu bogată, zise Arabella, oftând. E aşa de 
chipeş! 

— Nu te-aş da unui vânător de zestre, spuse mama ei, 
terminând ultima scrisoare şi punându-și sigiliul. Vino aici, 
făcu ea semn unui valet. Trimite-le cu poşta de diseară, te rog. 

— E foarte drăguţ din partea dumneavoastră, zise Effie cu 
timiditate. Ştiu că şi mama ar spune acelaşi lucru, dar a fost 
aşa de tulburată de vestea plecării lordului Beckham, că a 
căzut la pat. 

— Mama ta are curajul unui pui de găină plouat, afirmă 
contesa. Asta va fi suficient. În vocea ei se citea o certitudine 
sumbră. Chiar dacă netrebnicul ăla scapă cu viaţă de pe 


corabia cu care l-a expediat prinţul, nu va mai îndrăzni 
niciodată să se arate la faţă în lumea bună. Le-am scris tuturor 
celor pe care-i cunosc. lar ceilalți, pe care nu-i cunosc, nu 
înseamnă nimic. 

— Sunteţi prea bună cu mine, zise Effie. 

— Inclusiv, continuă contesa, fostei  domnişoare 
Wodderspoon. Ea a fost printre primele doamne după care s-a 
tinut Beckham. Din fericire, era promisă cuiva, din leagăn. 
Ştiţi cine a ajuns ea acum? 

Henry s-a încruntat; Arabella, Effie şi Kate au scuturat din 
cap. 

— Ducesa de Calvert, spuse contesa triumfătoare. l-am scris 
ei şi însuşi ducelui. ÎI cunosc de când era copil. Am crezut că e 
bine să ştie adevărul despre soția lui. 

— După mine, zise Henry, poţi cunoaşte adevărul despre 
soțul sau soția ta după câteva săptămâni de la căsătorie. Dacă 
nu după câteva ore. 

— De acord, spuse contesa. Dar nu te doare. Dacă Beckham 
îndrăzneşte să mai pună piciorul în Anglia, ducele i-l va tăia. 
Mai e un singur lucru pe care aş vrea să-l ştiu. 

Toate o priviră în tăcere. Contesa avea aşa un dar de a-i 
convinge pe toți că ea ştie totul, că recunoaşterea ignoranței ei 
măcar într-o privinţă era fascinantă. 

— De ce-a făcut aşa ceva? întrebă ea. 

— Bărbaţii de felul lui nu se pot stăpâni, zise Henry 
dezgustată. Am întâlnit mulți ca el. Beckham nu a avut 
norocul să fie iubit pentru meritele sale, aşa că le-a distrus pe 
femeile care au avut tăria de caracter să-i respingă avansurile, 
ca domnişoara Effie a noastră. 

— Nu mă refer la el, ci la prinţ. De ce s-a luat aşa de 


Beckham? 

— Alteța Sa e ca un rege, spuse Arabella cu adoraţie în glas. 
A văzut o nedreptate şi a reparat-o, ca regele Solomon. 

— Cred că este un om profund moral, care nu poate suferi 
nedreptatea, zise Effie pe un ton teatral. Ca un înger al 
răzbunării, s-a pogorât din ceruri cu sabia în mână şi l-a 
nimicit pe răufăcător. 

— Să nu vorbeşti aşa nişte prostii la biserica Sf. Andrei, se 
încruntă contesa la Effie. Nu mă face să-i spun maică-tii. O să 
te pună să citeşti Biblia diseară. 

— Vă rog să nu-i spuneţi nimic mamei, zise Effie alarmată. 
Deja şi-a exprimat îngrijorarea că am să obosesc prea tare la 
dansul din seara asta. De-abia aştept s-o văd pe prinţesa 
rusoaică. Ar trebui să-şi facă apariția înainte de dineu. 

— ŞI aşa zici? Dans diseară, mâine bal! spuse contesa. Mai 
bine ne ducem să ne odihnim, Arabella. Sunt extenuată de cât 
am scrijelit cu pana pe hârtie. Ephronsia, vii şi tu cu mine. 

Ascultătoare, Effie şi Arabella se ridicară şi ieşiră din 
încăpere, ca doi pui de găină care-şi urmează mama. 

Henry se uită la ele cum pleacă, apoi se întoarse spre Kate. 

— Presupun că tu nu ştii de ce-a pornit prințul în cruciada 
asta. 

— Poate pentru că i-am pomenit de situația dificilă în care 
se află Effie, răspunse ea cu precauţie. 

— Iar el a plecat, ca un cavaler în armura lui strălucitoare, 
să-i îndeplinească porunca? Ciudat, draga mea. Foarte ciudat. 
În locul tău, aş fi mai prudentă. Când bărbaţii încep să se 


poarte asemenea cavalerilor Mesei Rotunde, au de obicei de 
gând să ţi se strecoare în pat, scuză-mi expresia. În patul tău, 
de această dată. 

— O, nu, zise Kate cu o voce pierită. 

Sângele începu să-i clocotească în vine când revăzu cu ochii 
minţii acea scenă, cu Gabriel în patul ei răvăşit, trăgând-o spre 
el cu brațele, cu... 

— O, da, zise Henry. Nu miza totul pe o carte, draga mea, 
căci păcatele ți se citesc pe chip. 

— Ce păcate? Nu am... 

— Păcatele pe care le vei face, spuse Henry, zâmbindu-i cu 
ochii. Dar nu te face de râs. Ştii ce măsuri să-ţi iei ca să nu 
rămâi gravidă? 

— Nu! zise Kate înroşindu-se în obraji. Şi nici n-am nevoie 
să ştiu. l-am spus... 

Apoi tăcu. 

— Grozav! exclamă Henry. Din păcate, se pare că viitoarea 
lui soție a sosit la castel chiar acum. I-ai lua locul dacă ai 
putea, nu? 

Kate scutură din cap, luând ceşcuţa de ceai oferită de Henry. 

— Nu. 

— De ce nu? E arătos, are picioare frumoase şi nici nu 
miroase urât. Ai putea nimeri mult mai rău. 

— Îţi spun încă o dată că e leit tatăl meu, zise Kate pe un 
ton categoric, până la faptul că trebuie să se însoare pentru 
bani. Nu e vina lui, cum nu a fost nici a tatălui meu. Dar eu n- 
am de gând să-mi petrec nopțile într-un iatac întunecat, în 
timp ce soțul meu aleargă după alte femei. 

Henry îşi muşcă buza. 

— Mă simt şi eu un pic vinovată. Trebuie să-ți spun că de 


obicei nu mă încearcă acest sentiment. 

— Nu m-am referit la tine, spuse Kate. Sinceră să fiu, aş fi 
preferat ca tata să te fi ales pe tine, nu pe Mariana. Cred, pur şi 
simplu, că nu a iubit-o pe mama. Nu a respectat-o şi nici nu a 
tinut la ea. Eu vreau o căsnicie adevărată, Henry. 

— O căsnicie adevărată... Nu ştiu ce vrei să spui cu asta, 
drăguţo. Căsnicia este, până la urmă, un lucru tare complicat. 

— Nu cred că-i aşa de complicat dacă există de la început 
respect şi afecțiune, spuse Kate. 

— Cum de ştii că prinţul simte ceva pentru tine? 

— Pare senzual, zise Kate pe şleau. Ceea ce nu înseamnă 
prea mult. 

— Senzualitatea e totul, spuse Henry. Între un bărbat şi o 
femeie, vreau să zic. Acum mă gândesc la aşa-zisul tău 
logodnic, lordul Dimsdale. Dacă o femeie ar avea destul noroc 
să-l dorească, poate urma şi iubirea. Altminteri... nu sunt aşa 
de sigură. 

— Lui Gabriel nu-i place ideea că e obligat să se însoare 
pentru bani. Nu se potriveşte cu firea lui, iar în timpul lui liber 
se ține după mine. Se gândeşte să mă facă amanta lui. Face pe 
prințul îndrăgostit de o purcea. 

S-a lăsat tăcerea pentru a doua oară. 

— Asta-i o evaluare la rece, zise Henry, în cele din urmă. 
Eu îl văd ca pe un tip pasional, dintre aceia care sunt în stare 
să renunțe la orice dacă iubesc o femeie. 

— Niciun prinţ nu poate face aşa ceva, spuse Kate. Ei se 
căsătoresc din interese de familie şi din rațiuni politice şi alte 
chestii de felul ăsta. 

— Nu poţi să spui că e ca tatăl tău în această privinţă, 
preciză Henry. 


— Tata trebuia să se însoare cu tine, zise Kate pe şleau. 

— Atunci nu ai fi existat tu. Pe deasupra, mi-am iubit 
primul soţ. Şi pe Leo îl iubesc. Al doilea soț nu a fost grozav, 
aşa că nu pot să spun că am fost foarte mulțumită de el. Nu 
vreau să crezi că Julieta s-a prăpădit de dorul lui Romeo toată 
viaţa ei, pentru că nu e aşa. Cel puţin eu n-am fost aşa. 

Kate râse: 

— Nu pot să mi te închipui uscându-te de dorul cuiva. 

— Chiar aşa, zise Henry. Nici n-are rost. 

— Eu nu vreau să mă mărit pentru bani. 

— Mai important e să nu te îndrăgosteşti de cineva care se 
însoară pentru bani. 

— N-o vol face, promise Kate. 

— Aş vrea să te pot crede, spuse Henry cu un aer destul de 
sumbru. Şi eu m-aş fi îndrăgostit de prinţ dacă aveam vârsta 
ta. 

— O să găsesc un bărbat care să mă iubească pentru mine 
însămi şi apoi mă voi îndrăgosti de el. 

— Încerc să-mi amintesc dacă am fost vreodată aşa de 
tânără ca tine, dar totul pare pierdut în negura timpului. 

— Nu sunt tânără, zise Kate zâmbind. De fapt, am optzeci 
de ani, aşa cum ai zis şi de Effie. 

Henry oftă. 

— Presupun că bietul Dante nu mai e în cursă. Cred că te-a 
plăcut foarte mult ieri seară. 

— E un om minunat, afirmă Kate. 

— Prea plicticos, sărmanul băiat, bate mereu câmpii. Până 
la urmă, se va alege cu Effie. Cu toate că fata îmi place mai 
mult decât înainte. 

— Ar avea noroc s-o ia pe Effie, zise Kate. L-ar ține bine în 


mână. Are talent de actriţă, să ştii. 

— Ai văzut ce faţă a făcut contesa când Effie l-a descris pe 
prinț ca pe un arhanghel? A rămas mută de uimire. Henry se 
ridică. Va fi o seară foarte, foarte interesantă. Sper ca prinţesa 
rusă să fie cu adevărat frumoasă... pentru binele ei. 

Când ieşi cu naşa ei din încăpere, Kate tot nu era de acord 
cu Henry în privinţa faptului că va fi o seară interesantă. 

Era oare normal, putea fi normal să se dea de ceasul morţii 
gândindu-se cum va fi seara? 

Din clipa în care se trezise de dimineaţă, nu se putuse 
concentra la nimic altceva decât la promisiunea lui Gabriel că 
o va săruta, o va explora şi îi va dărui plăcere. Nu spusese oare 
ŞI că o iubeşte? Ce însemna asta? 

Devenise şi mai obsedată când îi fusese clar că Gabriel îşi 
respectase partea de înţelegere. Beckham fusese trimis în 
tinuturi îndepărtate. Reputația lui Effie era din nou intactă şi 
avea să se mărite în două săptămâni, dacă lady Dagobert făcea 
ce spusese. 

Kate trebuia să-şi respecte şi ea partea de înţelegere şi să-l 
lase pe Gabriel să facă ce vrea cu ea. 

Henry se duse să-şi caute soţul, iar Kate continuă să urce 
scările, încercând cu disperare să-şi pună ordine în gânduri. 

Să-i dăruiască plăcere suna... suna minunat. La acest gând, 
în fiecare părticică din trup se înfiora, se înfierbânta şi se 
înmuia. Era un foc care o mistuia, un fel de nebunie. Nu se 
putea abtine să nu se uite peste tot după Gabriel, gândindu-se 
că putea să apară în orice clipă. 


Avu nevoie de toată stăpânirea de sine posibilă ca să nu 
coboare scările şi să stea prin salon să-l aştepte. Sau chiar mai 
rău, să se umilească întrebându-l pe Wick unde era fratele lui. 

La acest gând, îi îngheţă sângele în vine şi începu să meargă 
mai iute pe coridorul care ducea spre aripa de vest. 

Trebuia să-i îngăduie s-o sărute, orice ar fi presupus acest 
lucru. Dar nu trebuia să se umilească lăsându-l să vadă ce 
emoțţionată era. 

Are să treacă cu bine prin tot ce avea el de gând să-i facă... 
şi cu onoarea intactă. Inima îi bubui în piept la acest gând şi 
începu să meargă din ce în ce mai repede... 

N-ar fi trebuit să fie surprinsă când, intrând de pe coridor în 
galeria cu tablouri, dădu nas în nas cu cineva. 

Nu era Gabriel. A ştiut-o imediat, pentru că întreaga ei ființă 
se obişnuise cu parfumul lui amărui şi viril. Acei bărbat 
mirosea vag a cocină, deşi probabil că se spălase. 

— Alteță, murmură ea, făcându-i o plecăciune adâncă 
unchiului lui Gabriel, prinţul Frederick. Îmi cer scuze, nu mă 
uitam pe unde merg. 

— Eşti domnişoara Daltry, nu? zise el scrutând-o şi chpind 
foarte des. Părul cărunt îi stătea în sus, în creștetul capului, şi 
purta un pince-nez pe vârful nasului. Nu-i nimic, dragă. Mă 
uitam la tablouri, încercând să reconstitui istoria neamului 
Pomeroy. Istoria e grozav de importantă, ştii. 

Prinţul stătea în faţa portretului unui patriarh cu nasul mare. 

— Ăsta-i primul dintre ei, spuse el. Se pare că el a construit 
castelul în anii 1400. 

— De cât timp stă neamul Pomeroy aici? întrebă Kate, 
nemaifiind jenată, ci doar curioasă. 

— De cincizeci de ani, plus sau minus un an, răspunse 


prinţul Frederick. În dimineaţa asta, am consultat un fel de 
almanah al nobilimii, care zăcea prin bibliotecă. Neamul s-a 
stins când a venit la putere familia Tudor. Îi arătă alt tablou. O 
vezi pe doamna asta? A fost ultima din neam. 

Stătea în faţa unei femei frumoase, cu o fetiță în poală. Purta 
un guler plisat şi scorțos, iar de sub scaunul ei scotea nasul un 
căţeluş. 

— Ea a fost ultima ducesă? zise Kate, întrebându-se dacă 
numele câinelui era Rascal, Dandy sau poate Freddy. 

— N-au fost ducese, o corectă prinţul. De fapt, cel mult 
baroni. Se presupune că baroni bogați. Cu un castel de 
mărimea asta, probabil că îl ajutau pe rege cu oşteni şi tot ce-i 
mai trebuia acestuia. În Anglia erau multe frământări pe- 
atunci. 

— Îi cunoaşteţi numele? 

Prinţul Frederick scoase o coală de hârtie plină de însemnări 
— scrisul de mână era tremurat. 

— Eglantine, zise el după o clipă. Sau poate aşa o chema pe 
copilă. Nu, e lady Eglantine. Să văd dacă pot găsi şi numele 
fetiţei... Ştiu că e notat undeva pe-aici. 

— N-ar putea fi Merry? întrebă Kate, întinzând un deget să 
atingă chipul pictat al fetiţei zâmbitoare. 

— Aşa e, zise prinţul întorcând foaia. Da, l-am scris chiar 
aici. Născută în 1594, decedată în 1597. Nu avea decât trei 
ani, biata de ea! 

— Are un monument funerar în grădină, spuse Kate. 

— Probabil că a fost înmormântată în capelă, zise prinţul 
Frederick. O să mă uit, dar nu cred să aflu ceva. Nepotul meu 
trebuie s-o fi ascuns pe undeva. Berwick nu ştie unde e. Ştii, 
nu avem capelan. Credincioşii stăteau toți în Marburg, iar noi, 


păcătoşii, am luat barca până în Anglia. 

Kate îşi luă privirea de la Merry şi mama ei. 

— Cu cine a fost căsătorită lady Eglantine? Cu domnul 
acesta? 

Arătă spre un lord cu un aspect războinic, care ducea mâna 
la sabie. 

— Cam scandalos, dar se pare că nu a fost niciodată 
măritată, spuse prinţul, trecându-şi mâna prin păr, făcând ca 
smocul alb să stea în sus. Acest domn e fratele ei, ultimul lord 
Pomeroy. E aproape sigur că a murit într-o încăierare, fără să 
lase moştenitori. Nici el nu a fost căsătorit şi bineînţeles că 
Eglantine nu putea să-l moştenească. Proprietatea i-a revenit 
unui văr îndepărtat, un domn pe nume Fitzclarence, care a stat 
aici o sută de ani, poate ceva mai puţin, zise el, apoi se opri o 
clipă. Acum doi ani, a intrat în posesia ducatului de Marburg. 

— Cum Dumnezeu de s-a întâmplat aşa ceva? 

— Fratele meu, Marele Duce Augustus William de Warl- 
Marburg-Baalsfeld, avea legături de rudenie cu neamul 
Fitzcelarence prin prima fiică a regelui Frederick William II al 
Prusiei, prințesa Frederica Charlotte, cu ducesa de York şi 
Albany... şi prin vărul meu de-al doilea, cu Caroline de 
Brunswick, spuse el, rostind aceste nume ca pe o rugăciune. 
Din toate astea, Augustus s-a ales cu castelul. Asemenea 
lucruri se întâmplă mai des decât îţi închipui. 

Întrucât Kate nu-şi închipuise niciodată nimic, păstră 
tăcerea. 

— Nimeni nu s-a ocupat de castel, reluă prinţul Frederick, şi 
s-ar fi deteriorat, dar Augustus a găsit o cale de a-şi expedia 
de-acolo ticăloasele de rude. 

Vocea lui joasă şi îndurerată o impresionă pe Kate. 


— Anglia e un loc plăcut, interveni ea. Plouă foarte mult, 
dar oamenii sunt de treabă. 

— Îmi dau şi eu seama, zise prinţul Frederick. N-am 
intenționat deloc s-o vorbesc de rău, draga mea. Cu toții 
simţim uneori că soarta ne e potrivnică. Singurul pentru care 
îmi pare rău e tânărul Gabriel. N-ai zice, când te uiţi la el, dar 
tipul e genial. Absolut. 

— Adevărat? îndrăzni Kate să spună. 

Dacă te gândeai la ochii sălbatici ai lui Gabriel, la bărbia lui 
voluntară... îţi dădeai seama că e genial doar privindu-l. 

— A luat o diplomă de excelenţă. I-a lăsat pe toți profesorii 
de la Oxford cu gura căscată. A publicat o lucrare care i-a 
determinat să se gândească la felul în care se fac săpăturile 
arheologice. Lui îi pasă, ştii. Multora, nu. 

Kate se uită la el şi înţelese brusc că vorbea despre doi 
oameni: despre Augustus, căruia nu-i păsase de unchiul său 
bătrân cu ochii slabi, şi despre Gabriel, căruia îi păsa de rudele 
lui şi de istorie. 

— Cred că prinţul e fericit să fie aici, cu dumneavoastră, 
spuse ea. 

—E mai fericit să umble prin ţări străine şi să 
scormonească pământul după morminte de regi şi oraşe 
dispărute, afirmă unchiul lui. Dar acum sunt destul de bătrân 
ca să ştiu că viaţa nu-ţi dă întotdeauna ce-ţi doreşti. 

— Aţi prefera să fiți în Marburg? 

— Nu acum, zise el. Nu cum stau lucrurile în prezent. 
Fanaticii ăştia sunt foarte antipatici. Îţi cer întotdeauna să 
memorezi pasaje din Biblie. Îi zâmbi vag. Asta-i alt lucru pe 
care l-am învăţat în viaţă: bunătatea nu se dobândeşte învățând 
Biblia pe de rost. E un lucru important, după mine. 


Și, fără să-şi ia rămas-bun în alt fel, prinţul îi făcu o 
plecăciune şi o luă pe drumul pe care venise Kate, lăsând-o pe 
aceasta în faţa portretelor. 

Ea se mai uită o dată la Eglantine şi la fiica ei Merry, apoi 
porni înapoi spre odaia ei. 

Oare când avea să-i ceară Gabriel sărutul promis? Probabil 
că înainte ca viitoarea lui mireasă să sosească. Totul era 
ridicol, chiar şi ideea de a se săruta cu un bărbat logodit era 
scandaloasă. Dar, într-un fel, nu-i păsa. 

Simţi din nou că ardea de dorinţă. 

O să facă o baie parfumată. După toţi aceşti ani în care o 
slugărise pe Mariana, tot mai credea că o baie era una dintre 
cele mai mari plăceri ale unei lady. 

Apoi avea să-i zică vreo două lui Rosalie. Nu voia să-şi 
expună sânii. Se săturase să-i scoată la înaintare ca prova unei 
nave şi să-i pună parcă pe tavă ca să se holbeze bărbaţii le ei. 

Dar bineînţeles, cel mai mult conta cine se holba la ei. 

Gândul o purtă la ochii lui Gabriel şi la felul în care se 
uitase la corsajul ei ud, după ce-o salvase de la înec. 

Deschise uşa de la odaia ei, gândindu-se să sune clopoţelul 
ca s-o cheme pe cameristă. Se năpusti în încăpere, întinse 
mâna... ŞI încremeni. 

Nu era singură. 

El stătea pe un scaun la fereastră şi citea, razele soarelui 
aruncându-i reflexe roşietice pe păr. 

— În locul tău, n-aş suna din clopoțel, zise el, întorcând 
pagina, iar în colțul gurii îi apăru un zâmbet ironic. Camerista 


ar putea să aibă un şoc. 

— Gabriel, spuse ea, simțindu-şi sângele curgând mai iute 
prin vine şi fiind cuprinsă de o bucurie imensă şi ciudată. Ce 
cauţi în odaia mea? 

— Te aşteptam, îi răspunse el, ridicându-şi în sfârşit ochii. 
Îmi datorezi ceva, în caz că ai uitat. 

— Am auzit ceva de treaba asta, zise ea, plecând de lângă el 
tocmai în celălalt capăt al încăperii. Camera părea prea mică 
acum, că era şi el acolo. Unde-i Freddy? De obicei, doarme pe 
pat cât lipsesc eu. 

— Întreabă-l pe Caesar, o îndemnă Gabriel. Câinele ăsta e la 
fel de năbădăios ca şi mătuşa mea Sophonisba, şi asta nu-i 
puţin lucru. 

Kate se încruntă şi se uită pe partea cealaltă a patului. 

— Ce-ai făcut cu ei? 

— Freddy e aici, zise Gabriel. E un leneş! 

Ea se uită în direcția aceea şi-l văzu pe Freddy culcat între 
braţul scaunului şi piciorul lui Gabriel. Îşi pusese capul pe 
coapsa prințului şi se vedea pe fața lui cât de fericit era. Ea 
pufni în râs. 

— Bine, dar Caesar unde e? 

— L-am încuiat în dulap. Se pare că javra a crezut că sunt 
un hoţ. 

— Asta şi eşti, zise Kate şi deschise uşa de la dulap. Aici 
erai, Caesar. De ce n-ai încercat să mă avertizezi că a intrat 
cineva în cameră? 

— Cred că l-a lovit damblaua, spuse Gabriel. 

Caesar părea să fi fost aspru pedepsit. Mârâi la Gabriel, dar 
fără să latre. 

Kate îngenunche şi-l luă în braţe. 


— Eşti un câine bun, îi spuse ea. Ştiai că ticălosul ăsta de 
prinț nu are ce căuta în odaia mea, pentru că-mi va distruge 
reputația, şi-ai făcut tot ce-ai putut ca să anunţ pe toată lumea, 
nu? 

Caesar lătră încet, aprobator. 

— Se pare că-l iubeşti pe animalul ăsta, spuse Gabriel, 
punând cartea jos. 

Ea se uită la el peste capul mătăsos al lui Caesar. 

— Trebuie să pleci din camera mea, Gabriel. Dacă ar şti 
cineva că eşti aici... 

— Ştiu, zise el, scoțând un sul de dantelă neagră. Am adus 
şi un văl. Nimeni n-o să ne vadă plecând împreună. 

— Nu merg nicăieri cu tine, spuse ea imediat. Vreau să fac o 
baie şi apoi să mă odihnesc, ca să fiu proaspătă diseară. 
Apropo, ţi-a venit prințesa? 

— E pe drum, zise el. Trebuie să ajungă în câteva ore. Wick 
a băgat spaima în servitori. 

Kate se uită la el neîncrezătoare. 

— Trebuie că de-abia aştepţi s-o vezi. 

— Sunt înnebunit, zise el sec. Se va dansa în seara asta, iar 
tu nu ştii să dansezi. 

— O să încerc, spuse ea cu demnitate. 

— Nu până nu iei lecţii. Dacă nu vrei să ştie toată lumea că 
nu eşti Victoria. Din fericire, dată fiind sosirea prinţesei 
Tatiana, nimeni n-o să observe că nu te pricepi. Toţi se vor 
holba la ea. 

— Vor observa dacă tu nu te pricepi, sublinie ea. 

— Va trebui să vin şi apoi să plec, zise Gabriel. 

— Să vii de unde şi să pleci unde? întrebă ea bănuitoare. Nu 
ti-am promis decât un sărut, Gabriel. Faci din asta un 


eveniment important. 

— Mi-am riscat viaţa luptându-mă cu netrebnicul ăla, spuse 
el, privind-o cu nevinovăție. Sigur că mă aştept să petreci ceva 
timp cu mine. 

— Unde să-mi petrec timpul cu tine? întrebă ea. Şi chiar ai 
fost în primejdie? 

EI întinse mâna. Încă în genunchi, cu Caesar în poală, Kate 
se aplecă şi văzu o tăietură extrem de mică pe unul dintre 
degetele lui. 

— Vai de mine! Îmi vine să leşin când mă gândesc în ce 
pericol ai fost! 

— Grozav! zise el. Cred că ar trebui să-l lăsăm pe Freddy 
aici, tu ce zici? Îşi trecu un deget prin blana lucioasă de pe 
capul câinelui. N-am vrea să se simtă jenat. Freddy scoase un 
suspin voluptuos. Berwick va trimite un valet să-i plimbe pe 
câini. 

— Nu plec nicăieri, spuse Kate. Aşa cum am spus, am de 
gând să fac o baie şi să trag un pui de somn. 

— N-am nimic împotrivă. Va fi un sacrificiu, dar am să te 
las să faci baie de una singură, promit. 

— Îmi place aici, spuse ea cu încăpățânare. 

— Camerele mele sunt în turn. Te rog, Kate, vino! Am să-ţi 
arăt vasul acela în care se ţineau arşicele. 

Ea deschise gura să refuze, dar în ochii lui se citea un pic de 
nesiguranţă. Şi altceva, ceva ce ea nu mai văzuse niciodată în 
ochii unui bărbat. 

— Tatiana n-a venit încă, zise el. Cel puţin, nu la castel. Te 
rog. 

Ea îşi coborî privirea la gura lui şi se simți pierdută. 

— Dar cu servitoarea ce fac? întrebă ea neajutorată. Va veni 


în curând să mă îmbrace. 

— l-am zis lui Wick să-i dea altceva de făcut. 

— l-ai spus lui Wick? Kate se ridică de pe jos, iar Caesar 
căzu la pământ. ȘI ce i-ai zis mai exact? 

Gabriel se ridică. 

— Crede-mă, am fost în mai mare pericol cu Wick decât cu 
Beckham. S-a făcut livid la faţă când i-am spus că vel... 

— Nu pot să cred că i-ai zis aşa ceva! strigă Kate. Îţi dai 
seama ce-ai făcut? Toată lumea de la castel o să creadă că sunt 
o târfă, înainte să se termine seara asta. 

Gabriel scrâşni din dinți. 

— Wick e fratele meu, mâna mea dreaptă şi cel mai bun 
prieten al meu. N-ar sufla niciodată o vorbă nimănui, deşi nu e 
deloc de acord cu ce fac. 

— Aşa ar şi trebui, izbucni ea. Nu merg în camerele tale! 
Chiar şi dacă aş fi doar zărită în drum spre ele, tot aş fi 
pierdută. 

— Nu vei fi zărită, o asigură Gabriel. Mătuşa mea e cazată 
în acelaşi turn ca şi mine şi tu vei purta vălul ei. 

— E prea periculos, zise Kate. Am putea da nas în nas cu 
vreo cunoştinţă de-a prințesei. Şi dacă ne întâlnim cu lady 
Dagobert? Cu puţin timp în urmă, mi-a spus că ea cunoaşte pe 
toată lumea. Alge o să se întrebe unde sunt. 

— Wick i-a anunţat deja pe lady Wrothe şi pe aşa-zisul tău 
logodnic că te doare burta, veni prompt răspunsul lui. 

— lei prea multe asupra ta, zise ea, aruncându-i o privire 
furioasă. 

— Te rog, Kate. 

Tristul adevăr era că acel te rog al lui era irezistibil. 

— Cred că până la urmă aş vrea să văd vasul acela. Pot să-ți 


fac o vizită de o oră. Cel mult, adăugă ea. 

EI îi întinse vălul. 

— Te rog, iubito. 

— Nu-mi spune aşa, ripostă ea, punându-și vălul în aşa fel 
încât stratul gros de dantelă neagră să stea ca un zid între ea şi 
restul lumii. Nu sunt iubita ta. Sunt doar... 

— Hai, spune, o îndemnă el. Îți pun altfel întrebarea de mai 
înainte: ce eşti tu? Wick a vrut să ştie acelaşi lucru şi m-a 
ameninţat că mă snopeşte în bătaie când i-am spus că eu cred 
că eşti cea mai frumoasă femeie pe care am avut vreodată de 
gând s-o seduc, nu că aş şi avea în plan să fac acest lucru. 

— Aproape că mi-aş dori să te fi bătut măr. Sunt sigură că 
lucrurile vor ieşi prost. 

— Ei bine, măcar gândeşte-te la asta: toată lumea o să 
creadă că m-am distrat cu domnişoara Victoria Daltry, nu cu 
tine, zise Gabriel. 

— Lumea deja crede asta, spuse Kate cu un aer sumbru. 
Victoria o să fie furioasă pe mine. 

— Pentru că i-ai stricat reputația? 

— Nici măcar n-a avut plăcerea de-a flirta, preciză ea. Ca să 
nu mai vorbim că Victoria e sincer îndrăgostită de Algie. 

— Mi-e greu să-mi închipui, zise Gabriel. A fost cu noi ieri 
seară, ştii. Mi-a spus că s-ar fi dus la Oxford, dar a considerat 
că ar fi o pierdere de vreme. 

— Da, aşa e Algie, spuse ea resemnată. Îmi pare rău. 

— Acum o luăm la dreapta şi apoi înainte, şi uite că 
deocamdată n-am văzut nici țipenie de om. De ce-ţi pare rău? 
Se pare că e o mlădiţă din arborele meu genealogic. 

Spre groaza ei, chiar atunci auzi undeva, în apropiere, o 
voce voioasă, familiară. 


lar vocea cânta La izvor m-am dus în dimineața aceea. 
Algie cânta destul de fals. Şi tot spre groaza ei, părea un pic 
cherchelit. Unde am găsit-o pe frumoasa mea culegând flori, 
goală. Când în zări, se opri din cântat. 

Kate încercă să vadă ceva prin văl, dar nu reuşi să distingă 
decât nişte forme umane care arătau ca nişte grămezi de 
cărbuni în mişcare. 

— Prinţesă Mania-Tereza, îmi îngăduiți să vi-i prezint pe 
lordul Dewberry şi pe lordul Dimsdale? spuse Gabriel. 

Ea făcu o plecăciune, clătinându-se puţin şi mormăind ceva. 

— Sunt încântat de cunoştinţă, zise lordul Dewberry. 

Algie tocmai făcea una dintre plecăciunile lui până la 
pământ. 

— Dă-te înapoi, omule, pentru numele lui Dumnezeu! îl 
îndemnă Dewberry. Ai să cazi, dacă te înclini aşa de mult în 
față. 

Inima îi bătea atât de tare lui Kate, că avea senzaţia că o 
auzeau şi ceilalți. S-o audă Algie era ceva, dar lordul 
Dewberry... 

— Sper că vă simțiți bine, înălțimea Voastră, spuse Algie 
voios. 

— Mătuşa mea e, fără îndoială, şocată de cântecul tău, zise 
Gabriel până să poată Kate să scoată vreo vorbă. Ai băut, 
viconte? 

Vocea lui suna mai pompos decât şi-ar fi închipuit ea. 

— Am făcut cu Berwick turul pivniţelor cu vin, spuse Algie. 

Da, era cherchelit bine, oricine îşi putea da seama. 

— Bune vinuri aveţi, Alteță, continuă el. 

— O conduc pe mătuşa mea în camerele sale, zise Gabriel. 
Vă rog să ne scuzaţi, domnilor. 


— Bănuiesc că e şi mătuşa mea, într-un anumit grad, zise 
Algie. Pot să vă iau de celălalt braţ, Alteță? 

Kate se dădu înapoi lângă Gabriel şi scutură tare din cap. 

— Prinţesa e foarte pretențioasă în privinţa celor care intră 
în cercul ei, afirmă Gabriel. 

Vocea lui sună autoritar, de parcă ar fi fost însuşi regele. 
Kate nu putea decât să-şi închipuie cum 1 se înroşeau urechile 
lui Algie. 

— Desigur, zise el de îndată. Nu vreau să vă jignesc, Alteță. 

Cât se poate de uşurată, ea auzi zgomotul paşilor lor în timp 
ce se îndepărtau. lar apoi, când nu se mai auziră deloc, vocea 
lui Algie: 

— Femeia arată ca o vacă în ținuta asta. Ar trebui să i se 
spună că nouă nu ne place să vedem călugăriţe pe aici. 

S-a auzit murmurul lui Dewberry şi un ultim cuvânt ai lui 
Algie. 

— Tot ce spun e că-mi aminteşte de doamna cu coasa. Ar 
speria copiii noaptea. 

Lui Kate îi tremura mâna. 

— Încetaţi cu râsul ăsta! şuieră ea. 

— Nu pot, zise Gabriel cu vocea gâtuită. Nimeni n-ar trebui 
să-şi cunoască rudele în societate. E o înjosire pentru /'amour 
propre “al acelei persoane. 

— Ce înseamnă asta? Aproape că am ajuns, nu? 

— Ne-au mai rămas doar scările, spuse el, strângând-o mai 
tare de cot. Şi /'amour propre e stima de sine a unui bărbat. 
Numai gândul că Algemon îmi onorează arborele genealogic 
îmi scade stima faţă de mine însumi. 

— Bine, zise Kate cu fermitate. Pentru prima dată în viaţa 


6 Amor propriu (în original, în Ib. Franceză) 


lui, e bun şi Algie la ceva. 
Capitolul 30 


În turn era o scară în spirală, cu trepte mari de piatră. Kate 
era atentă să nu se împiedice în vălul lung până în pământ, 
încercând să nu se gândească la imensa greşeală pe care o 
făcea doar urcând acele trepte. 

Gabriel voia s-o seducă. O ştia al naibii de bine. Atunci de 
ce, de ce înainta treaptă cu treaptă spre „bârlogul” lui? Oare 
urma să fie a doua fiică a tatălui ei care să-i întineze amintirea 
având un copil fără să fie căsătorită? 

Nu că cineva ar putea întina amintirea tatălui ei, îi veni în 
minte. Dacă era în vreun fel dezonorat, era din pricina lui 
însuşi. Amintindu-şi de tatăl ei, care umblase toată viața din 
floare în floare, strânse din dinți. 

Avea să vadă vasul lui Gabriel. Şi avea să-l lase s-o sărute. 
Dar nimic mai mult, iar asta doar pentru că — trebuia s-o 
recunoască în sinea ei — era îndrăgostită până peste cap de 
bărbatul acesta. 

Probabil că prinţului îi cădea câte o fată în braţe cel puţin o 
dată pe săptămână, aşa că, dacă nu voia să dea apă la moară 
aroganţei lui, nu avea să i-o spună niciodată. Aşadar, după ce 
aruncă vălul, îşi compuse pe chip o expresie nepăsătoare, de 
parcă s-ar fi dus mereu în vizită la bărbați. 

De parcă acei bărbați ar fi avut de gând s-o sărute cu o 
pasiune arzătoare, iar singurul lucru care stătea între ei şi 
virtutea ei era voinţa ei de fier. 

Din nefericire pentru Gabriel, acea voinţă o ajutase să treacă 
prin cei şapte ani de muncă grea, de umilinţe şi de necazuri. Şi 


acum, 0 va ajuta să scape cu onoarea nepătată din această 
întâlnire. 

— Ce cameră frumoasă! exclamă ea, învârtindu-se prin 
încăpere. 

La exterior, cele două turnuri ale castelului păreau turtite şi 
rotunde, ca nişte pălării. Dar camerele din Interior erau 
spaţioase şi aveau tavane înalte. 

— Ai pus şi ferestre de sticlă, spuse ea apreciativ, ducându- 
se să se uite. 

— Aşa erau de când am sosit, zise Gabriel, venind să stea 
lângă ea. 

— Şi ce privelişte! exclamă ea. Castelul se înălța în vârful 
unei coline. Fereastra la care stătea ea dădea în spatele 
castelului, aşa că sub ochii ei se întindeau pajişti bine îngrijite, 
la capătul cărora era o pădurice de fagi. 

— Labirintul pare simplu de-aici, de sus, murmură ea, 
punând mâna pe sticla rece. Totuşi, Henry şi cu mine ne-am 
rătăcit şi am ajuns acolo, lângă cuşca struțului. 

— E simplu, dar făcut cu cap. Am să-ţi arăt cum să ajungi în 
centru. 

Stătea rezemat de perete şi se uita la ea, nu la labirint. Ochu 
lui o mângâiau, trimițându-i fiori alarmanţi pe şira spinării. În 
acelaşi timp, căldura îi cuprindea cele mai intime părți. 

Nu trebuia să se uite la ea aşa. Seducătorii de rang înalt nu 
priveau aşa. Nu făceau promisiuni care să treacă de pereții 
acestei cămăruţe. 

— Nu pot să stau mult, anunţă Kate, atât pentru Gabriel, cât 
şi pentru ea însăşi. 

— O să-ți placă priveliştea de-aici, zise el, luând-o de mână 
şi ducând-o în cealaltă parte a odăii. 


Ferestrele de-acolo dădeau spre drumul plin de praf, pe care 
ea şi Algie veniseră cu doar câteva zile în urmă. De sus, se 
vedea drumul şerpuind până hăt departe, unde soarele îşi 
trimitea ultimele raze pe dumbrăvile întunecate. 

— E un peisaj de basm, zise ea fermecată. 

— De genul celor în care un prinţ îţi cade la picioare? 
întrebă el cu voioşie, dar şi cu încă ceva în voce. 

— Vine o prinţesă pe drum, preciză Kate. 

Se întoarse din nou şi se învârti prin cameră aproape oarbă, 
până când ajunse la un enorm pat sculptat. Sări ca arsă şi se 
clătină, apoi o zbughi în direcția opusă. 

— Păi, zise ea, poate că ar trebui să mă săruţi acum. 

— Nu încă, spuse Gabriel. 

Kate se aşeză pe un scăunel frumos, tapiţat cu catifea corai, 
ŞI îşi aşeză fustele pe îndelete. Apoi se uită în sus. Se săturase 
de jocul pe care-l jucau. Era prea complicat pentru ea, prea îi 
aducea aminte de conversațiile sofisticate şi rafinate pe care le 
avea, probabil, Henry cu drăguţii ei. 

— Ai pus adineauri o întrebare corectă, zise ea. Cine sunt 
eu? 

El şedea în fața ei şi nu-şi dezlipea ochii de la ea. 

— Sunt fata cea mai mare a tatălui meu, Victor Daltry. El a 
fost fiul cel mai mic al unui conte şi avea o moşie frumuşică, 
din zestrea mamei. După ce a murit mama, el i-a lăsat toată 
averea mamei mele vitrege, Mariana, care la rândul ei i-a dat-o 
fiicei sale, Victoria. 

— Nu eşti copii nelegitim, afirmă el. 

— Nu, părinții mei au fost căsătoriți. 

— Iar bunicul tău era conte. 

— Nu am aproape deloc zestre, spuse ea. Mariana a dat-o 


afară pe guvernanta mea, ca şi pe majoritatea servitorilor, cu 
şapte ani în urmă, când a murit tata. Pot să mă tocmesc să iau 
mai ieftin o pâine, pot să cârpesc ciorapi. Dar nu ştiu să dansez 
o poloneză. 

EI îi luă mâna şi i-o întoarse cu palma în sus. 

— Îmi pare rău. 

— Trebuia să plec de-acasă cu mult timp în urmă, dar asta 
ar fi însemnat să-i las pe servitorii şi arendaşii tatălui meu la 
mila Marianei. Aşa că am rămas, deşi mama mea vitregă l-a 
concediat pe vechil. Pe mine n-avea cum să mă dea afară, îți 
dai seama. 

Gabriel îi duse palma la gură şi o sărută. 

— Continuă. 

— Nu mai am ce să-ţi povestesc. Acum sunt hotărâtă să 
plec, ceea ce probabil va însemna că Mariana îi va alunga pe 
majoritatea arendaşilor noştri, care-şi duc traiul de azi pe 
mâine. Recolta a fost proastă anul trecut. 

El dădu din cap aprobator. 

— Femeia care vine la tine... e o prinţesă. 

Cu un gest atât de grațios, care părea ceva obişnuit la el, 
alunecă de pe scaun în genunchi lângă ea. 

— Aşa e. 

— Fratele tău Augustus e un porc, pentru că şi-a dat afară 
familia, aşa că ai acum un castel de întreținut. Ştiu ce 
înseamnă să ai asemenea responsabilități. 

EI închise ochii o clipă, iar culoarea genelor sale era precum 
cea a regretului. Kate era dureros de conştientă că nu avea să-l 
uite niciodată pe prinţ. 

Nu pentru părul lui negru şi rebel sau ochii pătimaşi, ci 
pentru felul în care le primise pe ciudatele lui rude, menajeria, 


pe secretarul mătuşii sale, chiar şi pe struțul şi câinele care 
mânca murături. Pentru felul în care se uita la ea, râdea sau 
dădea la o parte buruienile de pe mormântul lui Merry. 

Şi nu avea să uite niciodată clipa în care prinţul 
îngenunchease lângă ea. lar când va fi bătrână şi căruntă şi se 
va gândi la viaţa ei, despre care sperase că va fi minunată, tot 
îşi va aminti de acest moment. 

— Dacă n-aş fi prinţ, te-ai căsători cu mine? spuse el aşa de 
încet, încât ea aproape că nu-l auzi. Cu alte cuvinte, dacă ai 
avea mii de lire, dacă moşia ar fi a ta, m-ai cumpăra? Pentru 
că de-asta aveam nevoie, ştii doar. Aveam nevoie de o femeie 
care să creadă că merităm preţul plătit, iar fratele meu a găsit- 
o în Rusia. 

— Nu mă întreba aşa ceva, şopti ea. Mama l-a cumpărat pe 
tatăl meu, dar el nu i-a dăruit nicio clipă de fericire. Eu n-aş 
cumpăra niciodată un bărbat. 

EI înclină iar din cap. 

— Întrebarea a fost fără rost, iartă-mă. 

— Atunci de ce mi-ai pus-o? 

— Ai idee cum e să fii prinț? îşi dădu capul pe spate, iar în 
ochi şi pe buzele strânse 1 se citi amărăciunea. Nu pot să fac ce 
doresc. Nu pot să fiu cine doresc. Nu pot să mă însor cu cine 
doresc. 

Ea îşi muşcă buza. 

— Sunt educat să-mi pun onoarea şi familia mai presus de 
orice. Cred că pentru fratele meu Augustus a fost prea mult, l- 
a scos din minţi. E un porc, aşa cum zici. Dar e şi copleşit de 
povara pe care o reprezintă atâtea suflete care depind de el. 

— Îmi pare rău, şopti ea. 

— Aş vrea ca măcar o dată o femeie să vadă în mine şi 


altceva decât un cap încoronat. Doar un bărbat, la fel ca toți 
ceilalți. Spunea aceste cuvinte din adâncul sufletului. Ca... 

Ea îl opri, luându-i obrajii în palme. 

— 5999$... 

Buzele lui erau reci şi moi pe ale ei, iar ea rămase nemişcată 
un moment, dăruindu-i un sărut nevinovat, ca acela al 
fecioarelor neprihănite. 

Dar barba lui îi înțepa degetele, iar mirosul lui masculin şi 
sălbatic o îmbăta, aşa că gura i se deschise instinctiv. O 
singură mângâiere a limbii ei şi braţele lui o înconjurară, tari 
ca oţelul. 

Ea se prăbuşi la pieptul lui, iar el îşi trecu un braţ pe sub 
picioarele ei şi doar o tinu aşa, lipită de el, cu gura lui tandră şi 
pătimaşșă în acelaşi timp. O săruta atât de dulce, că ei îi venea 
să plângă, însă căldura din ce în ce mai mare din picioare, pe 
care o simţea când li se atingeau limbile, nu îi stârnea deloc 
plânsul. 

Ea scoase un fel de murmur nearticulat şi îşi încolăci braţele 
de gâtul lui. 

— Da, şopti el cu violenţă. Asta simţim unul pentru altul, 
Kate, nu-i aşa? 

Ea nu îi răspunse, pentru că aştepta s-o sărute din nou. 

— Te rog, zise ea în cele din urmă. 

El râse, scoase un sunet răguşit care ei îi trecu prin vene ca 
un vin de Canaria. 

— Eşti a mea în clipa asta, Kate. Mă auzi? 

Ea îşi ridică puţin capul şi îi întâlni privirea. 

— Nu mai eşti prinţ, ci bărbat, şopti ea, trecându-şi mâinile 
prin părul lui des, aşa că lui îi alunecă funda pe un umăr şi 
căzu pe podea. Eşti Gabriel, nu înălțimea Voastră. 


— lar tu eşti Kate, Kate a mea, îi spuse el la rândul lui. 
Buzele lui îi frământau gura, erau ca nişte tineri amorezi, prea 
fragezi ca să ştie ce e răul. N-am să-ți iau fecioria, pentru că tu 
trebuie să mi-o dai, nu să ţi-o răpesc eu. Dar, Kate, vreau să 
ştii că am să-ţi iau orice altceva. 

El se uită în jos la ea, iar expresia din ochii lui era o 
adevărată invitație la păcat. Kate îşi simţi buzele arcuindu-se, 
fără să vrea. 

— Cum de ştii că n-am să-ţi fac şi eu acelaşi lucru? şopti ea. 

Gabriel închise ochu pentru o clipă. 

— N-am nicio îndoială. 

Ea se aplecă spre el şi îi linse blând gâtul vânjos. Pe el îl 
trecu un fior prin tot corpul şi apoi se ridică, tot cu ea în brațe. 
Kate se gândi că o s-o pună pe pat şi că are să-i smulgă hainele 
de pe ea. 

În schimb, el o aşeză încetişor pe scăunelul îmbrăcat în 
catifea. 

— Stai aici, îi ordonă el, de parcă ea ar fi fost Caesar. 

— Gabriel, zise ea, conştientă că avea vocea răguşită. Nu 
vrei... nu vrei să mă mai săruţi o dată? 

Şi se ridică de pe scaun, pentru că niciodată nu voise să se 
supună ordinelor, aşa cum o ştia şi Mariana. 

— Eşti mult mai înaltă decât alte femei, spuse el îi puse un 
deget pe nas, apoi şi-l plimbă până la bărbie. Ai un nas 
frumos. 

— Ăsta-i complimentul după care tânjeam, zise ea cu 
prefăcătorie. 

— Asta e seara mea, pe care am plănuit-o cu multă grijă. 

Kate îşi puse mâinile în şolduri. Se simţea umedă, senzuală 
şi totodată veselă, de parcă dorinţa şi râsul îi curgeau iute prin 


vene. 

— Oh, deci crezi că poţi, pur şi simplu, să-mi dai ordine? 

— Nu pot să stau mult, zise el, zâmbindu-i la rândul său. 
Dar ştii ce vreau să fac, Kate? 

Ea clătină din cap. 

— Vreo blestemăţie, cu siguranță, mormăi ea. 

— Am de gând să te înnebunesc, spuse el pe un ton relaxat. 
Vreau să te sărut, să te necăjesc, să te gust... şi să te las aşa. 
Apoi să mă întorc şi să fac din nou acelaşi lucru. Şi din nou. 

Ea rămase cu gura căscată. 

— Asta vrei? făcu ea. 

Spre jena ei, vocea nu-i suna scandalizată, ci mai degrabă 
curioasă. 

El se îndepărtă de ea. 

— Ai spus că vrei să te odihneşti. Ce-ai vrea mai întâi: să 
faci o baie sau să tragi un pui de somn? 

Kate se uită de jur-împrejur prin camera mare şi rotundă. 
Exista o zonă despărțită de o draperie, dar în rest, niciun alt 
colțişor ferit. 

— Vrei să trag un pui de somn? Aici? 

Probabil că el ştia cum îi clocoteşte sângele în vine, 
încălzindu-i acele părți ale corpului la care se gândea doar 
foarte rar. 

— Nu cred că mă pot odihni acum, spuse ea cu prudenţă. 

— Înţeleg, zise el aşa de curtenitor, de parcă i-ar fi oferit o 
ceaşcă de ceai. Poate mai târziu. Păi, mă tem că trebuie să mă 
îmbrac pentru cină. Nu vrei să stai jos? N-o să dureze mult. 

Kate închise ochii. Avea oare de gând să se dezbrace în faţa 
ei? 

— Dar unde ţi-e valetul sau...? 


— Valetului meu 1 s-a poruncit să-l îmbrace pe Wick în 
seara asta, zise el zâmbind. Aşa că trebuie să mă îmbrac 
singur. 

Duse mâna la gât şi începu să-şi desfacă încet cravata. 

— Ai nevoie de public? întrebă Kate, vrăjită de pielea aurie 
care apărea de sub cravată. 

Uitându-se la ea, prințul scutură din cap şi îşi depărtă 
picioarele. De parcă i-ar fi dat ordin, ochii 1 se îndreptară spre 
picioarele lui. Pantalonii îi erau strâmţi, 1 se mulau pe coapse. 
Ea îşi ridică iar privirea, de jenă. 

Dintr-o mişcare, îşi scoase haina şi o azvârli pe pat. Purta o 
vestă de stofă cu fir de mătase, în dungi, şi tivită cu material 
roşu-închis. Îi stătea strânsă pe piept; o frumoasă cămaşă din 
pânză fină îi ieşea de sub vestă, deoarece Gabriel o purta afară 
din pantaloni. 

Kate se uita ca în transă, nereuşind să scoată o vorbă. Se 
simţea aproape ca la circ, în timpul unui număr spectaculos. 
Era ceva teatral în Gabriel, căci sclipirea dramatică şi 
surâzătoare din ochii săi dovedea că se bucura de fiecare clipă 
a reprezentației. 

— Am nevoie să mă ajute cineva cu butonii, spuse el. 

Păşind uşor, îi întinse o mânecă. Ea se aplecă peste pânza 
albă ca neaua şi scoase butonii mici cu rubine care strângeau 
manşeta. 

Fără o vorbă, el îi întinse şi cealaltă mânecă. Gestul era 
ciudat de erotic; mişcarea din talie, felul în care mâneca îi 
căzu la loc pe braţ. 

— De unde ai cicatricea asta? îl întrebă ea, atingându-i linia 
albă de pe antebraţ. 

— De la săpăturile din Egipt. Acum doi ani, am fost muşcat 


de un şarpe veninos; singurul leac e să tai porțiunea muşcată şi 
să laşi sângele să curgă. Noroc că aveam un cuţit la mine. 

— Groaznic! zise Kate. Şi a mers? 

— Am fost bolnav câteva zile, dar nu mi-a intrat prea mult 
venin în corp. 

Făcu un pas înapoi, iar mânecile îi căzură până la coate. 

Ea se gândea cum se tăiase Gabriel la braţ şi nu era atentă. 

— Kate, o strigă el. 

Timbrul profund al vocii lui o făcu să se clatine pe picioare. 

El îşi făcea de lucru cu nasturele de sus de la vestă. Pe ea o 
atrăgeau mişcările făcute de degetele lui dibace. El deschise 
primul nasture şi trecu la al doilea. Lui Kate i se uscă gura, 
uitându-se la nasturii care erau descheiați, unul după celălalt. 

Pânza din care era făcută cămaşa lui era translucidă, aşa că 
nu-ți puteai face decât o idee despre muşchii bine conturați de 
dedesubt. Gabriel nu scoase o vorbă, doar trecu încet de la un 
nasture la următorul. 

După ce descheie şi ultimul nasture, îşi scoase vesta şi o 
aruncă spre pat. Cu coada ochiului, Kate văzu cum atinge 
cuvertura şi apoi cade pe Jos. 

Toată ființa ei se concentra asupra acelor mâini pricepute. 

— E cam cald aici, zise Gabriel, pe un ton amuzat şi sumbru 
în acelaşi timp. 

Kate încercă din răsputeri să-şi păstreze un oarecare calm. 

— Mă tem că am uitat să-mi aduc evantaiul, spuse ea. 

— Uite aici unul, îi atrase el atenția, întinzând mâna spre 
masa cea mare din dreapta şi oferindu-i-l. A fost evantaiul unei 
lady, de aceea e rafinat, delicat şi, evident, de preţ. 

Stându-i inima în loc, ea îşi dădu seama că fuseseră şi alte 
femei în acea odaie, că probabil ea nu era prima care-l vedea 


pe prinţ dezbrăcându-se. 

Dar el clătină din cap. 

— Nu e lucrul la care te gândeşti, iubito. E evantaiul unei 
nobile germane din secolul al XVIl-lea, cu o pictură 
interesantă. L-am luat din Bamberg. 

— Desigur, zise ea, deschizându-l cu grijă. Lebăda e chiar 
Zeus, nu? 

— Da. Leda e în dreapta, îmbrăcată ca o soție de meşter, cu 
cele mai bune haine ale ei. Asta-i unul dintre lucrurile care mă 
interesează la această piesă. 

Kate îşi făcu vânt cu evantaiul chiar sub ochii lui. Fără să 
ştie de ce, îi dădea un curaj neruşinat să-l țină în faţa gurii. 

— Nu era cât pe ce să-ți scoţi cămaşa? 

— Chiar aşa, zise el, trăgându-şi partea din spate în sus. De 
obicei, îmi scot mai înainte pantalonii. 

Kate scăpă un sunet firav. 

— Întâi cizmele, spuse el pe un ton detaşat. Se întoarse cu 
spatele, se aplecă şi îşi scoase cizma din piciorul drept. Kate 
îşi ridică evantaiul chiar sub ochi. El se descălță şi de cealaltă 
cizmă şi se întoarse iar cu faţa la ea. 

— Acum, pantalonii... sau ciorapii? 

Forma senzuală a buzelor lui era suficientă ca s-o facă să 
freamăte de dorință. 

— Dacă mă întrebi pe mine, murmură ea, făcându-şi iar 
vânt cu evantaiul, aş zice că ciorapil. 

El se aplecă din nou. Văzându-i gambele musculoase, inima 
începu să-i bubuie în piept. 

Apoi rămase în faţa ei, cu picioarele depărtate şi cu mâinile 
în şolduri. 

— Şi-acum, pantalonii, zise el, cu o bucurie sălbatică în 


ochi. 

Ea ridică din sprânceană, de parcă nimic din ce putea el să-i 
arate nu-i stârnea interesul. Bineînţeles că ştia cum arăta un 
bărbat gol, măcar din studiul jenant — dar fascinant — al 
gravurilor din cartea lui Aretino. 

Dar era cu totul altceva să se uite la mâinile lui Gabriel cum 
desfăceau iute şlițul de sub cămaşa lui albă. El o privea cu 
poftă. 

— Să continui, doamnă? o întrebă la fel de curtenitor ca un 
cavaler din Evul Mediu. 

— Da, zise ea şi îşi drese glasul, după care îi înfruntă 
privirea cu îndrăzneală. Fă-o! 

Mâinile i se opriră pe şolduri, iar ochii lui îi frigeau pe-ai ei. 

— Aş prefera să faci tu asta. 

Lui Kate aproape că-i scăpă evantaiul din mână. 

— Să îngenunchezi la picioarele mele, să-mi dai jos 
pantalonii, ca să mă poți atinge şi gusta după placul tău. 

Kate înghiți în sec. 

Nu-i treceau prin minte desenele lui Aretino, ci propria ei 
imagine, îngenuncheată în faţa lui, dându-i jos pantalonii, aşa 
cum o făcea el acum. Să se aplece şi... 

Cămaşa lui era strânsă în față. Ea se încruntă, încercând să- 
şi amintească şi cele mai mici detalii din acele gravuri. Asta 
era: erau mici. Şi asta... 

— Se pare că ţi-a atras atenţia ceva, doamna mea, spuse el. 

— Hm, făcu ea fără grație. Poţi continua. 

Îşi făcu vânt cu evantaiul. Cămaşa cea albă se ridică, îi 
acoperi prinţului faţa, apoi flutură prin aer şi căzu pe jos. 

Kate rămase cu gura căscată, dar în spatele evantaiului, aşa 
că el nu o vedea. Gabriel o avea de trei ori mai mare decât 


bărbaţii pictați de Aretino. 

— Eşti un pic mai mare decât cei din gravuri, şopti ea. 

— Italieni, zise Gabriel, stând cu mâinile în şolduni şi 
bucurându-se de privirea ei fascinată. Dar să vezi statuile din 
Florenţa. Unii bărbați sunt dotați ca nişte băieţei. 

— Păi, făcu Kate, forțându-se să se uite în sus, dar asta nu-i 
dădea decât şansa să-i vadă şi restul corpului, abdomenul plat, 
pieptul musculos, triunghiul de păr care se forma Jos... acolo. 

— Şi acum, trebuie să mă îmbrac, o anunță Gabriel, 
întorcându-se detaşat. l-am cerut servitorului să-mi 
pregătească haine de seară. Se va dansa diseară, ţi-am zis? 

Kate îşi muşcă buza când îl văzu din spate, cu umerii lați şi 
talia îngustă. Chiar şi fundul lui era musculos şi ferm, spre 
deosebire de poponeţul durduliu şi rotunjor al lui Algie, aşa 
cum şi-l imagina ea. 

— Da, zise ea cu glas pierit. 

Gabriel se aplecă să ia costumul lăsat pentru el pe noptieră. 

— Nu-mi pun întotdeauna chiloţi, zise el pe un ton relaxat. 
Dar, când un bărbat poartă pantaloni de mătase, mi se pare 
normal. Mai ales dacă există vreo şansă cât de mică să 
impresioneze cu mădularul său. 

Ea dădu din cap ca o păpuşă proastă, în timp ce Gabriel îşi 
trăgea chiloţii pe el, după care îşi luă ciorapii cu ceasuri 
brodate cu fir de aur. 

— Ăştia sunt tare drăguţi, reuşi ea să spună, iar apoi îşi 
drese din nou glasul. 

— De obicei, nu prea dau atenţie la haine. 

Gabriel îşi trase pe el nişte pantaloni aşa de strâmţi, că se 
vedea prin ei orice proeminenţă. Oricare dintre ele. 

— Nu poți purta aşa ceva, murmură ea, înainte să se 


gândească. 

— Nu eşti de acord? 

EI îi zâmbi. 

— Se vede... oricine poate vedea... 

Făcu un gest spre partea din față. 

Gabriel se bătu nepăsător pe coapse. 

— Asta nu pleacă nicăieri până ies din cameră. Trebuie să 
cobor încet scările şi să mă gândesc la ceva al naibii de 
plictisitor. 

Îşi trase pe cap o cămaşă vaporoasă, mult mai elegantă decât 
cea pe care o purtase înainte, cu un volan superb la gât. 

— Trebuie să-ți cer o favoare, doamnă, spuse el la fel de 
serios ca orice curtean. 

— Da? 

— Butonil. 

Degetele îi alunecau şi îi tremurau în timp ce împinse 
rubinele prin butonierele de la manşete. Adevărul era că se 
simţea cuprinsă de dorință. Nu era deloc o emoție potrivită 
pentru o tânără doamnă. 

— Gata, spuse ea. 

Vocea îi era răguşită şi gravă. 

Gabriel se duse la oglindă şi îşi legă într-o clipă cravata; 
mâinile i se mişcau atât de repede, pliind, împăturind, îndoind 
şi legând, încât ea abia le putea urmări cu privirea. 

— Cum îţi legi cravata? întrebă ea, încercând cu disperare 
să închege o conversaţie. Orice fel de conversație. Orice ar fi 
putut s-o oprească să-l dorească aşa de pătimaş, ca o adevărată 
femeie uşoară. 

— Îmi fac nodul gordian, zise el. Nu e prea sus sau prea 
pretențios ca să mă deranjeze la respirație. 


— Algie mi-a spus că strică adesea patru-cinci cravate până 
să reuşească, spuse Kate. Încearcă să facă un Trone d'amour” 
dar el îi spune trâmbiţaş. 

El se strâmbă. 

— Arată ca un gâscan cu gâtul lung. 

Apoi urmă o vestă de mătase, verde-închis ca marea, cu 
broderie neagră. În cele din urmă, îşi puse o haină din acelaşi 
material, pe cât de strâmtă, pe atât de strălucitoare. 

Se încălță cu o pereche de pantofi cu catarame. 

— Poate ar trebui să-mi pun conduri, zise el, dar au talpa 
prea subțire pentru treptele astea de piatră aşa de reci. 

Fără să se oprească, se întoarse la oglindă, îşi dădu pe spate 
părul negru şi des şi-l strânse într-o coadă lejeră. „Pudră?” se 
întrebă el în sinea sa şi se întoarse spre ea. 

— Oare trebuie să-mi dau cu pudră? În fond, sunt în castelul 
meu. 

— Cu siguranță că majoritatea domnilor vor purta peruci, 
reuşi ea să îngaime. 

Dintr-un bărbat gol, extrem de viril, el se transformase într- 
un prinţ din basme. 

— Tatiana, prinţesa... ta, se va aştepta să porți perucă. 

— Nu pot să le sufăr. Nici pe capul meu și nici pe al tău. O 
să meargă şi aşa. Îmi mai trebuie sabia, zise el, uitându-se în 
Jur. 

Îşi luă spada şi şi-o încinse la mijloc, sub haină. 

Apoi veni în fața ei, puse un picior înainte şi îi făcu o 
plecăciune curtenitoare. 

— Frumoasa mea doamnă, mă tem că trebuie să te las acum. 

Kate trase adânc aer în piept. Bărbatul din fața ei era 

întruchiparea eleganţei, un exemplar splendid, cum nu mai 
existase niciodată în acest castel. Se ridică în picioare şi îi 
întinse mâna. 

El o duse la buze, iar ea simți că limba lui o atinge ca un fier 
înroşit. Îi tremurau degetele. El o răsplăti cu un surâs mai 
frumos decât al unui înger. 

— Mă întorc cât pot de repede. 

Şi o luă spre uşă, iar pulpanele largi ale hainei îi fluturau în 
urmă. 

Kate rămase pe loc, simțindu-se ca vrăjită. Nici nu plecase 
bine, că şi reveni, în ultima secundă. 

— Am uitat, zise el. Ceva care să-i țină de urât musafirei 
mele cât sunt plecat. 

Întinse mâna, luă o carte micuță cu coperte de catifea şi i-o 
aruncă. Ea o prinse din zbor, înainte să cadă. 

— Bravo, Kate! o felicită el, cu un zâmbet ciudat pe buze. 
Ştii câte femei ar fi tipat şi ar fi lăsat cartea să cadă? 

Uşa se închise fără zgomot în urma lui. 

Kate mai rămase nemişcată câtva timp, apoi se uită în jos, la 
carte. Mângâie catifeaua cu degetele, apoi o deschise încetişor 
şi citi titlul de pe prima pagină. 

Scoala lui Venus. 


Capitolul 31 


După ce cobori primul rând de trepte din turn şi încercă să- 
şi potolească bătăile inimii, Gabriel se opri. Mădularul lui 
ameninţa să rupă mătasea pantalonilor şi singurul lucru la care 
el se putea gândi era felul în care deschisese Kate gura şi 
rămăsese fără grai când îl văzuse gol. 


Nu o speriase. Era genul de femeie la care visau toți 
bărbaţii, genul care nu se făcea ghem sub cuvertură așteptând 
să-şi facă datoria conjugală, ci o femeie cu care să-ți petreci 
toată viaţa, la care să descoperi mereu ceva nou, să nu te 
plictiseşti niciodată, să fii tot timpul vrăjit de ea şi s-o doreşti. 

El îşi sprijini capul de zidul de piatră. Inima îi bubuia în 
piept, îndemnându-l să se întoarcă la ea, să apară deodată în 
uşă, să-i acopere gura cu a lui şi... 

Dar ea nu era a lui. Nu putea fi a lui. Crudul adevăr îi 
pătrundea încet în inimă, ca ploaia îngheţată descrisă de Dante 
în Infernul. 

Nu putea fi a lui, pentru că el trebuia să întrețină nenorocitul 
ăla de castel. Iar asta însemna că trebuia să-şi mute fundul lui 
drăguţ şi s-o întâmpine pe Tatiana, femeia poleită cu aur din 
Rusia. 

Trebuia să-şi aştearnă un zâmbet pe față şi s-o vrăjească la 
dineu. Să danseze tot timpul numai cu ea. lar a doua zi, la bal, 
să deschidă dansul cu ea la braţ. 

Urmau să se căsătorească în luna de după bal, după ce se 
celebra logodna... dacă totul mergea bine. Sigur că totul avea 
să meargă bine. 

Nu mai avea nicio problemă cu pantalonii. Se uită în jos, îşi 
netezi un pliu şi începu să coboare treptele. 

Dar mai avea noaptea asta, ultima noapte care era numai a 
lui. 

Avea să stea la cină până se serveau câteva feluri de 
mâncare, iar apoi va găsi o scuză ca să se întoarcă la Kate. 

Pe faţă îi apăru un surâs. 

Avea planuri. 

Imediat ce-l văzu coborând scările, Wick închise uşa de la 


salon după el. 

— Pe unde naiba ai umblat? îi şopti el furios. Prinţesa a 
sosit de mai bine de o oră, iar tu ar fi trebuit să fu aici, s-o 
întâmpini. Unchiul ei a fost vizibil nemulțumit. 

— Îmi pare rău, zise Gabriel. 

— Prinţul Dimitri nu pare un om iritabil, dar a fost un afront 
față de el să nu apari, cretinule. 

— O să-mi cer scuze. 

Wick îşi miji ochii la el. 

— Nu mă întrebi cum arată viitoarea ta mireasă? 

Gabriel scutură din cap. 

Wick spuse ceva printre dinţi, apoi cu voce tare: 

— Că veni vorba, atât prințul Dimitri, cât şi nepoata lui 
vorbesc bine engleza. Vă va însoți prințesa Sophonisba. 
Prinţesa Maria-Tereza va rămâne astă-seară în camerele ei. 

— Ce naiba, de ce să stea cu noi mătuşa Sophonisba? 

— Şi-a machiat ochii aşa de abundent, că n-o să vadă nici ce 
mănâncă. Are obiceiul să dea pe gât mult coniac, zise Wick, 
apoi îşi cobori vocea: Dar cu Kate ce-ai făcut? 

— E în camera mea. Citeşte, nu face nimic altceva. 

— Nu mi-am închipuit niciodată că ai să faci aşa ceva, ţipă 
Wick furios. Dacă nu mi-ai fi frate, aş pleca din casa asta şi... 

— N-am făcut nimic, spuse Gabriel printre dinți. Pentru 
Dumnezeu, Wick, crezi că i-am răpit feciona? izbucni el. 
Crezi că sunt genul ăsta de om? 

— Nu zbiera. Poate să vină oricine pe scara asta. Dacă nu ai 
asemenea gânduri, ce naiba caută în camera ta? 

Gabriel îşi ridică mâna dreaptă aproape fără să-şi dea seama 
ŞI îşi trase o mănuşă pe ea. 

— Citeşte, ţi-am mai spus. Nu face nimic altceva. 


Wick se uită cu atenţie la el. 

— La naiba! 

— Asta e, zise Gabriel pe un ton detaşat. Am întâlnit-o pe 
aleasa mea, singura femeie care contează pentru mine. lar 
acum, după ce-am întâlnit-o, mă duc să-mi întâmpin soția. 

Wick făcu un gest brusc. 

— Nu! 

— Aşa e viaţa, Wick, spuse Gabriel, punându-și şi cealaltă 
mănuşă. Nu e întotdeauna dreaptă. Tu ar trebui să fii primul 
care să ştie acest lucru. În caz că te întrebi, să ştii că scumpa 
mea Kate înţelege de ce trebuie să mă însor cu Tatiana. Din 
câte ştiu, a muncit şapte ani ca o sclavă pentru mama ei 
vitregă, fiindcă nu se îndura să-i lase pe servitorii şi arendaşii 
tatălui ei la mila acesteia. 

— Atunci însoară-te cu ea. Adu-i pe servitori aici ca să 
completăm echipa. 

— De-abia pot hrăni leul, zise Gabriel, îndreptându-şi sabia. 
Nu mă trata ca pe o fecioară nefericită în dragoste, Wick. 
Trebuie să mă însor cu o femeie plină de bani şi chiar asta am 
de gând să fac. 

— Ne descurcăm noi, îl încurajă Wick. Nu face asta. 

— Şi cum am să-i întrețin pe toţi? Cine are să cumpere 
coniac pentru Sophonisba, carne pentru leu, lumânările şi 
cărbunii de care avem nevoie să trecem peste iamă? 

— Vor ieşi bani din fermele arendaşilor, începu Wick. 

Gabriel scutură din cap. 

— Am petrecut multe ore aplecat peste cărți. Cu timpul, 
fermele vor aduce profit. Dar au fost neglijate. Casele au găuri 
în acoperiş, sacristia bisericii din sat s-a prăbuşit anul trecut. 
Din câte ştiu, copiii rabdă de foame. Nu numai asta, dar, dacă 


rup logodna, va trebui să-i plătesc Tatianei despăgubiri. Mi-ar 
trebui o zestre de trei ori mai mare. 

Comentariul lui Wick a fost scurt, dar rostit din inimă. 

— O s-o uit pe Kate după ce mă voi însura. 

ÎI privi pe Wick drept în ochi, spunând acestea. 

N-avea s-o uite niciodată. 

Şi ştia şi Wick acest lucru. 

— Nu ţi-am spus niciodată ce onorat sunt că mi-eşti frate. 

Gabriel schiţă un zâmbet. 

— ŞI eu simt la fel. 

De-abia intră în salon, când uşa din spatele lui se deschise 
din nou şi se auzi vocea tunătoare a lui Wick. 

— Alteța Sa regală, prințesa Tatiana. Alteța Sa regală, 
prințul Dimitri. 

Gabriel îşi scoase pieptul înainte şi se întoarse să-şi înfrunte 
soarta. 

Tatiana stătea în prag. Purta o rochie elegantă din mătase 
crem, brodată cu buchete de flori. Ochii îi erau mari şi umezi; 
buzele, ca petalele de trandafir. Era dulce ca o bomboană, cu 
pielea ei albă ca laptele şi buclele negre şi mătăsoase. 

Gabriel înaintă spre ea şi făcu o plecăciune adâncă. Ea se 
înclină în faţa lui, cu toată grația caracteristică unei doamne de 
la curtea Franţei. El îi sărută mâna, iar ea îi zâmbi dulce, deşi 
un pic sfioasă. 

Dacă s-ar fi deschis cerurile şi o voce tunătoare ar fi spus: 
Asta e mireasa ta, el nu s-ar fi murat. 

Tatiana era o femeie extrem de seducătoare. Deşi era 
serioasă, decolteul ei adânc o făcea demnă de dorit. Nu avea 
câtuşi de puţin nevoie de corset. Era tot ce nu era Kate: 
atrăgătoare, foarte atrăgătoare şi bogată. 


El se aşteptase s-o urască, dar acum, nu putea. Nu i-a trebuit 
mai mult de-o privire fugitivă ca să-şi dea seama că era foarte 
blândă. N-ar putea niciodată să țipe la el ca o scorpie, nu era 
felul ei de-a fi. 

Unchiul ei, Dimitri, zâmbea cu gura până la urechi şi se 
muta de pe un picior pe altul. 

— Am mai fost în castelul ăsta, zise el cu un accent 
puternic, am făcut o vizită aici când eram flăcău, iar castelul îi 
aparţinea lordului Fitzelarence. I-am spus fratelui meu că acest 
castel merită să-i revină Angliei. 

Nenorocitul ăsta de castel, se gândi Gabriel, chiar pe când 
zâmbea şi făcea altă plecăciune. 

— Aş fi vrut să te văd azi după-amiază, zise Dimitri, 
aruncându-i lui Gabriel o privire răutăcioasă. 

— Îmi cer scuze. N-am ştiut de sosirea voastră. 

— Fetiţa asta e lumina ochilor tatălui ei, anunţă Dimitri. 

Un sunet scurt ieşi din gura Tatianei; era roşie de jenă, 
Gabriel se înclină din nou în fața ei şi îi zâmbi ca s-o 
liniştească. 

— Trebuie să spun că ea e porumbiţa mea, preciză Dimitri. 
Suntem din regatul Kuban, înălțimea Voastră. Nu cred că ai 
auzit prea multe despre el. 

— Nu, spuse Gabriel, dar... 

Dimitri îl întrerupse. 

— Fratele meu i-a ajutat pe cazaci să se stabilească în zona 
Mării Azov. Aşa că nu suntem prinți de generaţii. 

Gabriel dădu din cap cu respect. Wick îi făcea semne din 
spate, dându-i de înţeles că trebuia să se aşeze în fruntea 
procesiunii ce se va îndrepta spre sala de ospeţe. 

— Dacă înţeleg eu bine, spuse Dimitri, tatăl ei nu vrea să-i 


impună această căsătorie. Dacă Tatiana te place, va rămâne cu 
dumneata. Dacă nu, vom pleca cu tot cu zestre şi n-o să cerem 
despăgubiri pentru ruperea logodnei. 

Când zâmbi, 1 se dezveliră dinţii, iar Gabriel văzu, deodată, 
un războinic cazac în omul îmbrăcat în catifea albastră. 

Făcu încă o plecăciune. Din fericire, în acea clipă, Wick îl 
atinse pe umăr, aşa că se întoarse spre Tatiana şi-l oferi brațul. 

— Pot să te însoțesc în sala de ospeţe? 

Ea îi zâmbi din nou, iar el observă că, deşi era sfioasă, frica 
nu o paraliza. Într-o zi, va deveni o femeie calmă şi sigură pe 
ea. Într-un cuvânt, o adevărată prinţesă. 

După ei veneau prințul Dimitri, la braţ cu mătuşa lui 
Gabriel, prințesa Sophonisba, urmaţi pe drumul spre sala de 
ospeţe de un alai întreg de bijuterii, catifele şi mătăsuri. 
Femeile erau superbe, ca nişte bomboane apetisante. Bărbaţi 
erau dichisiți şi eleganți, ca nişte adevărați aristocrați. 

Dar singura persoană pe care voia s-o vadă, cu care voia să 
ia cina, era sus, purtând o rochie simplă, o perucă roz şi o 
pereche de sâni de ceară. 

Mătuşa lui Gabriel, Sophonisba, era o vrăjitoare ţâfnoasă, 
fără pereche. Fratele lui, Augustus, n-o putea suferi, aşa că o 
aruncase pe o corabie cu aceeaşi satisfacție ca şi pe leu. 

Prinţul Dimitri a fost atras de lady Dagobert într-o discuție 
despre curtea portugheză, care ar trebui să rămână la Rio sau 
să se întoarcă în Portugalia, aşa că Gabriel a fost lăsat să 
înfiripe o conversaţie cu Tatiana. 

Numai că Sophonisba era prea bătrână ca să țină seama de 
etichetă, care îi dicta să nu se bage nepoftită în conversaţie, 
aşa că o bombarda pe Tatiana cu o mulțime de întrebări, de pe 
locul de vizavi. 


— Eşti cea mai mică dintre cei patru copii, nu-i aşa? spuse 
Sophonisba, pe când se luau de la masă primele feluri. Ea făcu 
o pauză ca să se scarpine sub perucă. Noi am fost opt. Camera 
copiilor parcă era casă de nebuni. 

Tatiana zâmbi şi murmură ceva. Era clar că avea o inimă 
bună, aşa că, deşi era puţin surprinsă de lipsa de maniere a 
mătuşii lui Gabriel, asta nu-i afecta purtarea curtenitoare. 

— Eşti o fată drăguță, zise Sophonisba, luând cu mâna un 
copan şi rozându-l, de parcă nu auzise în viaţa ei că există 
furculiţe. Ce te tot uiţi? se răsti ea la Gabriel. Dacă şi regina 
Margherita mănâncă aşa, eu de ce n-aş face-o? 

Tatiana chicotea. 

— La Regina Margherita mangia il pollo con le dita, îi 
spuse Sophonisba. Poţi să traduci asta, fetiţo? 

— Nu sunt prea bună la italiană, răspunse Tatiana, dar cred 
că înseamnă că regina Margherita mănâncă puiul cu mâna. 

— Bravo! o lăudă Sophonisba. Câte limbi străine ştii? 

— Eu şi fratele meu ne-am trimis copiii la şcoală în Elveţia, 
afirmă prinţul Dimitri, prinzând din zbor întrebarea. Tatiana e 
una dintre cele mai deştepte fete din neamul nostru, a învăţat 
vreo cinci limbi, nu-i aşa, găluşcă? 

— Unchiule Dimitri! exclamă ea. 

— Nu-ţi mai spun găluşcă dacă nu-ți place, zise prinţul, 
zâmbind aşa de larg, încât Gabriel îi văzu toate golurile din 
gură. Nouă, ruşilor, ne plac găluştile, sunt mai de preţ decât 
rublele. 

Tatiana îşi dădu ochii peste cap. 

— Ştii, eu n-am fost niciodată căsătorită, zbieră Sophonisba. 

Ea îi dădu un ghiont lui Gabriel, care sări ca ars. Gândurile 
lui se îndreptau iar spre Kate. 


— Ticălosul acela, tatăl acelui tip, fratele meu, n-a fost de 
acord cu nicio cerere în căsătorie pe care am primit-o. N-am 
putut să accept niciun bărbat! 

Aruncă o privire furioasă mesenilor, de parcă ar fi provocat 
pe cineva s-o contrazică. 

Adevărul era că Sophonisba fusese promisă de soție unui 
prinţ din Germania, dar după ce sosise la curtea lui şi 
petrecuse o zi sau două cu ea, fugise de ea ca dracul de tămâie. 
Fusese trimisă înapoi acasă, ceea ce reprezentase o adevărată 
ruşine, iar marele duce n-a mai încercat niciodată să-i aranjeze 
o căsătorie. 

— Înălţimea Sa fost o mare frumuseţe, îi spuse Gabriel 
Tatianei. 

— Şi încă sunt, zise repede Sophonisba, Frumusețea unei 
femei nu depinde numai de tinereţe. 

Tatiana încuviință supusă. 

— Bunica spunea mereu că frumoasele de pe vremea ei erau 
aşa de acoperite cu pudră şi cu aluniţe, că nimeni nu putea fi 
sigur dacă e o femeie sau o iapă sub toate astea. 

Se lăsă o clipă de tăcere. Sophonisba avea vreo patru, Cinci 
aluniţe false lipite de fața pudrată. Una se dezlipise şi-i atârna 
de obraz. 

Tatiana deschise gura şi se înroşi ca un amurg de toamnă. 

— Nu că m-am referit câtuşi de puţin la înălțimea Voastră, 
îngăimă ea. 

— Nici nu mă născusem încă pe vremea când era bunica ta 
tânără, minți cu neruşinare Sophonisba, care nu avea mai puţin 
de şaptezeci şi cinci de ani. Habar n-am despre ce vorbea, îşi 
întoarse capul şi zbieră în direcția lui Dimitri: 

— E curată prostie ce spui despre spanioli. N-au nicio 


galeră rapidă. 

— Vă cer scuze, se auzi o voce calmă din partea dreaptă a 
lui Gabriel. 

— Mătuşa mea nu se supără, zise el, zâmbindu-i Tatianei. 
Era prea tânără pe-atunci. 

— Fac gafe câteodată, şopti ea. 

— Prinţe! strigă mătuşa, întrerupând acest schimb de 
cuvinte pe cât de încântător, pe atât de plicticos. Nu-i prea 
frumos ce spun, dar vezica mea e pe cale să explodeze. 

Gabriel se ridică în picioare. 

— Vă rog să mă scuzaţi, le spuse el mesenilor, prințesa 
suferă de o boală, aşa că am s-o duc în camerele ei. 

— Nu e boală, ci doar vârsta, zise Sophonisba, agitându-şi 
bastonul spre Wick. 

El veni imediat, îi trase scaunul şi o ajută să se ridice de la 
masă. 

— Tu eşti cel mai bun dintre toți, îi spuse, ca de obicei, 
Sophonisba. Îl ciupi de obraz, apoi aruncă o privire 
triumfătoare de jur-împrejurul mesei. Deşi e copil din flori, e 
la fel de prinţ ca şi frate-său. 

Lady Dagobert se înroşi ca sfecla la auzul acestei lipse de 
bună-cuviinţă, dar prinţul Dimitri arăta de parcă s-ar fi stăpânit 
să nu surâdă, ceea ce îi făcea cinste. 

Pe când Wick o ajuta pe Sophonisba să-şi îndrepte fustele şi 
să-şi țină bastonul cum trebuie, Gabriel se aplecă spre Tatiana. 

— Vezi, îi zise el încet, nimic din ce-ai putea spune tu nu 
mă va face niciodată să roşesc. 

Ea ridică privirea spre el şi în obraji îi apărură gropiţe. Ar fi 
fost o prinţesă minunată, care nu s-ar fi pierdut cu firea nici în 
fața Sophonisbei. Pe deasupra, ştia şi limbi străine. 


Era perfectă. 

Camerele mătuşii erau la primul nivel al turnului. Totuşi, le- 
a luat mai bine de douăzeci şi cinci de minute să ajungă la uşa 
ei, deoarece bătrâna se oprea des ca să-şi frece glezna şi să se 
plângă de treptele înalte de piatră, de umezeală şi de felul în 
care o ținea de braţ — prea ţeapăn pentru gustul ei, spunea ea. 

Imediat ce închise uşa în urma ei, Gabriel se întoarse şi urcă 
în fugă scările. 

Lipsise aproape două ore, aşa că draga de Kate avusese 
destul timp să studieze toate gravurile din cartea lui Aretino. 

În acest timp, în camera lui Gabriel, Kate deschisese micul 
volum pornografic, privise cu destulă atenție imaginile ca să i 
se confirme faptul că bărbaţii lui Aretino erau slab dotați în 
acele zone esențiale, în comparaţie cu Gabriel, apoi îl 
închisese. Nu avea nicio dorință să privească gravuri cu 
bărbați şi femei încolăciţi în pat. Sau pe un scaun, sau în altă 
parte. 

Avea în minte corpul lui Gabriel şi n-o interesa nimic 
altceva. 

Puse cartea deoparte şi se îndreptă spre masa cea mare din 
faţa ferestrei. Gabriel uitase să-i arate vasul în care erau ţinute, 
cândva, jucăriile unui copil, din care probabil că nu mai 
rămăseseră decât nişte cioburi aranjate cu grijă. La dreapta 
acestora era o foaie de hârtie plină de însemnări, frumos 
scrise, despre acel vas. 

Dar se mai aflau şi alte lucruri pe masă. Era şi un evantai, 
altul decât cel pe care 1-l aruncase Gabriel. Părea şi mai vechi, 


iar hârtia se cojea printre nervurile fine de lemn. 

Mai era acolo şi o carte intitulată Cele mai stranii aventuri 
care s-au întâmplat vreodată fie în trecut sau în prezent, O 
grămăjoară de monede de bronz, deformate şi, sigur, foarte 
vechi. Un grafic care părea să calculeze mişcarea celor şapte 
planete şi un flacon micut pe care scria Diacatholicon Aureum. 
Curioasă, Kate îl luă în mână, îi scoase dopul şi mirosi 
conținutul, dar nu-şi dădu seama ce era. 

În cele din urmă, găsi acolo o revistă de specialitate, cu titlul 
Antichităţi ionice, se întoarse la scaunul tapițat cu catifea şi 
începu să citească. Cu douăzeci de minute mai târziu, după ce 
parcursese o dezbatere amănunțită şi documentată despre Les 
Edifices Antiques de Rome’, se întinse în pat. 

Avea să se trezească în clipa în care va auzi paşii lui Gabriel 
pe treptele de marmură, în clipa în care uşa se va deschide. O 
să sară imediat din pat, pentru ca el să nu creadă că îl invită 
acolo cu ea. 


Când Gabriel deschise uşa da la camera lui, Kate era 
ghemuită în mijlocul patului, ca o pisicuţă. Peruca i se 
strâmbase şi de sub ea îi căzuseră pe față şuviţe strălucitoare 
de păr. Îşi scosese condurii, dar în rest, era îmbrăcată exact aşa 
cum fusese când o lăsase el. 

Era al naibii de frumoasă. Pielea îi era de culoarea mierii. A 
Tatianei, era precum sideful. Obrajii Tatianei erau plini şi 
făcea gropiţe. Ai lui Kate supți, numai piele şi os. Buzele 
Tatianei erau cărnoase şi moi; Kate dormea agitată, iar buza de 
Jos îi era roşie ca rubinul, de parcă şi-ar fi muşcat-o în somn. 

După ce-i aruncă o singură privire, mădularul stătea să-i 

rupă pantalonii. Gabriel îşi întoarse ochii şi scoase un geamăt 
abia perceptibil. 

Avea o noapte la dispoziţie, doar o noapte. 

Ducându-se fără să facă zgomot în zona despărțită printr-o 
draperie, deschise o uşiță de lemn care îi ajungea doar până la 
talie, intră şi sună din clopoțelul al cărui clinchet se auzea la 
bucătărie. 

După o clipă, auzi hurducăitul liftului care urca. Aşteptă să 
ajungă sus, apoi scoase de acolo o găleată cu apă fierbinte şi 
deşertă conţinutul în cadă, dădu drumul la frânghie şi trimise 
găleata din nou la bucătărie. 

Se stropi un pic când luă următoarea găleată şi îşi dădu 
seama că nu se putea întoarce jos cu hainele ude, nu numai la 
cină, dar mai ales la dans. 

Cu grijă şi rapiditate, cu acea meticulozitate cu care făcea 
totul, îşi scoase haina, vesta, cămaşa şi pantalonii, aranjându- 
le pe toate pe un scaun. Îşi lăsă pe el doar chiloţii; era rândul 
lui Kate să rămână goală în faţa lui. 

După câteva clipe, se uită satisfăcut la camera de baie. 
Pusese peste tot lumânări aprinse şi un pahar cu vin aproape 
de cadă. 

Cu nişte prosoape pe braţ, se duse lângă pat şi se aşeză cu 
grijă alături de Kate. Acum, avea chipul destins, iar buzele 
schiţau un surâs, de parcă tot ce o frământase până atunci 
pierise, lăsând-o să viseze frumos. 

Trase de un ac din părul ei. Ea nu se mişcă. Mai scoase 
unul, apoi încă unul, până nu mai rămase niciunul pe care să-l 
vadă. Apoi încercă să-i scoată încet peruca, dar aceasta nu se 
clinti. 

Ea flutură din gene şi el crezu că era pe cale să se trezească, 


dar ea doar se întoarse pe-o parte, aşa că îi putea vedea un 
umăr şi spatele. 

De fapt, Kate încerca din răsputeri să-şi regleze respirația şi 
se întreba disperată ce să facă. Îi zărise pe sub pleoape pieptul 
gol aplecându-se deasupra ei. 

Simi o dorință năvalnică să deschidă ochii şi să-i 
încolăcească gâtul cu braţele. Dorea să tragă corpul acela 
frumos peste al ei şi să-şi plimbe degetele pe pieptul şi pe 
spatele lui. Focul mistuitor din inimă îi răspândea flăcări în 
picioare. 

Dar ascultă de glasul rațiunii şi rămase nemişcată, cu ochii 
închişi, încercând să-l convingă pe Gabriel că dormea încă. Îi 
era frică. 

Îi scosese cu prea multă blândeţe acele din păr, de parcă îi 
era teamă să n-o trezească. 

Era prea frumos, aşa, cum stătea lângă ea, aproape gol, în 
lumina aurie a lumânărilor. 

Era prea mult pentru ea, el era totul. Deodată, deveni 
dureros de conştientă de lucrul care-o făcea să se teamă de el. 
O înspăimânta ideea unei vieți goale, fără acest prinț. Că el era 
totul pentru ea, că fără el, s-ar putea foarte bine întoarce la 
Mariana ca să-şi petreacă viața nefericită protejându-i pe 
arendaşi. 

— Kate, murmură el, iar ca îşi dădu seama că buzele lui 
erau pe gâtul ei, că îi dădeau deoparte părul şi înaintau spre 
ureche. 

— E timpul să-ți faci baia. i-am pregătit o cadă cu apă 
fierbinte. 

— Ah... bună, zise ea prosteşte, dar nu se întoarse spre el. 

Îi scosese peruca şi îi mângâia părul cu o mână. Era aşa de 


bine, că se lăsă în voia lui, cu ochii închişi, simțind doar 
atingerea senzuală a degetelor lui. 

Apoi, îşi dădu brusc seama că-l lăsa să facă prea mult şi 
încercă să-l oprească — dar era prea târziu. Degetele lui 
sprintene îi şi descheiaseră toți nasturii din spatele rochiei. Ea 
se ridică în capul oaselor, ținându-şi corsajul cu mâna. 

— Gabriel! spuse ea amenințătoare, mijindu-şi ochii la el. 

— Mi-ai promis că te pot săruta oriunde, zise el, vârându-şi 
un deget în corsaj şi trăgând uşor de el. 

— Nu-mi amintesc să fi zis aşa ceva! Şi de ce n-ai haine pe 
tine? 

— Am chiloţii, se apără el, apoi adăugă pe un ton prefăcut: 
în afară de partea din mine care nu mai e acolo. 

Ea se uită în jos destul de mult timp ca să vadă că, într- 
adevăr, acea parte din el ieşea ţanțoşă din betele. 

— N-ar trebui, protestă ea, dar în acel moment, el se aplecă 
ŞI îşi lipi gura de a ei. Chiar şi aşa, ea continuă să vorbească, 
dar cuvintele de-abia 1 se mai auziră când limba lui o atinse pe 
buze. 

— Ți-aş putea săruta gura dulce toată noaptea, şopti el. 

Kate îşi spuse în sinea ei că sărutări îi şi promisese. Da, era 
adevărat, dar nu se gândise că el avea să fie gol... Bine măcar 
că avea chiloţii pe el. Chiar dacă nu păreau să-l acopere acea 
parte. 

Îi cedă doar foarte puţin şi îi încolăci gâtul cu braţele. El 
reacționă imediat, acoperindu-i gura deschisă şi trăgând-o la 
pieptul lui gol. Kate se topi de plăcere, era o senzație atât de 
copleşitoare, că începu să tremure toată. El o sărută până când 
în adâncul fiinţei ei se aprinse un foc, ale cărui flăcări 1 se 
răspândiră în picioare. 


— Gabriel, eu... şopti ea. 

— Şşş, dulcea mea Kate, zise el, trăgându-se înapoi. Am de 
gând să-ţi scot rochia acum. Fără să mai aştepte un răspuns, îi 
trase încet rochia în sus, peste sâni şi peste corsetul cu pernițe 
de ceară. 

— Braţele mele, murmură ea. Nu mă pot mişca. 

— Sărutul meu, spuse el, iar vocea lui înteți focul din ea. 
Era aspră, de parcă se stăpânea cât putea el de mult. Nu-i 
eliberă braţele. 

Ea îi urmărea mâinile dibace care îi desfăceau corsetul. 
Perniţele au fost azvârlite la pământ; sânii, ridicaţi şi strânşi în 
corset, i-au căzut în mâini ca două mere coapte. 

El îngheţă pentru o clipă, apoi îi trase cămăşuţa peste sâni. 
Era din mătase subțire ca borangicul. 

— O, Doamne! zise el cu o voce care venea din adâncul 
fiinţei sale. N-am văzut în viaţa mea ceva atât de frumos. 
Niciodată! 

Kate deschise gura de parcă ar fi vrut să spună ceva, dar nu 
reuşi, pentru că Gabriel îi atinsese încet un sfârc cu degetul 
mare. Focul mocnit din picioare începu să ardă cu vâlvătaie. 
Scoase un țipăt înăbuşit. 

— Trebuie să te gust. Cu o mişcare rapidă, i-a apucat 
cămăşuţa Şi i-a smuls-o. Mătasea s-a rupt la fel de frumos ca o 
piersică tăiată în două. 

— Gabriel! țipă ea, fiind conştientă că el n-o auzea. 

El se uita lacom la sânii ei, cu ochii aruncând văpăi. 

În mâinile lui, sânii ei nu mai păreau prea mici. Nu păreau 
să aibă nevoie de perniţe care să-i ridice. Erau plini şi rotunzi, 
aveau exact forma potrivită. 

Apoi el şi-a aplecat capul şi ea a simțit cum pe sân o ating 


buzele lui. Văzuse în gravurile lui Aretino — bărbaţi care 
sugeau sânii femeilor ca bebeluşii. Strâmbase din nas şi 
întorsese pagina, convinsă că italianul zugrăvise acolo o 
perversiune caraghioasă. 

Dar, când gura lui Gabriel o atinse, o inundă un val de 
plăcere care nu se asemăna cu nimic din ce simţise în viaţa el. 
Į se opri respirația şi scoase un strigăt din adâncul gâtlejului. 
Gabriel sugea mai tare, iar cu degetul mare îi freca sfârcul 
celălalt; Kate nu mai era în stare să se gândească la nimic şi îşi 
arcui corpul în sus, iar de pe buze îi ţâşni un geamăt. 

— Ştiam eu, şopti el cu vocea răguşită. Ridică suficient 
capul pentru ca ea să vadă satisfacția nebună din ochii lui. 
Eu... 

Dar nu-şi termină gândul, căci îşi îndreptă atenția asupra 
sânului neglijat până acum. Cât despre Kate, ea nu era în stare 
să spună nimic, n-avea putere să facă altceva decât să se 
zvârcolească sub el, gâfâind. 

Când el ridică din nou capul, ei îi tremura tot corpul, iar 
picioarele i se înfiorau. 

El o sărută iar pe gură, cu lăcomie, făcând-o să se lipească 
de el, răvăşită de senzații şi de dorință. 

Când s-a dezlipit de el, a ştiut că voința îi era frântă, că nu 
mai putea să gândească pragmatic, dacă putuse vreodată. 

— Lasă-mă să răsuflu, îl rugă ea cu vocea răguşită, 
plimbându-şi ochii pe pieptul lui... pieptul pe care nu putea 
să-l atingă, pentru că brațele îi erau încă prinse în rochie. 

El se dădu la o parte fără să zică nimic, dar ea observă că el 
se chinuia să tragă aer în piept. 

Kate se ridică iute din pat. Îşi eliberă brațele din mânecile 
rochiei, dar şi-o tinu în talie, lăsându-l s-o admire cu privirea 


lui arzătoare. 

— Ce-i frumos şi lui Dumnezeu îi place, zise ea, cu un 
zâmbet înflorindu-i pe buze. 

El făcu ochii mari, iar ea lăsă încet, foarte înceți să-i cadă 
rochia la pământ. Gabriel îi rupsese cămăşuţa până în talie, aşa 
că şi-o scoase de pe umeri, dar nu o aruncă, ci şi-o ţinu pe 
sâni, trăgând-o încet de pe sfârcuri, înfiorându-se la atingerea 
mătăsii de acele părți umezite de gura lui. 

Gabriel făcu o mişcare, de parcă ar fi vrut să se dea jos din 
pat, dar ca îl opri cu o privire. 

— Tu te-ai dezbrăcat, spuse ea, coborându-şi mâna de la gât 
la sânul drept, apoi la cămăşuța de mătase care-i ajunsese pe 
şolduri. 

— Te rog, zise el răguşit. 

Dând cu piciorul rochiei pe jos, ea îi întoarse spatele şi, 
unduindu-şi trupul, se îndreptă spre masă. 

— Pari înfierbântat, Alteță. Poate că ai nevoie de evantai. 

Luând de pe masă evantaiul pe care i-l dăduse el cu câteva 
ore în urmă, se întoarse alene spre pat. 

— Eu îl folosesc mereu când mi-e prea cald, spuse ea cu o 
voce cântată, îl deschise şi îşi făcu vânt pe faţă. 

Apoi, mai Jos, pe sâni. Şi mai jos, cămăşuţa 1 se văluri de la 
adiere. 

— Nu ştiu de ce, zise ea, mi-e aşa de cald acum. 

— Kate, oftă Gabriel. Nu eşti virgină, nu? Zi-mi că nu eşti 
virgină. 

Zâmbetul 1 se şterse de pe faţă şi scăpă evantaiul din mână. 

Gabriel sări din pat, de parcă era posedat, şi o luă în brațe. 

— N-am vrut să sune aşa. 

Kate încercă să spună ceva, dar senzația corpului lui lipit 


de-al ei îi răpi orice logică, aruncând-o în vâltoarea dorinţei. Îi 
simțea trupul tare şi provocator, vibrând de poftă, şi 1 se 
înmuiară genunchii. 

— Eşti fecioară. Știu că eşti fecioară şi te respect pentru 
asta, îi spunea Gabriel, cu gura în părul ei. Nici n-am crezut 
altceva, iubito. A fost doar o vorbă în vânt, spusă de un bărbat 
care-ar fi vrut ca lucrurile să stea altfel. 

Ea se lipi de pieptul lui, simţindu-şi inima cum îi bate 
nebuneşte. 

— Îţi doreai să fiu o târfă, ceea ce şi sunt, şopti ea. Îşi simți 
stomacul strângându-se de excitare. Îşi ridică puţin capul ca 
să-i vadă ochii. În seara asta, eşti doar un bărbat, îţi aminteşti 
ce-ai spus? 

— Nu ştiu dacă o să mai trăiesc după seara asta, zise el cu 
asprime în glas. 

Pe buzele ei înflori un zâmbet şi se trase din braţele lui. 

— N-am terminat cu dezbrăcatul. Vrei să mori înainte s-o 
fac? 

— Nu, zise el gâtuit. 

Într-un fel sau altul, biata ei cămăşuţă i se lipise de şolduri. 
Scuturându-se puțin, Kate o lăsă să-i alunece pe picioare, 
peste zona ei cea mai intimă, acoperită cu păr de culoarea 
mierii. 

Apoi îşi ridică brațele şi îşi scoase ultimele ace de păr. 
Coama 1 se revărsă pe spate, numai inele şi bucle, deasă şi 
mătăsoasă. Îşi trecu degetele prin păr, dând drumul şuviţelor, 
bucurându-se de felul în care i se ridicau sânii. 

— Eşti aşa de frumoasă, murmură Gabriel foarte încet. 

— Cred că a sosit timpul pentru baie, zise ea, întorcându-se 
cu spatele la el. Apoi se opri şi se uită la el peste umăr. Chiar 


al zis că mi-ai pregătit baia? 

El nu părea în stare să vorbească, în schimb sări în faţa ei şi 
trase draperia care ascundea camera de baie. 

— Ce frumos! strigă Kate, când văzu cada plină cu apă din 
care ieşeau aburi, lumânările care răspândeau o lumină aurie 
pe catifeaua draperiei, pe suprafața apei, pe corpul ei. 

Făcu un pas înainte şi îşi băgă în apă degetul mare de la 
picior, apoi, oftând de plăcere, intră în cadă, dându-și părul pe 
spate, în aşa fel încât să-i atârne peste marginea ei. 

Singurele zgomote din cameră erau clipocitul apei şi 
respirația greoaie a lui Gabriel. Ea nu se putu abţine să nu 
zâmbească. Dacă ea, Katherine Daltry, se hotăra să devină o 
destrăbălată, atunci avea să fie cea mai bună din castel. 

— Săpunul, ceru ea, întinzând mâna. 

Gabriel 1-l puse în palmă fără să scoată o vorbă. 

— Ce parfum minunat are, spuse ea, mirosindu-l. E de măr? 

— De flori de portocal, o corectă el. 

Vocea lui era misterioasă şi vicleană. 

Ea se ridică doar cât să-şi săpunească braţul stâng. 

— N-ar trebui să te îmbraci ca să mergi jos? îl întrebă ea. 
Mi-e teamă că toată lumea se va întreba unde eşti. 

Ochii lui priveau fix la mâinile ei, în timp ce ea îşi săpunea 
braţul drept. 

— Gabriel? îl întrebă ea cu inocenţă, lăsându-şi mâinile să-i 
zăbovească pe sâni. Sunt sigură că ai spus că vei veni şi vei 
pleca. Acesta era planul tău, nu? 

Privirea lui era atât de lacomă, de fierbinte, încât se miră că 
apa nu se evaporă. 

— Tu, spuse el şi-şi drese glasul, de ce nu termini cu 
spălatul ca să plec? Poate vrei să te ajut? 


Ridică un picior din cadă şi îşi spălă încetişor degetele de la 
picioare, plimbându-şi mâna pe picior. 

— Cred că da, zise ea, aruncându-i o privire pe sub gene. Ai 
putea să mă ajuţi cu celălalt picior. 

Era altfel când mâinile puternice ale unui bărbat îi dădeau 
cu săpun pe picior. 

Iar Gabriel nu înţelegea prin picior acelaşi lucru ca ea. Kate 
se aşeză din nou în cadă, bucurându-se de senzația plăcută a 
degetelor lui care îi masau coapsa şi care se mişcară mai sus, 
apoi şi mai sus. 

Se ridică în capul oaselor. 

— Gabriel! 

— Taci, draga mea, spuse el. Iar apoi începu să o mângâie. 
Acesta nu era un sărut... 

Trebuia să-l oprească. În schimb, îşi desfăcu şi mai mult 
picioarele, parcă îndemnându-l să continue. Ceea ce-i făcea îi 
afecta, cu siguranţă, stăpânirea de sine. Bunul ei simţ, voința 
ei, tot ceea ce o făcea puternică — toate o părăsiră. Tot ce mai 
rămăsese era un trup care se bucura de atingerea lui şi care se 
arcuia spre el. 

Cu cealaltă mână îi prinse un sân, iar ea dădu capul pe spate 
şi ţipă de plăcere. Mâinile lui erau ca focul, incitând-o, 
chinuind-o şi mângâind-o. 

— Eu... îngăimă ea, tăindu-i-se răsuflarea. 

El îi vâri un deget în cel mai intim loc al ei timp de o 
secundă zdrobitoare, iar ea simţi că explodează, strigă, îl 
cuprinse cu mâinile de gât, iar trupul i se zgudui de plăcere la 
fiecare mişcare. 

Kate îşi reveni încetişor, dându-și seama că braţele ei umede 
erau în jurul gâtului lui Gabriel şi că ținea ochii închişi. El îşi 


scoase degetele dintre pliurile moi, pe care le mai atinse o 
ultimă dată, trimiţându-i fiori prin tot corpul. 

— Doamne Dumnezeule, Kate! gemu el. 

Ea nu se mişcă. Se simţea transpirată — deşi era în cadă. Îi 
ieşiseră din gură vorbe pe care nu-şi închipuise că poate să le 
rostească o lady. Valul de plăcere fu înlocuit de o ruşine atât de 
puternică, încât şi-ar fi dorit mai degrabă să moară decât să 
deschidă ochii. 

În plus — deşi era doar un detaliu —, picioarele încă-i 
tremurau. 

— Kate, o întrebă el, pe un ton la fel de viclean ca şi înainte, 
vei mai deschide vreodată ochii? 

Ea scutură din cap, ținându-şi obrazul lipit de pielea lui. Era 
cald, mirosea a virilitate şi se dovedea incredibil de ispititor. 

El o mângâie pe spate, urmând şira spinării pe sub apă şi 
alunecă spre curba şoldurilor. 

— Vreau să te sărut acolo, îi spuse el pe un ton degajat. 

Trupul ei se zgudui puternic. 

— Nu, îi spuse ea, sunetul vocii ei fiind înăbuşit de pielea 
lui. 

— Trebuie să mă duc jos şi să deschid dansul, dar, Kate... 

Îi dădu uşor braţele din jurul gâtului lui şi se ridică în 
picioare. Vrând-nevrând, ea deschise ochii. El era numai 
muşchi, ba chiar şi partea care îi ieşea ţanţoşă din chiloți. 

— N-o să-ţi fie incomod? îl întrebă ea, dându-și seama 
imediat că eşua lamentabil în a face conversație cu el. Vocea ei 
avea ceva rugător în ea, ceva ce-l implora să rămână. 

El nu avea cum să mai stea. 

Se ştergea cu prosopul pe piept şi o privea de parcă nu şi-ar 
fi putut lua ochii de la ea. 


— Ba da, spuse el fără nicio inflexiune în voce. Trebuie să 
mă mai aştepte zece minute. 

Uitându-se la chipul lui, Kate îşi dădu brusc seama că nu 
avea niciun motiv să fie uimită sau ruşinată. Ce se întâmplase 
între ei, indiferent cât de intimi fuseseră, nu era ruşinos. 

Aşa că îşi desfăcu picioarele, aşa cum îşi dorise, şi îşi 
mângâie partea interioară a coapsei. 

— Ce-ai zice dacă aş vrea acel sărut... acum? îi şopti ea. 

Carnea îi tremura la atingere, doar la simpla idee. 

— Mă omori cu zile, Kate, îi spuse el cu glas răguşit. 
Trebuie să plec, Kate. Ştii asta. 

Ea îi adresă un zâmbet jucăuş. 

— E-n regulă. Atâta timp cât ştii că sunt aici, aşteptându-te. 

Îşi lăsă capul pe spate, iar sânii i se ridicară deasupra apei. 

El scoase un sunet înfundat şi dispăru după draperiile din 
catifea. Kate auzi uşa închizându-se după el. 

Pe buze îi înflori un surâs. Aflase ceva care i se părea mai 
degrabă minunat. 

Gabriel se va duce jos şi va face ce trebuia să facă, 
indiferent despre ce era vorba, iar apoi se va întoarce. 


Capitolul 33 


— Era cât pe ce să ratezi primul dans, îi zise Wick printre 
dinți. I-am tot amânat pe muzicieni cât s-a putut şi le-am spus 
tuturor că Sophonisba a căzut la pat. 

Gabriel se simţea ca într-un vis. Mintea şi inima îi erau sus, 
alături de Kate, femeia dulce, cu pielea ca mătasea, care-l 
aştepta. 

Singurul lucru care-l adusese în pragul sălii de bal era simţul 


datoriei, în cultul căreia fusese crescut de mic copil. 

— Am ajuns, spuse el cu îndârjire. 

— N-o să ai o seară plăcută, îi spuse Wick, uitându-se la el. 
E acolo. 

Arătă înspre Tatiana şi tatăl ei, aflați în mijlocul unul grup 
de bărbați. 

Gabriel traversă încăperea de parcă era în transă şi le ceru 
scuze Tatianei şi ducelui pentru că nu fusese prezent la cină. 

— După cum vedeţi, mătuşa mea e în vârstă, le spuse el. 
Când am ajuns în camera ei, nu se simţea bine şi mă tem că 
insistă să stea cineva cu ea în astfel de momente. 

— Admir un bărbat cu simțul responsabilităţi, spuse 
Dimitri, dându-se înapoi pe călcâie şi zâmbindu-i aprobator lui 
Gabriel. În Rusia, familia e mereu pe primul loc. Nu prea sunt 
de acord cu situația din Anglia, unde un copil abia îşi cunoaşte 
rudele de sânge. 

Pe când se întoarse înspre Tatiana şi o invită la dans, Gabriel 
se gândi, fără să vrea, la o fetiță pe nume Merry, dar având 
chipul lui Kate. 

Tatiana dansa ca un fulg, făcea cu graţie reverenţele şi se 
sincroniza perfect cu el. Iar Gabriel, care învățase să danseze 
de la trei ani, era la fel de bun ca ea. 

Mintea lui era încețoşată din cauza frustrării, însă 
conştientiza cât de bine era să aibă o parteneră de dans cu care 
să fie în deplină armonie. 

— Poate mai dansăm o dată? îi sugeră el, pe când piesa se 
apropia de sfârşit. 

Ea îi zâmbi. 

— Într-adevăr, Alteță, mi-ar face mare plăcere. 

— Poate un vals, propuse el, ştiind că astfel îşi pecetluia 


soarta. 

Din momentul în care va începe valsul şi el se va duce pe 
ringul de dans cu Tatiana în braţe, în câteva zile, va semna 
contractul de căsătorie. Dansul lor era considerat prea senzual 
şi neruşinat de către mulți apărători ai bunei-cuviinţe. A dansa 
cu o femeie nemăritată era ca şi cum ai fi anunţat că te vei 
căsători. Nu că ar fi avut cineva dubii în legătură cu acest 
lucru. 

Ea părea un pic nedumerită, de parcă tristeţea care-l 
împresura devenise vizibilă în privirea lui. 

— Aş fi onorat, spuse el, revenindu-şi. 

Tatiana se îndepărtă de el ca să-l ia de mână pe Toloose, 
căruia îi zâmbi sigură pe ea, ca o fată care descoperea puterea 
pe care o avea asupra bărbaților. 

— Trebuie să-mi întreb unchiul, îi răspunse ea, iar licărul 
din ochi îi confirma faptul că ea ştia la fel de bine ca el ce 
anume implica un asemenea vals. 

Gabriel trase aer adânc în piept. Dacă mai dansa de două sau 
trei ori, iar apoi i-ar fi cerut orchestrei să interpreteze cel mai 
scurt vals din repertoriul lor, atunci se putea preface că se 
împiedică sau că s-a îmbătat. Trebuia să facă orice ca să iasă 
din acea încăpere şi să ajungă sus în turn. 

Îşi reveni când îl bătu cineva pe umăr. Lângă el se afla lady 
Wrothe. 

— Începe muzica din nou, spuse Henry. 

Nu arăta prea încântată. 

— Lady Wrothe, spuse el, făcând o plecăciune. Ai dori să... 

— Da, să ne aşezăm un pic, cât durează dansul ăsta, îl 
întrerupse ea. E foarte drăguţ din partea ta, căci mi se părea că 
mi se suceşte glezna pe tocurile astea nenorocite. 


Se duse țintă spre un mic alcov, suficient de încăpător 
pentru amândoi. 

— Unde e fina mea? întrebă ea fără niciun preambul. Am 
fost în camera ei, deci ştiu că nu o doare burta. Kate nu e deloc 
bolnavă: m-ar mira ca fata aia să fi stat vreodată o zi în pat. 

Gabriel strânse din dinți închipuindu-şi cum ar fi putut să-şi 
petreacă o zi întreagă cu Kate în pat. 

— Mi-e teamă că nu te pot însoți, îi spuse el, încercând să 
facă abstracţie de zgomotul din urechi. 

— Nu poţi sau nu vrei? îl întrebă Henry, atingându-l din nou 
cu evantaiul pe umăr. Să ştii că nu-s fraieră. Părinţii fetei şi-au 
dat obştescul sfârşit, aşa că ea a rămas în grija mea. lar eu, îi 
zâmbi ea cu tot farmecul unei feline, n-am să fiu deloc 
încântată dacă-i frângi inima. 

— Şi eu m-aş simţi la fel de groaznic, îi spuse Gabriel. 

— Cine şi-ar da seama de asta, când tu dansezi cu rusoaica 
aia durdulie? 

— Prinţesa Tatiana este foarte... Se opri. Este o fată foarte 
drăguță. 

— Dar i-ar plăcea lui Kate să te vadă făcându-i ochi dulci 
acestei fete drăguţțe? 

— Lady Wrothe, spuse Gabriel, această căsătorie a fost 
aranjată în virtutea zestrei substanţiale a miresei mele şi a 
titlului meu. E o poveste veche, pe care o ştim cu toții. 

Cuvintele îi ieşeau cu greu din gură, iar inima îi bătea să-i 
spargă pieptul. O privi pătrunzător. 

— Nu mă pot însura cu Kate. 

— Dacă începi să mi te plângi, te rog să te abţii, i-o întoarse 
Henry. Nu trebuie s-o ascunzi pe Kate ca pe o femeie uşoară 
pe care ai plătit-o pentru toată noaptea, în timp ce tu dansezi 


cu viitoarea soție. Și ea poate să vină aici, căci sunt destui 
bărbaţi care ar vrea să o ia de nevastă, cu sau fără zestre! 

Gabriel trase adânc aer în piept. 

— Nu pot să-mi aleg mireasa. 

— Nici nu spun că ar trebui, i-o întoarse Henry. Sunt bărbați 
care le aştern femeilor lumea la picioare, iar apoi sunteţi voi, 
restul, care vedeți lumea în alb sau negru. Am întâlnit unul din 
ăsta, aşa că ştiu ce vă poate pielea. 

Până acum, nu fusese niciodată tentat să lovească o femeie. 

— Te rog să mă scuzi... 

Dar îl apucă de braţ, iar expresia din ochu ei îl umplu de 
dezgust. 

— Trebuie să faci o alegere, prințe! Şi ar fi mai bine să o 
faci pe cea corectă, pentru că altfel te vei căi toată viaţa. 
Domnul de care am pomenit... Nu cred că zestrea cu care s-a 
pricopsit compensează pierderile. Şi cred că ar fi de acord cu 
mine. 

Gabriel se întoarse orbeşte şi se duse spre uşă. Un bărbat se 
dădu la o parte din calea lui în ultima clipă. 

Doar Wick îi stătea în drum. 

— l-am spus Tatianei că voi valsa cu ea, îi spuse Gabriel în 
şoaptă. Du-te la ea şi inventează ceva. 

— Un vals? Va trebui să-i spun că te-ai îmbolnăvit. 

— Aşa şi este, spuse Gabriel. Sunt bolnav de moarte, cred 
că aşa 1 se spune. 


Capitolul 34 


La etaj, Kate se şterse, îşi cercetă cămaşa distrusă, îşi găsi 
rochia mototolită, o puse pe un scaun, iar în cele din urmă, îşi 


trase pe ea halatul care atârna în cuierul de pe perete. Era din 
mătase, iar când îl atingea, se simţea mângâiată. Îşi înfăşură de 
două ori cordonul în jurul taliei şi-l strânse bine. 

Dar Gabriel nu veni. 

Luă revista de istorie despre comorile ionice, o frunzări şi fu 
mirată să citească la rubrica „Cititorii întreabă” o scrisoare 
agresivă de la Gabriel, care era, cu siguranţă, un cunoscător. 
Luă şi cartea lui Aretino, dar o lăsă imediat din mână. Acele 
gravuri nu aveau nimic de-a face cu tandreţea pătimaşă cu care 
o atinsese Gabriel. 

Şi aşa îşi dădu seama că luase o decizie. 

Voia să se culce cu Gabriel. Era lacomă, bolnavă de dorinţă, 
dacă e s-o spunem pe şleau. Voia asta — pe el — pentru ea, 
pentru a compensa cei şapte ani în care nimeni nu o atinsese 
cu afecțiune. 

Avea să-i ofere virginitatea ei, iar apoi va pleca la Londra. 
La acest gând, picioarele-i tremurau şi-şi simțea obrajii 
arzând. Era singurul lucru pe care şi-l dorise cu ardoare atâția 
anl. 

Uşa se deschise, iar Gabriel intră în cameră. Pe chipul şi în 
ochii lui se citea că avea o povară pe suflet. 

— Ce s-a întâmplat? îl întrebă ea, din celălalt capăt al 
camerei. lar apoi, când se apropie şi ajunse în faţa lui: Gabriel, 
ce s-a întâmplat? Te simți bine? 

El se uită în jos la ea, iar în ochi i se citea o stare de spirit pe 
care n-o putea descifra. 

— Tu ştiu ce-am făcut în sala de bal, Kate? Ai cea mai mică 
idee? 

Ea îi puse o mână pe haină, vrând să-i simtă căldura în 
comparație cu furia rece din glasul lui. 


— Ai dansat. 

— Nu doar atât, îi spuse el cu precizie. Am dansat cu 
viitoarea mea soţie, Tatiana. 

Kate nu credea că durerea poate sfâşia pieptul cuiva ca o 
rană, dar acum ştia că e posibil. Reuşise să uite de Tatiana, să 
pretindă că Gabriel era pur şi simplu... în altă parte. Tremura 
şi tot corpul îi îngheţase, la fel ca atunci când intrase în 
camera mamei sale şi văzuse un trup fără viaţă. 

Din fericire, Gabriel continuă să vorbească. 

— Am stat cu ea la cină. Are gropiţe în obraji şi vorbeşte 
cinci limbi străine. Am dansat pe prima melodie. Este o 
dansatoare excepțională. Am rugat-o să valsăm. 

— Înţeleg, spuse Kate nesigură pe ea, trecându-şi mâna prin 
păr ca să şi-l dea pe spate. 

— Ba nu înţelegi! se răsti el. Habar nu ai cum stau lucrurile 
în societate. A valsa cu o femeie înseamnă să o iei în braţe şi 
să dai roată ringului de dans, cu piciorul lipit de-al ei. 

— Sună foarte intim, îngăimă Kate, mândră de ea că reuşise 
să nu-i tremure vocea. 

— Foarte, îi spuse Gabriel. Dacă tu şi cu mine... El se 
întoarse şi vorbi în direcția ferestrei întunecate. Dacă tu şi cu 
mine am valsa vreodată, toată lumea din încăpere ar şti că 
suntem amanti. Nu poţi să ascunzi totul, nu când ai o femeie în 
braţe şi valsezi cu ea. 

Kate era confuză şi simți că se enervează. Nu era drept ca 
Gabriel să-i tot vorbească despre logodna lui. 

— Nu pare potrivit să te felicit. 

El se întoarse şi se uită cu luare-aminte la ea, iar ochii îi 
erau ca doi cărbuni încinşi. 

— Îndrăzneşti să mă feliciţi? 


Kate îşi îndreptă partea din față a halatului de mătase. 

— Ar trebui... ar trebui să mă întorc în camera mea. 

El se ţinu după ea ca un animal de pradă. 

— N-ai să mă laşi singur! 

Iar acum îşi dădu seama cum se simţea. Era disperat, furios 
— şi o iubea. Dragoste. 

— Gabriel, îngăimă ea. 

— Îndrăzneşti... începu el din nou. 

— Taci, îi spuse ea, punându-i o mână pe obraz. Taci. 

El înghiţi în sec. 

— Poate că nu te-aş iubi atât de mult dacă nu ai fi bărbatul 
care eşti. 

El se sufoca de emoție. 

— Tu... 

— Te iubesc. Ea dădu din cap că da. Din toată inima. Ea îi 
apropie obrazul de-al ei şi îi dădu cel mai dulce sărut din viața 
ei. Eşti al meu, îi şopti ea. Într-un fel, vei fi mereu cu mine, în 
inima mea. 

Gemând, o luă în braţe. Ea îi înconjură mijlocul cu braţele şi 
simți mirosul săpunului din floare de portocal, precum şi un 
parfum înţepător, doar al lui Gabriel. 

După ceva vreme, el se agită. 

— Nu pot... începu el, iar ea îi astupă gura cu mâna. 

El îşi luă braţele de pe umerii ei, iar ea se dădu înapoi, fără 
să plângă şi cu fruntea sus. 

— Nu te poți însura cu mine. Te vei căsători cu Tatiana 
pentru că ea ţi-a fost aleasă, dar mai mult decât atât, Gabriel, 
pentru că tu meriți pe cineva care să vorbească cinci limbi 
străine, care dansează ca un înger şi care are o zestre demnă de 
un rege. 


— Dacă lumea ar fi altfel... 

Vocea 1 se frânse. 

— Nu e, îi spuse ea hotărâtă. Lumea este aşa cum e, iar tu ai 
un castel întreg de hrănit, de îmbrăcat şi de îngrijit. Ca să nu 
mai pomenesc de leu. 

El nu zâmbi. 

— Nu vei renunţa niciodată la responsabilitățile tale, îi 
spuse ea. Tu nu eşti ca fratele tău, Gabriel. 

— Dar tu, îi spuse el îndurerat. 

— Aş prefera să te iubesc acum, îi spuse ea cu mult curaj, 
decât să mă căsătoresc cu un bărbat distrus că a întors spatele 
familiei. 

— Eşti de speriat, îi spuse el o clipă mai târziu. 

Dar în ochi nu 1 se mai citea disperarea. 

Ea puse mâna pe nodul cordonului de la halat. 

— Cum se cheamă această piesă vestimentară? îl întrebă ea. 

— Cordon. 

— E cam cald. Ea desfăcu încetişor nodul. Vezi tu, Gabriel, 
cât timp tu erai jos şi luai o anumită decizie, eu făceam aici 
acelaşi lucru. 

El se uita, fără să vrea, la mâinile şi la chipul ei. 

— Da? 

— Orice s-ar întâmpla cu Tatiana, îi spuse ea cu blândeţe, 
nu contează acum, în această noapte. Noaptea aceasta e a 
noastră. Mâine te poţi întoarce în lume, la Tatiana, la zestre şi 
la toate celelalte. O să vin la bal cu Algie, iar apoi voi pleca la 
Londra cu Henry. Nu cred că mă voi întoarce la Mariana. 
Acolo nu mă aşteaptă nimic, deşi mi-a luat ani buni să-mi dau 
seama de asta. 

— Henry va avea grijă de tine. 


Ea zâmbi. 

— Da, aşa va face. Ştii că ea a fost îndrăgostită de tata? 
Chiar a fost îndrăgostită de el. Dar el s-a însurat cu mama. Aşa 
că Henry şi-a trăit viaţa fără el. Şi a dus o viaţă fericită. 

Deodată, Gabriel făcu o mişcare violentă. 

— Nici nu vreau să mă gândesc la tine împreună cu 
altcineva. 

Exact aşa se comporta un bărbat, credea Kate. Vorbea cu 
uşurinţă despre Tatiana, dar viitorul ei soț era un subiect 
delicat. 

— Pentru Henry sunt fiica pe care n-a avut-o niciodată, îi 
spuse ea cu fermitate. Tu o să fii aici, iar eu la Londra. Dar în 
această noapte... 

Ea dezlegă cordonul şi-l lăsă să-i scape printre degete. Căzu 
la pământ cu un zgomot uşor. 

— Astăzi te vreau pe tine. 

— Ce spui acolo? 

Pe chipul lui se citea dorinţa. 

Ea lăsă halatul să se deschidă, iar mătasea care cădea într-o 
parte îi descoperi un sân. 

— Îţi ofer virginitatea mea, îi spuse ea simplu. E un dar, 
Gabriel, pe care am dreptul să 1-l ofer cui doresc. Asta nu 
înseamnă că mâine nu mă voi sui într-o trăsură şi nu voi părăsi 
acest castel, căci asta voi face. 

El scutură din cap, aşa că ea lăsă şi cealaltă parte a halatului 
să cadă, dezvelindu-şi sânii, spre încântarea lui. 

— Eu şi doar eu am dreptul să hotărăsc cui îi ofer acest dar, 
îi spuse ea, atingându-şi cu o mână curbura sânului. Asta nu va 
schimba nimic între noi. Sper că vei folosi prezervativ. 

Spre uşurarea ei, îl văzu că nu mai strânge din dinți aşa de 


tare. 

— Parcă eşti stareţa unui bordel cu reguli stricte. 

— Nu-mi face cinste această comparaţie, îi reproşă ea, 
neputând să nu zâmbească, dar te iert. Halatul îi căzu până în 
dreptul coatelor. Ne-am înţeles, Gabriel? Vei fi al meu în 
noaptea asta? 

— Nu ar trebui, îi spuse el cu asprime. Fiind un gentilom... 

— În noaptea asta nu eşti gentilom, îi aminti ea. Eşti bărbat, 
Gabriel. lar eu sunt o femeie. Fără titluri, ranguri sau alte 
fleacuri care să ne despartă. 

— Mă omori, îi spuse el, înşfăcând-o atât de repede, încât îi 
ieşi tot aerul din plămâni. Mă faci să devin neputincios. 

Din ce simţea ea, nu credea că e adevărat. 

— Serios? îl întrebă provocator. Apoi se frecă intenționat de 
el. Gabriel nu-i mai putu rezista; era ceva absolut încântător în 
contrastul dintre goliciunea ei şi ţinuta lui formală. 

Nu că s-a putut bucura prea mult de asta. 

Cu un geamăt înăbuşit, el se dădu un pas înapoi, devorând-o 
din priviri şi începând să-şi dea jos hainele. Nasturiui zburară 
cât colo, cravata îi alunecă pe birou şi ajunse pe grămăjoara de 
cioburi. Se lepădă de chiloţi, în timp ce-i studia pieptul. 

— Eşti foarte musculos, îi spuse ea, încercând să pară cât 
mai firească. 

— De la vânătoare, îi explică el. 

— Nu-mi spune că ai făcut rost de tot vânatul pe care-l 
mâncăm la fiecare masă. 

El se strâmbă. 

— Nu. Priveşte darul mamei mele, care mi-a lăsat cu drag 
un smarald numit „Steaua Indiei”, al cărui preţ va face castelul 
să reziste încă şase luni, ținând cont şi de extravaganţele care 


se petrec la sfârşit de săptămână. 

Ea se dezmetici, se apropie de el şi îi puse un deget pe umăr. 

— Gabriel? 

În şoapta ei se ghicea dorinţa, iar el îi răspunse imediat, 
luând-o în braţe şi ducând-o spre pat. 

O puse jos şi apoi, fără să pregete, îşi trecu un picior peste 
ale ei şi se aşeză pe ea încetişor. 

Kate lăsă să-i scape un geamăt când îi simţi greutatea, 
căldura, ciudata senzație a unui trup musculos lipit de-al ei. 
Nu se mişca, doar aştepta, cu braţele puse pe lângă cap. 

Ea deschise ochi şi-i întâlni privirea. 

— Nu ai de gând să... 

— Ce anume? o întrebă el, încercând să pară inocent, dar 
nereuşind. 

Kate se linse pe buze. Nu se aştepta să-i facă instructajul. 
Ştii tu, insistă ea. 

— Nu, spune-mi tu, îi zise el insinuant. Ai avut tot timpul 
din lume să-l studiezi pe Aretino cât eram eu jos. 

— Nu m-am uitat la cartea aia, îi răspunse ea, foindu-se ca 
să-şi găsească o poziție mai confortabilă. 

Nu era foarte uşor. Pe faţa lui se aşternu o expresie ciudată. 

— Ce e? 

— E... foarte bine, spuse el, iar dintre buze îi scăpă un oftat. 

— Aha, spuse ea mulțumită. Se foi din nou, vrând să vadă 
cum îi intra bărbăţia între coapsele ei. Vrei să ştii ce-am făcut 
cât ai fost jos? 

— Ce-ai făcut? 

Îşi coborâse capul şi îi lingea clavicula. Asprimea limbii lui 
îi trimitea fiori reci pe şira spinării. 

— Nu m-am uitat deloc prin Aretino, ci am citit din revista 


de istorie despre antichitățile ionice, îi spuse ea, plimbându-şi 
degetele peste umărul lui în jos, apoi peste spatele bine făcut şi 
coborând pe muşchii bine conturați. Am citit scrisoarea pe 
care ai trimis-o. Era foarte bine ticluită, foarte argumentată. 
Nu cred că trebuia să-l faci tont pe autor sau să spui că scrie 
doar tâmpenii. Până la urmă, el era... 

— Kate! 

— Da? 

— Taci! 

Îşi cobori capul şi-i prinse un sfârc cu gura. 

Ea nu tăcea. Nu putea; când el îi luă sfârcul în gură, Kate 
scoase un țipăt de mirare. Parcă i-ar fi atins o coardă sensibilă, 
trupul 1 se arcui spre el, de parcă era o păpuşă, simțindu-se 
deodată moale, caldă şi disperată. Deodată, erecţia pe care o 
simţea pe coapsele ei păru... diferită. 

— Gabriel! 

El îi supse şi mai tare sfârcul, iar ea uită cuvintele pe care 
voia să le spună înainte să-i ajungă pe buze. Îl prinse strâns de 
umeri, iar el se îndepărtă de ea. Fără să-i dea lui Kate 
posibilitatea să se adune, se ridică într-un cot, eliberându-şi 
mâna dreaptă, care alunecă în jos, spre piciorul ei, până... 

Acolo. 

— Nu cred că... reuşi Kate să îngaime. 

Dar el se juca cu buclele ei, îşi aplecă faţa peste celălalt sân 
al ei, iar ea nu mai putu să-i răspundă, nu mai putu să 
vorbească. 

Simţi furnicături în picioare, se zvârcoli, apucându-l strâns 
de brațe, de piept. 

— Vreau, gâfâi ea. 

— Ce anume? 


Vocea lui suna prea relaxată, prea calmă şi prea controlată. 
Acest glas îi străpunse creierul, iar ea deschise ochii. Ea stătea 
pe spate ca o prostuţă şi îl lăsa s-o satisfacă. 

Deşi îi era greu, încerca să nu bage de seamă ce făcea el cu 
degetele şi începu să-l sărute pe obraz. Când el ridică în sfârşit 
capul, ea îl linse ca o pisică, la fel cum o linsese şi el, şi toarse 
când el tremură de plăcere la atingerea ei. 

În cele din urmă, îşi ridică faţa, aşa că ea îi linse conturul 
buzelor, apoi le muşcă încetişor, pentru că aşa îi venea, plus că 
arătau delicios. 

Gabriel nu se împotrivi. 

Ea îşi lăsă mâinile să-i alunece pe spate şi pe fese, 
descoperind muşchii, explorând colinele, văile şi gropiţele din 
partea stângă şi din cea dreaptă. 

Îl simţea agitându-se şi credea că e un semn bun. 

— Sărută-mă, îi porunci ea, lingându-i din nou buzele. Te 
rog. 

El o sărută cu violență, iar braţele ei se încolăciră de gâtul 
lui, de parcă, dacă-l ţinea strâns, ar fi putut ține sub control 
pasiunea dezlănțuită de acel sărut. După câtva timp, el îşi 
dezlipi buzele de-ale ei doar ca să-i spună: 

— Vreau ca aceste clipe să dureze toată noaptea, dar, 
Kate... 

— Ce e? 

— Dacă nu încetezi să te freci de mine, prima noastră 
experiență împreună va fi foarte scurtă şi dezamăgitoare. 

— Îmi place, spuse ea, zâmbindu-i şi zvârcolindu-se. 
Vorbele tale mă înflăcărează. Şi — se înroşi în obraji — mă 
excită. 

EI îi luă obrajii în palme, o sărută uşor pe buze, iar ea simţi 


deodată acea parte a lui cum se atinge de ea. 

— Da, îi spuse ea cu răsuflarea întretăiată. Te rog. Întregul 
trup îi era încordat, de parcă totul se concentrase în acel loc 
arzător dintre picioarele ei. 

Ochii lui scăpărau de dorinţă. 

— Trebuie să caut un prezervativ, aşa cum mi s-a poruncit, 
zise el, luând ceva de pe noptieră. 

Iar apoi, după o clipă... 

Era mai mare şi mai fierbinte decât îşi închipuise. O 
pătrunse pe jumătate, apoi se opri şi îi şopti ceva ce nu 
înțelese. 

Ea îl prinse de păr şi se lipi de el. 

— Nu e de-ajuns, gâfâi ea şi auzi un geamăt ce părea a fi un 
râs, apoi el continuă să se împingă mai mult în ea. 

Ea pă... dar nu de durere. Se simţea posedată de o altă 
persoană, şi nu oricare, ci de Gabriel, Gabriel... 

El se dădu înapoi. 

— Te doare? o întrebă. Spune-mi, Kate. Nu trebuie să 
continuăm. Putem... 

— Te rog, murmură ea. 

— Vrei să mă opresc? El era deasupra ei, cu dinţii încleştați 
şi cu ochii scăpărând de dorinţă. Te doare prea tare, iubito? 

— Nu pot... 

— Nu poţi să suporţi, spuse el, dându-se şi mai mult în 
spate. Înţeleg. Mi s-a spus şi înainte că sunt prea dotat. Eu... 

— La naiba, strigă Kate, reuşind din nou să vorbească, 
întoarce-te, Gabriel. Vino, vino acum! 

Iar ea se întinse şi îl trase cu violență spre ea. 

El zâmbi vesel. 

— Asta-i Kate a mea, fredonă el şi continuă să se împingă 


în ea. 

Ea îşi arcui spatele instinctiv, venind în întâmpinarea lui. 
Era prea bun, prea mare, prea... perfect. Era la limita 
suportabilității. 

— Din nou, icni ea, îndemnându-şi trupul să-l accepte. 

El se conformă. 

ȘI iar. 

ȘI iar, şi iar, şi iar, şi iar, şi iar. El se tot mişcă ritmic în ea, 
până când abia putu să mai respire, iar sudoarea le scălda 
trupurile. 

— Draga mea, spuse Gabriel, trebuie, am nevoie de tine ca 
să... 

... dar îşi pierdu vocea, iar ea nu ştia ce să-i facă pentru a 
ajunge la nebunia pe care i-o cerea trupul, până când... 

Până când îşi dădu seama că... dacă strângea... 

Ei scoase un urlet răguşit şi apoi altul. De fiecare dată. 

lar ea... simţea limbi de foc coborându-i prin picioare şi 
până în talie, aşa că îşi arcui spatele din nou, primind bucuria 
şi sălbăticia, sudoarea şi plăcerea, iar apoi... se întâmplă. 

Fu inundată de valuri întregi de căldură, până când strigă de 
plăcere, îşi înfipse unghiile în carnea lui şi se tinu de el. 


Capitolul 35 


Se spălaseră şi făcură dragoste din nou, încet şi cu blândețe, 
se îmbrățişaseră sub pături, pe când aerul nopții se făcea din ce 
în ce mai răcoros. 

— Ar trebui să plec, îi şopti ea la un moment dat. 

— Mă simt de parcă aş fi în Romeo şi Julieta, îi spuse 
Gabriel. Să nu-mi spui de ciocârlie, Julieta, pentru că nu 


zboară atât de sus. 

— Trebuie să plec, îi zise ea, sărutându-l pe gât. 

— Nu! Parcă era un băieţel încăpățânat: Nu! 

Ea râse şi-şi băgă un picior între ale lui. Nu credea că putea 
fi atât de fericită, atât de în siguranţă, atât de... 

— Nu te voi uita niciodată, îi şopti ea, pentru că trebuia să-i 
spună asta. Fusese educată să-şi ia la revedere cum se cuvine 
şi să spună mulțumesc: Voi ține minte această noapte pe vecie. 

El o strânse cu putere în braţe. 

— Mă simt ca Romeo. 

— Romeo nu înjura ca tine, i-o întoarse ea, trasând un cerc 
pe pieptul lui, cu un singur deget. Nu e demn de un print. 

— Nu fac nimic cuviincios de când te-am întâlnit, îi spuse 
el. Nici în noaptea asta, nici în oricare alta. 

Ea nu se putu abtine. 

— Nu mă uita. 

El nu scoase o vorbă, iar ea simţi că 1 se frânge inima. 

— Ştii ce-i spune Romeo miresei sale care zace în criptă? o 
întrebă Gabriel. 

— Nu-mi amintesc, recunoscu Kate. 

— Îi promite că va rămâne pe veci cu ea. Poate că după 
aceea mai zice ceva, iar apoi îi spune: „Şi-n veci n-am să mai 
plec din castelul acestei nopți adânci”. Eu am castelul, Kate, 
am castelul şi tot nu pot să fiu cu tine. 

— Nu se sinucide la un moment dat? îl întrebă ea cu 
prudenţă în glas. 

— Ba da. 

— Aş prefera să nu fiu părtaşă la aşa ceva, îi spuse ea. 
Trebuie să recunosc, Gabriel, că literatura care-ţi place e 
destul de morbidă. 


— Bănuiesc că există o paralelă între Didona şi Julieta, 
spuse el. 

— Ce femei ridicole, spuse ea, rezemându-şi bărbia de 
pieptul lui. Te iubesc, dar nu intenţionez să-mi fac un rug 
funerar în viitorul apropiat. 

Îl simţi cum râde înainte să-l audă, îi simţi zâmbetul până s- 
o sărute pe păr. 

— Asta-i Kate a mea. 

— Nu sunt absolut deloc romantică, spuse ea, fără părere de 
rău. 

— Pun pariu că aş putea să te fac să țipi pe versuri. 

Ea începu să-l sărute din nou. 

Dar nu avea nevoie de o ciocârlie ca să ştie adevărul. După 
ce ani întregi se trezise în zori, ştia că mai era un pic şi se 
lumina şi trebuia să se întoarcă pe acele coridoare. 

— Gabriel, şopti ea. 

— Nu. 

Ea se dădu înapoi. 

— Trebuie. 

Se rostogoli din pat, îşi puse din nou halatul lui, strângând 
din degetele de la picioare din cauza pardoseli reci. 

Şi el se dăduse jos din pat, arătând posomorât, ceea ce o 
făcea să i se rupă inima. 

Dar îşi muşcă buza şi nu scoase o vorbă. Nu putea, nu 
putea... nu putea să rezolve asta cu încă un sărut, cu încă o 
promisiune. 

Două minute mai târziu, era înfăşurată în dantelă neagră şi 
purtată pe brate. 

— Nu-ţi duci mătuşa prin castel aşa! îi spuse ea cu 
răsuflarea întretăiată. 


— Dacă dăm de cineva, o să le explic că Sophonisba a 
suferit un atac fatal de apoplexie de la prea mult brandy. 

Ea i-ar fi reproşat aceste vorbe, dar le spusese pe un ton 
distant, rece ca gheaţa. 

— Nu e vina ei, zise ea, rezemându-şi capul de pieptul lui şi 
ascultându-i bătăile inimii. 

— Ce nu e? 

— Că nu s-a căsătorit niciodată şi că a ajuns să fie aruncată 
ca o rufă murdară. Nu e vina lor, Gabriel, trebuie să ţii minte 
asta! 

— N-am spus niciodată că ar fi. 

O apucă pe alt coridor, se întoarse... erau, cu siguranță, 
aproape de uşa dormitorului. 

— Soarta, acest demon nenorocit şi lipsit de ruşine, le 
adusese sfârşitul lui Romeo şi Julictei, zise el. 

Lui Kate i se părea că sună foarte teatral, dar înțelegea ce 
voia el să spună. 

— Te iubesc, spuse ea, când el o puse jos în faţa uşii 
dormitorului. 

Riscând totul, ea îşi ridică vălul şi se uită la el. 

— Eu... 

Dar nu putea să spună nimic; iar inima îi bătea tare, din 
cauza tăcerii lui. 

În schimb, el se aplecă şi o sărută, iar apoi se întoarse 
repede şi se făcu nevăzut. 

Kate aşteptă până când el dispăru după colţul coridorului, 
apoi intră în camera ei. În mijlocul patului, o aştepta Freddy. 
Somnoros, îşi ridică boticul şi lătră drăgăstos. Pe şemineu, 
lumânările erau pe terminate. O aşteptau cartea, papucii şi 
cămaşa de noapte. 


În această cameră, era viaţa adevărată, iar dincolo de ea — 
nimic mai mult decât un basm. Trebuia să țină minte acest 
lucru. 

Putea să se trezească la realitate mâine dimineaţă. Pentru 
moment, luă în braţe trupul cald al lui Freddie şi-l lăsă pe căţel 
să-l lingă lacrimile sărate ce-i curgeau pe obraji. 

Câteva ore mai târziu, Rosalie intră pe uşă, făcu zgomot prin 
cameră şi dădu perdelele la o parte. 

— Nu, gemu Kate. Pleacă, te rog. Nu vreau să mă trezesc 
acum. 

— Nu trebuie să te trezeşti, îi spuse voioasă micuța 
servitoare. Am aşa nişte veşti bune, că... 

— leşi afară! îi spuse Kate, stând în capul oaselor, ştiind că 
ochii încă îi erau umflați de plâns. Ia şi câinii cu tine, te rog. O 
să te chem eu mai târziu. 

Spunând acestea, se trânti pe spate, îşi puse o pernă pe cap, 
prefăcându-se că doarme. 

Nu se sculă din pat până la două după-amiaza. Se întinse 
fără vlagă după clopoțel, o chemă pe Rosalie, apoi se uită în 
oglindă. Era interesant de remarcat că o femeie care-şi 
pierduse virginitatea arăta ca oricare alta. 

De fapt, se gândi ea, aplecându-se mai mult, arăta mai bine 
decât în urmă cu o săptămână. Pielea îi strălucea, iar buzele... 

De la acele sărutări erau de un roşu aprins şi puţin umflate. 

Rosalie intră cu o tavă pe care era micul dejun, urmată de un 
şir de servitori care aduceau apă caldă. 

— Spune-mi după ce fac baie, îi spuse Kate obosită, 
aşezându-se la măsuţa de toaletă şi luând o felie de pâine 
prăjită. 

— Bea asta! Rosalie îi dădu o ceaşcă cu ceai. Ai fost 


deranjată la stomac noaptea trecută. M-am simțit groaznic că 
n-am putut să am grijă de tine, dar domnul Berwick mi-a zis 
că nu se descurcă fără mine. Eu mă pricep la flori. Şi mi-a 
promis că trimite o servitoare în locul meu. Te-a ajutat? 

— Absolut. A fost... a fost perfectă. 

— Bea asta, o să te facă să te simţi mai bine. 

De-abia după ce ieşi din cadă, se şterse, se pudră şi se 
îmbrăcă, Rosalie o întrebă veselă: 

— Acum, vrei să ştii surpriza? 

— Îmi cer scuze, spuse Kate. Sigur că da. 

— Sora ta vitregă e aici! strigă ea. Buza 1 s-a mai vindecat, a 
ajuns 1eri-noapte târziu, dar tu erai bolnavă şi nu puteai fi 
deranjată. Ai vrea să bat la uşa camerei ei? E lângă a ta. 
Domnul Berwick l-a mutat pe domnul Fenwick cu un etaj mai 
sus, pentru ca voi două să staţi una lângă alta. 

— Victoria e aici? întrebă Kate, așezându-se. Cu mama mea 
vitregă? 

Rosalie scutură din cap. 

— Nu. Şi nu-i aşa că-i o binecuvântare? Lady Dimsdale a 
adus-o, dar a plecat imediat, pentru că se pregăteşte de nuntă. 
Se duse în grabă la uşă: O chem imediat pe domnişoara 
Victoria. Ştiu că de-abia aşteaptă să te vadă. 

Victoria intră cu timiditate în cameră, de parcă nu era foarte 
sigură că va fi bine primită. Kate se ridică şi veni în 
întâmpinarea el. 

Nu se putea spune că crescuseră împreună; doar locuiseră 
laolaltă, câteva luni, la acelaşi etaj al Casei Yarrow, până când 
murise tatăl lor, iar după aceea Mariana o mutase pe Kate din 
odaia copiilor, la mansardă. 

La şaisprezece ani, Mariana decisese că Kate era prea mare 


ca să mai stea în camera copiilor şi nu trebuia ca o rudă săracă 
să fie găzduită la primul etaj. 

Dar Victoria era bună la suflet, nu ca mama ei, şi nu o 
ocărâse, nici nu o umilise pe Kate. 

— Rosalie, ne mai aduci ceai? îi ceru Kate. 

Servitoarea ieşi valvârtej pe uşă, iar Kate se așeză alături de 
sora ei, lângă şemineu. Freddy veni la ea şi 1 se sui în poală. 

— Te mai doare buza? 

— E bine, spuse Victoria, punând mâna pe ea. După ce mi- 
au cusut-o, a doua zi mă simţeam mai bine. 

— Arată foarte bine, îi zise Kate. 

— Nu-i ciudat castelul ăsta? E atât de mare! Am crezut c-o 
să mor de frig azi-noapte, până a venit Caesar la mine în pat. 

— Caesar! exclamă Kate şocată. Mâna îi îngheţă pe capul 
lui Freddy. Nici nu mi-am dat seama că nu e în cameră. 

— L-am auzit lătrând, o lămuri Victoria. Nu suportam, aşa 
că am venit până aici şi l-am luat în camera mea. Freddy părea 
să se simtă bine, aşa că l-am lăsat cu tine. 

Îşi făcea de lucru cu un fald al rochiei, iar obrajii i se 
înroşiseră. Kate se uită la ea şi-şi dădu pe dată seama ce 
însemna asta. 

— N-am dormit în patul meu noaptea trecută, îi spuse ea 
oftând. 

— Nu te judec, o linişti Victoria. 

— De ce-ai venit? o întrebă Kate, îndulcind întrebarea cu un 
zâmbet. 

— Algie mi-a tot scris, iar când Kate ridică din sprânceană 
de uimire, adăugă: îmi scrie în fiecare zi. Corespondăm de 
când ne-am întâlnit prima oară în martie, la Westminster 
Abbey. 


— Da? 

Victoria încuviinţă din cap. 

— Câteodată, pagini întregi. Algie, spuse ea mândră, este un 
corespondent minunat. Ştii că eu n-am avut guvernantă, aşa că 
nu sunt foarte şcolită. Ei bine, lui nu-i prea pasă. 

Kate nu se gândise niciodată cum educaţia Victoriei fusese 
afectată de faptul că Mariana concedia tot timpul servitorii; 
sora ei nu părea genul de fată căreia să-i pese prea tare că nu 
avea meditatori. Dar acum era roşie în obraji şi îşi tot făcea de 
lucru cu un fald al rochiei. 

— Îmi pare rău. Ar fi trebuit să mă zbat mai mult ca să 
păstrez guvernanta, îi spuse Kate. 

— Ai făcut tot ce ţi-a stat în putinţă. Mama e... ştii tu cum 
e. Am crezut — ani întregi am crezut — că a fost minunat cum i- 
ai protejat pe Cherryderry şi pe doamna Swallow şi pe 
majoritatea celor care lucrau la ferme. Nu puteai să mai 
intervii şi pentru o guvernantă. 

— Aş fi putut să mă străduiesc mai mult, repetă Kate. 
Doar... Nu se gândise prea mult la Victoria, fiica preferată şi 
răsfăţată. Deci ce ţi-a spus Algie? o întrebă. 

— Mi-a spus să vin aici, zise Victoria, cu privirea încă 
ațintită în poală. Mi-a spus că tu... eşti îndrăgostită de prinţ şi 
că nu avea să se sfârșească bine şi că ar trebui să vin să te 
salvez. Ultimul cuvânt îl rosti sfidător, uitându-se în sus la ea. 
Ştiu că ai petrecut mulți ani luptându-te pentru toți cei care 
lucrau la ferme sau în casă, iar Algie e de acord cu mine că, 
uneori, oamenii ca ei trebuie să se zbată singuri. 

Kate se aşeză o clipă, apoi izbucni în râs. Nu râdea strident, 
ci sănătos, cum se întâmplă atunci când, după ani de zile, nu te 
mai simţi singur şi descoperi că ai o familie. 


Nu era o familie normală: Henry nu pretindea că e un model 
de virtute. Victoria era copil din flori, deşi bună la suflet, iar 
Algie era prostuț. Dar țineau cu toţii la ea. 

Victoria se mai înveseli când o văzu râzând. 

— Să înţeleg că nu eşti furioasă? o întrebă ea plină de 
speranță. Eram îngrijorată că te va deranja venirea mea, dar 
Algie... 

Kate o îmbrăţişă pe sora ei. 

— Cred că a fost foarte frumos din partea ta. Mă bucur că 
îmi vii în ajutor, deşi nu am de gând să rămân aici prea mult. E 
în ordine? 

— A da, pentru că trebuie să plecăm în seara asta, după bal, 
spuse Victoria. Vezi tu, Algie are o dispensă specială şi trebuie 
să ne căsătorim. 

— Bineînţeles. 

— Dacă plecăm în seara asta la miezul nopții, ajungem la 
parohia lui până la şapte dimineaţa. Ai vrea... ai vrea să vii nu 
noi? 

— Să merg noaptea? exclamă Kate. 

— Fi bine, prințul i-a spus lui Algie că trebuie neapărat să 
vină la bal. Dar Algie i-a zis mamei lui, lady Dimsdale, că va 
fi acasă la timp, ca să se însoare de dimineaţă. Victoria se uită 
încrezătoare la ea: Mama mea e deja la Conacul Dimsdale. 

Algie nu era genul care să nesocotească un ordin direct. 

— Bineînţeles că voi veni cu tine. Ţi-a spus că am deja o 
naşă, pe lady Wrothe? 

— Da, îşi spune Henry, nu-i aşa? Şi vei locui cu ea? 

— Da, îi răspunse Kate, zâmbind. 

— Pentru că ai putea să stai la noi oricând, îi zise Victoria 
nerăbdătoare. Mama lui Algie se mută în casa de zestre şi noi 


doi o să stăm singuri singurei în casa aia mare. Ne-ar face 
plăcere să locuieşti cu noi. 

Vorbea serios. 

— Aşa m-am bucurat când am aflat că eşti sora mea! spuse 
Kate. 

Victoria dădu din cap aprobator. Ochii 1 se umplură de 
lacrimi. Kate îi strânse mâna. 

— Mi-aş dori ca tatăl nostru să fi fost mai gentleman, îi 
spuse Victoria grăbită. Îmi doresc — îmi doresc ca Algie să nu 
se însoare cu mine din motive suspecte. 

O lacrimă îi brăzdă obrazul. 

— Nu-i adevărat, o linişti Kate. Se însoară cu tine pentru că 
te iubeşte şi pentru că şi tu îl iubeşti. Şi ăsta e singurul lucru 
pe care trebuie să-l ştie toată lumea. 

Victoria îşi trase nasul şi, spre surprinderea lui Kate, făcu un 
efort vizibil să nu plângă. 

— L-am crezut mereu pe tata, adică pe colonelul care 
credeam că e tata. Să știi că Henry are şi un portret cu el. Dar 
nu a existat niciodată vreun colonel. 

— E ciudat, spuse Kate, considerând eufemistică acea 
afirmaţie. 

— Sunt un copil nelegitim, spuse Victoria din nou. Mă 
trezesc în toiul nopții şi mă gândesc la asta. La acest cuvânt. E 
un cuvânt sinistru, cu atâtea silabe şi nici una bună. 

— Nu eşti vinovată de împrejurările în care te-ai născut. 

Victoria îşi muşcă buza. 

— Dar când mama s-a căsătorit cu tatăl tău, tu ai pierdut 
moştenirea, iar ea mi-a dat-o mie... nu e drept! M-am tot 
gândit la asta. Parcă aş fi un soi de parazit. Arăt ca o lady, dar 
nu sunt altceva decât o hoaţă şi o dezmățată! 


ȘI, spunând asta, izbucni în hohote de plâns. 

— Dezmăţată? o întrebă nedumerită Kate. Ce Dumnezeu 
vrei să spui cu asta? 

— O târfă, se tângui Victoria. O stricată. Port în pântece un 
copil din flori. Sunt exact ca maică-mea! 

— Nu, nu-i adevărat, îi zise Kate cu hotărâre, luând o batistă 
de pe măsuţa de toaletă şi dându-i-o. Un bătrân înţelept din 
acest castel mi-a spus că bunătatea este cel mai important 
lucru, şi avea mare dreptate. Victoria, eşti bună la suflet, dar, 
din păcate, mama ta nu este. Nu eşti o hoaţă. Tata a vrut ca tu 
să iei banii. 

— Nu, i-a lăsat mamei, iar ea... ea... 

— I-a lăsat Marianei, ştiind prea bine că ti-i va da. Mama 
mea mi-a lăsat zestre, ştii asta prea bine. 

— Sunt atât de recunoscătoare că s-a căsătorit până la urmă 
cu ea! spuse Victoria suspinând. 

Kate se întrebase ani întregi de ce tatăl ei se căsătorise cu 
Mariana. Dar acum, uitându-se la sora ei drăguță, prostuță şi 
bună la suflet, ştia de ce. 

— Vreau să-ți arăt ceva, spuse ea, ridicându-se şi ducându- 
se în grabă la măsuța de scris. Dar mai întâi, lasă-mă să scriu 
un bilet. 

— Ce anume? o întrebă Victoria, luând altă batistă din 
poşetă. Ştiu că te enervează când plâng, Kate. Îmi cer scuze. 
Cred că e din cauza copilului. N-am fost niciodată într-o 
dispoziție mai proastă. 

— E-n regulă. Sunt obişnuită. 

— Algie spune că sunt ca o stropitoare şi că o să mă pună în 
grădină, spuse întristată Victoria. 


Înălțimea Voastră, îi scrise Kate lui Gabriel. Pot să-i arăt 
surorii mele statuia lui Merry din grădina capelei? Unchiul 
tău e de părere că la tine ar fi cheia. Sunt sigură că Berwick 
ne va ajuta să găsim uşa. Cu respect ţi toate celelalte, 
Domnișoara Katherine Daltry. 


— Ce-o să porți diseară? o întrebă Victoria, lăsând batista 
din mână. 

— Nu m-am gândit, răspunse Kate. Rosalie mi-a ales ceva. 
Mi-aş dori să ne mai aducă de mâncare. Mi-e o foame de lup. 

— Trebuie să te gândeşti la asta, insistă Victoria. Îţi vei face 
debutul în societate, Kate! Sunt aici, aşa că poți merge la bal 
fără să te deghizezi. 

Kate închise ochii. 

— Nu m-am gândit la asta. 

— Am cumpărat un corset foarte strâmt, spuse Victoria, ca 
să par mai slabă. O să port o perucă şi o să iau şi câinii cu 
mine. 

Atunci, Rosalie intră cu prânzul pe o tavă, iar Kate o trimise 
cu biletul să 1-l dea prinţului. 

— E atât de ciudat să văd cum faci schimb de bileţele de 
dragoste cu prinţul, spuse Victoria, ținând în mână o furculiță 
plină cu pui. 

— Asta pentru că am fost servitoare la Casa Yarrow? 

— Nu ai fost niciodată servitoare! spuse Victoria, O fi 
mama crudă, dar nici chiar aşa. Ai fost... ai fost... 

— Nu contează cum îi spui, zise Kate. Cred că e ciudat că-i 
scriu unui prinț. Sinceră să fiu, nici nu ştiam cum să mă 
adresez în acel bilet. Ce să fac în această seară, Victoria? Ştii 
că n-am învăţat să dansez. 


Victoria căscă gura. 

— Bineînţeles că nu ştii dansezi. Mama mi-a angajat un 
profesor de dans doar când am fost la Londra. Şi nu mai e 
timp să te înveţe Algie. 

— Algie? 

— Algie e un dansator minunat, îi spuse Victoria cu 
mândrie. E un profesor atât de bun, de blând şi de răbdător! 
M-a învăţat de toate. 

— Voi doi sunteți... spuse Kate, iar apoi uşa se deschise. 

— Prinţul vă aşteaptă pe amândouă în capelă, se auzi vocea 
lui Rosalie. 

— Vreau să-ți arăt ceva, spuse Kate, întinzându-i mâna 
Victoriei. Ceva ce-ţi va plăcea. 

— Nu am cunoscut niciodată un prinţ, tot bodogănea 
Victoria pe când păşea pe scări în urma lui Kate. Ce bine ar fi 
fost dacă era şi Algie aici! Chiar mi-aş fi dorit să fie şi Algie 
aici. Mi-aş dori ca el... 


Capitolul 36 


Gabriel arăta atât de bine în timp ce le aştepta la uşa ce 
ducea spre capelă, încât pe Kate o luă puţin ameteala. Dar 
singurul lucru pe care Katherine Daltry nu avea să-l facă 
niciodată era să se piardă cu firea când venea vorba de un 
bărbat. Sau să leşine. Sau să se arunce pe un rug funerar. 

Aşa că îşi tinu capul sus, îl salută făcându-i o plecăciune, 1-1 
prezentă surorii ei şi se purtă de parcă erau doar cunoştinţe. 

ȘI, din moment ce şi el se comporta la fel, durerea pe care o 
resimțea nu avea niciun rost. Era la fel de ascuţită ca o săgeată 
în coastă, se gândi ea întristată pe când îl urma pe Gabriel, 


care mergea iute prin capela lugubră, până în camera din spate 
unde descoperiseră o uşă roşie în spatele unei tapiserii. 

Wick era şi el cu ei, iar dintre cei doi frați, el era singurul 
care părea să aibă darul vorbirii. 

— Habar n-aveam că uşa asta e aici, o lămuri el pe Victoria, 
până când prinţul nu a văzut-o din grădină. 

— Am găsit cheia, spuse Gabriel, vorbind pentru prima dată 
de când se salutaseră. 

Scoase o cheie mare şi plină de rugină şi o vâri în broască. 
O învârti, dar uşa nu se deschise. 

Se împinse cu toată greutatea în ea, cu un gest surprinzător 
de violent, care o făcu pe Victoria să tipe şi să se dea înapoi. 
Dar uşa tot nu se mişca. Apoi Wick se duse lângă el. Când se 
împinseră amândoi în uşă, aceasta se deschise cu un scârțâit 
sinistru. 

— Era bătută în cuie, spuse Gabriel pe un ton atât de calm şi 
distant, de parcă se adresa beţivilor satului. 

Kate trecu pe lângă el fără să scoată o vorbă. După o 
dimineaţă ploioasă, soarele îşi răspândea când şi când razele 
pe crengile lăsate ale singurului stejar din grădină. 

— Ce mizerie, făcu Victoria scârbită, când intră pe uşă. Vai 
de mine, Alteță, poate ar trebui să puneţi nişte grădinari să 
lucreze aici. 

— Sunt cu toții ocupați să repare acoperișurile din sat, o 
lămuri Gabriel. Pe aşa o vreme, nu-i putem lăsa pe oameni 
fără un acoperiş deasupra capului. 

— Vino aici, spuse Kate, luând-o pe Victoria de mână. Să-ţi 
arăt statuia. 

— Ce statuie? o întrebă Victoria, ţinându-se după ea. Fir-ar, 
mi s-a prins fusta într-o tufă de trandafiri. Aşteaptă-mă, Kate! 


Dar Kate o luă înainte, dornică să păstreze o oarecare 
distanță între ea şi Gabriel. Se opri în faţa statuii lui Merry, 
apoi se înclină pentru a o saluta, ştergând un strop de ploaie de 
pe chipul ei din marmură. 

— Ce copil drăguţ! spuse cu o voce cântată Victoria. Uite ce 
degete dolofane are şi ce gropiţe în obraji! 

— Numele ei e Merry, spuse Kate. Era un copil nelegitim, 
Victoria. Pe mama ei o chema Eglantine. 

— Ah! 

— De tatăl ei nu se ştie nimic... dar se ştie altceva. 

— Ce anume? 

Victoria întinse mâna şi dădu jos o frunză de pe umărul lui 
Merry. 

— A fost iubită. Are propria ei grădină, propriul monument 
comemorativ. Ochii albaştri ai Victoriei se umplură de lacrimi. 

— A murit Merry? 

— Merry a trăit pe la 1500, îi spuse Kate pe un ton răbdător. 
Bineînţeles că a murit. 

— Dar... 

— Ideea e că părinții ei au iubit-o la fel ca pe copilul lor 
legitim. Tatăl meu te-a iubit şi el la fel. Aşa că urâţenia 
cuvântului nelegitim nu-şi are rostul. Pentru că tatăl meu te-a 
iubit suficient de mult încât să se însoare cu Mariana, Victoria! 
Era fiul unui conte şi s-a căsătorit cu amanta lui, o femeie care 
nu era sub nicio formă o lady. Pentru tine a făcut asta. 

— O! exclamă Victoria încetişor. Nu m-am gândit... eşti 
sigură, Kate? 

— Sunt absolut sigură. Ştia că sunt bine îngrijită şi că mama 
mea îmi lăsase zestre. S-a asigurat că ai un trai bun 
căsătorindu-se cu mama ta şi lăsându-ți zestrea. 


Ochu Victoriei se umplură de lacrimi, dar şi din cer căzură 
stropi de ploaie. Aşa că Kate o luă pe sora ei de umeri şi o 
conduse în casă, trecând de bărbaţii care stăteau tăcuţi lângă 
uşa roşie, masivă. 

Îi zâmbi lui Wick, înclină din cap în faţa lui Gabriel, pentru 
că, dacă erai un om obişnuit, nu le zâmbeai prinților. 

Şi în niciun caz nu zâmbeai dacă singurul lucru pe care ţi-l 
doreai era să-l săruți până când i se ştergea privirea 
deznădăjduită de pe chip. 

— E atât de arătos, îi şopti Victoria când urcau scările. 

— Cine, prinţul? o întrebă Kate. Da, dacă-ți plac bărbații 
posomorâţi care stau mereu pe gânduri. 

— Fi bine, nu e ca Algie, spuse cu sinceritate Victoria. Dar 
Kate, l-ai văzut cum se uita la tine? Ochii îi erau ca două 
văpăl! 

— În această seară va deschide balul împreună cu aleasa lui, 
prințesa Tatiana, spuse Kate pe un ton normal. Mă aştept să se 
căsătorească în următoarele două săptămâni. 

— Câtă cruzime! exclamă sora ei. Nu-mi place aşa ceva. Ai 
vrea să pleci acum, Kate? Servitoarea face deja bagajele. Ar 
urma să plecăm într-o oră sau două. 

— Nu voi fugi ca să mă ascund. Vom merge amândouă la 
bal şi voi dansa cu orice bărbat care are două picioare 
zdravene, deşi nu ştiu să dansez. Apoi vom pleca la nunta ta, 
iar după aceea, la Londra. Prințului nu-i plac oraşele mari. Îl 
voi uita. 

— Eu n-aş putea să-l uit vreodată pe Algie, spuse Victoria 
având îndoieli. 

— Dar tu şi cu el sunteţi logodiţi. E cu totul altceva. Veţi fi 
amândoi părinţi. Eu nici nu-l cunosc foarte bine pe prinţ, spuse 


Kate, încercând să pară nepăsătoare. 
Victoria nu-i răspunse, dar îi strânse mâna lui Kate. 


Capitolul 37 


Henry o aştepta în cameră când Kate intră pe uşă, după ce o 
condusese pe Victoria la ea în odaie, ca să se îmbrace pentru 
bal. Kate îi aruncă o privire, iar buza îi tremură. Henry veni 
spre ea, cu braţele deschise. 

Plângea deja când ajunse Henry la ea. Naşa ei se duse spre 
canapea, se aşezară amândouă şi o legănă, spunându-i lucruri 
pe care Kate nu le auzea. Plânse până când simţi că o doare 
inima de-atâta zbucium. 

În cele din urmă, Kate îşi ridică privirea. 

— Să nu-mi spui să nu-l mai iubesc, spuse ea printre 
suspine. E ca şi cum mi-ai spune să nu mai respir. 

Vocea 1 se înecă de plâns. 

— N-am să-ți spun aşa ceva. O împinse uşurel pe Kate ca să 
stea rezemată. Dar îți voi spune să te opreşti din plâns. Te 
îmbolnăveşti. Se ridică, se duse la chiuvetă, aducând cu ca o 
cârpă udă şi rece. Pune-ţi asta pe ochi. 

Kate îşi puse cârpa umezită pe față, simțind cum o înțeapă 
ochii umflați şi cum o doare pieptul de-atâta plâns, iar Henry îi 
luă mâna într-a ei, ca s-o liniştească. 

— Nu-ţi voi spune să nu-l mai iubeşti, zise Henry în cele 
din urmă, pentru că e imposibil. 

— Tatăl meu... 

— Am plâns o săptămână când am auzit că a murit. Am 
plâns în ziua nunţii lui; am plâns când a murit mama ta, pentru 
că ştiam că va fi îndurerat. Se opri o clipă: lar eu, de felul 


meu, nu plâng niciodată, adăugă Henry. 

Kate râse pe înfundate. 

— Nici eu. Niciodată. 

Henry o strânse mai tare de mână. 

— Îmi pare atât de rău, Kate. Îmi pare atât de rău. Tot ce 
vreau să-ţi spun e că viața poate fi frumoasă, chiar dacă unul 
dintre cei pe care-i iubeşti nu e lângă tine. Vor mai fi şi alții. 
Știu că nu simţi asta, dar aşa e. Te vei căsători... 

— Asta-i cel mai rău, izbucni Kate. Cum să mă căsătoresc 
cu altcineva acum? Acum că ştiu... că ştiu... 

Amuţi, incapabilă să exprime în cuvinte cum se simţea 
cuibărită la pieptul lui Gabriel, cum era să râdă cu el, să se 
sprijine de el, să facă dragoste cu el. 

— N-aş putea, continuă ea pe un ton egal. 

Încă-i mai simţea mirosul pe piele, felul în care tremura 
când îl atingea, cum 1 se citea pe chip violenţa şi dorinţa... 

— Ştiu, spuse Henry. Ştiu. Se ridică în picioare. Mă duc să 
schimb cârpa. Ochii tăi parcă sunt ca nişte struguri înecaţi în 
brandy. 

— Încântător, spuse Kate, râzând. 

— Dragostea-i complicată, comentă Henry, luându-i cârpa 
şi punându-i alta rece în loc. Era prea udă, aşa că un strop de 
apă rece se rostogoli pe obrazul lui Kate. Pe când Kate ducea 
mâna să şi-l şteargă, Henry o tamponă. Tare, tare complicată. 

— O urăsc, spuse Kate cu convingere. 

— Fi bine, eu nu. E mai bine să trăieşti intens, Kate, să 
cunoşti un bărbat, să-l iubeşti, chiar dacă nu poate fi al tău, 
decât să nu iubeşti deloc. 

— Nu va mai exista nimeni altcineva pentru mine. 

Spuse asta convinsă în adâncul sufletului ei că aşa era. 


— Tu ai impresia că eu l-am crezut perfect pe tatăl tău? 

Kate râse fără convingere. 

— Mă îndoiesc. 

— Nu era, spuse Henry. 

Kate aproape îşi luă cârpa de la ochi ca să-i vadă lui Henry 
expresia de pe chip, dar în acel moment îşi auzi naşa 
ridicându-se şi mergând prin cameră. 

— Nu era perfect, repetă Henry. Era un fraier care credea că 
banii sunt mai importanți decât dragostea, că noi doi nu vom fi 
niciodată fericiți împreună, pentru că el nu putea să-mi asigure 
un trai aşa de îndestulat cum dorea. 

— Ce idiot, murmură Kate. 

— Poate că da, spuse Henry. Îmi place să mănânc bine. 

Râse în timp ce vorbea. Îi luă lui Kate cârpa de pe ochi şi o 
cercetă cu privirea. 

— Mult mai bine, spuse Henry cu satisfacție. Mai aduc una. 

Kate o auzi cum se îndepărtează din nou. lar apoi îi puse o 
întrebare, fără să bage în seamă apa care pleoscăia în chiuvetă: 

— Cum arată, Henry? 

— Te referi la rusoaică? 

— Mireasa lui Gabriel, zise Kate. Cum e? 

Henry îi luă cârpa de pe ochi şi îi puse alta. 

— Nu e ca tine. Nu va fi niciodată ca tine. 

— Da, dar... 

— Nu contează, spuse tranşant Henry. Mama ta a fost mama 
ta. L-a iubit pe tatăl tău, ceea ce m-a bucurat. Dar nu m-am 
gândit la ei doi împreună, pentru că nu m-ar fi ajutat cu nimic. 

— Bănuiesc că nu, spuse Kate. 

— Nu trebuie să te mai gândeşti la el, îi porunci Henry. 

Kate încercă să-şi imagineze viaţa fără Gabriel. Începând 


din această seară. Henry îi luă din nou cârpa de pe ochi. Kate 
deschise ochii. 

— Mult mai bine, spuse Henry, de parcă s-ar fi uitat să vadă 
cum se cocea pâinea. O să-ţi revii într-o oră sau două. 

— Nu cred că o să mă duc la bal în seara asta, şopti Kate. 
Nu sunt suficient de puternică. Ne-a dus pe mine şi pe Victoria 
în grădina din spatele capelei şi mi-a vorbit de parcă nu mă 
cunoştea. De parcă n-am fi... 

— Să nu îndrăzneşti să mai plângi din nou, o întrerupse 
Henry. 

Kate înghiți în sec. 

— Vei merge la bal în scara asta. Vei arăta mai bine ca 
oricând — pentru că te voi îmbrăca eu. Îi vei da acelui prinț o 
ultimă şansă să demonstreze că e bărbat. 

— Să fie bărbat, spuse Kate. Este bărbat. 

Îşi aminti cum stătea Gabriel gol în faţa ei, cu pieptul 
tresăltând şi cu pofta citindu-1-se în priviri. 

— Tatăl tău nu-şi putea închipui viaţa altfel decât cum 
fusese învăţat. I se spusese de mic că, din moment ce era 
mezinul, trebuia să se însoare cu o femeie bogată. Prințului tău 
1 s-a spus că trebuie să se însoare cu femeia aleasă de fratele 
lui. 

— Trebuie să întrețină un castel, protestă Kate. 

— În regulă, spuse Henry. Are mult mai multe 
responsabilități decât avea tatăl tău. Unchiul lui e diliu, iar 
acele prințese în vârstă nu se pot apuca să ţeasă dantelă ca să 
facă bani. 

— N-are de ales, oftă Kate. 

— Mereu ai de ales. lar în această seară, va trebui să-i 
arătăm foarte clar ce alegere are de făcut. 


Kate stătea în capul oaselor. Se simţea uşurată, de parcă 
lacrimile îi mai alinaseră din suferință. 

— Nu-şi va încălca promisiunea de a se căsători cu prinţesa 
Tatiana. 

— Atunci vei şti cu siguranță că-i un netot, îi spuse Henry. 
Trebuie să admit că mi-a fost de mare ajutor să cunosc firea 
tatălui tău de câte ori îi simţeam lipsa. Dacă Gabriel nu are 
tăria să te ia de nevastă, Kate, atunci nu te merită. 

— Aş vrea să-l spui asta, îi spuse Kate, ridicându-se în 
picioare. Ar fi totul mult mai simplu. 

Henry îi zâmbi pieziş. 

— E simplu. Tu şi Tatiana veţi fi la bal. Iar el vă va avea pe 
amândouă în faţa lui. Va face o alegere. 

— Ai avut parte şi tu de-o noapte ca asta? o întrebă Kate, 
ducându-se la măsuţa de toaletă. 

Ochii nu-i mai erau aşa umflați de la plâns, deşi arăta 
înspăimântător de palidă. 

— Da, cea când s-a logodit tatăl tău la un bal. 

Kate se întoarse spre Henry. 

— Cu aceeaşi ocazie... 

— Exact. Am purtat o rochie din mătase galbenă, 
împodobită cu volane şi ciucuri de mătase. Fustele mi-erau 
atât de înfoiate, că abia mă puteam strecura pe uşă. În acea 
seară, am purtat o perucă şi trei aluniţe false. Mi-am dat cu 
roşu pe buze, ceea ce pe-atunci era cu mult mai scandalos 
decât acum. 

— Cred că erai foarte frumoasă, spuse Kate. 

Chiar şi acum, Henry era absolut superbă. 

— Eram, spuse Henry. N-o să-ţi convină ce-o să-ți spun, 
draga mea, dar o voi face oricum. Mama ta era foarte firavă, 


ca o lalea care nu mai fusese udată. Şi-a petrecut aproape toată 
seara sprijinită de un perete al sălu de bal. 

— Te rog să n-o disprețuieşti... începu Kate. 

— Nici pe departe, făcu Henry. Toată lumea şi-a dat seama 
că e o femeie încântătoare, dar cu o sănătate fragilă. Voia să 
danseze. 

Lui Kate îi tremura gura. 

— Săraca mama, murmură ea. Mereu şi-a dorit să aibă 
energia să se ridice... dar, dacă încerca, stătea la pat zile în şir. 

— Îmi închipui, spuse Henry dând din cap. 

— Tata a dansat cu tine? 

— Nu. 

— ŞI totuşi erai acolo. 

— În acea seară, eram cea mai frumoasă femeie din Londra, 
spuse Henry pe un ton firesc. Am primit patru cereri în 
căsătorie în săptămâna următoare şi mi-am ales primul soţ. Şi 
nu m-am uitat în urmă. 

— Eu... 

— Vei face la fel ca mine, îi spuse Henry, fixând-o cu 
privirea; Sper din toată inima ca prinţul să aibă mai multă tărie 
de caracter decât tatăl său, dar, dacă nu are, tu tot vei părăsi 
acest castel cu fruntea sus. 

Kate dădu din cap că da. 

— lar acum, spuse Henry, trebuie să începem să ne 
îmbrăcăm. Unde-i servitoarea aia a ta? Trase de cordon. 

Câteva minute mai târziu, Rosalie intră grăbită în cameră. 

— O, domnişoară, am întârziat aşa de mult... O văzu pe 
Henry cu coada ochiului şi-i făcu o plecăciune: Mă scuzaţi, 
doamnă. 

— Într-adevăr, am întârziat şi e vina mea, spuse zâmbind 


Henry. Sunt sigură că servitoarea mea, Parsons, e furioasă la 
culme. Poţi să-mi arăţi ce ţinută i-ai pregătit finei mele pentru 
această seară? 

Rosalie se supuse şi se duse până la dulap, apoi se întoarse 
cu o rochie de bal de un galben pal, ţinând-o frumos pe braţele 
întinse. 

— E brodată cu fir de aur, preciză ea, iar aici e peruca 
blondă care se asortează perfect. Mai sunt nişte diamante... 

— Nu, spuse Henry. Nu se poate. Ai mai adus şi alte rochii 
de bal? 

— Fi bine, da, zise Rosalie alarmată. Dar eu nu... 

— Atunci, să le vedem şi pe celelalte. 

— Mai sunt doar două, murmură servitoarea, ducându-se în 
grabă la dulap. Am ales doar trei din garderoba domnişoarei 
Victoria. Fiecare are cufărul ei, bineînţeles. 

— Am înţeles, spuse Henry. 

— E cea din damasc de mătase, zise Rosalie, întorcându-se. 
Iar peruca... 

Arătă spre o perucă verde ca fierea. 

Dar Henry era deja nemulțumită. 

— Verdele nu merge cu părul tău, îi spuse ea lui Kate. 
Stăpâna ta nu va purta perucă în această seară, o instrui pe 
Rosalie. 

— Fără perucă? Ce bine că nu trebuie să port perucă, spuse 
Kate uşurată. Victoria e aici, aşa că pot fi eu însămi. 

— Ea trebuie să poarte perucă, spuse Henry cu satisfacţie în 
glas. Mai bine i-ai trimite înapoi peruca aia verde, pentru că 
nici nu concep să-ți pui aşa ceva pe cap. 

— Ultima rochie, spuse Rosalie încrezătoare. 

Pe braţele ei era o rochie amplă din tafta crem, absolut 


superbă, cu broderii într-o nuanţă delicată de albastru-deschis. 

— E perfectă, exclamă Henry, în acelaşi moment în care 
Kate strigă: 

— E superbă! 

— Dacă nu mă întorc acum în cameră, servitoarea o să facă 
apoplexie, spuse Henry. Kate: fără perucă şi fă-ţi un coc foarte 
simplu, ne-am înţeles? O s-o trimit pe Parsons să te machieze. 

— Să mă machieze? repetă Kate un pic speriată. Nu sunt 
sigură... 

— Parsons e o femeie foarte pricepută, o asigură Henry, 
neluând-o în seamă. Nici n-o să te mai recunoşti. Grăbeşte-te, 
draga mea. Vrem să ne facem o apariție de pomină şi 
nicidecum să intrăm în sală după ce s-a dus toată lumea la 
culcare. 

Kate dădu din cap că da, iar apoi traversă camera ca s-o 
îmbrățişeze repede pe Henry. 

— Îţi mulţumesc, şopti ea. 

Henry îi zâmbi vag. 

— Mă uit la tine şi mă gândesc că tatăl tău n-a fost chiar atât 
de fraier, până la urmă. 


După ce Kate bău o ceaşcă de ceai ca să se relaxeze şi ieşi 
din baie, se simți destul de calmă şi aproape fericită. 

Această noapte va fi decisivă pentru tot restul vieţii ei. Era 
un gând deopotrivă de ciudat şi de interesant. 

Îşi trecu degetele prin păr. Era răvăşit şi avea şuviţe aurii de 
la cât călărise în plin soare. 

— Ce să facem cu părul, Rosalie? 

— Aş putea să-ţi fac nişte bucle în creştet, îi sugeră Rosalie. 
Sau nişte bucle cu aspect clasic, dar ar fi greu, pentru că ai 


părut des. Cel mai bine ar fi să-ţi îndrept părul cu un fier de 
coafat. 

Kate se cutremură. 

— Hai să-l ridicăm şi să lăsăm nişte bucle să cadă pe spate. 
E prea greu ca să-l ridic pe tot în vârful capului. 

— Ce-ai vrea să porți ca podoabă de păr? o iscodi Rosalie 
cotrobăind printr-o cutie aflată pe măsuţa de toaletă: Avem o 
plasă argintie, dar ți-ar face părul să arate ca arama. Mai e un 
pieptene încrustat cu pietre prețioase, dar e de un verde-închis 
şi nu se asortează cu rochia. 

— Nu e musai să-mi pun ceva în păr, ridică din umeri Kate. 

— O, domnişoară! se tângui Rosalie. Te implor... Tot mai 
cotrobăi prin cutie... Uite un pieptene din argint incrustat cu 
smaralde, spuse ea uşurată. Ştiam că-i pe-aici pe undeva. 

— Balul durează doar până la miezul nopții, îi atrase atenția 
Kate. Nici n-o să stau mult în sala de bal, pentru că va trebui 
să mă duc la trăsura lui Algie. 

— Aproape că am terminat de făcut bagajele, spuse Rosalie, 
uitându-se prin cameră. 

La perete erau aşezate cuferele deschise. 

Se auzi o bătaie precipitată în uşă, iar în cameră păşi o 
servitoare atât de elegantă, încât Kate ar fi putut s-o confunde 
uşor cu una dintre invitatele de la castel. 

— Sunt Parsons, domnişoară, spuse ea, făcând o plecăciune. 
Lady Wrothe m-a rugat să vă ajut să vă aranjaţi. 

— Îţi mulţumesc, Parsons, spuse Kate, pe când se aşeza în 
faţa măsuţei de toaletă. 

Parsons deschise o cutie şi începu să aleagă din sortimentele 
bogate de creme de față. Întâi, îi dădu lui Kate cu cremă pe 
toată faţa. Deschise un borcănel cu roşu de buze, iar apoi 


scutură din cap. 

— E prea roz, spuse ea. Trebuie să fie roşu aprins. 

Încercă să aplice un roşu aprins, dar apoi îl şterse. În câteva 
minute, se strânseseră o mulțime de borcănele pe măsuţa de 
toaletă. 

— Nu credeam că e o procedură atât de complicată, spuse 
Kate cu voce slabă. 

Îşi ținea ochii închişi pe când Parsons îi contura. 

— Am terminat-o pe lady Wrothe înainte să vin la 
dumneavoastră, îi spuse Parsons. Are o piele superbă, dar, 
oricum, durează mai mult la vârsta ei. Domnişoară, cu doar vă 
dau un mic ajutor. Trebuie să găsesc culoarea potrivită de ruj. 
Deschise din nou borcănelele. 

Rosalie, care se uitase la ea în timp ce-i ridica părul lui 
Kate, se aplecă şi-i arătă o cutiuță din mătase. Dar asta? 

— Culoarea bujorului, spuse Parsons, după o atentă 
cercetare. 

Îşi puse cremă pe deget şi îi făcu buzele lui Kate de un roşu- 
închis. 

— E perfect, spuse Kate mirată. 

Culoarea roşie îi prefăcea pielea ca mierea din ceva sinistru 
în ceva încântător. Obrajii îi erau dați cu roz, iar ochii păreau 
să 1 se fi adâncit şi să fi căpătat un aer mai misterios. 

— Uau, Parsons, exclamă ea. Eşti un fel de vrăjitoare, nu? 

Parsons râse. 

— Sunteţi frumoasă oricum, domnişoară. Nu e niciun fel de 
provocare pentru mine. 

leşi pe uşă în grabă. 

— Aproape că am terminat cu părul, spuse Rosalie, 
punându-i pieptenele împodobit cu smaralde. Strălucea printre 


buclele lui Kate. Arăţi minunat! 

— Nu arăt tânără, spuse Kate cu satisfacție, punându-și o 
pereche de mănuşi ce-i ajungeau până peste coate. 

— N-are a face. N-ar trebui să vorbeşti de tine de parcă ai fi 
o fată bătrână. Dar arăţi — ei bine — focoasă. 

— Cred că ar mai trebui să-mi pun câteva bijuterii, spuse 
Kate. Nu-i aşa că mai avem cutia aia de la Victoria? 

Rosalie scoase de-acolo un colier de perle cu un smarald 
superb în față, pe care îl puse la gâtul lui Kate. 

— lar acum, pantofii din cristal, spuse ea cu o nuanţă de 
respect în voce, ceea ce o făcu pe Kate să ridice din sprâncene. 

— Lady Dagobert a spus că nu merită banii. 

Rosalie deschidea cu blândeţe o cutie din lemn şi 
despacheta o pereche de pantofi acoperiţi cu mătase. 

— Nu aşa se spune despre orice lucru pe care trebuie să-l ai 
cu adevărat? 

— Nu chiar, spuse Kate, gândindu-se la tartele cu lămâie, la 
afecțiunea lui Freddy şi chiar la sărutul unui prinţ. 

Micuța servitoare îngenunche la picioarele ei. 

— Acum puneți-vă uşor pantoful, domnişoară Katherine. Se 
numesc pantofi din cristal dintr-un motiv întemeiat. Nu-s 
făcuţi din cristal, dar oricum se pot sparge. 

Puse un superb pantof cu toc în piciorul lui Kate. Avea 
scânteierea sticlei şlefuite, iar pietrele de pe tocul subțire 
străluceau. 

— De ce? E aproape transparent, spuse Kate, destul de 
uimită. Din ce e făcut atunci, dacă nu din cristal? 

— Dintr-un fel de catifea tare, spuse Rosalie dând din 
umeri. Catifeaua străluceşte cam la fel ca sticla. Sunt buni 
doar pentru o noapte, pentru că după ce sunt purtaţi, nu mai 


arată ca nol. 

Kate stătu o clipă în faţa oglinzii, examinându-se. Cu o 
oarecare satisfacție, îşi dădu seama că nimeni nu avea să-şi 
dea seama că ca era Victoria cea pudrată şi cu perucă, aşa cum 
crezuseră în ultimele zile. Cearcănele de sub ochi se duseseră, 
iar rujul făcea ca buzele să-i arate pline şi senzuale. 

Pentru prima dată, îi ieşea în evidență frumuseţea moştenită 
de la tatăl ei, acea frumuseţe pentru care era renumită Victoria. 
Nu avea forme aşa de generoase ca Victoria, dar arăta — credea 
că arăta — mai bine. Era mult mai frumoasă decât sora el. 

Dacă Gabriel se uita la ca şi se hotăra să se însoare cu 
Tatiana, măcar ştia că făcuse tot ce-i stătuse în putere. 

— Rosalie, îi spuse ea întorcându-se spre servitoarea ei, ai 
fost foarte inspirată în alegerea rochiei. Îţi mulţumesc. 

— Pentru că se mulează pe corp de la sâni în jos, zise 
Rosalie, venind spre ea ca să-şi ofere părerea avizată. Felul în 
care materialul cade aici, iar apoi sânii tăi nu sunt acoperiţi 
decât cu o bucată de mătase fină... Şi picioarele tale, 
domnişoară! Par aşa lungi. Toate femeile vor muri de invidie. 

Kate zâmbi în sinea ei. Din câte ştia, nimeni nu o invidiase 
vreodată pentru felul cum arăta. 

— Singura chestie e că e un pic cam scurtă pentru tine, 
continuă Rosalie, iar glezna şi pantofii sunt la vedere. Unele 
femei îşi scurtează rochiile dinadins, doar pentru acest lucru. 
Mă refer la cele cu glezne frumoase. 

Se auzi o bătaie uşoară în uşă şi iat-o pe Victoria, cu Algie 
în spatele ei. Purta celebra perucă de culoarea cireşei, asortată 
cu o superbă rochie albă, brodată cu fir roşu. 

— Lordul şi lady Wrothe ne aşteaptă la baza scărilor, o 
anunţă Victoria. lar apoi, aruncându-i o privire lui Kate, se 


opri şi bătu din palme. Vai! Arăţi... arăţi... Algie, uită-te la 
Kate, uită-te la ea! 

Kate făcu câțiva paşi înainte, bucurându-se la nebunie de 
încrederea în sine pe care o ai când te simţi frumoasă. 

Algie avu aceeaşi satisfacție ca şi Kate. Căscă gura uimit, 
deşi nu putea foarte mult, din cauza gulerului extraordinar de 
înalt. 

— Arăţi ca... arăţi ca o franțuzoaică! 

Era, evident, cel mai frumos compliment pe care îl putea 
face. 

— ŞI voi doi arătaţi minunat, spuse Kate. 

— Nu pot să respir, îi mărturisi Victoria. Dar, din fericire, 
această rochie de bal are o formă de modă veche, iar cutele 
duble îmi maschează silueta. 

— Arăţi încântător, spuse Kate. Mergem? 

Henry şi Leo îi aşteptau la celălalt capăt al galeriei de 
tablouri. Henry era îmbrăcată într-o superbă rochie de mătase 
de culoarea prunei, cusută cu perle. 

— Fi bine, zise ea, pe când Victoria şi Kate ajunseră în 
capătul galeriei. Mă bucur că voi două nu eraţi în căutare de 
soți când eram eu în floarea vârstei! 

— Ne-ai fi luat bărbaţii şi ne-ai fi lăsat cu inimile frânte, 
spuse Kate pe un ton relaxat, sărutând-o pe un obraz. Îţi 
mulțumesc din nou, îi şopti ea. 

— Pentru ce? o întrebă Henry. 

— Pentru că mă însoţeşti la bal. 

— Nu ai nevoie de noi, pufni Henry. Prinţul îți va cădea la 
picioare, înnebunit de pasiune. Vreau să văd scena cu ochii 
mei. Îmi place o comedie reuşită. 

Wick făcu ochii cât cepele pe când se apropiau de sala de 


bal. Se înclină până în pământ — şi le făcu cu ochiul. Apoi le 
făcu semn valeților să deschidă fiecare câte o uşă mare în 
acelaşi timp, cu mişcări sigure. 

Wick o luă înaintea lor, iar când ajunse în capul scărilor ce 
duceau în jos, spre sala de bal, anunţă pe un ton ridicat: 

— Lordul şi lady Wrothe. Domnişoara Victoria Daltry şi 
domnişoara Katherine Daltry. Lordul Dimsdale. 

În sala de bal erau cam două, trei sute de oameni. 
Candelabrele ce atârnau deasupra capetelor lor reflectau 
strălucirea diamantelor şi a  rubinelor şi  scânteierea 
mătăsurilor. 

Kate merse până în capul scărilor şi se opri suficient de mult 
timp, astfel încât toate privirile să se aţintească asupra ei. Apoi 
începu să coboare scările încet, foarte încet, până în sala de 
bal. Evident că-şi ținea poalele rochiei, iar pantofii de cristal — 
şi gleznele — erau la vedere. 

Când ajunse pe ultima treaptă, auzi şuşoteli şi numele ei 
care se tot repeta. Dar mai mult decât vorbele, văzu capetele 
bărbaţilor care se întorceau în direcția ei. 

Nu-şi putea explica altfel. Îşi dădu seama mirată că scena 
semăna un pic cu cea în care cineva aruncă o găleată cu ovăz 
pe o pajişte plină cu armăsari. Cu toţii se întoarseră în acelaşi 
timp şi o porniră spre delicateţea oferită. 

Primului bărbat îi zâmbi. Nu se uită nici în stânga, nici în 
dreapta, să vadă dacă o privea vreun prinţ. 

Era foarte fericită, căci o văzuse ani la rând pe Victoria 
făcând pe grozava la tot felul de petreceri, iar apoi vara, la 
Londra. Ea era mereu în urma ei, îmbrăcată întotdeauna cu 
rochii din batist şi bumbac rezistent, cu mănuşi uzate şi cizme 
vechi. 


Pe Kate o cuprinse încântarea. 

Primul gentilom ajunse la ea, aproape împiedicându-se în 
pantofii de dans, în fervoarea care-l cuprinsese. Se prezentă, în 
absenţa gazdei. 

— Ce plăcere să vă cunosc, lord Bantam, spuse ea cu 
dulceaţă în glas. 

Purta două jiletci, una din catifea peste una din satin azuriu 
ŞI îi făcu o plecăciune complicată, timp în care cataramele de 
la pantofi îi scânteiară ca diamantele. 

După o vreme, îşi dădu seama că erau într-adevăr bătute cu 
diamante. 

După lordul Bantam veni domnul Egan, apoi Toloose, lordul 
Ogilby, contele de Ormskirk, lordul Hathaway şi domnul 
Napkin. Henry o luă înainte, de parcă ar fi fost mama lui Kate, 
atingându-i pe bărbați pe braţ cu evantaiul, spunându-i lui 
Ogilby că nu putea, sub nicio formă, să nu o invite pe fina ei la 
un vals. 

Se simţea ameţită şi încântată să stea în mijlocul atâtor 
gentilomi, purtând diamante care scânteiau la fel de puternic 
precum cataramele de la pantofii lordului Bantam. 

Dar nu diamantele îi atrăgeau. Ştia asta. Zâmbetul tainic de 
pe buzele ei, buzele ei de un roşu-închis, mişcările ei senzuale. 

O văzu pe Effie şi se duse la ea, bătând-o uşurel cu evantaiul 
pe braţ. Apoi, şi Effie a intrat în cercul format în jurul ei, 
amândouă râzând şi flirtând cu toţi bărbaţii deodată. 

— Dansez groaznic, îi spuse Kate contelui de Ormskirk, pe 
care Henry îl alesese să danseze prima oară cu ea. 

Ciudat, dar Effie preferă să-i ofere mâna lordului Hathaway, 
nu unuia dintre tinerii filfizoni care se luau la întrecere să-i 
intre în graţii. 


Contele se înclină în faţa ei, de parcă ar fi fost vrăjit şi îi 
şopti: 

— Domnişoară Daltry, n-aţi vrea să staţi deoparte dansul 
acesta? 

Ormskirk avea o bărbie voluntară şi ochi albaştri. Arăta ca 
un bărbat care se simţea mai bine în şa decât într-un birou. Nu 
va citi niciodată o revistă despre antichităţile ionice, oricare ar 
fi fost acelea. Deşi citise două articole, Kate nu era încă sigură 
care erau acelea. 

Era un bărbat al faptelor, şi nu al vorbelor. Îi zâmbi, iar el îi 
sărută din nou mâna. 

— Aş vrea să dansez, îi spuse ea încetişor. Dar 
dumneavoastră, scumpul meu conte, trebuie să aveţi milă de 
mine Şi să-mi spuneţi exact ce să fac. Nu pot să rețin paşii. 

— Nici eu, îi mărturisi Ormskirk. Mereu o iau în direcția 
greşită. Dar aceasta este o poloneză destul de uşoară. Ideea e 
să te plimbi încet prin jur, până se opreşte toată lumea. E cam 
plictisitor. 

Avea dreptate, era foarte uşor. Kate îl țintuia cu privirea, ca 
să nu-l vadă cumva pe Gabriel. 

Gândul la el o îndureră, dar tot zâmbea. 

Contele îi răspunse ca o floare mângâiată de razele soarelui. 
La sfârşitul dansului polonez, o cedă fără tragere de inimă 
lordului Bantam. Apoi îşi făcu apariția la scurt timp, când ea 
se pregătea să danseze cu Toloose şi-l trase de mânecă pe acel 
gentilom. 

Kate ridică mirată din sprâncene, iar Toloose inventă o 
scuză şi se îndepărtă. 

— Domnule, îmi amintiţi de un magician al curţii, spuse ea. 
Cum de l-aţi înspăimântat pe sărmanul domn Toloose? Voiam 


să-i admir haina mai de aproape. 

— Toloose arată ca un păun, dar e, de fapt, un tip foarte 
serios, spuse Ormskirk. Voiam să dansez cu dumneavoastră 
din nou, aşa că am aranjat un dans perfect. 

Ea îi zâmbi, observând cum îi zăboveau ochii asupra 
buzelor şi decolteului ei. 

— Un vals! exclamă triumfător Ormskirk. 

Kate ştia cum să iasă din încurcătură. 

— O, Doamne, mama mea vitregă nu m-a lăsat niciodată să 
învăţ valsul! Şi cred că naşa mea mi-a interzis clar să valsez. 

— Ce noroc pe noi că mama ta vitregă nu-i aici, spuse 
Ormskirk. 

Sclipirea din ochii lui compensa, într-un fel, fruntea foarte 
înaltă. Sărmanul conte chelea, dar cu demnitate. Nu era, cu 
siguranță, vina lui că fruntea îi strălucea în lumina atâtor 
lumânări. 

Kate se încruntă, încercând să-şi amintească ce-i spusese 
noaptea trecută Gabriel despre vals. Cu siguranţă că era ceva 
licențios. 

— Poate... iat-o pe naşa mea, spuse ea oarecum uşurată. 
Henry, draga mea! 

— A, Ormskirk, spuse Henry. Mă gândeam eu c-ai să te 
întorci. 

— Urmează un vals, îi zise el cu o intensitate ciudată. Am 
rugat-o pe domnişoara Daltry să-mi acorde acest dans. 

— O, făcu Henry, uitându-se la el de sus în jos. Ei bine! 
Dădu din cap, părând să fi luat o hotărâre. Nu am nimic de 
obiectat, atâta timp cât nu vă ciocniți de mine şi de Leo. 
Iubesc valsul, dar anumite cupluri dansează ca nişte cai 
speriaţi de tăuni. 


La auzul acestei remarci, Ormskirk zâmbi. 

— Cred că mă descurc, îi spuse el încetişor şi se întoarse 
spre Kate cu mâna întinsă. Domnişoară Daltry? 

Dintr-un motiv sau altul, n-o prea trăgea inima să danseze 
din nou cu el... dar era o prostie. Era doar aglomerația, felul în 
care se împrăștia parfumul lui Henry în aer şi căldura degajată 
de lumânări. 

— Ringul de dans e mai puţin aglomerat decât aici, îi spuse 
Henry lui Leo, dat fiind că majoritatea debutantelor vor sta pe 
bară, dacă prostuţul de prinţ nu le invită la dans. Mă aştept să 
stea la rând ca să se holbeze la el. 

Kate se îndreptă de spate. Nu avea să stea deoparte, în timp 
ce Gabriel dansa cu logodnica lui. Îi zâmbi lui Ormskirk, 
special ca să-l facă să se înroşească şi mai mult în obraji. 

— Atâta timp cât ştiţi să mă conduceţi, domnul meu. Însă 
trebuie să vă previn că nu mă prea pricep la acest dans. 

El se întinse după ea, aţintind-o cu ochii lui albaştri şi luând- 
o de mână. 

— Domnişoară Katherine, spuse el, aş fi foarte onorat să vă 
fiu partener la primul vals. 


Capitolul 38 


Gabriel purta o haină din mătase brodată, ce fusese făcută 
pentru prezentarea lui la curtea austriacă. Ştia ce avea de făcut 
— ŞI avea s-o facă. Se va purta ca un bărbat. Nu, ca un prinţ. 

Se duse la Tatiana şi îi întinse mâna în timp ce-i făcea o 
plecăciune, cum fusese învăţat de gentilomii care îşi trăiau 
viaţa la curtea Franţei. Prinţesa era frumos îmbrăcată, într-o 
rochie simplă din satin alb, dar împodobită cu dantelă de 


Bruxelles, iar la mâneci — cu puf de lebădă. 

Se simţea încântată de fiecare zâmbet, de fiecare privire 
furişă pe care i-o arunca prințului şi de felul radios în care se 
uita ea la alte femei. 

Tatiana era încrezătoare, şi pe bună dreptate. 

Dansa cu ea, dansa cu altele, dansa cu Sophonisba, care îl 
înjurase pentru că îi îndoise una dintre penele care-i 
împodobeau capul. Avu un schimb de replici ciudat cu Toloose 
care se uita la el furios, şi îi spuse deodată: — „Ochu ei 
strălucesc mai tare decât toate torțele.” Nu e din Romeo și 
Julieta? întrebă Gabriel, gândindu-se cu tristeţe la despărţirea 
de Kate. 

Toloose arătă înspre Tatiana, căreia 1 se vedeau gropiţele în 
obraji, în timp ce îi zâmbea unchiului lui Gabriel. 

— Shakespeare ar fi aflat tot ce voia să ştie doar dacă se uita 
în ochii ei. 

Apoi plecă fără să mai scoată o vorbă. 

Gabriel dădu din umeri şi dansă cu Henry, care îi zâmbi 
vădit amuzată şi îi spuse: 

— Îmi închipui că ai văzut-o deja pe fina mea. 

— Nu am avut încă plăcerea. 

— Fi bine, atunci înseamnă că eşti singurul din sala de bal, 
îi spuse ea cu voioşie. Doamne, printe, ai fața albă ca varul. 
Sper că nu te simți rău. Toată lumea se distrează atât de bine! 

— Mă bucur să aud asta, spuse el cu o voce inexpresivă. 

— Probabil că nu ai observat. Nu poţi să-ţi dai seama dacă 
un englez se simte bine dacă nu cade într-un colţ de beat ce e, 
adăugă ea. Maiestate, sunt pe cale a se încheia mai multe 
logodne în afară de a ta. 

Îi zâmbi, deşi o ura în clipa aceea. Pentru felul în care îl 


cerceta cu privirea, pentru felul în care pomenise de logodnă, 
pentru... 

Pentru strălucirea provocatoare din ochii ei. 

Termină dansul, făcu plecăciunea de rigoare, se îndreptă de 
spate — şi o văzu. 

Kate a lui. Strălucea ca o stea — o femeie superbă, senzuală 
şi puternică. O prinţesă desăvârşită. 

Rochia era superbă, părul minunat. Dar nu-i păsa. Se uita la 
fericirea din ochii ei, la fermitatea bărbiei ei mici şi rotunde, la 
pomeții ei parcă sculptați. 

Îi citi pe față bunătatea şi senzualitatea din felul în care îşi 
mişca buzele. 

Ar fi putut să-şi facă loc printre mulţimea de bărbați din 
jurul lui Kate, să-i tragă un pumn în bărbie celui care-i zâmbea 
de parcă ar fi fost o zeiţă. 

Dar Tatiana era lângă el, iar Kate nu, iar el avea obligaţii, 
obligații, obligaţii. Se întoarse cu spatele, simțind cum îi 
pulsează tâmplele ca niciodată, iar în acel moment în încăpere 
se auziră răsunând acordurile valsului. 

Tatiana îi zâmbi. 

— Tata a fost de acord să valsez noaptea trecută, dar, cum 
nu te simţeai bine, am ales să stau într-un colţ. 

El îi făcu o plecăciune; ea îşi puse mâinile pe umerii lui; se 
duseră pe ringul de dans. 

Nu era aglomerat, căci mulți dintre invitați fie nu învăţaseră 
paşii, fie evitau să danseze din cauza senzualităţii mişcărilor, 
fie preferau să stea într-un colț al sălii de bal şi să-i bârfească 
pe cei care aveau curajul să accepte provocarea. 

Tatiana era uşoară ca fulgul în braţele lui, anticipând fiecare 
mişcare a piciorului lui. Era o adevărată plăcere să dansezi cu 


ea. Se treziră în mijlocul sălii: el se uită la ea şi ridică din 
sprâncene. 

— Da, hai să dansăm! spuse ea, râzând. 

Obraju îi erau roz, iar ochii îi străluceau. 

Şi, acestea fiind spuse, se lăsară purtati de muzică, 
învârtindu-se iar şi iar prin sala de bal. Pe când făceau cercuri 
perfecte, el îi văzu pe musafirii care se uitau la ei ca vrăjiți. 
Ştia ce vedeau: pe Făt-Frumos din basme şi pe frumoasa lui 
prinţesă. 

Ajunseră în capătul sălii, iar el se uită iar la partenera lui. 

— Poate că ar trebui să nu mai sărim în ochi pentru restul 
dansului. 

— A fost încântător, spuse Tatiana, radiind. Dacă aş putea, 
aş valsa toată noaptea. 

O strânse mai tare în braţe, zâmbindu-i. Coapsa ei o atinse 
pe-a lui. O simţi ca pe cea a unei broaşte. Ce rece era, se gândi 
el, întrebându-se cum va putea să facă dragoste cu ea în 
noaptea nunții. 

Ce scandal s-ar fi iscat! Prinţul să nu poată... 

— O, Doamne! spuse doamna, atrăgându-i atenția. Mă tem 
că nu toată lumea e la fel de pricepută la vals ca tine, Alteță. 

El se uită în direcția arătată de ea. Era Kate, bineînţeles. 
Dansa cu contele Ormskirk. Şi ei erau pe ringul de dans. Dar 
spre deosebire de eleganța şi grația lui şi a Tatianei, Kate şi 
Ormskirk se învârteau prea repede. Ea îşi dăduse capul pe 
spate şi râdea încântată. Părul ei superb de culoarea untului i 
se unduia pe umeri, pe când Ormskirk o tot învârtea. 

Când dansa el cu Tatiana, se țineau uşor unul pe altul. Cum 
era şi corect. 

Dar, pentru a nu-şi pierde elanul, Ormskirk o ţinea strâns la 


piept pe Kate. Gabriel simți cum se înfurie. 

Valsul luă sfârşit. Kate şi Ormskirk se mai învârtiră o dată, 
în tăcere, zâmbind unul la altul, de parcă ar fi avut un fel de 
înțelegere tacită. 

Mâna Tatianei i se lăsă pe braţ; Wick deschisese uşile 
imense ale sălii de bal. Era timpul să se retragă în grădină, de 
unde aveau să vadă artificii lansate din bărcile de pe lac. 

Aproape că-i îndepărtă mâna. În schimb, o conduse pe 
prințesă din sala de bal, pe uşile imense şi în jos pe scările din 
marmură albă. 

Era o noapte răcoroasă, iar Wick pusese vase de metal pline 
cu lemn care ardea, ca să nu le fie frig oaspeţilor. Limbile de 
foc îi făceau concurenţă lunii, răspândind o lumină galbenă pe 
fețele celor adunaţi în jurul lacului. 

— N-am văzut niciodată artificii! strigă Tatiana 
entuziasmată ca o fetiță. 

Gabriel se gândea la anii petrecuți pe la curțile diferiților 
regi, la primele artificii văzute când avea zece ani. 

— Mă bucur să fiu lângă tine cu acest prilej, spuse el. 

Poate spusese aceste cuvinte pe un ton indiferent. Tatiana se 
uită la el, iar apoi îl trase iute înspre unchiul ei şi un grup mare 
de oameni. 

— Unchiule! strigă ea. 

— Aici erai, scumpo! făcu prințul Dimitri. Am văzut cât de 
frumos ai dansat. Ce bine că mama ta nu-i aici! 

Gabriel făcu o plecăciune. 

— Prințesa este o dansatoare foarte grațioasă. 

— Da, aşa e, spuse unchiul ei. Tatiana se strecurase în fața 
unui grup mic de oameni şi stătea pe malul lacului, uitându-se 
cu atenție la bărci. 


— Ce surpriză ne-ai pregătit, prinţe? 

— Bărcile vor pluti până în mijlocul lacului, unde vor fi 
ancorate una lângă cealaltă, spuse Gabriel. 

Îi văzu pe Kate şi pe contele Ormskirk la stânga. 

— Când va da Berwick semnalul, vor lansa artificiile astfel 
încât să impresioneze pe toată lumea. 

— Cel puţin, aşa sperăm, spuse ducele. Dau bătaie de cap 
artificiile astea, nu-i aşa? 

— Într-adevăr, făcu Gabriel. Mă scuzaţi, Alteță, dar vreau să 
fiu sigur că sunt puse la punct toate pregătirile. 

— O, nu aş vrea... spuse prinţul, dar Gabriel plecase deja. 
Merse în spatele musafirilor, adunaţi în jurul lacului iar apoi o 
luă... la stânga. 

Evident. 

Din fericire, Kate stătea în spatele grupului, exact în fața 
intrării în labirint. El se strecură în spatele ei şi îi puse o mână 
pe mijloc, fără să scoată o vorbă. 

Ea îi aruncă o privire, dar era întuneric, iar el nu putea să-i 
vadă expresia de pe chip. Fără să-i îndepărteze mâna, ea îi 
şopti ceva contelui şi plecă de lângă el. 

Cu un gest rapid, Gabriel intră cu ea în labirint şi ajunseră 
dincolo de prima curbă. Aici nu erau vase cu lemn care să 
ardă, şi nici vreo torță care să străpungă întunericul de 
nepătruns ce le învăluia chipurile. 

— Gabriel, spuse Kate. Spre uşurarea lui, detectă o notă de 
amuzament în vocea ei: Ce faci? 

— Vino cu mine, îi zise el şi o luă de mână prin întuneric. 

— Nu pot, protestă ea. Condurii mei de cristal... Nu pot să 
merg, pe iarba asta! 

Fără să ezite, îngenunche în faţa ei şi îi luă un picior în 


mână. 

— Doamna mea. 

Ea îşi ridică piciorul, iar el îi scoase pantoful. Îi atinse încet 
şi celălalt picior, scoase şi celălalt condur, punându-i cu grijă 
pe o bancă aflată la intrarea în labirint. 

— Mă simt ca un copil care dansează în ciorapi pe iarbă, 
spuse Kate încântată. 

Cu mâna stângă abia atingând gardul viu, iar cu dreapta 
tnând-o strâns de mână, începu să meargă prin labirint, 
văzând cu ochii minţii tot traseul Era destul de simplu, dacă 
ştiai drumul. 

Kate îl urmă, împiedicându-se un pic, dar el o ținu bine. 

— Am ajuns. 

Dădură ultimul colţ şi iată-i în mijlocul labirintului. Era 
scăldat în lumina lunii şi nu existau vase cu jăratic, aşa că 
lumina argintie a lunii poleia gardul viu şi căluţii-de-mare. 

— Arată minunat, spuse Kate, ducându-se la fântână. De ce 
nu iese apa din aceste statui? 

— Ține de gravitație şi de cantitatea de apă aflată dedesubt. 
Dacă trag de manivela asta — îi demonstră el —, doar o să 
picure puțină apă. 

— Aş vrea să stau Jos, dar mi-e teamă că piatra e udă, spuse 
Kate cu tristeţe, şi nici nu vreau să-mi boţesc rochia. 

Se întoarse şi-l privi, dar el rămase tăcut. Îi era teamă să nu-i 
iasă din gură decât cuvinte banale — gâfâieli, icneli — pe care 
bărbaţii şi femeile le scot în intimitate. 

În loc să spună ceva, el se aplecă şi-i mângâie obrazul, îi 
simţea moliciunea pielii ei, colţurile gurii. Îşi puse gura pe 
locul unde fusese mâna. 

— Gabriel! spuse ea, întorcându-şi faţa. 


Inima îi bubuia în piept. 

— Trebuie să plec. 

— Nu! 

— Kate! 

Îl durea sufletul doar să-i rostească numele, însă în acelaşi 
timp, era dulce ca mierea în gura lui — dulce şi cunoscut, ca un 
cântec de leagăn. 

— O, Gabriel! îi şopti ea. 

— Mai lasă-mă o dată, o imploră el Te rog, te rog. Te 
implor. Eu... 

— Mi-e... se opri, apoi reluă: Mi-e teamă că-mi vei frânge 
din nou inima, Gabriel. 

— A mea e deja frântă. 

Adevărul ieşise la iveală. Ochii ei scânteiau de lacrimi, mai 
tare ca lumina lunii. 

EI o sărută posesiv. E aproape imposibil de descris cum s-au 
cufundat amândoi într-un întuneric de nepătruns, într-un tărâm 
de basm, lipsit de pudoare, unde el nu mai era prinţ, nici ea 
doamnă, ci... 

Doar două trupuri excitate, fierbinți, înnebunite unul după 
celălalt. 

— Rochia mea, murmură ea un pic mai târziu. În ochi i se 
ivi o sclipire jucăuşă. Ce greşeală facem! 

El întinse mâna, trase de manivelă, iar clipocitul apei se 
opri. Apoi îi arătă cum să pună mâinile pe capul unui căluţ de 
mare ud şi surâzător. Îi ridică grijuliu rochia, aruncând strat 
după strat de material peste capul ei, până când fundul ei 
apetisant — pe care era doar o pereche de chiloți atât de 
străvezii, de îi vedea pielea prin ei — ajunse în mâinile lui. 

Ezită, de parcă ceea ce vedea în fața lui era prea frumos ca 


să fie atins. Apoi o dezgoli în lumina lunii, se aplecă, o strânse 
la pieptul lui şi începu să-i mângâie sânii. 

Ea nu scosese o vorbă, dar în clipa în care degetele lui îi 
atinseră uşor un sfârc, ea scoase un țipăt de plăcere şi se 
sprijini de el. Se simţea de parcă ar fi fost prinsă într-un viscol 
şi nu mai vedea bine; se părea că toate senzațiile veneau din 
mâinile lui, doar din trupul lui. 

Dulceaţa sânului ei, mugurele încordat al sfârcului, 
răsuflarea întretăiată care-i scutură trupul, fesele ei lipite de el, 
cerul de deasupra lor. 

O mângâie din nou, iar ea ţipă din nou de plăcere. El îşi lăsă 
degetele să intre în valea cea dulce, iar ea suspina şi-şi arcuia 
spatele. 

Mâna îi tremura de parcă şi-ar fi pus un prezervativ. lar 
apoi... se împreunară, de parcă ar fi făcut dragoste aşa de o 
sută de ori, de parcă erau făcuți pentru această clipă. El se 
înfipse adânc, iar ea se încordă, scoțând un strigăt care răsună 
până în înaltul cerului de noapte. 

Aproape că era prea mult. Gabriel strânse din dinți şi se 
concentră să o pătrundă fără să se piardă cu firea, lăsând 
parfumul ei delicat, pielea ei catifelată, răsuflarea ei întretăiată 
să 1 se întipărească în minte, în aşa fel încât să rămână mereu 
acolo, să n-o uite niciodată. 

Pentru un timp, se auzi doar zgomotul făcut de trupurile lor 
care se împreunau violent; Kate mai scotea câte un suspin; 
Gabriel, un geamăt. 

Dar făceau dragoste cu prea multă pasiune şi voracitate ca 
să poată dura. El înteți ritmul, ea ţipa acum, zvârcolindu-se 
sub el, apoi străpunseră împreună timpul implacabil, tăcerea şi 
spațiul dintre ei, contopindu-şi trupurile într-unul singur. 


El rămase aşa, aplecat deasupra ei ca un animal peste 
perechea lui, până când ea icni şi se lipi de el. 

În acel moment, se auzi un şuierat în depărtare şi, când se 
întoarseră amândoi să se uite, văzură o explozie urmată de o 
ploaie de scântei de un verde smarald ce căzu pe pământ. 

Kate îşi trăgea jos fustele, dar se opri şi-i aruncă o privire. 
Inima îi bătea să-i spargă pieptul. 

— Mă bucur, spuse ea, că artificiile nu au început în urmă 
cu un minut sau două. Ar fi fost absurd. 

O altă explozie... scântei rubinu se topiră, se făcură roz, 
apoi dispărură în văzduh. 

Nu putea să-i răspundă nimic. În schimb, o ajută să-şi 
strângă părul, iar degetele îi zăboviră în coama deasă şi aurie, 
furând o ultimă atingere. Apoi îi luă mâna şi o duse pe Kate 
departe de mijlocul labirintului. 

Ea îi aruncă o privire pe când dădeau ultimul colţ. El nu se 
mişcă, aşa că trebui să-i găsească gura cu a el. 

Primi — sau era oare un dar — ultimul sărut cu grijă, de parcă 
i-ar fi transmis un mesaj pe care el nud putea descifra. 

În întuneric, el îngenunche din nou, ca orice cavaler 
medieval în faţa domniţei sale. 

Picioruşul ei se odihni încrezător în palma lui pe când el îi 
vâri pantoful în picior. Apoi celălalt, şi trebui să se ridice. Nu 
putea sta tot timpul în întuneric. 

— Kate, îi spuse el odată ce se ridică în picioare. 

Se întinse iar spre ea şi o strânse mai tare în brațe. 

Orchestra începu să cânte. Se duseseră pe malul lacului, iar 
acordurile primului vals umplură noaptea liniştită ca o adiere 
veselă. Îşi puse mâna pe mijlocul ei şi o strânse cu mai multă 
putere. 


— Spuneai, şopti ea, că oricine ne-ar vedea valsând ar şti că 
suntem amanți. 

— Nu, spuse el vehement. Vor şti doar că sunt îndrăgostit de 
tine. Te rog, dansează cu mine, Kate. 

Ea îşi puse mâna într-a lui, îi zâmbi, cu ochii strălucindu-i, 
dar nu de lacrimi. Fără să scoată o vorbă, îi tinu mâna sus şi 
începu să danseze un vals lent. Fa nu reuşea să se lase 
condusă, aşa că el o strânse mai tare şi îi arătă cum să-şi dea 
seama, în funcție de mişcările lui, în ce direcție aveau să se 
întoarcă. 

Desigur... învăţă, învăţă. Într-o clipă, dansară împreună de 
parcă aerul se hotărâse să îmbrățişeze vântul, de parcă erau 
două flori purtate de curentul cald. 

Muzica se termină. Gabriel nu-şi luase ochii de pe chipul ei, 
nu privise niciodată peste umăr să vadă dacă se uita lumea la 
ei. Nuri păsa. 

Ea făcu o reverență şi îi întinse mâna ca să fie sărutată. 

Gabriel stătea în umbra gardului viu, uitându-se la Kate cum 
călca atent pe iarbă, ducându-se la Henry, care se întoarse şi o 
sărută. 

Seara părea să nu se mai sfârşească. În cele din urmă, au 
fost chemaţi în salon de către Wick, care pusese valeți să le 
servească băuturi calde celor cărora ie era frig şi pateuri 
minuscule şi delicioase celor cărora le era foame. Gabriel 
stătea lângă Tatiana. Se simțea ca un robot, dar rămase acolo, 
conducând-o din loc în loc, râzând când ea chicotea, zâmbind 
când şi ea făcea la fel. 

Încerca să nu se uite la flacăra luminoasă care era Kate. 

Deodată, îşi dădu seama că Tatiana îi vorbea. 

— Alteță, repetă ea. 


— lartă-mă, spuse el, întorcându-se. 

Ormskirk stătea alături de Kate lângă şemineu; se apleca 
peste Kate... Kate părea că-şi ia la revedere de la Henry şi de 
la Leo, dar era imposibil. Nu avea cum să plece... trebuia s-o 
mai vadă încă o dată a doua zi de dimineaţă. 

Tatiana se uită în sus la el. Era micuță, dar bărbia îi era 
severă, iar în ochi 1 se citea dârzenia. 

— Printe, eşti drăguţ să mă însoţeşti până în iatacul meu? 

Îşi puse cu blândeţe mâna pe umărul lui şi părăsiră împreună 
sala de bal. Ea avea maniere alese, zâmbea şi înclina din cap 
în faţa mai multor musafiri, chiar pe când îi spunea: 

— Eşti trist, printe. 

El îşi drese glasul. 

— Te înşeli, cu siguranță. 

— Nu, spuse ea. 

Ajunseseră la uşă, apoi în prag. ÎI trase în umbră, în dreapta 
uşii deschise cu arcadă ce dădea spre grădină. Eu nu mă înşel 
niciodată. Pur şi simplu îmi dau seama. 

Gabriel habar n-avea ce trebuia să spună. 

— Te-am văzut valsând cu femeia aia drăguță. Bănuiesc, 
spuse ea precaută, că e ceva între vol. 

EI clipi. 

— O poveste de dragoste, spuse ea pe şleau. Ai o idilă, aşa-i 
spunem noi. Multe, multe dintre rudele mele au avut idile în 
trecut. Noi, ruşii, suntem foarte pasionali. Ne place să fim 
îndrăgostiţi. Şi mie mi se pare că tu eşti în aceeaşi situație. 

Nu avea rost să nege. Tatiana nu era furioasă sau tristă. 

— Ceva de genul ăsta, recunoscu el. 

Tatiana dădu din cap. În ochi i se citeau înţelegerea şi 
blândeţea. 


— NOI, ruşii, cunoaştem basmele, spuse ea. 

— Ca şi noi, englezii, îi răspunse el, ştiind exact la ce se 
referea. Toate poveştile au un sfârşit. El se aplecă şi o sărută 
pe nas. Eşti o femeie foarte de treabă, prințesă! 

Se auzi un sunet slab, ca un suspin înăbuşit, o bătaie de toc 
incrustat cu pietre preţioase... Gabriel îşi ridică privirea la 
timp ca să vadă o rochie de un albastru pal dispărând prin 
arcada din dreapta lui. 

Înjură şi porni în căutarea lui Kate, negândindu-se cum se 
va simţi Tatiana sau oricine altcineva. Ea traversa repede 
curtea, prin arcada ce ducea la treptele curții exterioare, fără să 
se uite în urmă. 

El alergă mai repede. 

Dar ajunse prea târziu. 

Curtea strălucea părăsită în lumina lunii. În depărtare se 
auzea zgomotul făcut de roțile unei căleşti care pornea pe 
drumul de pământ. Prea târziu, prea târziu, prea târziu. 

Făcu un pas înainte, gândindu-se să alerge după trăsură, ca 
un apucat. Se lovi cu piciorul de ceva. Se aplecă. 

Era unul dintre condurii de cristal ai lui Kate. Îi strălucea în 
mână, la fel de delicat şi de absurd ca orice accesoriu feminin 
pe care-l văzuse în viaţa lui. 

Rosti asta cu voce tare, pentru că nu avea niciun motiv să 
tacă: 

— Sunt... distrus. Ea m-a distrus. 

Şi mâna i se încleştă pe condurul din cristal. 


Capitolul 39 


Casa lui Henry era foarte confortabilă: plăcută, scumpă şi 


uşor în dezordine. 

— Arată exact ca a lui Coco, preciză naşa lui Kate. Stăteau 
în salonul ai cărui pereţi erau acoperiți cu moar şi pictaţi cu 
primule de culoarea coralului. Amândouă suntem tres 
coquette. Leo spune că micuța mea a lucrat într-un bordel, 
într-o viaţă anterioară. 

Kate se uită la Coco, care era perfect aranjată şi împodobită 
pentru această dimineaţă, purtând bijuterii cu ametiste. 

— E prea egoistă ca să fie o târfă de prima mână. Un bărbat 
şi-ar da seama imediat că n-o interesează decât banii. 

— Asta-i meseria, spuse Henry. Acum, ascultă-mă, draga 
mea. 

Kate se ridică în picioare, se duse până la fereastră, dându-și 
seama din tonul lui Henry că nu voia să audă ce avea să-i 
spună. Fereastra de la dormitor dădea spre faţada casei, într-o 
mică grădină publică bătută de vânturi şi lăsată în paragină. 

— O să vină iarna, spuse ea. Frunzele alunilor au început să 
se îngălbenească. 

— Nu încerca să-mi distragi atenția cu discuţii despre 
natură. Ştii că nu deosebesc un alun de un castan sălbatic. 
Ceea ce vreau să spun, draga mea, este că trebuie să încetezi. 

Kate se uita pe fereastră, cu umerii încordaţi, încovoindu-se 
la auzul adevărului rostit cu atâta căldură de naşa ei. De câteva 
zile, o durea capul mai tot timpul. 

— Alunii sunt castani, o lămuri ea. 

Henry ignoră abaterea de la subiect. 

— A trecut mai bine de o lună. Stai puţin! Chiar mai mult. 

— Mai bine de o lună, spuse Kate cu tristeţe în glas. 
Patruzeci şi una de zile, dacă vrei să ştii exact. 

— De patruzeci şi una de zile eşti prost dispusă, spuse 


Henry. E suficient. 

Kate veni la ea şi îngenunche lângă braţul fotoliului în care 
stătea Henry. 

— Îmi pare atât de rău! Nu vreau să fiu dură cu tine. 

— Ştiu că nu te poți abţine. Henry îi atinse bărbia cu un 
deget pe care era un inel. Dar acum a venit timpul să treci mai 
departe. 

— Nu vreau să... chiar am fost aşa de prost dispusă? 

— Vrei să spui că scumpa mea Coco nu ar fi bună de pasăre 
de noapte? o întrebă Henry. 

Kate nu se putu abţine să nu pufnească în râs. 

— Da. 

— Te asigur că ea ar fi cea mai solicitată, cum aş fi şi eu, 
desigur, dacă am face aşa o meserie dezgustătoare. leri-seară 
la cină, nu i-ai adus la cunoştinţă lui lady Chesterfield că fiica 
ei era la fel de drăguță ca o vițică nou-născută? 

— Păi aşa arată, spuse Kate cu un firicel de voce. 
Amândouă au aceeaşi expresie ridicolă pe faţă. 

— ŞI, în cele din urmă, concluzionă Henry, nu-i aşa că i-ai 
spus lui Leo că părul surorii lui are aceeaşi culoare ca a 
bălegarului primăvara? 

— Dar nu i-am spus ei. 

— Slavă Cerului! 

— Nu am mai văzut altundeva în natură nuanţa aia de 
măsliniu, spuse Kate. 

— Nu despre asta era vorba, căci orice prost ştie. Săraca 
femeie voia să se facă blondă şi nu i-a ieşit. Nu spun că nu am 
fost încântată să locuiesc cu tine. Mi-a plăcut în mod deosebit 
cum l-ai caracterizat pe regent, ca fiind toiagul lui Aaron, dar 
încovoiat la mijloc, deşi nimeni n-ar trebui să glumească pe 


seama capetelor încoronate, indiferent cât de neputincioşi ar fi. 

— Îmi pare rău, spuse Kate, sărutând-o din nou pe Henry pe 
obraji. Am fost o pacoste pe capul tău. Ştiu asta. 

— Ar fi bine dacă ai mai ieşi din casă. Mi-e dor să merg la 
teatru. 

— Aşa vol face, îi promise ea. 

— În seara asta, îi spuse Henry cu braţele încrucişate. În 
această seară vei intra din nou în societate, Kate. 

— N-am fost niciodată în ea, nu? 

— Începi de-acum. 

Kate se ridică, simțindu-se foarte bătrână şi tristă. Se duse 
din nou la fereastră, unde amurgul se pogora asupra alunilor, 
iar ultimele raze de soare se profilau printre crengi. În mod 
ciudat, era agitație în parcul în care, de obicei, nu era nici 
tpenie de om. 

— Ai făcut ce trebuia, se auzi vocea lui Henry, din spate. 

Kate se întoarse. Naşa ei nu scosese o vorbă despre Gabriel 
de când... de patruzeci şi una de zile. 

— l-ai dat o şansă să se poarte ca un bărbat, iar el n-a fost în 
stare. 

— Avea obligaţii. 

Henry pufni. 

— Ţi-e mai bine fără el. Şi-ai făcut foarte bine că nu i-ai zis 
despre posibilitatea de a avea o zestre. Uite cât de mare s-a 
dovedit a fi zestrea ta. Cred că ai simţit şi tu că ar fi contat 
foarte mult pentru el şi nu-mi pot închipui un motiv mai bun 
ca el să rupă logodna. 

— Eu nu mi-am dat seama... Credeam... Speram. Ca o 
proastă, bănuiesc. 

Trecuseră patruzeci şi una de zile, iar ea era suficient de 


prostuţă să mai păstreze o rază de speranță, pentru că nu se 
anunţase nunta cu prinţesa Tatiana. Şi cine ştia când avea să 
aibă loc nunta? 

Din câte ştia, ei se întorseseră în Rusia ca să se cunune. 

— Nu trebuie să speri niciodată că bărbaţii se vor ridica la 
aşteptările tale, îi spuse Henry cu amărăciune. Nu se întâmplă 
aşa ceva. 

Kate se întoarse iar cu fața la fereastră. Umerii îi erau 
încordați şi o dureau pentru că îşi ținuse în frâu durerea şi 
lacrimile. Dar se săturase să tot suspine şi să se întrebe de ce 
era Gabriel aşa. 

Parcă era o enigmă. Era aşa pentru că era prinţ. 

Aceste cuvinte i se învălmăşeau în cap. 

Henry o cuprinse cu braţele, iar ea fu învăluită de un nor de 
parfum dulce ca mierea. 

— O să mă urăşti pentru asta, dar într-un fel mă bucur că 
Gabriel n-a avut curajul să rupă logodna. 

— De ce? 

Henry o întoarse cu faţa la ea. 

— Pentru că am petrecut un timp cu tine, spuse ea, dându-i 
lui Kate o buclă după ureche. Tu eşti... tu eşti copilul pe care 
nu l-am avut niciodată, scumpa mea Kate. Tu eşti cel mai 
frumos dar pe care 1 l-a dat Victor cuiva. Ochii îi erau umezi 
de lacrimi. Îl iubesc din nou pentru asta, căci te iubesc şi pe 
tine. Şi deşi, pe de o parte, nu-mi place deloc să te văd atât de 
tristă, pe de altă parte, sunt încântată că am fost una lângă alta 
săptămânile astea. 

Kate îi zâmbi pieziş şi o îmbrățişă. 

— ŞI eu simt la fel, zise, strângând-o tare la piept pe Henry. 
E o compensație pentru toţi anii petrecuţi cu Mariana. 


— Fi bine, spuse Henry o clipă mai târziu, simt că-mi vine 
să plâng. O să crezi că am băut cu Leo coniac înainte de masă. 
Chiar nu am vrut să vorbesc urât despre Gabriel. Doream din 
tot sufletul să fie bărbatul la care sperai, draga mea. 

— Ştiu, spuse Kate. 

— Bărbaţii vin şi pleacă, reluă Henry. Sunt ca ţurţurii de 
gheaţă. 

— Țurţuri, repetă Kate prosteşte, întorcându-se să vadă 
oamenii din grădină plimbându-se de colo-colo. Siluetele lor 
întunecate se profilau pe cerul albastru-închis. 

— Atârnă frumos, sunt strălucitori, dar apoi se sparg, iar cei 
cu adevărat răi se topesc, oftă Henry. Ce Dumnezeu fac 
oamenii ăia în grădină? Parcă pregătesc un rug ca Guy 
Fawkes’. Este oare ziua în care se comemorează complotul 
pus la cale de Guy Fawkes? 

— Nu e în noiembrie? o întrebă Kate. 

Mariana nu era genul care să sărbătorească. 

Henry o strânse pentru ultima dată în braţe. 

— În seara asta, mergem la teatru, iar Ormskirk te va sorbi 
din priviri. Biletele lui de amor sunt din ce în ce mai 
înflăcărate. Crede că-ți iroseşti viața. L-ai pierdut pe lordul 
Hathaway de soț. Am primit o scrisoare de la mama lui Effie 
în care mi-a zis că fata ei a acceptat să se mărite cu el. 

— Bravo ei, spuse Kate. Îmi pare atât de bine că i-a înlăturat 
pe tinerii ăia din calea lui şi i-a câştigat mâna! 

— Aşa că e momentul să-i spulberi temerile lui Orsmkirk că 
9 Guy Fawkes (13 aprilie 1570 — 31 ianuarie 1606) a fost membru al unui grup 
de restauraționişti catolici din Anglia care au plănuit Complotul Prafului de Puşcă 
din 1605. Scopul lor era înlăturarea guvernării protestante din ţară prin aruncarea în 


aer a clădirii Parlamentului în timp ce înăuntru se aflau regele Iacob I şi întreaga 
nobilime protestantă (dar şi o mare parte din cea catolică). 


vei muri, insistă Henry. 

— Sunt robustă, cu siguranță, spuse Kate. Îi dispăruseră 
cearcănele de sub ochi şi nu mai avea obrajii supți. Nu era 
drept ca ea să perceapă durerea din inimă ca pe o boală şi nu 
ca pe o simplă epuizare. 

— O să trimit un valet acolo să întrebe ce se întâmplă, spuse 
Henry, apropiindu-se de cadrul ferestrei. Uită-te la păsări. 
Arată de parcă ar bârfi. 

În copaci erau o mulţime de mierle care zburau în grupuri 
MICI ŞI aterizau împreună. 

— Poate că fac un picnic, îi sugeră Kate, iar păsările 
aşteaptă să se rupă pâinea. 

— Un picnic? făcu Henry. În cartierul ăsta? Mă îndoiesc. 
Uite, aprind rugul. E unul mare. 

În acel moment, se auzi uşa scârțâind, iar noul majordom al 
lui Henry intră cu o tavă de argint. 

— Doamnă, spuse ea, a venit un bilet. 

— Un bilet? întrebă Henry. De la cine? Ai idee ce se 
întâmplă în parc, Cherryderry? 

— Biletul e de la domnul din parc, spuse el. Nu, nu ştiu 
sigur ce fac acolo. 

— Roag-o pe doamna Swallow să mai facă nişte ceai, îi 
ceru Kate. 

El făcu o plecăciune şi se făcu nevăzut; Henry ținea biletul 
lângă bărbie şi se lovea cu el. 

— Nu vrei să-l deschizi? o întrebă Kate. 

— Sigur că da. Mă întreb dacă ar trebui să trimit un valet să 
spioneze. Mi-aş dori să fie Leo acasă; el ar şti ce-i de făcut. 
Uite cum sar scânteile în copaci. Dacă iau foc? 

— Deschide biletul şi vezi ce naiba se petrece, îi spuse 


nerăbdătoare Kate. 
— Nu pot, zise Henry. 
— De ce? 
— Ți-e adresat ție. 


Capitolul 40 


Nu vreau să mă arunc pe un rug funerar. Te rog, întoarce-te 
la mine! 


Kate scăpă biletul din mână şi se apropie de geam, 
chinuindu-se să vadă ceva în întunericul ce se aşternea. 

lar acum vedea... un bărbat. Un bărbat înalt, cu umeri lati, 
care stătea în fața rugului. Îşi ţinea brațele încrucişate. 

Aştepta. 

Henry luă de pe jos biletul, dar Kate nu aşteptă. 

Alergă, alergă pe scări, traversă iute holul din marmură, 
trecu prin uşa de la intrare şi pe urmă în stradă. Se opri la 
balustrada din fier, iar mâinile i se încleştară pe metalul rece. 

— Gabriel, spuse ea cu respiraţia întretăiată. 

— Bună, iubire, spuse el, nemișcându-se. Ai venit să mă 
salvezi? 

— Ce faci aici? Ce-i cu focul ăsta? 

— M-ai părăsit ca Aeneas pe Didona, spuse el. Am crezut că 
asta îți va atrage atenția. 

— Nu te-am părăsit. N-am putut... a trebuit... 

— M-ai părăsit. 

Era o prostie tipic masculină, aşa că ea puse singura 
întrebare care conta: 

— Mai eşti logodit? Te-ai căsătorit? 


— Nu. 

Ea lăsă balustrada din mână şi se duse în fugă până la uşa 
care dădea spre grădină, ca Freddy când 1 se oferea brânză, iar 
apoi încetini ritmul. Reuşi să meargă până când ajunse 
suficient de aproape să-i vadă chipul, iar apoi alergară 
amândoi, unul în întâmpinarea celuilalt. 

— Doamne, ce dor mi-a fost de tine! 

Rosti aceste cuvinte pasional, iar apoi o sărută pe gură. El 
avea gust de lemn ce ardea în exterior, de aer iernatic, de 
dragoste. 

Timpul, minutele, orele treceau, în timp ce stăteau în faţa 
rugului îmbrățişați şi nescoţând o vorbă. Doar sărutându-se, ca 
să compenseze pentru cele 41 de zile în care nu se văzuseră. 

— Te iubesc, îi mărturisi el în cele din urmă, dându-se 
înapol. 

Kate îşi simţi buzele ca înțepate de o albină şi coapte ca o 
piersică. Voia mai mult. Îşi plimbă mâinile pe umerii lui laţi, şi 
le îngropă în părul lui şi îi apropie capul de-al ei. 

— ŞI eu, îi şopti ea. Şi eu la fel. 

El se dădu jos cu o treaptă, iar ea îşi luă braţele de la gâtul 
lui. Îşi dădu jos pălăria, iar focul îi împrăştia reflexe luminoase 
în păr. Apoi, cu un gest simplu, se aşeză în genunchi în faţa ei. 

— Katherine Daltry, vrei să fu soția mea? 

Kate nu era foarte conştientă că mai erau şi alți bărbaţi în 
grădină, că Henry traversase strada, că servitorii, gură-cască şi 
majoritatea londonezilor se holbau la ei printre zăbrelele 
gardului. Făceau ceva zgomot, ca un râset ce molipsea un oraş 
întreg. 

Ea întinse o mână. 

— Îmi faci o onoare prea mare, spuse ea. 


El rămase pe loc. 

— Da, şopti ea. Da, da, da! 

El se ridică în picioare şi o învârti în cerc, iar scânteile aurii 
zburară în aer printre crengile întunecate pe când ea râdea. 
Henry râdea şi ea, Leo era şi el în parc şi, în cele din urmă, 
râdea şi Gabriel voios şi triumfător, încât inima ei îi bătea mai 
repede. 

— Am o dispensă specială, spuse el câteva clipe mai târziu. 
Şi o scoase din buzunar. 

Veni Henry, o îmbrăţişă pe Kate, apoi şi Leo, care mirosea a 
coniac aromat. 

— Mâine dimineaţă, porunci Henry. Aşa avea să fie. 

Spre ruşinea ei, Kate nu se gândi să-l întrebe prin ce 
mijloace va întreţine castelul; stăteau cu toţii în jurul mesei de 
seară, când Henry abordă subiectul. Kate încerca să facă 
abstracţie de faptul că Gabriel îşi freca piciorul de-al ei. 

— Aşa, printe, zise Henry, cum te gândeşti să-mi ţi fina, 
lăsând deoparte castelul ăla al tău, în felul în care are dreptul 
să se aştepte? Acum, că nu te însori pentru bani, adăugă ea, 
aruncându-i lui Kate o privire şireată. 

Dar Kate voia să-i spună lui Gabriel de zestrea ei atunci 
când considera ea potrivit. 

— Am vândut o carte, spuse Gabriel pe un ton calm. Am 
primit un avans suficient ca să întreţin castelul şi pe Kate timp 
de un an, chiar dacă ea vrea pantofi de sticlă. Până atunci, 
moşia din jur ar trebui să devină destul de profitabilă ca să 
menţin castelul la un standard ridicat, dacă nu princiar. 

— O carte despre arheologie? întrebă Kate. 

— Despre săpăturile arheologice din Cartagina, preciză el. 
Cu o mulțime de detalii despre viaţa de zi cu zi a oamenilor 


din acea vreme. 

— Asta-i pasiunea lui Gabriel, le spuse Kate lui Henry şi 
Leo. E unul dintre puţinii arheologi care cred că viaţa unui om 
obişnuit este la fel de interesantă ca şi cea a unui rege. 

— Depinde de om, interveni Henry. Părea fascinată. Nu 
ştiam că editorii plătesc oamenii ca să scrie cărți. Credeam că 
o fac aşa... Flutură din mână: Din plăcere... 

— Chiar şi eu ştiu asta! zise Kate, râzând de ca. 

— N-am citit o carte de ani de zile, răspunse Henry, 
netulburată. Dar am să fac o excepţie. 

— Sunt trei volume scrise cu litere aurite, zise Gabriel. Doar 
cu înscriere. 

— În cazul ăsta, sigur am s-o citesc, spuse Henry. O s-o 
cumpăr în dublu exemplar. Şi aşa o să facă toți cei pe care-i 
cunosc, îl asigură ea. 

— Eşti un geniu, zise Kate, strălucind de fericire. Sunt 
aşa... aşa de mândră de tine. 

— Ce Dumnezeu s-a întâmplat cu fata aia din Rusia? întrebă 
Leo. 

— l-am pasat-o lui Toloose, spuse Gabriel, mândrindu-se. 
Mi-au trebuit două săptămâni să-i combin. După toate astea, el 
a venit la mine să-mi spună că trebuise să se întoarcă la 
Londra, pentru că nu mai suporta, aşa că l-am dus în labirint şi 
i-am zis să facă pe dracu-n patru. Peste o zi, unchiul Tatianei 
m-a luat deoparte şi mi s-a scuzat în tot felul. 

Strecură o mână pe sub masă şi o puse pe piciorul ei. 

— Practic, eşti nevasta mea, îi şopti Gabriel la ureche. Asta 
înseamnă că am voie să te pipăi. 

— E uimitor că şi un prinţ poate să arate ca un preot vicios, 
îi spuse Henry soţului ei. 


Dar Kate nu mai asculta. 

La miezul nopţii, Kate îşi spusese încă o dată că Gabriel era 
un domn. Un prinţ. Sigur că n-avea să se furişeze pe coridorul 
din casa lui Henry, ca un preot vicios. 

Era clar că ea se gândea doar la prostii. El n-ar face 
niciodată... 

Auzi un zgomot. 

Dar nu era la uşa ei. 

Se duse la fereastră şi o deschise. 

— Mulţumescu-ţi ţie, Doamne, zise Gabriel, trăgându-se în 
sus şi punându-și un picior peste pervaz. Era cât pe ce să cad 
în grădină. 

— Şşş, făcu Kate, trăgându-l în cameră. Poate că Henry şi 
Leo n-au adormit încă. 

— Nu, spuse Gabriel. Sunt jos, în bibliotecă, şi cred că ar 
trebui să le spunem mâine că nu-i frumos să se tăvălească pe 
covoraşul din fața şemineului fără să tragă draperiile. 

Kate începu să râdă ca o nebună. 

— Nu! 

Şi Gabriel deschise gura, dar privirea lui pornită şi 
înverşunată nu lăsa loc de râs. Fără o vorbă, începu să-şi 
dezlege cravata. 

— O! exclamă Kate emoţionată şi apoi spuse: Nu-mi zici 
mai multe despre carte? 

— Nu. 

— S-a supărat Tatiana că te-a pierdut? 

— A văzut ce nebun eram când ai plecat tu. Cred că se 
îndoia că vom fi fericiți împreună şi pe bună dreptate. Pe 
deasupra, Toloose este mult mai elegant decât mine. Ei doi 
sunt o pereche frumoasă. 


— Ai alergat după mine? 

El se întunecă la faţă. 

— Să nu mă mai părăseşti niciodată, Kate. N-aş suporta. 

— Nu te-am părăsit, protestă ea. Adică, n-am avut încotro. 
Îţi scoţi haina? 

— Scot tot de pe mine. Şi, dacă nu vrei să te dezbrac eu, ai 
putea s-o faci tu însăţi. 

— N-ar trebui să aşteptăm până mâine? întrebă ea, 
simțindu-se, deodată, nespus de sfioasă. 

— Nu. 

Ajunsese la chiloti. 

— O! zise ea pierită. Am uitat... 

— Eu n-am uitat nimic, spuse el cu satisfacție, întinzând 
mâna şi desfăcându-i neglijeul. I-l scoase de pe umeri, iar ea 
văzu un licăr admuirativ în ochii lui. Atunci când Kate nu 
avusese chef să iasă în lume, Henry le chemase la ca acasă pe 
Jumătate dintre croitoresele din Londra. 

Purta o ținută atât de delicată şi, totuşi, erotică, încât nu 
putea să fie făcută decât pentru o prințesă. Lui Gabriel îi stătu 
inima în loc. 

— Asta-i o rochie foarte, foarte păcătoasă. 

În vocea lui se simţea admiraţia. 

Kate duse mâna la funda simplă care-i ţinea în talie întreaga 
rochie de dantelă şi de mătase transparentă, care plutea în jurul 
corpului ei. El nu zise nimic, aşa că ea o dezlegă, iar apoi făcu 
un pas înainte, lăsând-o să-i cadă vaporoasă la picioare. 

Gabriel o luă în braţe şi o duse în pat, punând-o acolo cu 
mare grijă, aşa cum umbla şi cu cioburile de la vasele vechi. 

— N-am uitat nimic, nici cel mai mic detaliu din nopțile 
noastre de dragoste, îi spuse el. Dar e un lucru pe care n-am 


apucat încă să-l fac. 

— Ce anume? întrebă Kate pienită. 

— Asta, zise el. Apoi îşi plimbă mâinile pe corpul ei, în jos, 
ŞI, fără să ezite, îi luă în stăpânire cele mai intime părți. 

— Ce faci? ţipă Kate, dându-se înapoi. 

Dar, cum gura îi urmă mâinile, nu-i mai puse nicio 
întrebare, pentru că nu putea decât să gâfâie. Apoi ţipă tare. lar 
la urmă, scoase un strigăt. 

De-abia după câteva ore îşi aminti ce trebuia să-i spună. 
Până atunci, a stat întinsă, cu jumătate de corp peste el, cu 
părul răsfirat pe pieptul lui, el plhimbându-şi mâna distrat prin 
buclele ei. 

Amândoi erau îmbătaţi de iubire şi de plăcere, dar niciunul 
nu voia să adoarmă încă. 

— Trebuie să-ţi spun ceva, şopti ea. 

El îi răsucea o buclă pe deget. 

— Părul tău e ca aurul, spuse el. Ca firele pe care le torcea 
Rapunzel din paie. 

— Am zestre, afirmă ea, ridicându-şi capul ca să-i vadă faţa. 

— Asta-i bine, zise el, răsucind o şuviţă pe deget. Ştiai că 
grecii puneau o grămăjoară de păr în locul...? 

— Gabriel! 

— ...de îngropăciune, îşi termină el propoziția. Ai zestre. E 
minunat. Wick şi cu mine ne-am ocupat de toate, dar nu strică 
ceva în plus. Ştii ce mult au dorit toți din castel să te aleg pe 
tine în locul Tatianei? 

— Nu, zise ea, zâmbind. 

— Frederick mi-a spus că-şi vinde colecția de puşti. 
Sophonisba mi-a promis că se lasă de băut, deşi trebuie să-ţi 
spun că, mai târziu, a revenit asupra deciziei. 


Kate râdea încântată. 

— lar Wick, zise Gabriel. 

— Wick? 

— Wick a zis că se angajează ca majordom. 

Kate simţi cum i se şterge zâmbetul de pe față. 

— O, Gabriel, ăsta e cel mai frumos lucru pe care s-a oferit 
vreodată cineva să-l facă pentru mine. Sau pentru tine, în acest 
caz. 

— Pentru noi, zise Gabriel, trăgând-o spre el atât cât să-i 
atingă uşor gura. 

— E minunat, reuşi Kate să spună, că am zestre. 

Sânu i se frecau de pieptul lui, iar el părea că n-o mai 
ascultă, aşa că ea se ridică şi se trezi deodată aşezată pe 
pieptul lui. 

— Hmmm, făcu el, dând-o în spate ca să ajungă mai jos pe 
corpul lui. 

— Nu! spuse ea, privind pe furiş. 

— Ba da, o contrazise el, cu o făgăduială în voce. 

— Întâi, ascultă-mă. 

— Orice pentru tine. 

Dar el n-o asculta. Ea se aplecă, simțindu-se îndrăzneață şi 
frumoasă, şi îi spuse: 

— Gabriel, eu sunt... 

Dar aplecându-se, era într-o poziție vulnerabilă. Mâinile lui 
pricepute o înghionteau încet de colo-colo, iar peste o clipă, l- 
a prins de umeri ca să-şi menţină echilibrul, scoțând un strigăt. 

— Acum fără țipete, zise el, împingându-se în sus. 

— Nu, murmură ea. 

— Acum câteva minute, i-am auzit pe Henry şi pe Leo 
ducându-se la culcare, ceea ce şi merită cu prisosinţă. 


— Nu, nu vreau, îngăimă ea. Nu te opri, Gabriel. 

El zâmbea. 

— Cred că trebuie să vorbim. Nu voiai să-mi spui ceva, 
dragă? 

Kate îşi miji ochii la el şi încercă să facă şi ea câteva 
mişcări. Se ridică în genunchi. 

În ochii lui se ivi o sclipire sălbatică. 

— Nu vrei să auzi ce-am să-ți spun? întrebă ea, rotindu-se 
încet, dar suficient pentru ca pe faţa lui să apară o expresie 
chinuită. Era acum rândul lui să murmure: 

— Nu acum. N-ai putea... da... aşa. 

— Eu sunt... 

Ea se cufundă în el, adânc, posesiv, apoi se puse din nou în 
genunchi. 

— Eu sunt una dintre cele mai bogate... 

El n-o asculta, ci ridica din şolduri, dar ea îl evită. 

— Gata, gata! zise ea. 

— Kate! 

— Sunt una dintre cele mai bogate femei din Londra, îi 
spuse ea, lăsându-se cuprinsă de plăcerea acelor vorbe. 

El se mişcă atât de brusc, încât ea ţipă, o răsturnă şi intră în 
ea cu sete, adânc şi spasmodic, apoi au fost amândoi învăluiți 
de întunericul fierbinte, în care nu erau decât ei, dorind, iubind 
posedând. 

După câtva timp, s-au prăbuşit unul lângă altul, istoviți, dar 
fericiți. 

A urmat o tăcere adâncă. 

— Am auzit eu bine ce-ai spus? întrebă brusc Gabriel. Ea se 
prefăcea că doarme, dar el reuşi s-o trezească. 

Iar strigătul lui de bucurie îi deşteptă din somn pe Henry şi 


pe Leo. 
Capitolul 41 
După patru ani 


Trecuseră deja cinci ani de când se făceau săpături în vechea 
Cartagină. Cu toate acestea, profesorul Biggitstiff pretindea că 
tot mai găsea dovezi despre existența oraşului Didonei cel 
puțin de două, trei ori pe lună, dar, până atunci, niciuna nu 
fusese concludentă. 

Însă Biggitstiff nu renunţase. Îşi pusese în cap să găsească 
acea dovadă clară, iar eşecurile nu făceau decât să-i întărească 
hotărârea. 

— Neîndoielnic, se aşteaptă să găsească într-o zi ceva, 
mormăi Gabriel, întins pe spate şi cu mâinile sub cap. De 
pildă, o placă pe care să scrie Aici a dormit Didona. 

Soţia lui şopti ceva în chip de consolare. Apoi se cufundă în 
somnul de după-amiază. 

Mult mai important decât eşecurile lui Biggitstiff, din 
punctul de vedere al lui Gabriel, era faptul că săpăturile 
scoseseră la iveală lucruri fascinante despre locuitorii 
străvechiului Tunis — totul, de la articolele de toaletă la 
ritualurile de înmormântare, de la darurile de logodnă la 
sărbătorirea zilei de naştere. 

Chiar dacă el şi Kate doar asistaseră, personal, la săpături 
timp de patru, cinci luni, în timpul iernii, metodele lui fuseseră 
aplicate cu precădere. Deşi Biggitstiff 1 se opusese la început, 
pe urmă, datorită succesului răsunător al cărţii sale — apreciată 
atât de specialişti, cât şi de marele public, tehnicile lui de 


excavare a unui sit arheologic deveniseră lege. Astfel, 
săpăturile în vederea descoperirii Cartaginei continuau cu grijă 
şi migală, cu multă atenţie şi meticulozitate. 

În acest moment al zilei, nu se mai lucra. După-amiaza era 
cel mai cald, aşa că orice om sănătos la minte se întindea sub o 
copertină, sorbea dintr-o băutură rece sau îşi făcea vânt. 

Dar nu toți din Cartagina gândeau la fel, deoarece se auzi 
zgomot de paşi rapizi în jurul grămezii de cioburi care 
aşteptau în soare să fie sortate şi inventariate. 

— O, Doamne, gemu Gabriel. lar s-a dus acolo. Cred că 
bona l-a lăsat nesupravegheat. 

— Fă ceva, murmură Kate. Eu nu pot să mă mişc. 

— Rămâi aici, zise el, sărutând-o pe ceafă. Tu stai întinsă 
cât timp fetița creşte frumos şi e fericită. 

— Micuța Merry se coace, zise ea, mângâindu-şi burta 
bombată. 

Kate nu se plângea, căci descoperise că-i plăcea mai mult 
soarele arzător al Tunisiei decât iernile friguroase din Anglia. 

— Ne vom întoarce în Anglia peste câteva luni şi atunci ai 
să te plângi că e frig în castel. O mai sărută o dată. Sunt sigur 
că ti-ar plăcea un masaj. O ciupi drăgăstos de pielea fină a 
cefei, apoi acoperi locul cu o sărutare. 

Kate nu mai apucă să-i răspundă, căci o siluetă mică se 
năpusti spre ei, ținând în mână un ciob. 

— Am găsit ceva minunat, tată! Uite! 

Un prinţ tare mic, pe nume Jonas, alergă la el, urmat de un 
căţeluş care lătra, şi îi puse în mână lui Gabriel un ciob dintr- 
un vas de lut. Copilului i se dăduse numele unchiului său 
preferat, Jonas Berwick. 

— Uite, tată, e o pasăre! strigă el. Am găsit o pasăre! 


Desenă cu degetul său durduliu prin aer un arc ce putea 
foarte bine să fie o aripă, un semn ce reprezenta un ochi şi 
altul ce părea să fie un cioc. 

— E grozav! zise încet Gabriel. 

Ceva din vocea lui o făcu pe Kate să ridice capul. 

Fără o vorbă, dar cu o expresie gravă pe faţă, el îi dădu 
pasărea. Dar, ca şi Gabriel, ea nu şi-a îndreptat privirea spre 
cioc, ci spre literele greceşti. 

Se uită nedumerită la ele pentru o clipă. Îşi petrecuse ultimii 
ani studiind cu nesaţ limbile şi cărțile la care nu avusese acces 
când era mai tânără, dar tot nu cunoştea prea bine vechiul 
alfabet grecesc. 

— O, Doamne! şopti Kate. Aici scrie DIDONA. 

Gabriel izbucni în râs. 

— Ce e, tată? îl întrebă Jonas, sărind într-un picior. De ce 
râzi? Vezi ce bine stau într-un picior? 

— Eşti exact ca Biggitstift! râse Gabriel pe înfundate. 

— Scrie Didona, protestă Kate, întinzându-se din nou şi 
tinând în sus ciobul, ca să-l vadă mai bine. Are o aripă, dragul 
meu. 

— Asta nu e aripa, o contrazise Jonas, ci fundul. Vezi, s-a 
răhăţit chiar acolo, arătă el un semn micuţ sub litera o din 
Didona. 

— Şi asta, spuse Gabriel, arată mai degrabă ca litera alfa 
decât omega, aşa cum credeai şi tu, draga mea. Rahatul lui 
Theo este bucla care deosebeşte alfa de omega. 

— Ce înseamnă cuvântul ăsta? întrebă Kate somnoroasă. 

— Cred că pe ciob este jumătate din cuvântul didascalos, 
spuse Gabriel, care înseamnă elev sau discipol. Asta-i 
interesant, dat fiind că ne gândeam că pe acest loc ar fi putut 


funcționa o şcoală. 

— E o pasăre, îl contrazise din nou Jonas, luându-și ciobul 
înapol. 

— Lasă pasărea şi găseşte-o pe dădacă, zise Gabriel, 
împingându-l uşor. Mama trebuie să se odihnească. Ia-l şi pe 
Freddy cu tine. 

În afară de faptul că nu se putea dezlipi de o grămăjoară de 
cioburi când vedea una, Jonas era un băiat bine-crescut, aşa că 
o luă la fugă, lăsând în urmă cortul învăluit în întuneric, un 
prinț îndrăgostit şi o prinţesă somnoroasă. 

Care se simţi ispitită... şi se trezi. 


Epilog 


În lumea fermecată şi diversă a Cenuşăreselor, prinţul 
reuşeşte mereu să-şi găsească iubita, pe care o duce apoi la 
castelul său. Câteodată, surorile vitrege rele sunt alungate, 
alteori ajung servitoare la castel, iar foarte rar, zâne bune ale 
casei. Mama vitregă cea haină dispare pe vecie, dovleacul 
putrezeşte în grădină, iar şoarecii sunt lăsați să cutreiere în 
voie. 

Această Cenuşăreasă are un final un pic diferit. Bineînțeles 
că prințul a reuşit să-şi găsească Cenuşăreasa şi s-o ducă la 
castelul lui, unde cei doi vor sta toată viaţa, în afară de lunile 
când pleacă în tările unde plouă mai puţin. Sora vitregă cea 
haină, care nu era deloc haină, s-a mutat cu soţul ei nepreţuit 
într-un conac de la ţară, unde au crescut opt copii. Niciuna 
dintre odraslele lordului Dimsdale nu avea prea multă minte, 
însă toți copiii săi erau frumoşi şi voioşi. Ba chiar mai mult, 
aveau o fire blândă, ca tatăl şi mama lor. 


Din fericire, nu semănau cu bunica lor din partea mamei, 
mama vitregă cea haină, poate pentru că o vedeau şi foarte rar. 
Mariana i-a vândut moşia lui Gabriel, care i-a dăruit-o fratelui 
său, Wick. Ea s-a mutat repede la oraş şi s-a căsătorit cu un 
bancher bogat. În scurt timp, a avut mai multe rochii ca 
niciodată. A murit destul de tânără, de o boală la plămâni, 
lăsându-şi soțul sărac şi mai puţin îndurerat decât s-ar fi 
aşteptat cineva. 

Kate şi Gabriel s-au stabilit în fermecătorul şi agitatul castel, 
plin de tot soiul de rude, de copii (aveau trei) şi de animale. 
Freddy a trăit până la o vârstă înaintată, suportând foarte bine 
călătoriile în Egipt şi înapoi. Elefantul a trăit şi mai mult, dar, 
din păcate, într-o zi tigrul a mâncat doi pantofi şi în 
următoarea zi a murit. 

lar acum, voi cita din autorul celor mai frumoase poveşti, 
Rudyard Kipling: „O, dragii mei, orice poveste are un sfârşit. 
Vă las acum cu deznodământul: şi au trăit fericiți până la 
adânci bătrâneț”. 

Chiar şi câinele care mânca murături. 


Notă istorică 


Basmul este ancorat vag în timp, undeva între trecut şi 
prezent. Din acest motiv, mi-am permis o mai mare libertate a 
limbajului decât în romanele istorice anterioare. Trebuie să 
subliniez că Un sărut la miezul nopții este basm, nu roman 
istoric. Prinții îşi găseau soții în mai multe feluri, dar era puţin 
probabil ca vreunul dintre ei să se aleagă în acest mod cu un 
castel şi cu o mireasă englezoaică. Dacă ar trebui să plasez 
acțiunea într-o perioadă, aceasta ar fi în jurul anului 1813, în 
timpul Regenţei. 

Cea mai importantă sursă de inspiraţie a fost versiunea lui 
Perrault a Cenuşăresei. Specialiştii susțin că Perrault a 
confundat cuvântul „vair” (blană) cu „verre “(sticlă);, eu mi- 
am imaginat pantofii din povestea lui ca fiind translucizi, 
deoarece erau făcuţi din tafta apretată. O altă greşeală este că 


ani de zile Scoala lui Venus i-a fost atribuită lui Aretino, fiind 
publicată în Anglia sub numele lui, deşi a fost, de fapt, scrisă 
de un discipol al acestuia, Lorenzo Veniero. Pe lângă aceşti 
autori, îi rămân îndatorată lui E. Nesbit, cea care a scris 
Castelul fermecat întrucât nu am avut un inel magic ca să-mi 
transform personajele în statui însuflețite, am încercat să 
împrumut castelului Pomeroy aceeaşi minunată atmosferă de 
veselie din castelul lui Nesbit. 


